a 


Dabome — reče on. 


O PRAVIČNOSTI 


Pođoh juče sa prijateljem sa namjerom da se pomolim Bogu 


i da prošetam po gradu. Pomolili smo se, i krenuli u šetnju. Ali 
kada me sin moga starog prijatelja izdaleka primjetio, priđe mi s 
leđa dohvati za rame i tad je rekao: ,,Moli vas moj otac da dođete 
našoj kući na razgovor i druženje." 


— Tu sa njim su bili i još neki njegovi drugovi koji su kako se 
činilo, čekali šta će se dogoditi. 

— Okrenem se i upitam ga — Vidiš li koliko vas je? — Ili ćete 
nas pobijediti, ili ćete ostati ovdje. — A zar se ne bi moglo — rekoh 
ja — učiniti još nešto drugo: ubjediti vas, na primjer, da nas 
morate pustiti? 


—A dali ćete to moći — odgovori on — ako vas niko ne bude 
slušao? 


— Nikako — rehoh ja. 


— Onda primite stvar tako kao da mi nećemo da vas 
slušamo. — Baš tako — Idemo, dakle, i nemojte činiti drukčije! 


—A moj prijatelj reče: — Izgleda da ćemo morati. 


— Ako tako izgleda — rekoh ja — onda tako treba učiniti: 
idemo, dakle! 


I tako svi pođosmo njegovoj kući. Tamo zatekosmo njegovog 
oca. Sjedio je u naslonjaču s kapom na glavi. Bilo je tu nekoliko 
stolica, pa posjedasmo oko njega. Čim me ugleda, pozdravi mei 
reče: 


— Ne dolaziš često k nama, prijatelju, a trebalo bi. Kad bih 
imao još dovoljno snage da bez tegoba idem u grad, ne bi ti morao 
da navraćaš ovamo, već bi mi dolazili tebi. Ali ovako morat ćeš 
češće da dođeš. Znaj da, ukoliko više nestaju tjelesne slasti, 
utoliko jača postaje moja želja i žudnja za razgovorom. Nemoj, 
dakle, činiti drukčije, nego se nalazi sa ovim mladićima i dolazi 
kod nas kao kod svojih prijatelja i tebi odanih ljudi. 


— Pa i ja veoma rado razgovaram sa starcima, prijatelju — 
odgovorih mu — jer su oni već prošli putem kojim ćemo i mi 
morati proći, pa mi se čini da od njih moram saznati kakav je taj 
put, je li tegoban i mučan, ili lak i prijatan. Veoma bih volio da 
saznam i tvoje mišljenje o tome jer si i ti već zašao u ono doba koje 
pjesnici nazivaju ,,pragom starosti". Da li je to doba životna 
tegoba, ili ti imaš drugo ime za njega? 


— Reći ću ti, prijatelju, Boga mi, kako se meni čini. Mi 
starci, vršnjaci otprilike, sastajemo se često pridržavajući se stare 
poslovice. Mnogi od njih onda na tome sastanku tuguju, jer žude 
za radostima mladosti, jer se sjećaju svojih ljubavi, pijanki, gozbi 
i svega što ima s tim veze. Žale za gubitkom nečeg velikog i tvrde 
da je ono bio život, a sada kao da nikako i ne žive. Mnogo se žale 
na uvrede koje stari ljudi trpe od svojih ukućana. Tako pjevaju 
tužbalicu o starosti, koja je kriva za sve nevolje. A meni se čini, da 
oni ne optužuju ono pravo. Jer da je krivica do starosti, onda bihi 
ja radi nje morao patiti tako isto, a i svi drugi koji su zašli u to 
doba života. Ja sam, međutim, nailazio na ljude koji ne osjećaju 
tako. A bio sam jednom i kod nekog starog pjesnika, kad ga je 
neko pitao: ,,O pjesniče, kako se ti odnosiš prema ljubavi? Jesi li 
još sposoban da opštiš sa ženom?" On mu je odgovorio: ,,Šuti, 
čovječe, radostan sam što sam umakao bijesnom i svirepom 
despotu." I tada mi se činilo, a ni sada mi ne izgleda manje lijepo 
ono što je kazao. Jer u starosti nastupa potpuni mir i oslobođenje 
od takvih stvari. Kad strasti prestanu da nas gone i muče, onda 
njegova riječ postaje potpuno istinita; znači: oslobodili smo se 
mnogih i bijesnih gospodara. Ali krivica za sve to i za uvrede od 
strane ukućana i rođaka nije do starosti, već samo u naravi 
čovjekovoj. Ako su ljudi umjereni i blagorodni, onda ni starost 
nije veliki teret; ako te vrline nema, onda je njemu i mladost 
teška. 


Obradovao sam se njegovim riječima, i želio sam da ga još 
slušam, pa sam ga podstakao i rekao: 


— O ti, mislim da se mnogi neće složiti sa ovakvim tvojim 
riječima i da će kazati kako starost podnosiš lako ne zbog svoje 
naravi, već radi velikog imanja koje si stekao: kažu da je 
bogatima lako naći utjehu u mnogim stvarima. 


— Istina je — odgovori on — da se mnogi ne slažu s tim, i oni 
govore nešto što je i istina, a opet nije istina toliko koliko oni 
misle da jeste. Ali ima jedna dobra izreka, nekog državnika. 
Jednom ga je neki građanin grdio i govorio da je njegova slava 
potekla od njegove države, a ne od njega. A on mu je odgovorio: 
,Istina je, kada bih bio građanin druge države, ja ne bih bio 
slavan; ali ti bi to bio još manje, ako bi bio građanin moje 
države". Slično bi se moglo odgovoriti onima koji zbog štošta 
teško podnose starost: istina je da siromaštvo čini starost teško 
podnošljivom čak i odličniku, ali samo bogatstvo, bez mudrosti, 
nikada ne bi moglo starost učiniti lakšom. 


—Adali si ti, prijatelju, veći dio svoga imanja stekao 
nasljedstvom, ili svojim radom? — upitah ga ja. 


— Kako sam stekao? Kad je riječ o mojoj imovini, ona je 
negdje na sredini između onog što je stekao moj deda i onoga što 
je učinio moj otac: moj deda, čije ime i ja nosim, nasljedio je 
imovinu približno jednaku ovoj koju ja sada posjedujem, ali on je 
nasljeđeno mnogo uvećao. Moj otac, ostavio mi je manju imovinu 
od ove koju sada posjedujem. Bio bih zadovoljan ako mojoj djeci 
ne bih ostavio mnogo manje, nego malo više od onoga što sam ja 
nasljedio. 


— Pitao sam te to — rekoh mu — jer mi se čini da ne voliš 
mnogo bogatstvo. A to je slučaj sa onim koji ga nisu sami stekli. A 
onaj, koji ga je sam stekao, voli ga dvaput više nego ostali. Kao 
što pjesnici vole svoje pjesme i očevi svoju djecu, tako ioni koji su 


sami zaradili svoj novac vole ga ne samo zato što je od koristi, 
nego što je to njihovo djelo. Oni su, pored toga, teško pristupačni i 
ne vole da hvale ništa osim bogatstva. 


— Istinu govoriš — reče on. 


— Naravno — odgovorih. — A sad mi reci još ovo: šta 
smatraš kao najveće dobro od onoga što si zahvljujući svome 
bogatstvu uživao? 


— Kad bih to kazao — reče on — ne bih mogao mnoge 
uvjeriti. Znaš, kad nekom pomisao na smrt postane bliska, onda 
ga obuzme strah i počinje da razmišlja o onome o čemu ranije 
nije mislio. Jer ako se dosad i smijao pričama o drugom svijetu io 
tome da čovjek koji je na ovome svijetu zgriješio mora na onome 
da ispašta, sada one uznemiravaju njegovu dušu da li, možda, 
nisu istinite. Sam čovjek, opet, bolje vidi onozemaljske stvari bilo 
zato što je od starosti oslabio ili što se više približio onome svijetu. 
Javljaju se sumnja i strah, i on počinje da razmišlja i da se pita 
nije li kome učinio nepravdu. Ako u svome životu pronađe mnoga 
zla, onda se često trza iza sna, kao djeca, i živi u strahu i teškom 
očekivanju. Ako je, svjestan da nema ničeg lošeg, onda ga, 
ispunjava slatka nada, draga prijateljica starosti. Prijatne su 
njegove riječi, da onoga ko je pravedno i pošteno proveo život 


kao prijateljica prati slatka nada koja upravlja 
nestalnom ljudskom misli i ona mu blaži srce. 


Neobično lijepo kaže on to. Zato i smatram da je sticanje 
bogatstva vrlo dragocjeno, ali ne za svakog čovjeka, već samo za 


čestitog. Imati novac znači vrlo mnogo; čovjek može otići odavde, 
ne plašeći se da je koga makar i nehotice prevario, ili slagao ili da 
je, opet, ostao dužan bilo Bogu ili čovjeku novac. Novac se, pored 
toga, može upotrijebiti iza mnoge druge stvari. Ali ako o svemu 
dobro razmislim, rekao bih da je za mudrog čovjeka ipak najveća 
vrijednost bogatstva baš u ovome što sam rekao. 


— Sasvim si u pravu, — rekoh ja. — Ali šta je sa 
pravičnošću? Da li se ona jednostavno sastoji u tome da se kaže 
istina, iu tome da svakome vratimo ono što smo od njega dobili. 
Ili bi to bilo ponekad pravično, a ponekad nepravično, već prema 
okolnostima? 


— Da, svakako, na primjer, — reče on — ako bi neko posudio 
od svog prijatelja oružje, a ovaj bi potom poludio i tražio ga 
natrag, svako bi kazao da mu se oružje ne bi smjelo vratiti i da ne 
bi bio pravičan onaj ko bi to učinio. Svako bi se isto tako složio da 
se tom čovjeku, s obzirom na stanje u kojem se nalazi, ne smije 
reći cijela istina. 

— Tako je — rekoh ja — Prema tome, pravičnost ne smijemo 
definisati kao kazivanje istine i vraćanje duga. 


— Ja tako mislim — reče moj stari prijatelj — ali sad 
ostavljam razgovor vama. Moram da nešto obavim. 


— A hoćeli tvoj stariji sin biti tvoj nasljednik rekoh ja. 


— Naravno — odgovori on smiješeći se, i ode. 


— A sada, kome je ostavljeno da vodi naš razgovor — 
rekoh — i šta veliš, je li dobro govorio o pravičnosti? 


— Pravično je vratiti svakome ono što mu duguješ, kaže on. 
To su njegove riječi, i ja mislim da su lijepe. 


— Zaista je teško ne povjerovati — odgovorih ja — on je 
mudar i Božji čovjek. Ti ga možda dobro razumiješ, ali ja ne. 
Jasno je da nije rekao to, o čemu baš raspravljamo, da luđaku, 
ako zatraži, treba vratiti ono što nam je povjerio. A ipak mu, u 
neku ruku, dugujemo ono što nam je povjerio. Zar ne? — A ipak 
ne smijemo vraćati, ako to zatraži neki luđak? 


— Tako je — odgovori on. 


— Izgleda onda da on govori nešto drugo kad tvrdi da je 
pravičnost vraćanje duga? 


— Svakako drugo — reče on. — Po njegovom mišljenju, 
prijatelji su dužni da prijateljima čine nešto dobro, a ne zlo. 


— Razumijem — odgovorih. Iz toga slijedi da prijatelju ne 
činimo onu uslugu koju mu dugujemo, ako mu na njegovu štetu 
vraćamo novac koji nam je povjerio. Nije li to smisao koji ti 
pridaješ njegovoj misli? 


— Jeste. 
— A treba li neprijateljima vratiti ako si im ostao dužan? 


— Razumije se — odgovori on — i to sve što si im dužan. Ali 
mislim da neprijatelj duguje neprijatelju samo zlo, jer mu to i 
pripada. 


— Pa onda se on pjesnički tajanstveno izražavao kad je 
govorio o tome šta je pravično — rekoh ja. Htio je, čini se, da kaže 


kako je pravično dati svakome ono što mu pripada, i to je nazvao 
dugom. 


— A kako ti to misliš? 

— Ovako, pobogu! Kad bi ga neko pitao: ,,O ti, ako se jedno 
umjenje zove ljekarskim umjenjem, šta ono treba da pruža, šta je 
dužno i šta se od njega traži? I kome treba da daje ono što se od 
njega očekuje?" Šta misliš, kako će na to odgovoriti? 

— Jasno je da će odgovoriti: treba da pruži tijelima lijekove, 
odgovarajuću hranu i piće. 

— A kad je umjenje kuharsko? Šta ima da pruža, šta je dužno 
i kome? 

— Kuhanim jelima mora dati ukus. 


— Dobro. A koje bi se umjenje moglo nazvati pravičnošću, šta 
ono daje i kome? 


— Ako iz gornjih riječi treba izvesti zaključak, onda je to ono 
umjenje koje prijateljima i neprijateljima donosi korist, odnosno 
štetu. 


— Činiti, dakle, prijateljima dobro, a neprijateljima zlo. To ti 
nazivaš pravičnošću? 


— Tako mi izgleda. 


— A ko će najbolje umjeti da bolesnim prijateljima učini 
dobro, a neprijateljima zlo, u bolesti? 


— Ljekar. 
— A ko mornarima u morskim opasnostima? 


— Krmanoš. 


—A onaj ko je pravičan? Gdje i na kom poslu je on najviše u 
stanju da prijateljima koristi, a neprijateljima škodi? 


— Mislim, u ratu i borbi. 


— Dobro. Ali ljekar ne može da koristi onome ko nije 
bolestan, dragi prijatelju! 


— Razumije se. 
— Ni krmanoš onome ko ne plovi po moru? 
— Takoje. 


— Znači, onome ko ne ide u rat nije potreban pravičan 
čovjek? 


— Mislim da ipak jeste. 

— Pa onda je pravičnost potrebna i u miru? 
— Razumije se. 

— A zemljoradnja. Je li ona potrebna ili nije? 
— Potrebna je. 

— Za odbijanje plodova? 

— Da. 

— A obućarski posao? 

— Potreban je. 


— Svakako radi pravljenja cipela? 


— Takoje. 


— Kako to sada? Zašto veliš da je pravičnost potrebna iu 
miru? 


— Radi ugovora. 

— Dali pod, ugovorom" ti razumiješ ono po čemu se izvjesni 
poslovi zajednički obavljaju, ili nešto drugo? 


— Mislim na ono za šta su svi zainteresovani. 


— Ako je tako, da li je onda u igri kockom korisniji pravednik 
koji se razumije u ono za šta su svi zainteresovani, ili iskusan 
kockar? 


— Iskusan kockar, naravno. 


—A u redanju cigala i kamenja, da li je bolje sarađivati s 
pravednikom ili sa onim ko se razumije u zidanje? 


— Razumije se, sa ovim posljednjim. 


— Pa za koji je onda zajednički posao pravednik bolji od 
gitaraša, na sličan način na koji je gitaraš bolji od pravednika u 
sviranju? 

— Mislim da je bolji u onim poslovima koji se odnose na 
novac. 

— Izuzev možda, moj prijatelju, kada su poslovi s novcem 
vezani za kupovinu ili prodaju konja? Jer u tom slučaju je, 
mislim, bolje sarađivati s čovjekom koji se razumije u konje. 


— Takoje. 


— A kad je riječ o brodu, onda treba sarađivati s 
brodograditeljem i krmanošem. 


— Čini se da bi tako bilo dobro. 


— U kojim je onda poslovima sa srebrnim ili zlatnim novcem 
pravednik korisniji nego svi drugi? 


— Kad imamo potrebu, da novac nekom povjerimo i da ga 
sačuvamo — reče on. 


II 


— Misliš onda kad ne treba njime da se služimo, već da nam 
leži ostavljen? 


— Da. 


— Znači kad se ne koristimo novcem, onda je radi njega 
potrebna pravičnost? 


— Tako izgleda. 


— A kad treba čuvati nož, potrebna je pravičnost, bez obzira 
na to da li ga sklanjamo sami, ili ga predajemo drugome? A kad 
je potrebno da ga upotrebljavamo, onda je potrebna 
vinogradarska vještina? 


— Izgleda tako. 


— Kažeš onda da je potrebna pravičnost kad hoćeš da skloniš 
štit ili gitaru i da ih ne upotrebljavaš, a kad ih upotrebljavaš, 


onda ratna vještina i muzika? 


— Takoje. 


— Itako je i sa drugim stvarima: pravičnost je nepotrebna 
kad se koriste izvjesne stvari, a, nasuprot tome, potrebna ako se 
ne upotrebljavaju? 


— Biće tako. 


— Pravičnost onda nije nešto savršeno ako je potrebna 
samo onda kad se neke stvari upotrebljavaju. Da razmislimo još 
o ovome: zar onaj ko je vrlo dobar napadač, bilo u borbi rukama 
ili kakvoj drugoj borbi, nije sposoban i da se brani? 


— Sposobanje. 

— A onaj ko je sposoban da se od neke bolesti čuva, zar nije u 
stanju da i drugome krišom pomogne? 


— Mislim da jeste. 


— Onaj je dobar vojskovođa i zaštitnik vojske koji planove i 
namjere neprijatelja može, tako reći, da ukrade? 


— Takoje. 


— Znači, dakle, da ono što je neko sposoban da sačuva, to je 
sposoban i da ukrade? 
— Sasvim tako. 


— Ako je, dakle, pravičan čovjek sposoban da čuva novac, on 
je u stanju i da ga ukrade? 


— Tako bi se moglo zaključiti — odgovori on. 

— Prema tome je pravičan čovjek i lopov. Po tvome 
shvatanju, čini se da je pravičnost neka lopovska vještina koja 
prijateljima koristi, a neprijateljima škodi. Zar nisi tako, kazao? 

— Ne, Boga mi, ali sad i ne znam više šta sam mislio. Jedino, 
ipak, još uvijek mislim da je pravičnost: koristiti prijateljima, a 
neprijateljima škoditi. 


— Dali su, po tvome, prijatelji oni koji izgleda da su nam 
naklonjeni, ili oni koji su nam zaista naklonjeni, makar i ne 
izgledalo tako! I da li su neprijatelji oni koji to zaista jesu, makar 
i ne pokazivali to? — Prirodno je voljeti one za koje se misli da su 
dobri, i mrziti one koje smatraju rđavima. — A zar ljudi ne 
griješe u tome i zar ne drže za dobre, mnoge koji to nisu, i mnoge, 
opet, obratno? 


— Griješe. 


— Onda se za njih pravičnost sastoji u tome da čine dobro 
rđavima, a zlo onima koji su dobri. 


— Čini se da je tako. 


— Ali dobri ljudi su pravični i nisu u stanju nikom da učine 
nepravdu. 

—Tojeistina. 

— Po tvojim riječima je onda pravično činiti zlo onima koji 
nikakvo zlo ne čine. 

— Nipošto, reče on, bio bi zločin govoriti tako. 


— Pa onda je pravično — rekoh ja — dobrima činiti dobro, a 
zlima — zlo. 


— Takav mi se govor čini mnogo razboritijim od onog 
prethodnog. 


— Ali, druže, dešava se da će za sve one koji se varaju u 
svojim sudovima o ljudima biti pravično ono što škodi njihovim 
prijateljima, jer ih oni procjenjuju kao rđave, kao i ono što koristi 
njihovim neprijateljima, jer ove opet procjenjuju kao dobre. Tako 
smo dospjeli do zaključka koji je upravo suprotan onom što smo 
ga opisali. 

— Zaista izlazi tako — reče on. — Izgleda da nismo pravilno 
shvatili pojmove: prijatelj i neprijatelj. 

— Pa kako smo ih shvatili kad nismo pravilno? 

— Tako što smo govorili da je prijatelj onaj ko izgleda 
naklonjen. 


— A kako ćemo to sad promijeniti? — rekoh ja. 


A on odgovori: 

— Onaj ko izgleda da je naklonjen i stvarno je naklonjen. A 
onaj ko izgleda tako a nije, taj nije prijatelj. Tako isto treba 
shvatiti i pojam neprijatelja. 

— Prema tome bi, čini se, prijatelj značio u stvari isto što i 
dobar, a neprijatelj isto što i rđav čovjek. 

— Da. 

— Ti kažeš da pojmu pravičnosti moramo još nešto dodati, 
pošto smo ranije rekli da je pravično činiti dobro prijatelju, a zlo 
neprijatelju. Onda definicija treba da glasi: pravično je činiti 
dobro prijatelju zato što je dobar, a neprijatelju činiti zlo jer je 
rđav. 


— Potpuno se slažem — reče on. — Čini mi se da je tako dobro 
rečeno. 


—A dali će pravičan čovjek zaista škoditi bilo kome? — 
nastavih ja. 


— Itreba da škodi rđavima i neprijateljima. 
— Ako se nanese šteta konjima, hoće li oni biti bolji ili gori? 
— Gori. 


— Hoćeli postati gori zato što su izgubili svoje konjske 
osobine ili možda odlike koje ima pas? 


— Konjske sposobnosti. 


— A ako naškodiš psima, onda će oni postati gori u pogledu 
svojih psećih sposobnosti, a ne možda kao konji? 


— Razumije se. 


—A ljudi, prijatelju? Zar oni ne gube isto tako svoje ljudske 
vrline? 


— Razumije se da ih gube. 
— A pravičnost svakako spada među ljudske vrline? 
— Spada. 


— Pa onda je jasno da ljudi postaju nepravični kad im se čini 
zlo? 


— Sasvim jasno. 


— Mogu li onda muzičari pomoću muzike načiniti nekog 
nemuzikalnim? 


— Ne mogu. 


— Mogu li učitelji jahanja, služeći se vještinom jahanja, 
načiniti nekoga rđavim jahačem? 


— Nipošto. 


— A pravičan čovjek, radeći pravično, može li učiniti nekog 
nepravičnim? Ili, uopšte uzev, mogu li dobri ljudi vrlinom 
načiniti nekoga rđavim? 


— Pa to je nemoguće. 
— Toplota, mislim, ne rashlađuje; to čini hladnoća? 


— Da. 


— Ine vlaži suhoća, nego vlaga? 


— Takoje. 


— Isto tako i dobar čovjek ne čini zlo; to radi rđav. 


— Jasno. 
— A pravičan čovjek je dobar? 
— Razumije se. 


— Pa onda, druže, činiti zlo nije osobina pravičnog čovjeka, i 
on ne škodi ni prijatelju, niti bilo kome drugom čovjeku. To je 
osobina nepravičnoga. 

— Mislim da imaš potpuno pravo, — odgovori on. 

— Ako je neko rekao da je praviša onaj ko svakome vraća 
dug, i ako je time mislio ovo: pravičan čovjek je dužan da škodi 
neprijateljima, a da koristi prijateljima, taj nije bio mudar, jer 
nije govorio istinu. Mi smo vidjeli da pravičan čovjek uopšte 
nikome ne škodi. 


— Slažem se — reče on. 


— Hajde, onda, da zajedno poreknemo — rekoh — ako neko 
tvrdi da je bilo koji drugi mudrac ili čestit čovjek to rekao. 


— Ja sam — odgovori on — spreman da to zajedno s tobom 
poreknem. 


— A znaš li, možda — upitah ga — kome pripisujem riječi da 
je pravično koristiti prijateljima i škoditi neprijateljima? 
— Kome? — zapita on. 


— Mislim da je to izreka nekog bogatog čovjeka, koji je mislio 
da mnogo može. 


— Pravu istinu govoriš — reče on. 


— Dobro — odgovorih. — Došli smo do zaključka da 
pravičnost nije to. Da li bi neko mogao reći da je ona nešto drugo? 


Za vrijeme našeg razgovora jedan drugi prisutni, je često 
pokušavao da uzme riječ. Njegovi susjedi, međutim, sprječavali 
su ga, jer su htjeli do kraja da čuju naš razgovor. Kad smo mi 
završili i kad sam ovo rekao, nije mogao više da se uzdrži, nego se 
povio kao divlja zvjer i skočio prema nama kao da hoće da nas 
rastrgne. I ja i ostali se u strahu razbjegosmo, a on uzviknu 
stojeći u sredini između nas: 


— Kakve se tu gluposti brbljaju? I što se udvarate jedan 
drugome glupim razgovorima? Ako hoćeš zaista da saznaš šta je 
to pravičnost, nemoj samo da zapitkuješ i da hvalisavo 
protivrječiš kad neko odgovara. Ti znaš da je lakše pitati nego 
odgovarati, zato i sam odgovaraj i reci šta je, po tvom mišljenju, 


pravičnost. Ali mi nemoj tvrditi da je pravičnost dužnost, ili 
korist, ili ono što je od koristi, ili što donosi dobit, ili što pomaže. 
Što kažeš kaži jasno i tačno, jer ja neću primiti ovakva brbljanja. 


— Iznenadih se kad čuh ovo i u strahu pogledah u njega. Da 
nisam ja prvi pogledao njega nego on mene, mislim da bih 
zanijemio od njegovog pogleda. Ali ja pogledah u njega čim je 
počela da ga obuzima ljutnja. Tako sam mogao da mu 
odgovorim, i drhteći rekoh: 


— Nemoj se ljutiti na nas, a ako ja i ovaj ovdje pogriješimo 
raspravljajući, znaj da griješimo protiv svoje volje. Kad bismo 
tražili zlato, nemoj misliti da bismo jedan drugome pravili 
komplimente, a pri tom propustili priliku da ga i pronađemo. A 
kad tražimo pravičnost, stvar mnogo dragocjeniju nego što je 
zlato, misliš li da ćemo biti tako nerazumni da iz učtivosti 

propustimo i najmanju stvar, a da je ne izvedemo na čistinu. Ti je 
možda i poznaješ, prijatelju, ali mi je, čini mi se, ne možemo 
pronaći. Vi, pametni, prije nego što se na nas naljutite, morate 
imati sažaljenja prema nama. 


Tada se on podrugljivo nasmija i reče: 


— Tako mi Boga, ovo je ona uobičajena vaša ironija. Znao 
sam ja to i ovima ovdje unaprijed rekao da ti nećeš htjeti 
odgovoriti, da ćeš se praviti nevješt i da ćeš prije učiniti sve drugo 
nego što ćeš odgovoriti ako te neko zapita. 


— Mudar si, zaista, — rekoh ja. — Ali kad bi ti nekoga upitao 
koliko je dvanaest, pa mu odmah unaprijed rekao: ,,samo mi 


nemoj kazati, čovječe, da je dvanaest dvaput šest, ili triput četiri, 
ili šest puta dva, ili četiri puta tri, jer takvo brbljanje neću 
primiti", ti bi, mislim, dobro znao da ti niko neće ni odgovoriti na 
tvoje pitanje. A kad bi ti on rekao: ,,Šta želiš o ti? Da ne smijem 
dati odgovor kako si ga ti kazao? Pa zar ni onda ne, o čudnovati 
čovječe, ako je on pravilan? Zar treba da kažem nešto drugo što 
nije istinito? Ili šta hoćeš?" Šta bi ti njemu na to odgovorio? 


— Dobro! Zar se ovo može uporediti sa onim? 

— Zašto da ne? — rekoh ja. — Iako to nije isto ipak se onome 
koga pitaš čini otprilike tako i misliš li ti da on neće reći svoje 
mišljenje, ako ga ima, pa bilo da mu to zabranimo ili ne? 

—A zar ćeši ti tako učiniti? — reče on. — Hoćeš li odgovoriti 
uprkos mojoj zabrani? 


— Ne bih se čudio — rekoh mu — kad bih to učinio pošto 
razmislim. 


—A šta će biti ako ja znam neko drugo i bolje tumačenje 
pravičnosti nego što su sva ova? Šta će onda biti? 


— Šta drugo nego ono što dolikuje onome ko nezna — 
odgovorih ja — a meni se pristoji da naučim od onog ko zna. I ja 
ću tako učiniti. 

— Veoma si ljubazan — reče on. — Ali za učenje moraš 
platiti! 

— Da, samo kad steknem novaca. 


— Pa imaš ga — umiješa se moj prijatelj. — Što se novca tiče, 
samo kaži! Mi ćemo svi platiti za njega. 


— Dabome — reče on — da bi on radio kao što je naučio; neće 
odgovarati, a odgovore će prihvatiti od drugih i obarati. 


— Ali kako će — počeh ja — odgovarati onaj ko prije svega 
ništa ne zna niti tvrdi da nešto zna, a, osim toga, ne smije ni reći 
šta o tome misli, jer mu je jedan tako odličan čovjek zabranio da 
pita ma šta od onoga što misli? Zato moraš govoriti ti, to više 
odgovara. Ti veliš da znaš i da bi mogao pomoći. Nemoj dakle, 
drukčije, nego mi učini tu ljubav i odgovori, a nemoj biti toliko 
sebičan da ne poučiš mene i ostale. 


Poslije mojih riječi zamoliše ga i ostali da to učini. On je 
prosto gorio od žudnje da govori i da zasluži pohvalu, vjerujući 
da je spremio vrlo lijep odgovor. Ali se pravio kao da se još 

prepire sa mnom oko toga da ja moram odgovarati. Naposljetku 
popusti 1 reče: 


— U tome je, dakle, ta mudrost: da on sam ne želi druge da 
pouči, nego da obilazi i uči, a da za to i ne zahvaljuje. 


— Da ja od drugih učim, druže, to je istina — odgovorih mu 
ja — ali što tvrdiš da nisam zahvalan, to lažeš. Ja zahvaljujem 
kako mogu, a mogu samo hvaliti, jer novaca nemam. Da to rado 
činim, kad mi izgleda da neko dobro govori, vidjet ćeši sam 
odmah čim odgovoriš. Ubjeđen sam da ćeš dobro govoriti. 


— Slušaj — reče on. — Ja tvrdim da pravično nije ništa drugo 
nego ono što koristi jačemu. Zašto ne odo-bravaš? Nećeš? 


— Moram prvo razumjeti šta misliš — odgovorih ja. — Sad 
još ne razumijem. Ti tvrdiš da je pravično ono što koristi jačemu. 
Kako to misliš? Ako je neki hrvač jači od nas i ako njemu prija 


govedina, onda je ta hrana i za nas, koji smo slabiji od njega, 
prikladna i pravična. Zar ne tvrdiš to? 


— Strašan si ti! Moju rečenicu shvatio si tako samo da bi je 
mogao napasti. 


— Nikako, dragi moj — odgovorih ja — već reci jasnije šta 
misliš. 

— Zar ne znaš da u mnogim državama vlast drže tirani, u 
drugima narod, a u trećima opet plemstvo? 

— Znam. 

— Zar u svakoj državi nije baš vladajući elemenat onaj 
najjači? 


— Svakako. 

— Svaka vlast, opet, pravi zakone u svoju korist: demokratija 
demokratske, tiranin izdaje monarhističke zakone, a tako čine i 
ostale vlasti. Za ono što je njima korisno vele da je pravo 
podanika, kome se ovi imaju pokoravati, i ako ga ko prekorači, 
onda ga kažnjavaju kao čovjeka koji je prestupio zakone i počinio 
krivicu. Tako ja mislim, najdraži moj, kad kažem da sve države 
podjednako sude o pojmu pravičnosti: da je pravičnost od koristi 
za državnu vlast. Jer ta državna vlast vlada u državi i tako će 
svako, ko dobro razmisli, uvidjeti da je baš svuda pravično ono 
što ja velim: ono što koristi jačemu. 

— Sad razumijem šta misliš — rekoh ja. — Potrudit ću se da 
shvatim da li je to tačno ili ne. I ti si, odgovorio da je pravično ono 
što je korisno. A meni si zabranio da tako odgovorim. Ali ti si 
tome dodao: što je korisno jačemu. 


— Možda je to neki sasvim beznačajan dodatak. 


— Nisam siguran da možda nije baš vrlo važan. Ali je jasno 
da moramo razmisliti govoriš li pravo. Jer kako se i ja slažem sa 
tim da je pravično u isto vrijeme i korisno, a ti dodaješ i tvrdiš da 
je korisno za jačega što ja ne znam, onda treba to da ispitamo. 


— Ispitaj! — reče on. 


— Hoću — odgovorih. — Reci: zar ne tvrdiš da je pravično i 
pokoravati se vladarima? 


— Razumije se da tvrdim. 


— Jesu li vladari u svakoj državi nepogrješivi, ili mogu i 
griješiti? 


— Mogu i griješiti, naravno. 


— Ako pokušaju da donesu zakone, onda su neki od ovih 
pravi a neki ne? 


— Tako mislim. 


—A dali donijeti prave zakone znači donijeti takve koji će 
njima koristiti, a ne prave takve koji im neće koristiti? Da li tako 
misliš? 

— Upravo tako. 


— A zakona koje oni donesu, moraju se podanici pridržavati. 
Jesu li onda oni pravični? 


— Razumije se. 

— Po tvojim riječima, dakle, nije pravično samo činiti ono što 
koristi jačemu nego i ono što bi mu moglo škoditi. 

— Kako to? — upita on. 

— Tako kako ti tvrdiš, mislim. Hajde da vidimo bolje. Složili 
smo se u tome da vladari, stvarajući zakone, učine ponekad nešto 


1 protiv svoga dobra, a da podanici pravično čine ako izvršavaju 
ono što su vladari naredili. U tome smo se složili, zar ne? 


— Takoje. 


— Onda vjeruj da smo se složili i u tome da su radnje koje 
škode vladaru i jačima pravične. Vladaoci, naime, ponekad 
protiv svoje volje izdaju zakone koji njima škode, a ti tvrdiš da 
oni koji čine ono što su vladari naredili rade pravično. Pa zar 
onda nije nužno, o mudri, da je pravičnost nešto baš suprotno od 
onoga što ti tvrdiš? Slabijima je naređeno da rade na štetu jačih. 


— Zaista, o ti! — reče on — tako mi Boga, sasvim je jasno. 


— Još ako i ti to potvrdiš — umiješa se drug. 
— A zašto je potrebna potvrda? — reče on. 


— On sam, se slaže da vladaoci ponekad izdaju zakone štetne 
po njih same i da je pravično ako se potčinjeni upravljaju po 
njima, a i da je pravično činiti ono što vladari naređuju. 


— A rekao je da je pravično što je od koristi jačemu. Pošto je 
izrekao oba tvrđenja, složio se sa tim da jači ponekad slabijima i 
podanicima izdaju takva naređenja koja se protive njihovoj 
sopstvenoj koristi. Iz toga slijedi da bi pravično bilo isto tako ono 
što koristi, kao i ono što škodi jačemu. 


— Ali — reče jedan — pod korisnim za jačeg on 
podrazumijeva ono što jači misli da bi mu moglo biti od koristi. 
Slabiji ima po tome da se upravlja, i to on smatra za pravično. 

— Ali o tome nije bilo govora — odvrati on. 


— Ništa ne mari — rekoh ja — ako sada tako govori, 
primičemo i to. 


— Reci mi, TI, jesi li htio reći da je pravično ono za šta jači 
misli da mu donosi korist, pa bilo da mu to stvarno koristi ili ne? 
Možemo li reći da ti to tvrdiš? 


— Nipošto — reče on. — Zar misliš da bih ja mogao nazvati 
jačim nekog onda kad pogriješi? 

— Ja sam zaista tako mislio — odvratih. — Pa ti si se složio 
sa tim da vladari nisu nepogrješivi, već da i oni katkad pogriješe. 

— Ali, ti si spletkaroš kad tako govoriš. Zoveš li ti ljekara koji 
u liječenju pogriješi baš zbog njegove greške ljekarom? Ili 
matematičara koji pogrešno računa, baš kad pogriješi i pravi te 
greške matematičarem? Naprotiv, mislim da kažemo: ljekar je 
pogriješio, i matematičar je pogriješio i prepisivač isto tako. A 
nijedan od njih, u stvari, nikako ne griješi, ukoliko zaslužuje to 
svoje zvanje. Tako, strogo uzevši — a ti baš tako strogo i uzimaš 
riječi negriješi ni graditelj. Onaj koji je pogriješio, učinio je 
grešku zato što ga je ostavilo njegovo znanje, i u tome trenutku on 
i nije graditelj, već čovjek koji je pogriješio. Graditelj, dakle, ili 
mudrac, ili vladalac nikako ne griješi onda kad je vladalac, 
premda bi svako rekao da je pogriješio ljekar i da je pogriješio 
vladalac. To je otprilike moj odgovor. Strogo uzevši, vladalac, 
ukoliko je vladalac, ne griješi, a kako ne griješi, on izdaje zakone 
u svoju najveću korist, i njih se podanik ima pridržavati. Kao što 


rekoh u samom početku: raditi pravično znači raditi u korist 
jačega. 


— Dobro, — rekoh mu ja. — Ti misliš da ja izvrćem smisao 
riječi? 
— Razumije se. 
— Misliš li da ti ja postavljam pitanja sa zadnjim 
namjerama i da ti se rugam? 
— Vrlo dobro znam da je tako — odgovori on. — Ali ti to ništa 


neće pomoći. Ne možeš me prevariti kako ne želiš da mi se rugaši 
da me riječima prisiliš. Ali mi ništa ne možeš. 

— Neću, čovječe dragi, ni pokušavati — odgovorih ja. — Ali 
da nam se to ne bi još jednom desilo, objasni nam da li ti pojmove 
,jači" 1,,vladalac" uzimaš u opštem ili posebnom smislu, kao što 
si učinio sada, tvrdeći da slabiji mora raditi u korist jačega, ako 
želi da je pravičan? 


— Ja mislim vladaoca u najstrožem smislu riječi, — odvrati 
on. — A sada se rugaj ili izvrći riječi ako možeš, spreman sam na 
sve. Ali ovaj put to ne možeš. 

— Zar ti misliš — rekoh — da sam tako lud da bih pokušavao 
da ošišam lava i da te prevarim? 

— Pa ti si to pokušao — reče mi on — lako ništa nisi postigao. 

— Dosta toga — rekoh. — Reci mi: da li je jedan ljekar u 
pravom smislu riječi onakav kakvog si maloprije pomenuo — 
trgovac ili treba da njeguje bolesnika? Mi-slim na pravog ljekara, 
na onoga koji je zaista ljekar? 

— On njeguje bolesnike. 

— A krmanoš? — Je li pravi krmanoš upravljač brodova ili je 
mornar? 


— Upravljač brodova. 


— Mislim da nije važno što se on nalazi na brodu, jer se zato 
ne mora zvati mornarom. Ne zove se krmanošem zato što plovi 
morem, već zbog svoje vještine i upravljanja brodom. 


— Tako je. 
— Svi ti ljudi, dakle, postižu neku korist? 


— Razumije se. 


— Pa onda je njihova vještina zato tu da ovu korist traže i 
stvore? 


— Zato. 


— Dali je korist te posebne vještine u nečem drugom, ili u 
njenom savršenstvu? 


— Kako to misliš? 


— Ovako. Kad bi me zapitao da li je tijelo samo sebi dovoljno, 
ili zahtjeva još nešto, odgovorio bih da su mu sigurno potrebne 
izvjesne stvari. Zato je i pronađena ljekarska vještina što je tijelo 
slabo i samo sebi ne može pomoći. Ljekarska vještina je stvorena 
zato da pruži ono što mu je potrebno i korisno. Da li ti se čini da 
sam dobro odgovorio kad ovo tvrdim ili ne? 


— Sasvim dobro. 


— Dalje. Da nije i sama ljekarska vještina nedovoljna, da joj 
nije, kao što je očima potreban vid i ušima sluh, potrebna 
naročita moć kojoj pripada neka nova vještina koja stvara korist 
i koja poučavan o njoj? Da li je i u samoj vještini neka 
nepotpunost i da li svaka vje-ština traži neku novu vještinu, koja 
će tražiti ono što je za nju korisno, a ova opet jednu novu i tako 
bez kraja? Ili svaka vještina vidi za sebe ono što joj je korisno? Ili, 
pak, ne treba ni sebe, ni koje druge vještine da bi tražila ono što 
Joj je korisno zbog njene nepotpunosti, zato što nijedna vještina 
nije nepotrebna, niti ima kakav nedostatak, i što ne dolikuje 
vještini da ima drugi zadatak nego da traži korist zbog čega je 
ona sama tu? A ona sama bila bi bez potreba, bez prijekora i 
greške, dokle god bi bila to što jeste. Je li tako ili nije? 


— Takoje. 


— Pa onda ljekarska vještina ne traži ono što koristi njoj, 
nego tijelima. 
— Da. 


— A vještina odgajivača konja ne traži korist za sebe, već za 
konje; tako i svaka pojedina vještina ne traži svoju sopstvenu 
korist, jer joj ona nije potrebna, već koristi onom predmetu radi 
kojeg ona postoji. 

— Tako izgleda — odgovori on. 

— Ali vještine ipak vladaju i zapovijedaju onome radi čega 
postoje, o ti! Priznao je i to, ali vrlo teško. 

— Prema tome, nijedna vještina nije radi toga da koristi 
vladaocu i jačemu, već da koristi slabijem i onom ko od nje zavisi. 


Pokušao je da se tome usprotivi, ali se naposljetku složio. A 


pošto se složio, nastavio sam: 


— Prema tome, nijedan ljekar, ukoliko je ljekar, ne misli na 
svoju sopstvenu korist, već na korist bolesnikovu. Mi smo se 
složili da je ljekar u pravom smislu riječi vidar bolesnikov, a nije 
trgovac. Ili se nismo tako složili? Potvrdio je da jesmo. 


— Pa nije li onda i krmanoš, koji je to u pravom smislu riječi, 
upravljač broda, a ne mornar? 


— U tome se slažemo. 


— Takav krmanoš i upravljač neće, prema tome, imati na 
umu svoju korist i neće izdavati naređenja koja su njemu korisna, 
nego će misliti samo na korist, i u korist mornara i onih koje vodi. 


Jedva je priznao da imam pravo. 

— A sada, — rekoh ja — nema nijednog vladara, ukoliko je 
zaista vladalac, koji kad izda neko naređenje ima na umu svoju 
ličnu korist nego misli na korist svoga potčinjenog, onoga za koga 
stvara. On vodi računa o njemu, i sve što misli i čini odnosi se 
samo na ono što ovome koristi i odgovara. 


Kad smo došli do te tačke razgovora i kad je svima bilo 
jasno da se rasprava o pravičnome preokrenula upravo u 
suprotno, on, umjesto da mi odgovori, zapita: 


— Reci mi, imaš li ti dadilju? 


— Zašto to? — upitah. 


— Ne bili bilo bolje da odgovoriš, umjesto što postavljaš 


ovakvo pitanje? Zato što te dadilja ostavlja na miru i ne briše ti 
nos, lako bi trebalo, jer ne poznaješ ni stado ni pastira. 


— Kako sad to? — rekoh. 


— Tako što misliš da ovčari i govedari imaju u vidu dobro 
svoga stada ili dobro svojih volova; da ih oni hrane i brinu o 
njima, smjerajući na nešto drugo, a ne na dobro svojih gospodara 
ili na sopstveno dobro; te da ioni koji u državama upravljaju, na 
način kako se stvarno upravlja, imaju nekakve drukčije namjere 
prema onima nad kojima upravljaju, a ne one iste koje pastiri 
imaju prema svom stadu, i da, prema tome, oni brinu i danju i 
noću o nečem drugom, a ne o tome kako da sebi samima pribave 
korist. I tako si daleko od pravičnog čovjeka i pravičnosti, od 
nepravičnog čovjeka i nepravičnosti, da ne znaš da su pravda i 
pravednik u stvari tuđe dobro, da su oni korist onome ko je jači i 

ko vlada, a šteta onome ko je potčinjen i pokorava se. I ne znaš da 
je nepravda ono što je tome suprotno, i da, uistinu, gospodari nad 
onima koji su naivni i pravični, i da ovi, podčinjavajući se, služe 
na korist onome ko je jači, te ovoga čine blaženim a nikako sami 
sebe. Eto, najnatvniji čovječe, kako treba na to gledati, ako hoćeš 
da uvidiš da je pravičan čovjek, naspram nepravičnog, svuda na 
gubitku. Prvo već u međusobnim poslovnim odnosima: kad se dva 
ortaka, jedan pošten a drugi nepošten, poslovno razortače, nikad 
nećeš naći da onaj pošteni ima više od nepoštenog, nego uvijek 
ima manje. Zatim i u državnim stvarima: gdje god je riječo 
nekim porezima, uvelk će pravičan čovjek, makar i podjednako 
imao, platiti više, a onaj drugi manje; ako je, međutim, riječo 
primanju, onda on neće uzeti ništa, dok će ovaj primiti mnogo. A 
ako i jedan i drugi imaju neku državnu službu, onda će pravični 
imati štete, ako ni zbog čega drugog a ono zato što svoje sopstvene 
poslove zanemaruje, a od državnih prihoda zato što je pošten 
neće imati ništa. Pored toga će ga omrznuti i ukućani i poznanici 
ako ne bude htio da im dodjeli nešto što se kosi sa poštenijem. Kod 
nepoštenog će sve to biti upravo suprotno. Mislim i mislio sam 
samo na čovjeka koji bi bio u stanju da mnogo postigne. Ako želiš 
poređenje, zamisli takvog čovjeka, i koliko je u životu bolje biti 
nepošten nego pošten. A najlakše ćeš shvatiti, ako uzmeš krajnje 
nepoštenje koje od najnepoštenijeg čovjeka načini najsrećnijeg, a 
najnesrećnijima opet, one koji su od te nepravde trpjeli i koji je 
neće činiti. A takva je i tiranska vlast. Ona ne grabi tuđu svojinu, 
pa da je ona sveta ili neposvećena, privatna ili državna, pomalo i 
krišom, nego svu odjednom. Ako neko na nepošten način i 
pojedinačno prisvoji tuđe pa ga uhvate, kazne ga i prati ga velika 
sramota. Za takva čovjeka kažu da je opljačkao hram, da je 
trgovac robljem, nevaljalac, provalnik, lopov. A onaj, ko ukrade 
državne pare i porobi sve građane, dobije mjesto ovih sramnih 


nadimaka naziv srećnika, čovjeka poštovanog ne samo od 
građana veći od drugih koji znaju da je u velikoj mjeri zločinac. 
Oni koji grde nepoštenje, ne čine to zato što se boje da ne rade 
nepošteno, nego zato što se plaše da zbog nepoštenog rada ne 
stradaju. Tako je dovoljno jasno, da je nepravičnost jača, 
slobodnija i silnija nego pravičnost, i kao što rekoh na početku: 
pravično je ono što koristi jačemu, a nepravično što samom sebi 
donosi koristi i dobitak. 


Poslije ovih riječi htjede on otići, pošto nam je cijelu svoju 
priču kao hamamdžija bez predaha izlio preko ušiju. Ali ga 
prisutni ne pustiše, već ga prisiliše da ostane i da odgovara na 
svoje riječi. I ja sam ga sam mnogo molio i rekao mu: 


— o ti, strašni, kakav si samo govor održao, a namjeravaš da 
odeš još prije nego što si nas dovoljno poučio, i prije nego što sam 
uvidio da li je tvoje tvrđenje tačno ili ne. Zar misliš da je to mala 
stvar raspraviti ovakvo jedno pitanje? Zar ne vidiš da je to način 
vođenja života i da bi svaki od nas koji bi se upravljao po tome, 
živio najsrećnijim životom? 


— Zar ja drukčije mislim? — odgovori on. 


— Čini mi se — rekoh — da uopšte ne brineš o nama i da ne 
mariš da li ćemo, kad ne razumijemo to što ti govoriš, živjeti gore 
ili bolje. Zato se potrudi i objasni nam, dragi prijatelju! Mi ti 
nećemo zaboraviti ako nama svima učiniš tu dobrotu. Jer kažem 
ti, nisam ubjeđen i ne mogu vjerovati da je nepravičnost korisnija 
od pravičnosti, čak i onda kad bismo nepravičnosti ostavili punu 
slobodu i dopustili joj da čini što hoće. Pa dobro, dragi prijatelju, 


pretpostavimo da postoji nepravičan čovjek i da mu je 
omogućeno da čini nepravdu, potajno ili upotrebom nasilja, to 
me ipak ne uvjerava da će takvom, nepravičnost biti korisnija od 
pravičnosti. Tako se možda čini i nekome drugome a ne samo 
meni. Ubjedi nas, dragi druže, u potpunosti da nemamo pravo 
kad više cijenimo pravičnost nego nepravičnost! 


— A kako ću te ubjediti? — zapita on. — Ako te nisu ubjedile 
riječi koje sam rekao, šta još da uradim? Da uzmem te svoje riječi, 
pa da ih usadim u tvoje srce? 


— Ne, nipošto — odgovorih ja. — Ali se, prije svega, moraš 
pridržavati pojma kako si ga definisao, ili, ako ga promijeniš, 
onda učini to javno i ne zavaravaj nas. Ti već vidiš, pa da se 
vratimo na ono ranije, da si maloprije odredio pojam pravog 
ljekara, a da se zatim nisi više tačno pridržavao pojma pravoga 
pastira. Ti misliš da pastir, koji je to zaista, njeguje, doduše, svoje 
ovce, ali ne misli o njihovu dobru kao pastir, već kao trgovac na 
dobru gozbu i kako će se ugostiti, ili, kako će mu one dati dobit. A 
posao pastirov nema nikakvog drugog cilja nego da on misli o 
dobru stada koje mu je povjereno. Pastir, kao pastir ne treba da 
vodi nikakvu drugu brigu sve dok u potpunosti odgovara tome 
zadatku. Mislim da ćemo se složiti u tome da svaka vladavina, 
ukoliko je vladavina i ukoliko odgovara tome pojmu, treba da 
misli samo o dobru podanika i potčinjenih, pa bilo da je to 
državno ili privatno djelovanje. Zar ti misliš da upravitelji 
država, oni koji su zaista pravi upravitelji, rado vladaju? 


— Bogami, tako je, ja to čak i vrlo dobro znam. 


— Ali zar ti zaboravljaš, — odgovorih mu ja — da niko 
svojevoljno ne prima na sebe tuđe dužnosti? Da ljudi traže platu 
pošto oni, kao upravljači, neće od toga imati nikakve koristi, nego 
će je imati potčinjeni? Reci mi samo ovo: zar mi ne razlikujemo 
pojedine vještine prema tome kakva im je sadržina? Nemoj 
odgovarati protiv svoga ubjeđenja, prijatelju, da bismo došli do 
cilja! 

— Jeste, mi ih prema tome razlikujemo. 


— Da li, onda, svaka od njih donosi i posebnu korist, a ne 
samo korist uopšte, kao što ljekarska vještina donosi zdravlje, 
krmanoška vještina bezbjednost plovidbe, i druge vještine slično? 


—Da! 


— A vještina zarađivanja donosi zaradu? Jer to je njen 
smisao. Ili, možda, smatraš da su ljekarska i krmanoška vještina 
jedno te isto? Ili, ako i sad želiš da tačno istaknemo razliku, kao 
što si to ranije htio: kad bi neki krmanoš ozdravio zato što mu je 
prijalo putovanje po moru, zar ne bi ti kazao da je krmanoška 
vještina ujedno i ljekarska? 


— Ne bih nikako — odgovori on. 


— Da li isto tako ne bi rekao da je vještina zarađivanja 
ujedno i ljekarska vještina, kad bi se neko izliječio zarađujući 
novac? 


— Ne bih, zacijelo. 


—A dali bi ljekarsku vještinu nazivao vještinom 
zarađivanja, kada bi neko liječenjem zaradio novac? 


— Ne. 

— Mi se, dakle, slažemo u tome da svaka vještina donosi neku 
posebnu korist? 


— Slažemo se. 


— Pa kako svi građevinari imaju neku posebnu korist za 
sebe, onda je jasno da im u tome pomaže jedna stvar, koju oni 
upotrebljavaju pored svoje vještine. 


— Čini se da je tako. 


— Korist, koju građevinari imaju, ustvari, to što zarađuju 
novac, dolazi otuda što oni pored svoje vještine primjenjuju, da 
tako kažemo, još i vještinu zarađivanja. 


Na ovo je on jedva pristao. 


— Korist, dakle, koju čovjek ima od svoje vještine ne dolazi 
direktno od nje, već od vještine zarađivanja koja ide uz onu prvu, 
i to je zarađivanja novca; ako tačno razmislimo: ljekarska 
vještina donosi zdravlje, vještina zarađivanja zaradu, 
građevinska vještina kuće, a pored nje vještina zarađivanja 
donosi zaradu. Tako i sve ostale vještine. Svaka čini svoje i donosi 
korist koja leži u njenoj suštini. Ako joj se ne pridruži vještina 
zarađivanja, kakve će onda koristi građevinar imati od svoje 
vještine? 

— Izgleda da je neće uopšte imati. 

—A zar on ne čini ništa korisno, ako radi bez nagrade? 

— Mislim da čini. 

— Eto, prika, sad je jasno da nijedno umjenje ni upravljačka 
djelatnost ne koristi samoj sebi nego, što smo već odavno 
pokazali, onima na koje se odnosi, priprema i brine se za njihovu 
dobrobit, gledajući u ovoj ono što koristi slabijem a ne jačem. Baš 


zato sam, dragi moj prijatelju, maločas govorio da niko neće 
zabadava sebi da natovari brigu o popravljanju i ublažavanju 
tuđeg zla, nego za to traži nadoknadu i to stoga što onaj koji hoće 
da tu svoju dužnost obavlja kako valja, i sa spremnošću koja toj 
dužnosti odgovara, nikada ne ostvaruje ono što bi za njega 
samog bilo ponajbolje, nego radi za dobrobit onih nad kojima 
upravlja. Eto zbog čega, kako se čini, treba onima koji 
preuzimaju javne službe obezbjediti određenu nadoknadu u 
novcu ili u počastima, a onima koji ne prihvataju takve dužnosti 
treba odrediti odgovarajuću kaznu. 


— Kako to misliš? — zapita moj prijatelj. — Obje vrste 
nagrada su mi poznate, ali mi nije jasno šta podrazumijevaš pod 


kaznom koju si pomenuo uporedo sa nagradom. 


— A zar ne znaš koja je nagrada najbolja, za kojom teže i 
najplemenitiji ljudi kad zažele da se prime dužnosti? Zar ne znaš 
da se slavoljublje i gramzljivost smatraju za sramotu i da su to 
sramne stvari? 


— Znam to. 


— Oni koji su dobri ne žele da vladaju radi novca i počasti — 
rekoh ja. — Oni ne vole da ih nazivaju nadničarima zato što 
otvoreno primaju nagradu za svoje vršenje dužnosti, a ne vole ni 
da ih zovu lopovima zato što su se na vlasti krišom obogatili. Isto 
tako ne čine to radi počasti, jer nisu slavoljubivi. Zato ih moramo 
natjerati i zaprijetiti im kaznom, da bi se primili upravljanja. 
Zbog toga se i smatra da je sramota ako se neko primi vlasti a ne 
sačeka da bude prinuđen da se primi. A od svih kazni je najveća 

ona da budeš pod vlašću goreg, kad već sam nećeš da vladaš. Toga 
se i boje plemeniti ljudi, mislim, kad se primaju vlasti i tada 
prihvataju vlast ne kao da su time dobili nešto izvanredno ili zato 
što će na vlasti dobro živjeti, nego je primaju prinuđeni i zato što 
ne znaju nikog boljega kome bi je mogli povjeriti. Jasno je, dakle, 
da kad bi postojala država plemenitih ljudi, onda bi se ljudi 
borili za to da nemaju nikakve vlasti, kao što se sada bore za 
vlast. Tada bi bilo sasvim jasno da pravi vladalac nije tu zato da 
se brine o svojoj ličnoj koristi, već da se stara o koristi potčinjenih. 
Ja nikako ne priznajem njemu, da je pravično ono što je korisno 
jačem. Ali na to ćemo se vratiti docnije. Mnogo važnije je, po 
mome mišljenju, ono što je on rekao na kraju: da je, naime, život 
nepravična čovjeka bolji nego život pravična. Šta misliš o tome, 
prijatelju — zapitah ja — za šta se ti odlučuješ ii kako misliš da je 
pravilnije reći? 

— Ja mislim — odgovori on — da se život pravična čovjeka 
mnogo više isplati. 


—A jesi li čuo — zapitah ga — koliko je dobrog naredao 
maloprije on, o životu nepoštena čovjeka. 


— Čuo sam, ali ne vjerujem u to — odgovori moj prijatelj. 


— Hoćeš li da mu, ako nekako možemo da pronađemo 
njegovu grešku, dokažemo da nije u pravu? 


— Kako da neću — odvrati on. 


— Ako, nasuprot njegovim riječima, održimo drugi govor — 
rekoh ja — i nabrojimo sva dobra koja pošten čovjek ima, pa onda 
opet on kaže preimućstva nepoštenog života, pa opet mi, morat 
ćemo naposljetku sabrati dobra koja obojica nabrojimo i 
odmjeriti ih, a onda će nam biti potrebne sudije koje će donijeti 


presudu; a ako, pokušamo da se složimo u raspravi onda ćemo 
sami biti ujedno i sudije i stranka. 


— Tako je — odgovori moj prijatelj. 


— Kako bi ti učinio? — upitah ga ja. 


— Bio bih za ovaj poslednji način — odgovori moj prijatelj. 


— Hodi, prika, — počeh ja — i odgovori nam od početka! Ti 
tvrdiš ovo: krajnja nepravičnost je unosnija nego krajnja 
pravičnost? 


— Jeste, to tvrdim, a rekao sam i razloge. 


— Kako to onda misliš? Jednu, sigurno, zoveš vrlinom, a 
drugu porokom? 


— Da. 


— I to, svakako, pravičnost vrlinom, a nepravičnost 
porokom? 


— Vrlo dobro, dragi! Zato baš i tvrdim da nepravičnost 
donosi dobit, a pravičnost ne. 


— Pa kako to? 

— Obratno. 

— Onda, znači, pravičnost smatraš porokom? 

— Ne, već sasvim običnom glupošću. 

— A nepravičnost vidiš ipak kao nešto prezrenja dostojno? 


— Ne, već kao promišljenost — odgovori on. 


— Nepošteni ti onda izgledaju i pametni i dobri, zar ne? 


— Samo oni koji su u potpunosti nepravični i koji su u stanju 
da cijele države i narode podvrgnu sebi. Ti misliš da ja govorim o 
nevaljalcima? I nevaljalstvo ima svojih prednosti, samo ako je 
skriveno i ako ga ne uhvate. Ali o tome ne vrijedi govoriti, već o 
onome što sam rekao. 


— Dobro znam — odgovorih ja — šta si time htio reći. Ali se 
čudim kako si mogao da porediš nepravičnost sa vrlinom i 
mudrošću, a pravičnost sa stvarima suprotnim tome. 


—A ja baš tako radim. 


— To je već jače, prijatelju — odgovorih ja — i nije lako reći 
još nešto o tome. Kad bi ti tvrdio da nepravičnost donosi neku 
korist, a ipak, kao što to i neki drugi rade, priznavao da je ona 
porok i gadna stvar, imali bismo šta da raspravljamo o tim 


pretpostavkama. Ali ti sasvim jasno tvrdiš da je ona nešto lijepo, 
nešto silno, i pridaješ joj sve ono što obično pripisujemo 
pravičnosti. Usudio si se čak da je predstaviš kao vrlinu i kao 
mudrost. 


— U potpunosti pogađaš moje mišljenje. 

— Ipak ćemo hrabro pristupiti raspravljanju, ukoliko 
smatram da stvarao govoriš ono što misliš. Vjerujem, ti, da nas 
bar sad ne vučeš za nos, nego da govoriš ono što zaista misliš da je 
istina? 

— Kakav je značaj toga da li ja mislim tako ili ne? Drži se 
samo onoga što tvrdim! 

— Nema nikakvog značaja — rekoh ja. — A sada pokušaj da 
mi odgovoriš na ovo: misliš li ti da pravičan čovjek želi da ima 
kakvu veću korist od drugog pravičnog čovjeka? 


— Nipošto, jer tada ne bi bio ni dobrodušan, ni čestit 
građanin. 


—Adali bi on htio da ima kakvu veću korist od neke 
pravične radnje? 


— Nebinito. 


— A bili smatrao za vrijedno da stekne nešto više od 
nepravičnog i da li bi smatrao ili ne za pravično? 

— Smatrao bi — odgovori on — 1 odobravao bi, ali ne bi 
mogao učiniti. 

— Ne pitam te to, već da li bi pravičan hoće da nadmaši 
nepravičnog, a ne pravičnog. 


— Htio bi — odgovori on. 


— Dalje. Da li bi nepravičan htio da pretekne pravičnog ili 


pravičnu radnju? 
— Razumije se, jer on sve hoće da nadmaši. 


— Nepravičan čovjek će, dakle, nadmašiti i nepravičnogi 
nepravičnu radnju. On će težiti da uzme u svoje ruke što najviše 
može. 


— Takoje. 


— Recimo ovako — rekoh — pravičan čovjek ne nadmašuje 
sebi ravne, već samo one druge, a nepravičan i jedne i druge. 


— Tako je. Vrlo dobro si rekao. 


— Nepravičan je razuman i hrabar, a pravičan ni jedno ni 
drugo. 


— I to si dobro rekao. 


— Prema tome, nepravičan čovjek je sličan razumnom i 
dobrom, a pravičan nije? 


— Po sebi se razumije da ličiš na onoga čije osobine imaš. 


— Dobro! Svaki od njih je onakav kakav je onaj kome je 
sličan. 


— Razumije se. 

— Pa dobro, prika! Da li postoje muzikalni i nemuzikalni 
ljudi? 

— Da. 

— Koji se od njih razumije u muziku, a koji ne? 

— Muzikalan se čovjek svakako razumije, a nemuzikalan ne. 


— I ukoliko se razumije, on je i sposoban? A ukoliko je ne 
razumije, onda je i nesposoban? 


— Takoje. 


— Tako će isto, valjda, biti i kod ljekara? 
— Biće isto tako. 


— A hoće li, dragi prijatelju, onaj koji se razumije u muziku, 
bolje zategnuti i opustiti žice kad podešava gitaru nego neko 
drugi, koji se takođe razumije u muziku? 


— Mislim da neće. 


— Ali će ipak bolje uraditi nego onaj koji je nemuzikalan? 


— Bezuslovno. 


— A ljekar? Hoće li on htjeti da se pokaže bolji od nekog 
drugog ljekara ili dati neki bolji recept kad propisuje kako treba 
jesti i piti? 

— Neće. 

—A hoćeli odlaika? 

— Hoće. 


— Razmisli sad da li ti se u cjelokupnom znanju ili neznanju 
čini da koji stručnjak želi da zna više i radi bolje nego neki drugi 
stručnjak? Ili da u istim prilikama uvijek isto želi? 


— Mora biti tako — odgovori on. 


— A kako nestručnjak? Neće li on htjeti da nadmaši i 
stručnjaka isto onako kao i nestručnjaka? 


— Hoće. 


—A stručnjak je mudar? 


— Mislim. 
— Mudar je, opet, i dobar? 
— Mislim da jeste. 


— Dobar i mudar čovjek neće, dakle, nadmašivati sebi ravne, 
nego druge i drukčije. 


— Tako izgleda. 


— Rđav, međutim, i neznalica činit će to i sa sličnima i sa 
nejednakima? 


— Izgleda. 

— Pa dobro, onda, nepravičan je onaj koji hoće da nadmaši i 
sebi ravne i one koji to nisu? Jesi li tako rekao? 


— Jesam. 


— A pravičan neće nadmašivati sebi ravnog već samo 
nejednakog? 


— Da. 


— Pravičan je onda sličan mudrom i dobrom, nepravičan 
rđavom i neznalici? 


— Tako izgleda. 


— Složili smo se u tome da je svako onakav kao što je onaj 
kome je ravan? 


— Jeste, složili smo se. 


— Pokazalo se, prema tome, da je pravičan dobar i mudar, a 
nepravičan neznalica i rđav. 


UPIT) 
PORTE 


On je na sve to pristao, ali ne ovako lako kao što ja to 
pripovijedam, nego s mukom, protiveći se i znojeći se silno — a 
bilo je ljeto. Tada sam ga prvi put vidio da crveni. Kad smo se 
složili da je pravičnost isto što i vrlina i mudrost, a nepravičnost 
isto što i rđavost i neznanje, nastavio sam: 


— Dobro. Ovo je sad u redu. Rekli smo još da je nepravičnost i 
sila. Sjećaš li se? 


— Sjećam se, ali meni se nimalo ne sviđa to što sada govoriš i 
imao bih mnogo šta da kažem. Kad bih, međutim, progovorio, 
znam da bi ti rekao kako držim besjedu. Ili mi dozvoli da govorim 


koliko hoću, ili pitaj ako želiš da pitaš. A ja ću ti dovikivati: 
,dobro", kao starim ženama koje pripovijedaju priče i duvaču 
glavom znak da li odobravam ili ne. 

—Au..u! Ne protiv svoga pravog mišljenja — rekoh ja. 

— Sasvim po želji, kad mi ne dopuštaš da govorim. Šta hoćeš 
još? 

— Ništa, Bogami! Ali ako hoćeš tako, onda tako i radi. Ja ću 
pitati. 

— Pitaj! 

— Kao što sam maloprije pitao, tako pitam i sada, kako 
bismo bez smetnje mogli da razmotrimo kakav je odnos između 
pravičnosti i nepravičnosti. Tvrdi se da je nepravičnost i silnija i 
jača od pravičnosti. Pa ako je pravičnost mudrost i vrlina, onda 


će svakako biti jača nego što je nepravičnost, ako je nepravičnost 
ujedno i neznanje. To je bar svakome jasno. Ali ja ipak neću da 
primim to tako jednostavno, 0 ti, već ću pokušati da ga na ovaj 
način dokažem. Priznaješ li da ima nepravičnih država koje teže 
za tim da nepravično potčine sebi druge države, ili koje su to već 
učinile i drže ove pod svojom vlašću? 


— Priznajem, i to će učiniti baš ona država koja je 
najsavršenija i najnepravičnija. 
— Razumijem, tako si ti rekao. Ali ja o tome mislim ovako: 


može li država koja je pobijedila da održi svoju vlast bez 
pravičnosti, ili je za to potrebna pravičnost? 


— Ako je istina ono što si ti maloprije rekao, da je pravičnost 
mudrost, onda je za to potrebna pravičnost; ali ako je onako kako 
sam ja tvrdio, onda se traži nepravičnost. 


— Veoma se radujem, što u znak odobravanja ili 
neodobravanja ne klimaš samo glavom nego tako lijepo 
odgovaraš. 


— To je zato što hoću da ti učinim po volji. 


— Onda dobro. Ali učini mi i ovo po volji i reci: vjeruješ li 
da jedna država, vojska, razbojnici ili lopovi, ili drugi ljudi koji 
idu zajedno da učine nešto nepravično, mogu što učiniti ako 
ujedno i prema sebi samima postupaju nepravično? 

— Ne — odgovori on. 
— A ako ne rade tako? Da li će to postići prije? 
— Da. 


— Iz nepravičnosti se, razvijaju svađe i mržnja i dolazi do 
međusobne borbe. Ali ako, jedan prema drugome pravično 
postupaju — onda vladaju sloga i prijateljstvo. Zar nije tako? 


— Može biti, neću da ti protivrječim. 


— Pravo imaš, prika. Reci mi još ovo: ako u samoj osnovi 
nepravičnosti leži to da svuda, gdje god se pojavi, stvara mržnju, 
neće li ona učiniti da se međusobno omrznu svi nepravični ljudi, i 
robovi i slobodni? Zar neće oni postati nesložni i zar im neće biti 
nemoguće da zajedno žive? 


— Biće tako. 


— A ako se nepravičnost pojavi među dvojicom zar se oni 
neće razdvojiti, zar neće mrziti jedan drugoga i postati 
neprijatelji jedan drugome 1 ostalim pravičnim ljudima? 


— Postat će. 


— A ako je u pitanju jedan jedini čovjek, neobični moj 
prijatelju, da li će nepravičnost onda zatajiti i izgubiti svoju moć? 


— Itu će biti onako kao i inače — odgovori on. 


— Znači da je njena moć svuda gdje se pojavi ista: u državi, 
porodici, vojsci ili ma gdje, da ona, ustvari, onemogućava rad 
prvo zato što stvara svađu i nesuglasice, a onda i time što stvara 
neprijateljstvo među pojedinim članovima protivnika i 
pravičnih. Ili nije tako? 


— Takoje. 


— Mislim da će i kod pojedinca činiti sve ono što leži u njenoj 
suštini. Najprije će ga onesposobiti za rad, jer će u njemu samom 
stvoriti nesuglasicu i neslaganje, zatim će od njega učiniti 
neprijatelja i sebi i pravičnima. Zar ne? 

— Da. 

—Alii Bog je pravičan, prijatelju, je li? 

— Neka bude — odgovori on. 

— Onda će nepravičan čovjek biti i neprijatelj Boga, o ti, a 
pravičan čovjek njegov prijatelj. 

— Uživaj samo u svojoj pobjedi! Neću ti se protiviti da me 
ovdašnji ljudi ne omrznu. 


— Hajde, onda, odgovaraj kao i do sada i produži mi radost 
pobjede. Vidjeli smo da su pravični bolji, mudriji i sposobniji od 
nepravičnih; da nepravični nisu u stanju ništa preduzeti ni sami, 
ni sa drugima; uza sve to proizvoljno smo pretpostavili da 
nepravični ljudi uopšte mogu zajednički nešto određeno i trajno 
uraditi, jer se oni ne bi mogli uzdržati da jedni druge ne 

napadnu, ako bi bili sasvim nepravični. Očigledno je da čak i oni 
moraju u sebi imati nešto pravičnosti, koja ih sprečava da ne čine 
zlo jedni drugima u vrijeme kada se udruženi brane od 
spoljašnjih napada. Pravičnost je upravo ono što im omogućuje 
da nešto zajednički preduzmu. S druge strane, nepravičnost je 
ono što ih nagoni da čine zla djela, ali ona ih čine samo upola 
zlim, jer oni koji su u svemu zli i nepravični, ujedno su i potpuno 
nemoćni da bilo šta učine. Tako ja stvar razumijem, a ne onako 
kako si ti go-vorio u početku. No, sada treba da ispitamo da lije 
sudbina pravičnih bolja i srećnija od sudbine nepravičnih. To 
smo pitanje ostavili za kraj. Vjerujem da jeste, ako se usvoji ono 
što smo do sada utvrdili. Ipak, tu stvar treba dublje istražiti, jer 
tu nije riječ o nečem nevažnom, nego o tome kako treba živjeti. 


— Ispituj — reče on. 


— I hoću — odgovorih ja. — Reci mi: ima li konj neku 
određenu namjenu? 


— Ima. 


— Da li pod namjenom konja ili kog drugog predmeta 
podrazumijevaš ono što jedino ili najbolje pomoću njega možemo 
da izvršimo? 


— Ne razumijem te. 

— Pa dobro. Da li bi mogao vidjeti nečim drugim, osim 
očima? 

—Nebih. 

— A bili mogao čuti nečim drugim, osim ušima? 


—Nebih. 


— Onda s pravom možemo reći da su ti organi tome 
namenjeni? 


— Razumije se. 


— Dalje. Lozu bi mogao obrezati i mećem, i nožem i mnogim 
drugim oruđem? 


— Kako da ne! 


— Ali mislim da ničim ne bi to učinio tako lijepo kao 
naročitim nožićem koji se baš za to pravi. 


—Tojeistina. 
— Zar nećemo onda reći da je on tome namijenjen? 


— Hoćemo. 


— Sada ćeš, mislim, bolje shvatiti pitanje koje sam ti 
maloprije postavio. Da li pod namjenom jednog predmeta 
podrazumijevamo to da se samo pomoću njega ili najbolje njime 
može nešto izvršiti? 

— Razumijem — reče — i mislim da svaki pojedini predmet 
ima svoju namjenu. 


— Dobro — rekoh ja — a da li misliš da svaka stvar, koja je 
nečemu namijenjena, ima i sebi svojstvenu vrlinu? Vratimo se na 
iste primjere! Imaju li oči neku namjenu? 


— Imaju. 
— Imaju li one, prema tome, i sebi svojstvenu vrlinu? 


— I vrlinu. 


— A uši? Imaju li one neku namjenu? 

— Da. 

—A imaju lii vrlinu? 

—Ivrlinu. 

— A šta je sa ostalim stvarima? Nije li isto. 
— Isto. 


— Pazi sada. Mogu li oči lijepo obavljati ono zašta su 
namijenjene, ako nemaju tu sebi svojstvenu vrlinu, nego umjesto 
vrline manu? 


— Pa kako bi mogle? Misliš valjda kada bi imale sljepoću 
umjesto vida? 


— Ne pitam kako se ta njihova vrlina zove, nego kažem da 
nešto obavlja svoj posao dobro ako posjeduje sopstvenu vrlinu, i 
loše ako je ne posjeduje. 


— Istinu kažeš — reče on. 


— Pa onda će i uši, lišene svoje vrline, loše obavljati svoj 
posao? 


— Svakako. 


— Možemo li taj isti razlog upotrijebiti i za sve ostale stvari? 


— Sto se mene tiče, mislim da možemo. 


— Razmisli sada, poslije svega: ima li i duša neku namjenu 
koju nijedna druga stvar ne bi mogla ispuniti; kao na primjer 
ovu: brinuti se, upravljati, promišljati i sve ostalo tome slično? 
Možemo li takvu namjenu pripisivati ičemu drugom što nije 
duša, ili ćemo reći da je ona jedino duši svojstvena? 


— Ne možemo tako nešto pripisati nijednoj drugoj stvari. 
—A život, da li jei on posao duše? 

— Naravno da jeste — reče on. 

— Ima li onda i duša sebi svojstvenu vrlinu? 

— Ima. 


— Može li ona, ako je lišena te svoje vrline, dobro obavljati 
svoj posao, ili je to nemoguće? 


— To jenemoguće. 


— Nužno je dakle, o ti, da rđava duša rđavo vlada i upravlja i 
da dobra duša valjano ispunjava svoju namjenu u svemu što 
preduzima. 


— Nužnoje. 


— A jesmo li se složili u tome da je pravičnost vrlina, a 
nepravičnost porok duše? 


— Jesmo, složili smo se. 


— Prema tome, pravična duša i pravičan čovjek živjet će 
dobro, a nepravičan rđavo. 


— Po tvojim riječima svakako. 


—A onaj ko živi dobro, blažen je i spokojan, nasuprot onome 
ko je u življenju zao. 


— Razumije se. 


— Pravičan je, dakle, srećan, a nepravičan čovjek nesrećan. 


— Neka bude — odvrati on. 

— Onda, predragi moj, nikada nije nepravičnost unosnija i 
korisnija od pravičnosti. 


— Neka ovo bude tvoja svečana gozba na današnjoj 
svjetkovini. 


— Tisi je pripremio, druže — odgovorih mu ja — pošto si 
postao blag i prestao da se na mene ljutiš. Pa ipak, gozba nije 
ispala dobro i to mojom, a ne tvojom krivicom. Ja sam se ponašao 
kao sladokusci koji, prije no što su čestito pojeli ono što je prvo 
posluženo, navaljuju na sva jela pred njima i to bez dovoljno 
probiračkog ukusa. Prije nego što smo odgovorili na pitanje šta je 
pravičnost, koje smo kao prvo bili postavili, ja sam ga napustio i 
prešao na drugo: da li je pravičnost porok ili vrlina, neukost ili 
mudrost. Kad je, zatim, pala riječ da je nepravičnost korisnija od 
pravičnosti, nisam se mogao uzdržati da sa onog pitanja ne 
pređem na ovo, i tako se desilo da poslije našeg razgovora ništa 
ne znam. Jer ako ne znam šta je pravičnost, teško ću znati i da li je 
ona vrlina ili ne, i da li je srećan ili nesrećan onaj ko je posjeduje. 


b 


Poslije ovih riječi mislio sam da je naše ispitivanje 
završeno. Ali izgleda da je sve ovo bilo samo uvod. Jer moj 


prijatelj, koji se uvijek i u svakoj prilici pokazivao najhrabriji, 
nije se zadovoljio njegovim porazima, nego je rekao: 


— Hoćeš li da samo misliš kako si nas ubijedio, ili želiš da nas 
stvarno ubijediš kako je u svakom slučaju bolje biti pravičan nego 
nepravičan? 


— Kad bih samo mogao, ja bih to zaista i htio — odgovorih 
mu ja. 


— Znači, onda, da ne radiš ono što hoćeš. Reci mi: postoji li 
neko dobro tako veliko da bismo za njim težili bez obzira na 
njegove posljedice i koje bismo voljeli samo i jedino radi njega 
samoga? Radost, na primjer, i nevina zadovoljstva, koja za 
budućnost nemaju ničeg drugog osim što pričinjavaju radost 
onome ko ih ima. 

— Izgleda da postoji — odgovorih ja na to. 

—A onda, ima li dobara koja volimo i radi njih samih i radi 
onoga što pružaju? Na primjer: razum, vid, zdravlje. Ova dobra 
volimo baš iz oba razloga. 

— Tako je — odgovorih ja. 

— Znaš li da postoji još i treća vrsta dobara među koja 
spadaju, recimo, tjelesno vježbanje, liječenje bolesnika, liječenje 
uopšte i ostali poslovi? Mi bismo rekli da su ta dobra tegobna, ali 
da su nam od koristi. Njih mi, doduše, ne volimo, ali ih ipak 


volimo radi koristi koju od njih imamo i radi drugih stvari koje 
ona pružaju. 


— Dobro, to je treća vrsta. Pa šta dalje? 


— A u koju vrstu ubrajaš pravičnost? 


— U najljepšu, mislim — odgovorih ja — u onu koju, ako 
želimo da budemo srećni, moramo voljeti i radi nje same, i radi 
onoga što nam ona pruža. 


— Ali mnogi ne misle tako, nego pravičnost koju, doduše, 
moramo tražiti radi onoga što nam daje i radi dobroga glasa, 
ubrajaju u dobra tegobne vrste, a nju kao takvu izbjegavaju, jer 
je po sebi teška i nepoželjna. 


— Znam da ljudi tako misle — odgovorih ja — pa je i sam, 
naš prika, baš zbog toga kudi. Ali ja, izgleda, teško mogu nešto 
naučiti. 


— Hajde, čuj i mene, da vidim hoćeš li se složiti. Čini mi se da 


je on prije nego što je trebalo dopustio da ga opčiniš kao zmiju, a 
samo dokazivanje nije mi se dopalo. Htio bih, ustvari, da čujem 
šta su zapravo te dvije stvari, pravičnost i nepravičnost, i kakav 
uticaj 1 jedna i druga imaju na čovjekovu dušu: nagradu koju one 
donose i njihove posljedice ostavit ćemo zasad na miru. Ako 
nemaš ništa protiv, ovaj put ću dokazivati: prvo ću opet početi sa 
njegovim tvrđenjem i odredit ću najprije šta je pravičnost i 
otkuda ona dolazi; zatim ću dokazati da svi ljudi koji teže za 
njom, čine to protiv svoje volje, kao da teže za nečim što je nužno a 
nije dobro; kao treće, dokazat ču da s pravom to čine, jer je život 
nepravičnog čovjeka, kako vele, mnogo bolji i prijatniji nego život 
pravičnog. A ja lično ne usvajam to mišljenje. Ali u neprilici sam 
jer su mi uši pune njegovih i mnogih drugih govora. A nikada još 
nisam čuo onako kako bih ja želio da se govori u prilog tome da je 
pravičnost bolja od nepravičnosti. Htio bih da neko hvali 

pravičnost radi nje same, i mislim da ću to najbolje dokučiti od 
tebe. Zato ću ja sada veličati život nepravičnog čovjeka i tako ću ti 
pokazati na koji način želim da te čujem kako kudiš nepravičnost 
a hvališ pravičnost. Da li se to tebi sviđa? 


— Potpuno mi se sviđa — odgovorih mu ja — jer o čemu bi 
pametan i uviđavan čovjek više volio da govori i sluša. 


— To je vrlo lijepo rečeno — odvrati on, pa nastavi: slušaj 
sada ono što sam ti obećao da ću najprije govoriti o prirodi i 
porijeklu pravičnosti. Kažu da je po prirodi dobro činiti 
nepravdu, a zlo trpjeti nepravdu; ali, kažu dalje, veće je zlo trpjeti 
je nego što je dobro činiti je. Sve u svemu, pošto se iskusilo i jedno i 
drugo, došlo se na kraju do toga da oni ljudi koji nisu mogli 
nepravdu od sebe odbiti niti je drugome nanositi, shvate da će za 
sve biti ponajbolje ako se dogovore da ubuduće nepravdu ne čine i 
ne trpe. Iz toga su onda proizišli zakoni i ugovori, pa je ono što su 
ti zakoni i ugovori propisivali nazvano pravičnim. Ovo je, dakle, 
porijeklo i suština pravičnosti: ona drži sredinu između najvećeg 
dobra, koje se sastoji u tome da se nepravda nekažnjeno čini, i 
najvećeg zla da se na nepravdu ne može odgovoriti osvetom. 
Budući u tom srednjem položaju, ljudi se priklanjaju pravdi onda 
kada nepravdu ne mogu ni činiti niti je podnositi, a ne zato što bi 
ona bila neko dobro po sebi. Jer onaj ko nepravdu može činiti i ko 
je oličenje muškosti, nikada ne bi primao na sebe ugovorvnu 
obavezu da nepravdu neće ni činiti ni trpjeti je; primanje takve 
obaveze bilo bi za njega ludost. Eto, šta je onda pravda i kakvo je 
njeno porijeklo, prema onome što se govori. Da su pravični ljudi 
pravični samo zato što ne mogu činiti nepravdu, dakle protiv 
svoje volje, vidjet ćemo najbolje iz sljedećeg izlaganja: i jednom i 
drugom, i pravičnom i nepravičnom, dat ćemo mogućnost da čine 
što hoće i pratit ćemo kuda će ih odvesti strast. Uhvatit ćemo i 


jednog i drugog na istom putu težnje za vlašću; svako biće po 
prirodi teži za vlašću, samo ga zakoni sprječavaju i silom 
primoravaju da zastane kod ravnopravnosti. Ovoj slobodi i 
mogućnosti o kojoj govorim najbolje bi bilo kad bismo imali onu 
moć koju je imao jedan pastir. U toj prići on je bio u službi 
tadašnjeg kralja. Jednom je padala jaka kiša i bio je zemljotres. 
Tada je pukao jedan dio zemlje i otvorila se pećina baš na onom 
mjestu gdje je on napasao stoku. On to primjeti, zadivi se i siđe u 
pukotinu. Tamo je, kaže priča, vidio čudnovate stvari i jednog 
šupljeg bronzanog konja. Na tom konju bili su otvori i kad se 
pastir sagnuo, vidio je unutra mrtvaca većeg nego što su obični 
ljudi — tako mu se bar činilo. Leš nije imao na sebi ništa drugo 
osim zlatnog prstena na ruci. On ga uze 1 iziđe. Tada su se pastiri 
po običaju skupljali kako bi kralju javili šta se preko mjeseca 
desilo kod stada, pa je došao i on i ponijeo prsten sobom. Dok je 
sjedio u društvu sa drugima, slučajno okrenu kamen prstena 
prema sebi i prema unutrašnjoj strani ruke, i smjesta postade 
nevidljiv za one koji su oko njega sjedili, tako da su oni o njemu 
razgovarali kao da je otišao. I on sam se zadivi, uze prsten i 
ponovo ga okrenu tako da kamen bude spolja: čim ga je okrenuo, 
postao je vidljiv. Pošto je izvršio taj opit, pokušavao je da vidi ima 
li prsten zaista i uvijek takvu moć; kad god bi kamen okrenuo 
iznutra, prema dlanu, postajao bi nevidljiv, a kad bi ga okrenuo 
spolja bio bi vidljiv. Kad je to vidio, uspije brzo da postane 
poslanik kod kralja. Približi se kraljici kao ljubavnik, sklopi sa 
njom zavjeru protiv kralja, ubi ga i preuze kraljevsku vlast. — 
Kad bi, sad, postojala dva ovakva prstena, pa jedan od njih imao 
pravičan čovjek, a drugi nepravičan, mislim da ne bi bilo tako 
čvrstog i ne dira: ta njemu bi bilo moguće da bez bojazni u 
prekaljenog čovjeka koji bi ostao pravičan i htio da ostavi tuđe na 
miru da uzima na trgu što god hoće, da ide po kućama i da zavodi 

svaku ženu koja mu se svidi, da ubije i da oslobodi iz okova koga 
god hoće, ukratko, da radi među ljudima što god hoće kao neko 
božanstvo. A kad bi ovako radio, zaista ne bi radio ništa drukčije 
nego što radi onaj nepravični: put i jednog i drugog bio bi isti. 
Ovo bismo zaista mogli uzeti kao jak dokaz da niko nije pravičan 
po svojoj volji, nego zato što je na to prinuđen, jer pošten čovjek 
kao takav i ne postoji. Kad god se neko osjeti dovoljno jakim da 
čini nepravdu, činit će je. Svaki čovjek misli da je nepravičnost 
sama po sebi mnogo korisnija od pravičnosti, i to pravilno misli, 
kako bi rekao onaj ko o tim stvarima raspravlja. Kad bi se 
nekome pružila mogućnost da čini nepravdu, a on to ipak ne bi 
htio da radi, niti bi prisvojio sebi tuđu svojinu, on bi za sve koji 
nešto razumiju bio najveći bijednik i pravi glupak. Pred svijetom 
bi ga, razumije se, hvalili, lažući se međusobno i to zato što bi se i 
sami bojali da ne pretrpe nepravdu. Toliko što se toga tiče. 


Sam sud o tim dvjema vrstama života koje pomenusmo 
moći ćemo donijeti tek onda kad uporedimo obje ove vrste ljudi 
među sobom, najpravičnijeg i najnepravičnijeg, inače nikako. 
Kako ćemo, onda, to porediti? Ovako: niti ćemo nešto oduzeti 
nepravičnome od nepravičnosti, niti pravičnome od pravičnosti, 
nego ćemo zamisliti da je svaki od njih savršen u svojim 
težnjama. Neka najprije nepravičan čovjek radi onako kao što 
rade veoma sposobni stručnjaci: kao što pravi krmanoš ili ljekar 
odmah osjeti šta je u njegovoj vještini nemoguće a šta moguće, pa, 
prema tome, drugo preduzima a prvo propušta, i kao što je on 
sposoban da ispravi ako je nešto pogriješio — tako i nepravičan 
čovjek mora da ostane prikriven sa svojim nepravdama, i da 

svako djelo preduzima mudro, ako želi da u našim očima ostane 
nepravičan. Ako ga, međutim, uhvate, onda ga treba smatrati 
nesposobnim. Vrhunac nepravičnosti je u tome da izgledaš 
pravičan a da to nisi. Mi savršeno nepravičnom čovjeku moramo, 
dakle, pridati i savršenu nepravičnost, kojoj ne smijemo ništa 
oduzeti, a njemu moramo dopustiti da pomoću najnepravičnijih 
postupaka stekne glas pravičnog čovjeka, a, ukoliko je nešto 
pogriješio, mora biti u stanju da to popravi, pošto, ako nešto od 
njegovih nepoštenih poslova iziđe na vidjelo, mora umjeti da 
govori ubjedljivo, mora umjeti da silom i hrabrošću uradi sve za 
što je potrebna sila, i mora umjeti da stekne prijatelje i bogatstvo. 
Takvome čovjeku, kakav je ovaj koga smo opisali u našem 
razgovoru, postavimo nasuprot pravična čovjeka, ne želi da samo 
izgleda dobar već hoće da bude dobar. Treba mu, dakle, oduzeti 
izgled pravičnog čovjeka. Jer ako važi kao takav, onda ćemu i 
počasti i nagrade pripadati zato što izgleda da je pravičan, pa će 
biti nejasno da li je on pravičan radi pravičnosti same ili radi 
počasti i nagrada. Treba mu, dakle, oduzeti sve, osim pravičnosti, 
i postaviti ga u položaj sasvim suprotan onome koji je ranije 
imao. Neka ne čini nikakve nepravde, ali neka ga bije glas kao da 
je najveći nepravednik i neka onda dokaže da mu takve klevete i 
njihove posljedice ništa ne smetaju da bi stvarno živio pravično 
sve do svoje smrti. Neka, dakle, ovaj čovjek bude samo prividno 
nepravičan, a stvarno pravičan. Tako ćemo imati dva potpuno 
suprotstavljena slučaja: jedan u prividnoj pravičnosti i stvarnoj 
nepravičnosti, a drugi u prividnoj nepravičnosti i stvarnoj 
pravičnosti. Tada ćemo moći prosuditi koji je od ta dva načina 
života srećniji. 

— Avaj, dragi prijatelju — odgovorih ja — kako si sjajno 
istakao razlike između jednog i drugog! Kao vajar koji iznosi 
kipove na izložbu. 


— Kako sam mogao — odgovori on. — Ako su takvi, onda, 
mislim, neće biti teško dokazati kakav život očekuje svakog od 
njih. I to treba da se kaže, a ako bude izgledalo da je suviše grubo 
rečeno, znaj, da to ne govorim ja nego oni koji nepravičnosti daju 
prednost nad pravičnošću. Oni će reći da će pravičan čovjek biti 
bičevan, mučen, bacan u tamnicu, oslijepljen na oba oka, i poslije 
svih tih muka, najzad još i razapet na krst, i da će shvatiti kako 
ne treba željeti da se zaista bude pravičan, nego je bolje samo se 
činiti takvim. Jer nepravičan čovjek, ako je zaista a ne samo 
prividno takav, neće htjeti da samo izgleda takav, nego će htjeti 
da takav i bude: duša njegova je brazda duboka i plodna, iz nje 
niču odlučne misli. Kako će ga smatrati za pravičnog, doći će 
najprije u državi do vlasti, a zatim će uzeti ženu iz porodice koju 
sam bude izabrao, i svoju djecu vjenčavat će kako bude htio, 
trgovat će i družit će se s kim god bude htio, a pored toga će imati 
koristi od svega, jer će se koristiti time što ne preza da učini 
nepravdu. Pobijedit će svoje neprijatelje i prevazići će ih u 
svakom takmičenju, privatnom ili državnom, pa, pošto će 
prevazići sve, biće bogat i činit će dobro svojim prijateljima, a 
škodit će neprijateljima, prinosit će obilne i sjajne darove Bogu i 
tako će, mnogo bolje nego pravičan čovjek, služiti Bogu i ljudima 
kojima je naklonjen. Na taj će način, što je sasvim prirodno, 
postati veći ljubimac nego onaj pravičan. Svijet kaže, da su ljudi 
za nepravičnoga čovjeka spremili mnogo bolji život nego za 
pravičnog. 

Poslije ovih njegovih riječi namjeravao sam da mu nešto 
odgovorim, ali me njegov brat preduhitri: 


— Misliš li, da je dovoljno jasno obrazložio svoj govor? 


— Ma čime? — upitah ja. — Nije rekao baš ono što je najprije 
trebalo reći. Poslovica veli: neka jedan brat pomaže drugome. 
Tako i ti priskoči u pomoć ako je on što izostavio. Ali već samo ono 
što je rekao dovoljno je da me sasvim dotuče i onemogući mi da 
pravičnosti priskočim u pomoć. A on će na to: 


— Ne, ne, nego saslušaj još i ovo. Da bi bilo jasnije šta moj 
brat želi, morat ćemo se pozabaviti i suprotnim od onoga što je on 
rekao, dakle onim šta ljudi kažu. Očevi kazuju svojim sinovima, a 
to čine i svi oni koji se o nekome brinu, da treba biti pravičan, i pri 
tom ne hvale pravičnost kao takvu, nego njen uticaj na dobar 
glas, a onaj ko uživa glas pravičnog čovjeka, dolazi do vlasti, 


može se otmeno oženiti i dobiti sve što je on maloprije pomenuo 
kao posljedicu dobroga glasa i pripisao nepravičnom. Još se dalje 
redaju ova preimućstva: kaže se da ih Bog cijeni, i nabrajaju 
mnoga dobra za koja vele da ih on dijeli pravednim ljudima. 
Tako kažu i plemeniti ljudi. Neki veli kako Bog daje pravičnima 
da im hrastovi 


sasvim pri vrhu rađaju žir a u stablu su pčele. 

Ali su vunate ovce otežane runima teškim? 

i imenuje mnogo drugih sličnih stvari. A neki drugi: 
kao slava vladara neporočna, 

koji nad ljudima bogobojažljivo vlada, 

nad ljudima jakim i mnogim, 


budno štiteći pravdu, 


te zemlja nosi mu zrna pšenice, 
rađa mu ječam, 

a voćnjaci puni su roda, 

stoka mu svagda se množi, 

a more daje mu ribe. 


Neki obećavaju još ljepša dobra. Oni pravedne ljude 
posađuju za sto, spremaju im gozbu i ostavljaju ih tu da ukrašeni 
vijencima zauvijek piju i misle kako je najljepša nagrada za 
vrlinu vječito pijanstvo. Drugi, opet, govore o još većim 
nagradama: kažu da potomstvo i rod pravednoga i čestitoga 
čovjeka ostaju i ne izumiru. Ovako i slično uznose pravičnost. 
Nepravedne i nepoštene ljude, međutim, zakopavaju u nekakvo 
blato dole u podzemlju i primoravaju ih da nose vodu u situ, a, još 


dok su živi, govore o njima ružno i izmišljaju sve rđave stvari koje 
je on pomenuo kad je bilo riječi o čovjeku pravičnom koga ljudi 
smatraju nepravičnim. Drugo nemaju šta da kažu. Tako, dakle, 
stoji sa hvalom i kuđenjem. 


Pored ovih shvatanja o pravičnosti i nepravičnosti treba da 
ispitaš, i druga, ona koja ljudi imaju svaki za sebe, a mogu se 
čitati i kod pjesnika. Svi jednoglasno pjevaju da su umjerenosti 
pravičnost, doduše, vrlo lijepe stvari, ali mučne i pune tegoba, 
dok su neumjerenost i nepravičnost slatke i prijatne, samo ih 
javno mišljenje i zakon zabranjuju. Pa ipak vele da je 
nepravičnost uglavnom korisnija od pravičnosti, kažu da su 
bogati lopovi i oni koji inače imaju moć srećni i spremni su uvijek 


da im ukažu počasti i u ime države i privatno. Nasuprot tome, 
slabe i siromašne preziru i gledaju ih sa visine, iako se slažu u 
tome da su oni bolji nego oni prvi. A najčudnije su predstave koje 
ljudi imaju o Bogu i o vrlini: tako, na primjer, mnogim vrlim 
ljudima on šalje tobože nevolje i težak život, a rdavim, naprotiv, 
dobar. Sa svoje strane, varalice i vrači obijaju pragove bogataša i 
uvjeravaju ih da su prinošenjem žrtava i gatanjem dobili od 
Boga moć da im, pomoću ritualnih igara, pribave oproštaj za 
nepravde koje su počinili oni sami, ili njihovi preci. Tome dodaju 
da će, uz malu nagradu, uvaliti nekog njihovog neprijatelja u 
nesreću, bez obzira da li je taj pravičan ili nepravičan, jer, vele, 
raspolažu magijskom vještinom i vještinom gatanja pomoću 
kojih mogu uticati na Boga da učini ono što oni tim načinom od 
njih zahtijevaju. Za to što obećavaju, navode pjesnike kao 
svjedoke. Da bi pokazali kako je zlo lako pristupačno, navode ove 
riječi: 

Zla mnoga je lako postići; 


Put do njih je gladak, a kraj gdje stanuju blizu. 


Ali pred vrlinu Bog znoj postavi 


1 u nekakav strm i dug put. Da bi opet pokazali kako ljudi 
mogu Boga umilostiviti, za svjedoka navode riječi: 


1 sam se Bog može ganut', 
u kojih su veće čast, vrlina i snaga. 


I njih gledaju ljudi da mirisnim okrenu kadom, molbama 
tihim, žrtvom ljevanicom i dimom od žrtvi moleći se kad ko 
prestupi što i sagriješi štogod? 

A spominju i mnoštvo knjiga. Pozivajući se na te autoritete, 
oni uvjeravaju ne samo pojedince nego i cijele države da živi i 


mrtvi mogu dobiti oproštaj i očišćenje za nepravedna djela 
pomoću žrtvovanja i ritualnih igara. Oni još govore da 
iIzabranici, tj. oni koji učestvuju u misterijama i posvećeni su u 
njih, bivaju pošteđeni od zla na onom svijetu, dok one koji to ne 
čine očekuju tamo strašne kazne. 


DAVEA 
PORTE 


— Šta misliš, kako utiče na duše mladića kad slušaju takve 
i tolike priče o vrlini i poroku i kakvu počast odaju ovima, Bogi 
ljudi? Mislim, mladići koji su daroviti i sposobni da na prvi 
pogled iz svih tih priča izvedu zaključak o tome kakav mora da 
bude čovjek i kako mora da se upravlja u životu da bi postigao da 
najljepše živi? Vjerovatno bi takav mlad čovjek samom sebi 
govorio: 


Da li pravo da se penjem dvoru uzvišenom 

koji nastanjuje Pravda, 

ili da krenem niza stranu stazama krivudavim, 
ne bih li tako proživio do kraja? 


Sve što se govori potvrđuje da mi ništa ne koristi ako sam 
pravičan, ukoliko nisam na glasu kao takav, jer ću u tom slučaju 
doživjeti samo muku i štetu. Naprotiv, ako sam nepravičan i 
ujedno vješt da o sebi raširim glasine kao o pravičnom čovjeku, u 
izgledu mi stoji dobar život. Jer, pošto je privid, kako to kažu 
mudraci, , jači od istine" i pošto ,,on srećom gospodari", na njega 
treba sve usmjeriti; pred svoja vrata i svuda oko sebe treba 
postaviti sliku vrline, ali premudrog čovjeka, varalicu i liju 
lukavu, treba vući za sobom. Ali, reći će se, nevaljalcu nije lako da 

se vječito skriva. Odgovorit ćemo: u velikim poduhvatima ništa 
nije lako, ali nema druge, ako hoćemo da idemo stazama na koje 
ukazuju oni govori. Da bismo izbjegli da budemo otkriveni, 
osnovat ćemo družine sebi sličnih, imat ćemo i učitelje koji će nas 
naučiti da mudro govorimo i varamo na skupštini i u sudu. 
Upotrebljavat ćemo onda čas rječitost čas silu da bismo sebe 
zaštitili od osvetničkog dejstva zakona. Ali Boga nije moguće 
varati i suprotstavljati mu se silom. Ako Boga uopšte i nema, ili 
ako se on uopšte ne brine za ljudske stvari, nije ni potrebno da se 
mučimo oko skrivanja. Ako Bog postoji i ako se za ljude stara, sve 
što o njima znamo naučili smo iz raznih pripovijedanja i od 
pjesnika koji su načinili njihove genealogije; a baš ovi kažu da se 
Bog ne može zadobiti i privoljeti žrtvama i prijatnim zavjetima i 
darovima. Pjesnicima moramo vjerovati ili jedno i drugo ili 
ništa. A ako im moramo vjerovati onda nepravdu treba činiti, pa 
od koristi koju ona donese treba prinijeti žrtvu. Ako smo, naime, 
pravični, Bog nas neće kažnjavati, ali ćemo ostati bez koristi koju 
donosi nepravičnost. Ako smo nepravični, onda ćemo imati 
koristi, a svojim molitvama uticat ćemo na Boga da nas ne kazni 
za naše zločine i nepravde. A da li ćemo, na onom svijetu, biti 
kažnjeni za sve što smo ovdje uradili mi sami ili naši potomci? Ili 
će nas Bog očistiti od grijehova i uzeti nas u zaštitu, kako tvrde 
najveći pjesnici, i proroci Božiji. 


URAN) 
24007 


Koji bismo, prema tome, još razlog mogli navesti da 
pravičnost treba pretpostaviti najstrašnijoj nepravičnosti? Ako 
spoljašnjost nepravičnosti prevučemo lažnom bojom, onda će 
nam, kako tvrde mnogi i najveći ljudi i Bog dati dobro i u životu i 

u smrti. Kako je onda moguće, da neko, poslije svih ovih riječi još 
hoće da cijeni pravičnost kad svako ko je bogat bilo duhom ili 
imetkom, bilo svojim zdravim tijelom ili porodicom, mora da se 
smije čim čuje da se veliča pravičnost? Čak i kad bi neko mogao 
dokazati da je pogrešno ovo što smo rekli i kad bi sasvim jasno 
vidio da je pravičnost ipak najbolja stvar, jamačno bi mnogo 
opraštao i ne bi se ljutio na nepravične; on bi znao da samo 
pojedinci osjećaju odvratnost prema nepravičnosti i da su to oni 
kojima je taj dar dao Bog, i da se samo mali broj onih koji su 
naukom postali mudri uzdržava da čini nepravična djela. Od 
ostalih ljudi, međutim, nijedan nije pravičan po svojoj volji, nego 
kudi postupke nepravičnog čovjeka iz kukavičluka, ili starosti, ili 
kakve druge slabosti, pošto sam nije u stanju da nepravično radi. 
I sasvim je jasno da će prvi među njima koji dođe do mogućnosti 
počiniti nepravdu, ukoliko bude u stanju da je počini. A razlog 
svemu tome leži jedino u onome iz čega je potekao cijeli ovaj 
razgovor i moj i moga brata. Niko, o čudnovati čovječe, od svih 
vas, koji se zovete hvalioci pravičnosti, počev od starih junaka čije 
su se izreke sačuvale, pa sve do ovih ljudi danas, nije još kudio 
nepravičnost kao takvu i nije hvalio pravičnost kao takvu nego 
samo slavu, počast i nagradu, sve ono što se javlja kao njena 
posljedica. A još niko nije ni u pjesmama ni u običnom razgovoru 
u potpunosti opisao kako obje ove osobine same po sebi, skrivene 
pred Bogom i ljudima, utiču jedna kao najveće zlo koje duša 
skriva u sebi, a pravičnost kao najveće dobro. Da ste svi vi od 
samog početka tako govorili i da ste nas kao mladiće uvjerili u to, 
ne bismo se morali čuvati od nepravde drugih, nego bi svako bio 
čuvar samoga sebe i čuvao se da ne bi, čineći zlo, bio saučesnik 
najvećeg zla. To i još više, mogli bi o pravičnosti i nepravičnosti 
govoriti i drugi, i tako na bezobrazan način — kako se bar meni 
čini — izokrenuli njihovo pravo značenje. Ja govorim što 


opširnije mogu, jer želim da od tebe čujem suprotno i ne 
namjeravam da bilo šta krijem pred tobom. Nemoj nam, dakle, 
samo riječima dokazivati da je pravičnost bolja nego 
nepravičnost, već pokaži kakav uticaj imaju i jedna i druga na 
čovjeka koji te osobine ima i zašto je, prema tome, jedna od njih 
vrlina a druga porok. Pritom, kao što je brat već rekao, ne vodi 
računa 0 ugledu pred svijetom. Ako ni jednoj ni drugoj ne budeš 
mogao oduzeti glas koji odgovara istini i ako ih predstaviš kao da 
su lažne, reći ćemo ti da ne hvališ pravičnost kao takvu, nego zato 
što ona tako izgleda, i da ne kudiš samu nepravičnost nego što se 
takvom prikazuje, i činit će ti se da preporučuješ čovjeku da 
potajno bude nepravičan i slažeš se u tome da pravičnost koristi 
drugome, da je od koristi jačemu, a da nepravičnost samo sebi 
koristi i pomaže, dok slabijem donosi nesreću. A pošto si se ti već 
saglasio s tim da je pravičnost jedno od onih najviših dobara koja 
zaslužuju da bude istražena, ne samo zbog koristi koju od nje 
imamo nego još više zbog svojstava koja ona ima po sebi, kao vid, 
sluh, pamet i zdravlje, pa i sva druga dobra koja su to sama po 
sebi a ne po izgledu, hvali onda pravičnost upravo po tome što je 
ona sama po sebi korisna za onoga koji je ima, a kudi 
nepravičnost na isti način, po tome što je ona sama po sebi štetna. 
Drugima ostavi pohvale koje se zasnivaju na nagradama i 
mnjenjima. Jer, ja bih možda mogao podnijeti da neko drugi 
hvali pravičnost i kudi nepravičnost po njihovim spoljašnjim 
efektima, ali tebi to ne bih oprostio, osim ukoliko bi ti sam htio 
tako nešto. Jer, ti se cijelog svog vijeka nisi bavio ničim drugim 
nego upravo tim. Ne ograničavaj se, dakle, na to da nam pokažeš 
da je pravičnost bolja od nepravičnosti; omogući nam da uvidimo 
posljedice i jedne i druge, bez obzira da li su one Bogu ili ljudima 
poznate ili nepoznate, kao i to šta one proizvode same po sebi u 

dušama onih u kojima borave, razjasni nam zbog čega je jedna 
dobro a druga zlo. 


— Ja sam se uvijek divio vašoj obdarenosti, a sada, kada 
sam to čuo, vrlo se obradovah i rekoh: Nije loše o vama, djeco 
slavnoga muža, obožavalac vaš spjevao početak elegije, pjevajući 
o vašoj slavi u onoj bitci: 


djeco, slavnoga muža bolansko koljeno 


To je, mislim — prijatelji moji — vrlo dobro rečeno. Jer u 
vašoj obdarenosti doista mora biti nečeg dobrog, ako niste 
uvjereni da je nepravičnost bolja od pravičnosti, a ipak o njoj 
možete tako govoriti. Vi zaista nemate toga ubjeđenja. Ja to 
zaključujem po vašem karakteru, jer bih po vašim govorima 
mogao sumnjati u to. Ali ukoliko to više vjerujem, utoliko sam 
više u neprilici šta da radim. Ne vidim da bih nekako mogao 
priteći u pomoć pravičnosti, jer mi se čini da to nisam u stanju. To 
se vidi po tome što sam pokušavao da, nasuprot našem priki, 
dokažem kako je pravičnost bolja od nepravičnosti, a vi taj dokaz 
niste primili. A, s druge strane, opet, ne preostaje mi ništa drugo 
nego da potpomognem pravičnost: bojim se da bi sve dok dišem i 
dok mogu govoriti bilo bezbožno ostaviti je i ne pomoći joj kad se 
preda mnom grdi. Najbolje je da se borim za nju koliko mogu. Vi 
a iostali molili su me da pomognem koliko mogu i da ne 
prekidam raspravu, nego da pronađem šta je pravičnost a šta 
nepravičnost, i da o koristi koju one donose kažem istinu. Rekao 
sam ono što sam smatrao za istinu: 


65 


— Rasprava koju počinjemo traži, čini mi se, oštar a ne slab 
vid. Meni izgleda da mi nismo sposobni da izvršimo ovo 
ispitivanje — rekoh — pa radimo kao kratkovidi ljudi, kojima 
izdaleka pružiš mala slova da ih čitaju; ponekome padne na 
pamet da su ista slova na nekom drugom mjestu veća i da su 
napisana na većoj tabli, pa je dovoljno pametan, mislim, da 
najprije raspoznaje ta slova, pa da zatim manja poredi sa njima i 
vidi jesu li ista. 

— Sasvim je tako — odgovori on. — Ali kakve veze ima to sa 
našim ispitivanjem o pravičnosti? 


— Kaza ću ti — odgovorih. — Pravičnost je osobina 
pojedinaca, a postoji li ona i u cijeloj državi? 


— Postoji — odgovori mi on. 
—A dali je država nešto više nego čovjek? 
— Jeste. 


— Možda će onda i pravičnost kod većeg biti veća i lakše će se 
ispitati. Ako dakle želite, ispitajmo prvo šta je ona u državama; 
zatim ćemo vidjeti i kod pojedinaca, i potražit ćemo sličnost 
između veće i manje pravičnosti. 


— Mislim da dobro govoriš — odgovori on. 


— Dali bismo mogli vidjeti kako postaju pravičnost i 
nepravičnost kad bismo u mislima pratili postanak države? 


— Dabome da bismo mogli. 


— Možemo li se nadati da ćemo lakše naći ono što tražimo 
kad budemo vidjeli kako je postala država? 


— Mnogolakše. 


— Treba li pokušati da taj zadatak izvršimo? Mislim da to 
nije mali posao. Razmislite dobro! 


— Razmislili smo — reče on. — Počni, dakle! 


I počeo sam: 


— Mislim da država nastaje zato što svako od nas nije sam 
sebi dovoljan nego traži još mnogo šta. Ili misliš da je početak 
osnivanja države drukčiji? 

— Mislim da nije. 

— Ako, dakle jedan drugog uzima, jednog radi ove, drugog 
radi one potrebe i ako ljudi na taj način i zato što imaju mnogo 


potreba dovedu na jedno mjesto mnogo drugova i pomoćnika, 
onda mi takvu zajedničku naseobinu nazivamo državom. Jeli 
tako? 


— Takoje. 


— Ako jedan drugome nešto da, onda mu to daje, a drugo 
uzima u zamjenu vjerujući da time koristi sebi. 


— Razumije se. 


— Dobro, hajde da u mislima osnujemo jednu državu! Kao 
što smo vidjeli, nju podiže naša potreba. 


— Bez sumnje. 


— Prva i najveća od svih potreba je nabavka hrane radi 
opstanka i života. 


— Takoje. 


— Druga je stan, treća nabavka odjela i sličnog. 
— Takoje. 


— A kaži mi — rekoh ja — kako će država biti u mogućnosti 
da sve to spremi? Jedno će učiniti zemljoradnik, drugo zidar, treće 
tkalac, zar ne? Ili da dodamo odmah još i obućara ili koga bilo od 
zanatlija koji rade za tjelesne potrebe? 


— Takoje. 

— Onda bi najpotrebnija bila država od četiri čovjeka ili pet 
ljudi? 

— Tako izgleda. 


— A šta sada? Treba li da jedan od ovih radi sam za sve 
ostale, da na primjer, jedan zemljoradnik nabavlja hranu za 
četvoricu, da upotrijebi četvorostruko vrijeme i trud oko nabavke 


hrane i da je onda podjeli drugima. Ili ne treba da se brine o 
ostalima, nego da sam za sebe spremi četvrti dio tog žita, za 
četvrtinu vremena, a od ostala tri djela vremena da jedan dio 
upotrijebi na građenje kuće, drugi za spremanje odjela, treći da 
spremi obuću? Treba li da radi sam za sebe i da ne daje drugima? 


A on reče: 
— Pa ipak je, možda, ono prvo lakše nego ovo drugo. 


— I to je sasvim prirodno, Boga mi! Dok ti to govoriš, pada 
mi na pamet da niko nije po svojoj prirodi sasvim sličan nekom 
drugom, nego su njihove sposobnosti drukčije, jedan je za ovaj 
rad, a drugi za onaj. Zar ti ne misliš tako? 


— Mislim. 


— Ikad će jedan rad ispasti bolje? Da li ako jedan i isti čovjek 
radi više poslova ili svaki pojedinac obavlja samo jedan? 


— Ako svako vrši samo jedan posao — odgovori on. 


—A mislim da jei to jasno da posao propada ako se ne radi u 
pravo vrijeme. 


— Jasno je. 


— Mislim da ono što ima da se izvrši obično ne čeka da 
radnik ima vremena da ga izvrši, nego radnik mora da obavlja 
posao stalno i ne samo površno. 


— Takoje. 


— Prema tome će, dakle, svega biti u većoj mjeri i ljepše i 
lakše ako pojedinac radi posao koji odgovara njegovoj 
sposobnosti, ako ga vrši u pravo vrijeme i ako se ne bavi drugim 
poslovima. 


— Sasvim tačno. 


— A za sve potrebe koje smo pomenuli, potreban je veći broj 
građana, a ne samo četiri građanina. Mislim da zemljoradnik 
neće sam sebi napraviti plug ako ovaj treba da bude dobar, niti 
ašov, ni drugo oruđe koje je potrebno za zemljoradnju. Tako isto 
je 1 sa zidarom, a i njemu su potrebni mnogi predmeti; isto je i sa 
tkačem i obućarom. 


— Istina je. 


— Ako, dakle, i građevinari, i kovači i druge mnogobrojne 
zanatlije postanu članovi naše male države, hoće li se ona time 
uvećati ? 


— Da. 


— Ali ona još uvijek neće biti prevelika ako dodamo još 
pastire goveda i ovaca i druge ljude koji imaju posla sa stokom da 
bi zemljoradnici imali volove za oranje, da bi se građevinari 


zajedno sa zemljoradnicima mogli služiti marvom za prenos 
tereta i da bi tkači i obućari imali kože i vune. 


— Ali država nije ni mala ako sve to ima — reče on. 


— A podići državu na takvom mjestu gdje joj uvoz ne bi bio 
potreban, gotovo je nemoguće. 


— Nemoguće je. 

— Potrebni će, dakle, biti i drugi ljudi, koji će iz drugih 
mjesta donositi ono što je potrebno. 

— Biće potrebni. 

— A ako neko ko je taj posao preuzeo dođe praznih ruku i bez 


stvari koje su tim ljudima potrebne da bi od njih opet odnijeo ono 
što je njima potrebno, otići će opet praznih ruku, zar ne? 


—Otići će. 
— Oni, prema tome, moraju kod kuće spremati ne samo ono 


što je dovoljno za njih same, već i ono što je i koliko je ovima 
potrebno. 


— Moraju. 

— Znači da je u našoj državi potrebno još više zemljoradnika 
i drugih radnika? 

— Da. 

— Potrebni su i drugi ljudi koji će potrebne stvari uvoziti i 
izvoziti. A to su trgovci. Zar ne? 


— Da. 


— Nama su, dakle, potrebni i trgovci? 


— Potrebni su, zaista. 


— A ako se trgovina vodi preko mora, biće potrebni joši 
mnogi drugi koji se razumiju u pomorske stvari. 


— Da. 


— A šta će biti u samoj državi! Kako će jedan drugome 
davati svoje proizvode, zbog čega su, u stvari, stvorili zajednicu i 
osnovali državu? 


— Očigledno kupovinom i prodajom — odgovori on. 


— Na taj način dobijamo tržište i novac kao određeni znak 
vrijednosti stvari koje se razmjenjuju. 

— Takoje. 

— Ako, sada, zemljoradnik ili koji drugi radnik donese svoje 
proizvode na trg, a na trgu nema čovjeka koji bi htio da zamjeni 


robu za stvari koje su njemu potrebne, hoće li on besposlen sjediti 
na trgu? 


— Nipošto — reče on — jer će se naći ljudi koji će to vidjeti, i 
koji će taj posao preuzeti na sebe; a u dobro uređenim državama, 
to će po pravilu biti oni koji su tjelesno najslabiji, pa stoga 
nesposobni za neki drugi rad. Njihov posao će biti da budu na 
trgu, da kupuju od onih koji imaju šta da prodaju, te da tu robu 
ponovo prodaju onima koji imaju potrebu da nešto kupe. 


— To nam, rekoh ja, stvara potrebu da u našoj državi imamo 
i trgovce na malo, koji, kupujući i prodajući na trgu, nisu trgovci 
u pravom smislu te riječi. Pravi su trgovci oni koji trguju na 
veliko, putujući iz jedne države u drugu. 


— Takoje. 


—A ima joši drugih radnika, čini mi se, koji, s obzirom na 
svoje duševne sposobnosti, ne predstavljaju za društvo neku 
naročitu vrijednost, ali koji su, zahvljujući svojoj tjelesnoj snazi, 
sposobni za svaki težak rad; oni prodaju svoju snagu, a platu 
koju dobijaju za to nazivaju nadnicom, dok se oni sami, kako mi 
se čini, nazivaju nadničarima. Zar ne? 


— Takoje. 
—Inadničari su, kako izgleda, sastavni dio države. 
— Da. 


— Da li je sada naša država već toliko narasla, da je 
potpuna? 


— Možda. 


—A gdje je sada u njoj pravičnost i nepravičnost? I sa kojom 
je od skupina koje smo posmatrali ušla u državu? 


— Ja ne znam, — reče on — osim ako se nije pojavila kao 
potreba u njihovim međusobnim odnosima. 


— Možda si pogodio — rekoh. — Zato moramo ispitivati 
dalje i ne smijemo popustiti. Prvo da vidimo kako će živjeti ljudi 
koji su se ovako organizovali. Oni će sijati žito, praviti odjela i 
obuću, graditi kuće i pritom će ljeti raditi bosi i goli, a zimi 
prilično obučeni i obuveni, zar ne? Hranit će se spremajući sebi 
kašu od ječma i brašno od pšenice, i to će onda mijesiti i peći, a 
zatim će najljepše hljebove i kolače stavljati na rogozinu i čisto 
lišće, pa će polegati po slaku i mirtama i gostit će se zajedno sa 
svojom djecom, piće vino i, ukrašeni vijencima, pjevače pjesme 
Bogu u počast i prijatno će živjeti u zajednici, a djece neće imati 

više nego što to dopušta njihov imetak, jer će se bojati siromaštva 
ili rata. 


Tu me on prekide i reče: 
— Ti, dakle, ostavljaš ljude da se goste bez začina? 


— Pravo kažeš — rekoh mu ja. — Zaboravio sam da će biti i 
toga: soli, razumije se, i maslina i sira i luka i drugog povrća i sve 
čega u polju ima za kuhanje, kuhače. Mi ćemo im iznijeti i 
slatkiše; smokve, grah, bob, jagode, a i kestenje će peći u vatri, a 
uz to će umjereno piti; tako će provoditi život u miru i zdravlju a 
umrijet će, po svoj prilici, vrlo stari i ostaviće svojim potomcima 
isti takav život. 


A on: 


— A kad bi osnovao državu za svinje, da li bi svinje mogao 
drukčije hraniti? 


— Kako to? — pitah ga ja. 


— Tako! — odgovori on. — Ako nećeš da ljudi žive sasvim 
bijedno, treba ih smjestiti na jastuke, moraju jesti za stolom i 
imati i prismoka i slatkiša kao sada. 


— Dobro, razumijem. Izgleda da nije dovoljno ako 
ustanovimo samo kako postaje država, nego i kako postaje 
bogata i raskošna država. Možda to i nije sasvim neopravdano, 
jer posmatrajući takvu državu, možemo vidjeti kako se 
pravičnost i nepravičnost pojavljuju u državama. Prava država, 
koja je ujedno i zdrava, čini mi se ovakva je kakvu smo je sad 
opisali. Ako biste, međutim, voljeli da vidimo i jednu nezdravu 


državu, ništa nas u tome ne sprječava. Jer ni ono što smo dosad 
pomenuli, ni način života kako smo ga mi prikazali, pa čak ni 
sam način njihovog sopstvenog života neće nekima biti dovoljan 
nego će tražiti jastuke, stolove i drugo pokućstvo, i začine, i 
pomade, i mirise, i kolače i sve to najrazličitijih vrsta. Isto se tako 
nećemo moći ograničiti samo na ono što je najpotrebnije, ono što 
smo već nabrojali: kuće, odjela i obuću, nego će biti potrebno 
pokrenuti i slikarsku vještinu, i zlato, i slonovaču, i nabaviti 
druge slične stvari. Zar nije tako? 


— Tako je — odgovori on. 


— Pa onda, treba li državu opet povećati? Ona zdrava država 
nije više dovoljna, nego se sad mora ispuniti gomilom naroda 
koja u državi nije više radi potrebe, a tu spadaju, na primjer, svi 
lovci i glumci, mnogi koji imaju posla sa slikanjem i bojama, 
mnogi opet koji se bave muzikom, pjesnici i njihovi pomoćnici: 
rapsodi, glumci, igrači, preduzimači i zanatlije koji prave sve 
moguće sprave, a, prije svega, stvari kojima se kite žene. 
Potreban će nam biti i veći broj sluga. Zar misliš da će nam biti 
potrebni i domaći učitelji, dadilje, služavke i sobarice, berberi i 
onda, opet, hljebari i kuhari? Potrebni će nam biti i svinjari, jer 
toga u onoj državi nismo imali; ta nije bilo potrebe. U ovoj državi, 
međutim, biće nam potrebna i najraznovrsnija stoka, ako 
hoćemo da jedemo, zar ne? 


— Razumije se. 


— Onda će nam, kod takvog načina života, ljekari biti 
potrebni svakako u većoj mjeri nego ranije? 


—Mnogoviše. 


—A i zemlja koja je dotad bila dovoljno velika da ishrani 
sve, biće mala i nedovoljna. Kako ti misliš? 


—Kaoiti. 


— Onda ćemo od svojih susjeda odrezati zemlju, ako želimo 
da je imamo dovoljno i za pašu i za zemljoradnju, a isto će tako 
oni uzeti od naše zemlje, ako i oni pređu granice najpotrebnijeg i 
počnu da teže za imanjem bez granica? 


— Tačno je. 
— Pa onda ćemo imati da ratujemo, zar neće to tako biti? 
— Hoće, sigurno. 


— Nemojmo još govoriti o tome — rekoh — da li rat donosi 


dobro ili zlo, već ostanimo pri ovome: pronašli smo u čemu je 
začetak rata, koji je i za države i za pojedince izvor i povod za zlo. 


— Svakako. 


— Pa onda naša država mora postati još veća, o prijatelju, i 
to ne samo malo nego za cijelu jednu vojsku koja će ići u rati koja 
će se boriti protiv neprijatelja za cjelokupno imanje i za sve što 
smo upravo pomenuli. 


— A zar sami građani nisu u stanju da to učine? 
— upita on. 


— Ne — odgovorih — ako smo i ti i svi mi imali pravo u 
onome što smo tvrdili kad smo najprije osnovali svoju državu. 
Složili smo se, ako se sjećaš, da jedan čovjek ne može dobro 
obavljati mnoge poslove. 


— Pravo kažeš — reče on. 


—A zar ti se ne čini da je ratovanje vještina? 

— Nesumnjivo je vještina. 

— Treba li se više brinuti o obućarstvu nego o ratovanju? 
— Nipošto. 


—A ipak smo, da bi obućarski posao bio lijep, zabranili 
obućaru pokušaj da ujedno bude i zemljoradnik. Tako smo i 
svima ostalima dodijelili samo po jedan posao, onaj za koji je 
svaki od njih izgledao po svojoj prirodi najsposobniji i koji bi 
imao da obavlja lijepo i cijelog vijeka, ne vodeći računa o drugim 
poslovima i ne propuštajući pravo vrijeme. A zar nije naročito 
važno da se poslovi oko ratovanja pravilno izvrše? Ili je to, 
možda, tako lako da i zemljoradnik i koji bilo obućar ili neki 
drugi radnik mogu u isto vrijeme biti i ratnici, dok, međutim, u 
igri i kocki ne postaje niko savršen ako se time nije bavio od 


malena nego samo povremeno. Da li bi neki čovjek mogao postati 
savršen u rukovanju nekom spravom ako nema dovoljno znanja i 
izvježbanosti sa istim, kad još niko nije postao savršen zanatlija 
ako je samo uzeo alat u ruke? 


— Imaš pravo, jer bi u tom slučaju oruđe imalo presudnu 
ulogu. 


— Ukoliko je, dakle, posao čuvara države važniji, utoliko 
on više zahtjeva da budu oni slobodni od svakog drugog posla i 
traži od njih utoliko veću vještinu i brižljivost — rekoh ja. 


— Tako mislim i ja — odgovori mi on. 


— A zar se za taj posao ne traži naročiti prirodni dar? 


— Svakako. 


— Naš posao bi se sad sastojao u tome da, po mogućnosti, 
otkrijemo koji i kakve prirode ljudi su pogodni za čuvara države. 


— Da, to je naš posao. 


— Boga mi — rekoh — nismo izabrali baš lak posao. Pa ipak, 
ne smijemo očajavati dok god imamo snage. 


— Ne smijemo — reče on. 

— Vjeruješ li ti — rekoh — da se priroda jednog plemenitog 
psa, kad je u pitanju sposobnost odbrane, razlikuje od prirode 
mladog čovjeka plemenitog porijekla? 

— Kako to misliš? 


— Ovako. I jedan i drugi moraju biti oštri u zapažanju, 
okretni da mogu slijediti ono što su zapazili, i jaki ako je potrebno 


da se bore sa onim koga su uhvatili. 


— Sve te sposobnosti moraju imati. 
— A treba li da budu hrabri, ako već moraju dobro da se bore? 
— Razumije se. 


— Pa hoće li biti hrabro ono stvorenje koje nije žestoko, pa 
bilo to konj, ili pas, ili koje drugo živo biće? Zar nisi primjetio 
kako je nesavladljiva i nesalomljiva žestina koja dušu u kojoj se 
nalazi čini neustrašivom i nepobjedivom? 

— To sam primijetio. 

— Jeli ti jasno kakav mora biti borac po svome tjelesnom 
sastavu? 


— Jeste. 


— A što se tiče duševne strane? Mora li da bude odvažan? 
—Moraito. 


— Ali prijatelju, ako budu takvi po prirodi, neće li biti divlji 
jedan prema drugome i prema ostalim građanima? 


— Boga mi, to nije tako jednostavno. 


— Ali oni moraju biti pitomi prema prijateljima, a prema 
neprijateljima nemilostivi, inače neće čekati da ih drugi satru, 
nego će to sami uraditi. 


— Imaš pravo. 


— Šta da radimo dakle? — rekoh. — Gdje ćemo naći i 
pitomost i ratobornost ujedinjene. Jer je pitoma priroda suprotna 
ratobornoj. 


— Takoje. 


— A čuvar ne može biti dobar, ako nema sve ove osobine. Ako 
je to nemoguće, onda ne bi bilo moguće ni da postoji dobar čuvar. 


— Izgleda gotovo tako. 


Nisam video nikakav izlaz iz toga, ali ipak razmislih o 
svemu što smo razgovarali i rekoh: 


— Sasvim je prirodno što se nalazimo u neprilici, prijatelju. 
Mi smo se udaljili od slike koju smo pred sebe postavili. 


— Kako to misliš? 


— Nismo zapazili da zaista ima takvih priroda koje u sebi 
spajaju obje suprotne osobine, već smo to smatrali nemogućnim. 


—Agdje? 


— Mogli bismo ih naći i među drugim životinjama, ali je 
najbolje ako ostanemo kod one koju smo uporedili sa čuvarom. 
Dobro znaš kako plemeniti psi imaju tu osobinu da su prema 
domaćima i poznatima pitomi koliko samo mogu biti, dok su 
prema nepoznatima sasvim drukčiji. 


— Znam. 


— Znači da je to moguće — rekoh — i da nije neprirodno ako 
od naših čuvara tražimo da budu isto takvi. 


— Nije. 


DAVEA 
24007 


— Šta misliš, da li budući čuvar treba, pored odvažnosti, 
da ima i nečeg mudroljubivog u svojoj prirodi? 


— Kako to? Ja ne uviđam. 


— I to se može vidjeti kod psa — rekoh — to je kod te životinje 
zaista čudnovato. 


— Šta to? 


— Ako vidi nekog nepoznatog pobjesni, iako mu on ništa 
nažao nije učinio. A vidi li poznatog čovjeka, onda je prema 
njemu pitom, makar da mu ovaj nikad nije učinio nikakvo dobro. 
Zar se još nikad nisi tome divio? 


— Ja na to još do sada nisam obratio pažnju, ali je jasno da 
pas tako radi. 


— Pa to je, ipak, jedna fina crta i takoreći mudroljubiva 
strana njegovog bića. 


— Kako to? 

— Tako što on razlikuje prijatelja samo po tome što prvoga 
poznaje a drugoga ne. A ljubav prema znanju sastoji se u tome da 
se razlikuje poznato od nepoznatog, domaće od tuđinskog. 


— Na svaki način. 


—A dalije biti željan saznanja i biti prijatelj mudrosti jedno 
te isto? 


— Razumije se. 


— Možemo li, dakle, i za čovjeka mirno reći da, ako hoće 
prema poznanicima i svojima da bude pitom, mora po prirodi 
biti prijatelj mudrosti i željan znanja. 


— Možemo. 


— Onda će dobar i sposoban čuvar države morati da bude i 
prijatelj mudrosti, i odvažan, i okretan, i jak po prirodi, zar ne? 


— Sasvim tako — reče on. 


— Znači, moraju imati te osobine. A kako treba ove čuvare 
odgajati, vaspitavati? Ako razmotrimo to zbog čega i ispitujemo: 
na koji se način javlja u državi pravičnost i nepravičnost, onda će 
našem znanju i to biti od koristi. Nećemo izostaviti ništa što je 
potrebno, a nećemo biti ni preopširni. 


Tada njegov brat reče: 


— Očekujem da će takva rasprava zaista koristiti našem 
pitanju. 

— Pa onda — rekoh — ne smijemo preći preko toga opisa, pa 
makar on bio i veoma obiman. 


— Nikako. 


Bo 


— Vaspitat ćemo ove ljude u mislima kao da pričamo priče i 
nećemo voditi računa o vremenu. 


— Tako treba. 


— Kakvo će, dalje, biti njihovo vaspitanje? Teško ćemo 
naći nešto što je drukčije od onoga što se tokom vremena ustalilo, 
a to je: gimnastičko vaspitanje tijela i muzičko vaspitanje duše. 


— Takoje. 


— Hoćemo li vaspitavajući početi sa muzikom prije nego sa 
gimnastikom? 


— Razumije se. 

— A uz muzičko obrazovanje idu i govori, zar ne? 

— Dakako. 

— A postoje dvije vrste govora: istiniti i lažni? 

— Takoje. 

— U vaspitanju treba primijeniti oba, ali prvo one lažne. 
— Ne razumijem kako to misliš. 


— Zar ne znaš da djeci najprije kazujemo mitove (tj. bajke)? 
Oni su, tako reći, sama laž, ali sadrže i istinu. A mi kod djece 
počinjemo sa mitovima, pa onda prelazimo na gimnastiku. 


— Takoje. 


— Tako sam mislio kad sam rekao da prvo treba početi sa 
muzičkim vaspitanjem, pa onda sa gimnastičkim. 


— Tako je pravilno. 

— Sad znaš da je početak svuda najvažniji, a naročito kod 
mladog i nježnog bića. Tada se stvara i dotjeruje oblik, koji 
hoćemo drugome da damo. 


— Na svaki način. 


— Da li ćemo onda tako lako dopustiti da djeca čuju makar 
kakve mitove od bilo kakvih pjesnika i da prime u svoje duše 
mnjenja suprotna onima za koja mislimo da bi morala imati kad 
porastu? 


— To nipošto. 


— Čini se, dakle, da najprije moramo nadzirati mitotvorce, i 
da treba odvojiti ono što su dobro sročili, a što nisu, — odbaciti. 
Odabrane mitove dat ćemo dadiljama i preporuči ćemo majkama 


da ih pričaju djeci i da time više njeguju njihove duše nego 
njihova tijela rukama. A od mitova koji se danas pripovijedaju 
mora se najveći dio izbaciti. 


— Koje to? 


— U većim nalazimo i manje — rekoh. — I veći i manji mitovi 
moraju imati isti smisao i isto dejstvo. Zar ne misliš i ti tako? 


— Da. Ali ne vidim koje ti podrazumijevaš pod većim? 


— One koje su nam pričali veliki pjesnici. Oni su sastavljali i 
lažne mitove, pričali ih ljudima, a pričaju ih i sada. 

— Koje? — upita on — išta kažeš i kudiš u njima? 

— Ono što prije svega i najviše treba kuditi, a naročito kad 
još priče nisu ni lijepo izmišljene. 


— Šta to znači? 


— To je kad pjesnik, govoreći o Bogu i herojima kakvi su, 
napravi loše poređenje, kao kad slikar slika sliku koja nimalo nije 
slična onima koje je htio naslikati. 


— I pravo je da se tako što kudi. Ali kako to govorimo i na šta 
se to odnosi? 

— Već na prvu i najvažniju priču o najvažnijim stvarima 
koju pripovjedač nije lijepo sastavio, a koja, naime, kazuje da 
neka djela i strahote, koje je propatio od svoga bližnjeg, mislim 
da ne bi trebalo tako olako pripovijedati pred nerazumnom 
svjetinom i nedoraslom djecom. Čak i kad bi ta djela i način na 
koji je njegov bližnji srodnik s njim postupao bili istiniti, trebalo 
bi o tome šutiti; a kad bi se o svemu tome ipak moralo govoriti, to 
bi trebalo činiti u tajnosti, pred najmanjim mogućim brojem 
slušalaca, od kojih će se prethodno zahtijevati da na žrtvu 


prinesu ne ovcu, nego neku skupocjenu i rijetku zvjerku, ne bi li se 
tim načinom što više smanjio broj slušalaca. 


— To su zaista opasne priče — reče on. 


— Stoga će one, dragi prijatelju, biti zabranjene u našoj 
državi. Takve stvari se ne smiju govoriti mladom čovjeku, jer bi u 
protivnom ovaj mogao pomisliti da ne čini ništa neobično kad 
zagazi u najveće zločine i ako ga spopadne želja za osvetom za 
nepravde koje mu je počinio njegov srodnik. 


— Boga mi — odgovori on — ni meni se ne čini da ove stvari 
treba da se iznose kao primjerne. 


— Niti uopšte da Bog goni jednog na drugog da se 
međusobno bore. Jer to nije istina. Mi želimo da budući čuvari 
države smatraju međusobne sukobe za najveću sramotu i da se 
na njih ne odlučuju. Nikako im ne smijemo opisivati i slikati 


razne borbe heroja sa njihovim najbližim rođacima. Jer ako 
hoćemo da ubijedimo djecu kako se nijedan od građana nikad 
nije posvađao sa drugim jer je to bezbožno, onda starci i starice, i 
uopšte stariji ljudi, moraju to odmah istaći, a pjesnici će biti 
primorani da svoje pjesme pjevaju u tom duhu. Kao što je neki sin 
vezao majku i kako je otac, htio da odbrani majku koju je on 
tukao, te se priče ne smiju primiti u državu pa bilo da su 
ispjevane u alegoriji ili bez nje. Mladi čovjek, naime, ne može 
prosuditi šta je alegorija, a šta nije, već ono što u to doba starosti 
primi u sebe ostaje u njemu tako čvrsto da se više ne može 
izbrisati i ne može promijeniti. Zato treba nastojati da ono što 
prvo čuje bude zaista najljepše od svega što je ispjevano i da 
njeguje kod njih vrlinu. 


— To ima smisla — reče on. — Ali ako nas neko upita koje 
priče nazivamo dobrim? 


A ja odgovorih: 


—Mi sada nismo pjesnici, ni ti ni ja, nego osnivači države. A 
osnivači sami ne moraju pjevati pjesme, ali moraju poznavati 
osnovne principe kojih se pridržavaju pjesnici kad pjevaju i ne 
smiju dopustiti da se radi mimo njih. 


— Dobro! Pa kakva bi bila načela za govor o Bogu? 


— Ovakva, otprilike — rekoh ja. — Bog se uvijek mora 
prikazati onakvim kakav je, pa bilo da se o njemu govori u epu ili 
u tragediji. 


— Da to mora. 


—A dali je Bog zaista dobar i da li se o njemu tako mora 
govoriti? 


— Mora tako. 

— A Bog ne donosi zlo, je li? 

— Valjda ne. 

— Da li ono što nije štetno škodi? 

— Nikako. 

—A činili zlo ono što ne škodi? 

— Nito. 

—A ako ne čini nikakvo zlo, onda i ne prouzrokuje zlo? 
—Ai kako bi? 

— Da li je onda korisno ono što je dobro? 


— Jeste. 


— Dakle, dobro je uzrok blagostanja? 


— Jeste. 


— Pa onda dobro nije svemu uzrok, nego je uzrok samo 
onome što u sebi ima nečeg dobrog, a ne i onome što u sebi nosi 
zlo. 


— Sasvim tako — reče on. 


— Stoga Bog, pošto je dobar, nije, kao što misli svjetina, 
uzročnik svih ljudskih sudbina. A kao uzročnika dobra trebamo 
smatrati njega, a za zlo moramo tražiti drugi uzrok, a ne Boga. 


— Potpuno si u pravu, izgleda — odgovori on. 


— Onda takvu grešku ne smijemo primiti ni od bilo kog 
drugog pjesnika koji griješi kad govori da: 


Leže bureta dva u Božijem dvoru, iz jednog 
daje darove zle, a iz drugog darove dobre. 
Kome iz bureta oba gromoviti pomiješa, 
taj će ovdje naići na zlo, a tamo na dobro. 
Koga obdari bijedom, u ruglo uvali toga, 


te ga čemerna glad po ubavoj progoni zemlji. 7 


Ako neko kaže da je Bog kriv što je neko prekršio zakletvu i 
ugovor, mi to nećemo odobriti. Isto tako ni rečeno: 


Sam Bog krivicu stvara ljudima, 
kad im hoće ognjište da ugasi. 


Ako neko opjeva neke patnje i borbe, ili nešto tome slično, ne 
smijemo dopustiti da se kaže kako je to djelo Boga, ili ako i jeste 
Božje djelo, onda moramo u smislu ovoga što ispitujemo reći da 
Bog radi pravedno i dobro, i da stradalnici od te kazne imaju 
korist. Ne smijemo dopustiti da pjesnik kaže kako su oni koji su 
pretrpjeli kaznu nesretni ili da je to Bog uradio, a možemo 
dopustiti da kažu kako su ti stradalnici bili rđavi i zbog svoje 
zloće nesretni, a da im je Bog učinio dobročinstvo kad ih je pustio 
da pretrpe kaznu. Ali u potpunosti treba zabraniti da neko kaže 
kako je Bog, koji je dobar, nekome kriv za njegovu nesreću; ako 
naša država treba da ima dobre upravljače, onda i mladima i 

starijima treba zabraniti da to slušaju, pa bilo da je ono rečeno u 
poeziji ili u prozi, jer te priče nisu ni pristojne ni nama od korist. 

— I ja se slažem s takvim zakonom i sviđa mi se. 

— Takav bi, dakle, bio zakon o Bogu i jedan od principa kako 
pripovjedači treba da pričaju i pjesnici da pjevaju: da Bog, nije 
uzrok svega, već samo onog što je dobro. 

— Taj princip potpuno odgovara. 


— A koji je drugi princip? Vjeruješ li ti da je Bog čudotvorac i 
da se, iz rđavih pobuda, može pretvarati u razne oblike, pa bilo 
da se zaista pretvara i na više načina mijenja svoj oblik, ili da nas 
vara pa to samo tako izgleda; ili misliš da je jednostavan i da 
nikad ne mijenja svoj oblik? 


— Na to ne mogu da odgovorim odmah — reče on. 


— Dobro. Ako neko biće mijenja svoj oblik, da li ga mijenja 
samo po sebi i svojom moći, ili to učini neko drugo biće? 


— Na svaki način drugo. 

— A zar savršene stvari nisu najotpornije kada su u pitanju 
drugi, spoljni uticaji? Kao što se, na primjer, tijelo pod uticajem 
jela, pića, rada, a svako biće pod suncem, vjetrovima i uopšte pod 
takvim uticajima baš onda najmanje mijenja kad je najzdravije i 
najjače? 

— Takoje. 

—A dali će ti spoljni uticaji moći zbuniti i promijeniti baš 
najhrabriju i najrazumniju dušu? 


— Neće. 


— Tako isto neće ni spravama, ni kućama, ako su dobro 
građene i u dobrom stanju, nimalo škoditi vrijeme i spoljni 
uticaji. 

— Takoje. 


— Sve što je savršeno znači, bilo od prirode ili vještački, ili i 
po jednom i po drugom, ne popušta ni najmanje uticaju drugih 
stvari. 


— Izgleda tako. 

— A Bog i njegova priroda su u svakom pogledu savršeni. 
— Takoje. 

— Onda bi Bog najmanje smio da se mijenja. 


— Takoje. 


— Ali, možda sam sebe mijenja i preobražava? 
— Ako se uopšte mijenja, onda samo na taj način. 
— Da li on mora da se pretvori u nešto bolje i ljepše, ili u gore 
1 ružnije? 
— Ako se već mijenja, onda svakako u gore i ružnije, jer mi ne 
možemo tvrditi da Bogu nedostaju ljepota i vrlina. 


— Rekao je sasvim tačno. Ali, da li će neko, pa bio Bog ili 
čovjek, načiniti sebe svojevoljno gorim? 


— Nemoguće. 

— Pa onda je nemoguće i da Bog želi da promjeni svoj oblik, 
nego izgleda da Bog, ako je to moguće, uvijek ostaje u istom 
obliku. 


— Po mome mišljenju, mora biti tako. 

— Pa onda, prijatelju, nijedan pjesnik ne treba da govori da: 
Strancima putnicima Bog da, 

da se učine slični i u svakom znaju obliku 

ići kroz gradove, ... 


I neka nam ne pričaju mnoge i ovakve slične priče. Majke, 
opet, ne bi smjele da vjeruju u takve priče i ne bi smjele plašiti 
svoju djecu pričajući im kako neki noću lutaju okolo pokazujući se 
u raznim i mnogobrojnim oblicima, jer će time i same hulitina 
Boga i, u isto vrijeme, načiniti djecu kukavicama. 


— Tone bi smjele. 
— Ako, dakle, Bog odista ne može da se pretvara, onda nas 
oni varaju i čine čarolije? 


— Možda. 


— Šta? Zar misliš da bi Bog htio da nas zavara lažnim 
prikazivanjem pa bilo to riječju ili djelom? 


— Neznam. 


— Zar ne znaš — rekoh mu ja — da Bog i ljudi mrze istinsku 
prevaru, ako bismo tako mogli reći? 


— Kako to misliš? 

— Mislim da u onome što mu je najvažnije i o onome što mu 
je najvažnije niko namjerno ne laže, već da se veoma boji da se tu 
krije laž. 

— I sada još ne razumijem. 


— Ti misliš da ja govorim nešto naročito. Tvrdim samo da 
nijedan čovjek ne voli da vara sebe, niti da mu kazuju laž umjesto 
istine, niti da bude u neizvjesnosti kad se istine tiče, i da, u tom 
slučaju, u svojoj duši najdublje mrzi laž. 

— Najviše je mrzi tada, svakako. 

— A doista bi se to o čemu sam upravo govorio moglo nazvati 
pravom lažju; mislim na neznanje koje postoji u duši obmanutog 
čovjeka; jer laž u riječima samo je imitacija stvarnog stanja u 
duši i nestvarna slika koja nastaje kasnije, a ne prava laž. Zar 
nije tako? 


— Takoje. 


— Pravu laž, znači, mrzi ne samo Bog nego i ljudi. 


— Mislim da je mrze. 


— Pa ipak, laž u riječima je katkad potrebna i kao takva ne 
zaslužuje mržnju. Zar takva laž nije potrebna protiv neprijatelja, 
ili čak u saobraćanju sa onima koji se nazivaju prijateljima, kada 
ovi iz ludosti ili nerazboritosti hoće da počine kakvo zlo? Tada 
nam laž u riječima služi kao nekakav lijek, da bismo ih odvratili 
od njihove namjere. I u mitologijama, kada ne znamo pravu 
istinu o davnoj prošlosti, sastavljamo priče koje su što je moguće 


više nalik na istinite i na taj način činimo laž (u riječima) 
potrebnom. 
— Zaista je tako — odgovori on. 


— U kojem bi, onda, od ovih slučajeva, laž bila potrebna 
Bogu? Da li bi on, zbog nepoznavanja onog što se dogodilo u 
davnoj prošlosti, bio prinuđen da laž prikazuje kao istinu? 


— To bi svakako bilo smješno. 

— Bog, dakle, nije lažljivi pjesnik. 

— Mislim da nije. 

— Ili, možda, treba da laže zato što se boji neprijatelja? 
— Daleko od toga. 

— Ili zbog bezumlja i ludosti prijatelja? 


— Bog ne voli nijednog bezumnika i luđaka. 


— Ne postoji, dakle, razlog zbog koga bi Bog morao da laže. 
—Nepostoji. 

— Znači da je laž potpuno strana Božijoj prirodi? 

— Razumije se. 


— Jasno je, dakle, da je Bog potpuno jednostavan i istinit u 
djelu i u riječi i niti se sam preobražava, niti druge laže, ni 
pojavama, ni riječima, ni znacima koje šalje. 

— Tako se sad i meni čini — reče on — pošto ti tako veliš. 

— Slažeš li se s tim da je ovo taj drugi način na koji treba 
pjevati pjesme i govoriti: da, Bog nije ni čarobnjak koji se 
preobražava, niti nas lažima u djelu i u riječima vodi na krivi 
put? 


— Slažem se. 

— Iako, dakle, kada kod pjesnika hvalimo, kad govori: 
Bez bolesti živjet će dugo. 

Sudbu, reče, ima Bogu ugodnu. 

I pjesmu slave pjevao mi na radost. 

Vjerovah da usta njegova ne lažu, jer 

proročki im je svojstven dar. 

Ali taj pjevač, što je s nama na gozbi bio, 

i tako pjevao, ubica postade 


sina mojega. 


Kad tako neko govori, ljutit ćemo se na njega i nećemo mu 
dati hor da svoje djelo prikaže, a još manje ćemo trpjeti da učitelji 


to djelo koriste u vaspitavanju omladine, jer čuvari naše države 
treba da budu vaspitani da poštuju Boga, a sami da budu takvi 
koliko je to ljudima uopšte moguće. 


— Potpuno se slažem sa svim načelima i ja bih ih primio kao 
zakone. 


— 0 Bogu — rekoh ja — treba otprilike takve priče naši 
mladići da slušaju i to od malih nogu, kako bi Boga i roditelje 
mogli poštovati, a međusobnom prijateljstvu i saglasnosti među 
građanima pridavati najvišu vrijednost. 


— Mislim da je to dobar način — odgovori on. 


— Dalje. Ako treba da postanu hrabri, zar im ne treba pričati 
takve stvari koje će učiniti da se ni najmanje ne boje smrti? Ili, 
možda, misliš da je mogao postati hrabar onaj ko je taj strah 
noslo u svome srcu? 


— Ne, Boga mi! 


— Misliš li da se onaj ko vjeruje u priče o paklu i strahotama 
onoga svijeta može osloboditi straha od smrti i da će on biti u 
stanju da u bitkama smrt pretpostavi porazu i ropstvu? 


— Nipošto. 


— Čini se, dakle, da moramo bdjeti nad onima koji takve 
mitove pripovijedaju i zahtijevati od njih da o prilikama na 
drugom svijetu ne govore ružno, već pohvalno, jer inače neće 
govoriti ni istinito, ni kako je potrebno onima koji će postati 
ratnici. 


— To moramo. 

— Onda ćemo sva takva mjesta izbaciti, počev od stiha: 
više bih voljeo biti paor i sluga onom, 

koji i sam svoga imanja nema 

negoli vladati mrtvima što ne vide sunca 


da se pokaže stan i smrtnog i besmrtnog roda 


truo i strašan, od koga i sam Bog zazire. 

Avaj, a tamo u dvoru nekakve duše 

ima, i sjenke ima, al' nikakva nema života, 
jedini on da je svjestan, a drugi blude ko sjenke, 
duša mu ostavi ude i brzo odleti tamo 

svoju oplakujući sudbu i ostavi snagu i mladost, 
duša odleti pod zemlju tada, 

podobna dimu cvrčeći', 

Kao što miševi slijepi 

unutra u pećini strašnoj 

cvrkom cvrče i lijeću 


kad koji spadne sa stijene, 


gdje se u povorci oni 


sve jedan za drugog drže: 
tako su cvrčale duše.. 


Zamoli ćemo, dakle, pjesnike da se ne ljute što ta i slična 
mjesta brišemo, ne zato što nisu pjesnička, i što mnoštvo ne uživa 
u tome da ih sluša, nego baš zato što ukoliko su više pjesnička, 
utoliko manje treba da ih slušaju mladići i ljudi koji treba da 
budu slobodni i da se više plaše ropstva nego smrti. 


— Sasvim tako. 


— Isto tako treba odbaciti sva strašna i grozna imena 
stvari u drugom svijetu: dakle nekakve sjenke i sve te izraze koji 
kod svih slušalaca izazivaju najveću grozu. Možda je to i dobro, 
ali se mi bojimo za svoje čuvare da zbog tako groznih stvari ne 
postanu suviše mlitavi i slabi. 


— S pravom se toga bojimo. 

— Onda sve to treba odstraniti? 

— Da. 

— Te priče moraju se onda pričati i pjevati na drukčiji način? 
— Razumije se. 


— Onda nećemo dopustiti ni to da slavni heroji plaču i 
uzdišu, zar ne? 


— Svakako, ako nismo ono prvo, nećemo onda dopustiti ni to. 


— Gledaj, dakle, — rekoh ja — imamo li ili nemamo pravo da 
to izbacimo. Kažemo da pravi muškarac neće smatrati da je za 
pravog muškarca smrt nešto strašno, čak i kada u boju, tu pored 
njega, gine njegov drug. 


— Slažem se. 


— On ne bi nad njegovom sudbinom naricao kao da mu se 
dogodilo nešto strašno. 


— Nipošto. 


— Tvrdimo isto tako da je takav čovjek u najvećem stepenu 
sam sebi dovoljan za život i, za razliku od ostalih, on ponajmanje 
ima potrebu za drugima. 


—Toje istina. 

— Njemu izgleda mnogo manje strašna mogućnost da bude 
lišen sina, ili brata, ili imovine, ili čega drugog što je tome slično. 

— Zaista, mnogo manje. 

— On će, dakle, mnogo manje oplakivati i najspokojnije će 
podnositi takav događaj, ukoliko ga doživi. 

— Svakako. 


— Imali bismo, dakle, pravo da izbacimo naricanja 
znamenitih muževa, ostavljajući to ženama, i to ne onim 
hrabrijim, kao i onima koji su muškarci, ali loši. Oni za koje 
kažemo da ih odgajamo za čuvare zemlje, morali bi se stidjeti da 
čine tako nešto. 


— Sasvim je tako. 


— Preostaje nam sada da odredimo kako treba govoriti o 
ljudima? 


— Takoje. 


— Ali, dragi prijatelju, nemoguće je da u ovom trenutku u toj 
stvari utvrdimo pravila. 


— Zašto? 


— Zato što mislim da bismo morali reći kako pjesnici i 
sastavljači mitova najvećim djelom govore rđavo o ljudima. Oni 
govore da ima mnogo nepravičnih, ali srećnih i da su mnogi 
pravični ljudi jadni, da je korisno nepravdu činiti potajno; ili da 
je pravičnost dobra samo za druge a za sebe šteta, a mi ćemo im 
naložiti da pjevaju i pričaju upravo ono što je tome suprotno. Ili 
misliš da nećemo? 


— Uvjeren sam da hoćemo — reče on. 

— Ako se slažeš s tim da govorimo dobro, da li mogu reći da si 
se sa mnom složio i u onome što odavno tražimo? 


— Pravilno si zaključio. 


— Onda ćemo se složiti i u tome da o ljudima treba tako 
govoriti tek kad utvrdimo šta je pravičnost i da ona zaista koristi 
onome ko je posjeduje, pa bilo da nam on izgleda ili ne izgleda 
pravičan. 


— Takoje. 


— Sada ćemo završiti naša razmatranja o zasnovanosti 
priča, a poslije toga mislim da treba da razmotrimo ono što se 
odnosi na njihov izraz (stil). Tek kad sve to završimo, postat će 
nam jasno šta i kako se može govoriti. 


A on ćena to: 


— Ne razumijem kako to misliš. 


— Ali zaista bi trebalo da me razumiješ — rekoh ja. 


— Možda će ti na ovaj način biti jasnije: zar nije sve što nam 
mitolozi ili pjesnici govore samo pričanje o događajima koji su 
bih, ili koji jesu, ili koji će biti? 

— Doista, kako bi moglo biti drukčije — reče on. 


— To je potpuna istina. 

— Ako hoćemo da ostanemo pri našoj prvoj riječi koja traži 
da čuvari napuste sve druge zanate i da se potpuno posvete 
zanimanju vezanom za odbranu slobode države odričući se svega 
drugog, biće potrebno da oni ne čine ništa drugo, ni stvarno ni 
podražavanjem. Ili, ako oni treba nešto da podražavaju već od 
djetinjstva, onda to moraju biti vrline koje odgovaraju njihovom 
zanimanju: hrabrost, razboritost, pobožnost, plemenitost i druge 
takve vrline. Ropski duh ne smiju imati niti ga podražavati, kao 
ni bilo šta drugo što je sramotno, da ne bi podražavanjem i sami 
stekli takve osobine. Zar nisi primjetio da svako podražavanje, 
ako se njeguje od djetinjstva i nadalje, postaje navika i druga 
priroda, i to u držanju tijela, ili u načinu govora, ili u načinu 
mišljenja? 

— Naravno da sam to primjetio. 


— Nećemo dopustiti da mladići, o kojima se staramo i koji 
treba da postanu vrli ljudi, kao muškarci podražavaju žene, pa 
bilo da je u pitanju mlada ili stara, bilo da se svađa sa svojim 
mužem ili je ohola, jer misli da je srećna ili da je žena koju je 
snašla nesreća, i boli tuga. Još manje će smjeti podražavati ženu 
bolesnu ili zaljubljenu, ili ženu koja se porađa. 


— To zaista nećemo dopustiti. 


— Ni sluge, koji vrše takve poslove. 

— Ninjih. 

— Ni rđave ljude, mislim strašljivce i one koji rade suprotno 
od onoga što smo sad pomenuli, koji grde, psuju i napadaju jedan 
drugoga, pijane ili trijezne, niti drugo što ovakvi ljudi bilo 
riječima bilo djelom čine sami sebi i drugima. Mislim da se ne 
smiju naučiti ni da podražavaju lude ni u riječima ni djelom. Oni 


moraju poznavati lude i rđave ljude i žene, ali ne smiju činiti 
ništa što oni čine i ne smiju predstavljati njihov rad i život. 


— To je cijela istina — reče on. 


—A da li onda smiju predstavljati kovače ili druge zanatlije, 
ili tako nešto? 


— A zašto bi to činili, kad uopšte ne smiju voditi računa o tim 
stvarima? 


— Dalje. Smiju li podražavati konje kako ržu, ili bikove kako 
buču, ili rijeke kako žubore, ili more kako huči, ili grmljavinu i 
druge slične stvari? 


— Ne smiju, jer smo im zabranili da bjesne i da se ponašaju 


kao ludi. 


— Ako, dakle, razumijem šta misliš, onda postoje dva načina 


izražavanja i pjesničkog pripovijedanja i jednim od njih će se, 
kad treba nešto da kaže, poslužiti zaista dobar i savršen čovjek. 
Drugi način, međutim, nije sličan ovome i njega će se uvijek 
pridržavati i njime govoriti čovjek koji je prvome i po rođenju i po 
vaspitanju sasvim suprotan. 


— Koji su to načini? 


— Po mome mišljenju, čestiti pjesnik će, kad u svome 
pripovijedanju dođe do mjesta na kojem treba da istakne riječi ili 
djela nekog odličnog čovjeka, htjeti da to izgovori kao da je on 
sam taj čovjek i neće se stidjeti takvog podražavanja, naročito 
ako prikazuje dobrog čovjeka čiji je rad tačan i razuman; a u 
manjoj mjeri ili nikako neće to činiti ako je u pitanju čovjek koji je 
propao bilo od bolesti ili ljubavne strasti, od pijanstva ili zbog 
koje druge mane. A ako se, govori o nekom nedostojnom čovjeku, 
onda pjesnik nikako neće htjeti da sebe izravna sa gorim, osim, 


možda, za kratko vrijeme, kad ovaj čini nešto dobro, nego će se 
stidjeti da ga podražava jer je, s jedne strane, nevješt tome, a, s 
druge strane, odvratno mu je da postane njegova slika i da se 
uživi u život gorih ljudi, jer, ako to nije u šali, njegov razum sve to 
prezire. 


— Da. 


— On će se dakle, služiti onim načinom pripovijedanja koja 
će pripovijedanje sadržati i jedno i drugo, i podražavanje i 
jednostavno pripovijedanje, ali će podražavanje u cijelom 
pripovijedanju zauzimati vrlo neznatno mjesto. Ili možda 
nemam pravo? 


— Imaš, jer pripovijedanje takvog jednog pjesnika mora biti 
takvo. 


— Ako pjesnik, dakle, nije takav, onda će, ukoliko manje 
vrijedi utoliko više podražavati. On neće smatrati da je bilo šta 
njega nedostojno i pokušavat će da predstavlja sve i pred 
mnogima, i to, kao što smo već pomenuli, i grmljavinu, i šum 
vjetrova, i grada, i kola i valjaka, i glasove truba, i svirala i svih 
drugih instrumenata, i glasove pasa, i ovaca i ptica. Njegovo 
pripovijedanje sastojat će se ili od samog podražavanja tonova, 
ili će imati samo jedan mali dio pripovijedanja? 


— Ito je sasvim tačno. 


— Eto, to sam ja podrazumijevao kad sam govorio o dvjema 
vrstama pripovijedanja. 

— Pripovijedanje prve vrste razlikovat će se sasvim malo, i 
ako uz to dodamo i odgovarajuću melodiju i ritam, onda će 
melodije biti kod pravog pjesnika sve u jednom tonskom načinu 
(jer se tekst pripovijedanja ne razlikuje mnogo), a isto tako i u 
nekom odgovarajućem ritmu. 


— To je sigurno. 


— A šta je sa drugom vrstom? Zar pjesme te vrste ne traže sve 
tonske načine i sve ritmove, ako pjesnik želi da budu, s obzirom 
na njihove najraznovrsnije oblike, lijepo recitovane? 


— Sigurno je tako. 

— To znači da se svi pjesnici i svi oni koji imaju nešto da 
ispričaju služe ili prvim, ili drugim načinom, ili sjedinjuju jedan 
način sa drugim? 

— Takoje. 


— Pa šta ćemo sad? — rekoh. — Hoćemo li u svojoj državi 
priznavati sva ova tri načina, ili samo jedan od prva dva, ili ćemo 
primiti onaj koji ova dva spaja? 


— Po mom mišljenju, ukoliko se za njega izborim, primičemo 
čisto podražavanje kojim se oponaša čestit čovjek. 

— Ali, druže, prijatan je mješoviti način. A djeci, pedagozima 
i mnoštvu najprijatniji je način upravo suprotan onom što si ga ti 
odabrao. 


— Jeste, taj je najprijatniji. 


— A ti možda misliš — rekoh ja — da on ne odgovara našem 
državnom uređenju, pošto u nas nema dvostručnih a nema ni 
mnogostručnih ljudi, nego svako obavlja samo jedan posao. 


— Takav način, doista, ne pristaje uz našu državu. 

— U našoj državi je, dakle, obućar, obućar, a krmanoš nije uz 
to još i obućar; zemljoradnik je zemljoradnik, a nije pored toga 
što je ratar još i sudija; i ratnik je ratnik, a nije pored toga i 
trgovac, a tako je i u ostalim zvanjima. 


— Razumije se. 


— A kad bi u našu državu došao čovjek tako okretan da bi 
mogao primati sve te oblike i da bi mogao podražavati sve stvari, 
pa kad bi nam taj čovjek htio pokazati sve svoje vještine i 
recitovati svoje pjesme, onda bismo mu mi ukazali počast, kao da 
je svetac koji zaslužuje divljenje, a ipak bismo mu rekli da kod 
nas u državi ne postoji takav čovjek i da ne smije ni postojati i 
poslali bismo ga u neku drugu državu pošto bismo prethodno 
izlili mnogo mirisa na njegovu glavu i ovjenčali ga vunenim 
vrpcama. I mi bismo se i dalje koristili svojim ozbiljnim iako ne 
tako prijatnim pjesnikom i pripovjedačem, koji bi nam kazivao 
izreke valjanih ljudi i koji bi govorio prema onim načelima koje 
smo postavili u početku, kad smo počeli vaspitavati ratnike. 


— Zaista, tako bismo uradili da to zavisi od nas. 


— A sada, prijatelju, — rekoh — čini mi se da smo u 
potpunosti pretresli onaj dio muzičkog vaspitanja koji se odnosi 
na pjesme i mitove. Rekli smo šta treba pričati i kako treba 
pričati, ai o sadržini i obliku njihovu. 


— Tako se i meni čini — odgovori on. 


— Dali je— rekoh — poslije ovoga preostalo još nešto da 
se kaže o pjevanju i muzici uopšte? 


— Dabome. 


— A zar neće sad već svako moći sam da pronađe ono što 
treba o tome da kažemo, 1 kakvo ono treba da bude, ako hoćemo 
da se slažemo sa onim što smo već rekli? 


Tada se on nasmija i reče: 


— Izgleda, da ja nisam među njima, jer ovog trenutka još ne 
mogu jasno da shvatim šta treba o tome da kažemo iako 
naslućujem. 


— Mora, svakako, da ti bude jasno da je pjesma sastavljena 
iz tri dijela: iz riječi, melodije i ritma — rekoh. 


— To mora. 


— Što se riječi tiče, ne postoji nikakva razlika između 
pjevanih i onih koje se recituju, jer za njih važe one odredbe koje 


smo već utvrdili. 
— Takoje. 
— Melodija i ritam treba da se upravljaju prema riječima. 
— Razumije se. 


— Kazali smo da nam pjesme tugovanke i naricaljke nimalo 
nisu potrebne. 


— Nisu. 


— Njih onda treba izbaciti. One ne koriste čak ni ženama, 
koje takođe treba da su odvažne, a kamoli ljudima. 


— Takoje. 


— Ono što najmanje dolikuje čuvarima, to je pijanstvo, a isto 
i mutavost i lijenost. 


— Takoje. 

— Koje su tonske vrste mlitave i koje odgovaraju pjesmama 
koje se pjevaju pri piću? 

On odgovori: 

— Takve zovu mlitavim. 

— Imaju li one kakvu vrijednost za ratnike, o prijatelju? 


— Nemaju nikakvu — odgovori on — 1 izgleda da nam ostaju 
samo neke vrste. 


— Meni tonski načini nisu poznati — rekoh. — Zadrži onaj 
tonski način koji odgovara glasu i izražavanju hrabrog čovjeka 
kad mu je potrebna snaga u ratu ili inače; ili ako zapadne u 
nevolju, bude ranjen, ili umre, a hoće da u svim tim nesrećama 
ostane hrabar i jak i da se od njih brani. Zadrži još jedan tonski 


način da pokaže čovjeka kad je u miru, kad nije nasilan nego 
blag, kad nekoga ubjeđuje i moli, Boga molitvom, čovjeka, opet, 
poučavanjem ili prigovaranjem, ili, obratno, kad sluša molbu, 
prima pouku, usvaja savjet, kad sve to čini razumno i nije ohol, 
već živi umjereno i razumno i zadovoljan je onim što dolazi. 
Zadržat ćemo ta dva tonska načina, silni i blagi, koji će najljepše 
izraziti glasove nesretnih i sretnih, odvažnih i hrabrih. 


— Ti ne tražiš da ti ostavim druge, nego one koje sam ti i 
sam pomenuo — odgovori on. 


— Za naše pjesme i melodije onda neće ni biti potrebni 
instrumenti sa mnogim žicama i koji imaju sve tonske načine. 


— Mislim da neće. 


— Onda u državi nećemo ni imati ljude koji prave 
instrumente sa mnogim žicama i melodijama. 


— Nećemo, razumije se. 


— A hoćemo li primiti u državu izrađivaće frula i svirače u 
frulu? Zar ona frula nije instrument sa najviše glasova i svi ostali 
višeglasni instrumenti podražavaju samo frulu? 


— Dabome. 


— Ostaje, onda, da se u državi mogu upotrebljavati samo lira 
i gitara. A u poljima bi mogla biti i koja frula da sviraju pastiri. 


— Tako barem naše ispitivanje kazuje. 


— Ne uvodimo ništa novo, prijatelju, kad biramo 
instrumente, zar ne? 


— Bogami, čini se da zaista ne uvodimo ništa novo. 


— Tako mi psa, mi opet pročistismo neprimjetno našu 
državu, iako smo nedavno bili utvrdili da obiluje dobrim 
osobinama. 


— Postupili smo razborito — reče on. 


— Hajde sada da je pročistimo sasvim! Poslije melodije 
dolazi ritam, i ne smijemo tražiti da budu ritmovi šareni i 
raznoliki, nego treba da odgovaraju sređenom i muškom životu. 
Kad nađemo takav ritam, onda se melodija i takt moraju 
upravljati prema riječima, a nikako se ne smije tekst upravljati 
prema melodiji i taktu. Tvoja je dužnost da nam, kao i kod 
tonskih načina, kažeš koji i kakvi su to ritmovi. 


— Ovo zaista ne bih znao reći. Proučavao sam ih i rekao bih 
rado da postoje tri vrste ritmova iz kojih se razvijaju taktovi, kao 


1 četiri tona iz kojih se razvijaju svi tonski redovi. Ali ne bih 
mogao reći kome načinu života bi oni odgovarali. 


— Onda ćemo tu stvar pretresti — rekoh ja — da vidimo koji 
taktovi odgovaraju ropskom raspoloženju, koji gordosti, ili bijesu 
ili drugim zlim osobinama, i koje ritmove treba zadržati kao 
suprotne ovima. Čini mi se da sam čuo, kako se pominju neki 
složeni ritmovi, koje je, ni sam ne znam kako, sredio i prednji dio 
zamijenio zadnjim, tako da su postojali ili kratki ili dugi; mislim 
da su im dodate dužine i kratkoće. Mislim da je kod nekih taktova 
isto toliko sastav stope koliko same mjere ili i jedno i drugo 
zajedno; to ne mogu reći. Ali to sve neka ostane. Mislim da bi 
trebalo dugo raspravljati da bi se ovdje napravio izbor. Zar ne 
misliš i ti tako? 

— Mislim da je zaista tako. 


—Adali ti je jasno da ritmička savršenost odgovara 
savršenoj formi, a da nedostatak ritma odgovara onome što je 
amorfno? 

— Kako ne? 

— Ida ritmička umjerenost zavisi od dobrog teksta, i 
nedostatak ritma od rđavog teksta, jer tekst i ritam liče jedan na 
drugu; ljepota melodije i nemelodičnost zavise isto tako od teksta, 


ako se, kao što smo maloprije rekli, ritam i melodija upravljaju 
prema njemu, a ne tekst prema ritmu i melodiji. 


— Jeste, tako je u stvari. 


— A što se tiče same pjesme — rekoh — dakle teksta? Zar on 
nije proizvod duševnog raspoloženja? 


— Razumije se da jeste. 


—A od teksta zavise i druge stvari? 
— Da. 


— Dakle, dobra pjesma, dobra melodija, dobro ponašanje, i 
dobar ritam su posljedica dobrog duševnog raspoloženja, a da 
nam pri tom ta riječ ne znači isto što i ograničenost, nego nešto 
što je stvarno lijepo i dobro. 


— Tako je — odgovori on. 


— Pa da li se mladići moraju truditi da steknu sve to, ako žele 
da vrše svoju dužnost? 


— Moraju. 


— To je isto tako u slikarstvu i u ostalim lijepim vještinama, 
u vještini tkanja, vezenja, građevinarstva u svakoj drugoj 
radinosti, osim toga još i u prirodnim tijelima kao i u biljkama. U 
svemu tome nalazimo ružnoću, aritmiju, nesklad, besmisao i sve 
ono što je srodno rđavom radu, ali i ono što je tome suprotno: 
smisaonu ljepotu, ono što odgovara razumnosti, dobrom delanju 
i svemu srodnom što uz to ide. 


— Sasvim je tako — reče on. 


— Nije, dakle, dovoljno da nadzor vodimo samo nad 
pjesnicima i da samo njih prisiljavamo da svoje tvorevine 
usklađuju s moralom, pa ako neće tako da čine, da im u našoj 
državi ne dopustimo da pjevaju kako im je volja. Potrebno je 
vršiti nadzor i nad drugima koji nešto stvaraju da bismo i njih 
spriječili u zloćudnom, raskalašnom, prostačkom i nepristojnom 
radu koje bi mogli ispoljiti u oblikovanju živih bića, građevina, 


ili kakvih drugih tvorevina. A onom ko na takvu kontrolu ne 
pristaje, nećemo dozvoliti da se u našoj državi bavi svojim 
poslom. Jer, ne smijemo dopustiti da se naši čuvari nadahnjuju 
rđavim likovima uzimajući svakodnevno i neopaženo od svuda 
pomalo, kao stoka na lošem pašnjaku, taložeći tako u svojoj duši 
veliko zlo. Moramo tražiti takve stvaraoce koji će u svojim 
sretnim sklonostima biti sposobni da izraze ljepotu i prirodu 
onog što ujedno ima i lijep oblik i moralnu vrijednost. Na taj 
način će naši čuvari, kao da borave u zdravoj sredini, moći da se 
nadahnjuju svim onim što od lijepih djela dopire do njihovih 
očiju ili ušiju, kao vazduhom koji iz pogodnog boravišta donosi 
dobro zdravlje. Tako će oni već od najranijeg djetinjstva biti 
neprimjetno usmjeravani ka sličnosti, prijateljstvu i skladu sa 
onom riječju koja se zalaže za lijepo. 


— Da, to bi bio nenadmašno, najljepši put za njihovo 


vaspitanje. 


— Nije li muzika, prijatelju, osnova vaspitanja zato što 
ritam i harmonija najdublje prodiru u unutrašnjost duše i 
najviše je obuzimaju, unoseći u nju plemenitost i otmjenost, ali 
samo kada je muzičko obrazovanje dobro vođeno, jer u 
protivnom neće imati takve efekte? A ovo opet zbog toga što će 
mladi čovjek, koji je u muzici valjano obrazovan, moći najlakše 
da zapazi sve ono što je nepotpuno i nesavršeno u djelima prirode 
i radinosti. Takav će čovjek imati najživlji osjećaj nepotpunosti 
tih djela i opravdano će biti njima nezadovoljan, dok će se, 
naprotiv, pohvalno postavljati prema lijepim djelima, nalazi će u 
njima zadovoljstvo, ugrađivat će ih u svoju dušu kao njenu 
najbolju hranu, pa će tako postati ujedno lijep i dobar. S druge 
strane, on će opravdano prezirati stvari koje su ružne, mrzit će ih 
još kao dijete i prije nego što bude sposoban da to samom sebi 


razjasni, a kad i to postigne, radovat će se svojoj sličnosti s 
lijepim djelima koju je valjanim muzičkim vaspitanjem u 
najvećoj mjeri postigao. 


—I meni se čini — reče on — da takvi ciljevi čine vaspitanje u 
muzici opravdanim. 


— Tako je — rekoh ja — i sa učenjem čitanja i pisanja: tek 
onda smo potpuno obučeni kad mali broj slovnih znakova 
umijemo da prepoznamo u svim njihovim kombinacijama, u 
svim malim i velikim rečenicama i kad ne dopuštamo da nam 
ijedan promakne, ma bio veliki ili mali, sa pred ubjeđenjem da 
na sve to ne moramo obraćati pažnju. Bez svega toga ne bismo 
mogli znati ni da čitamo ni da pišemo. 


— Takoje. 


— Ni slike slova koje vidimo u vodi ili ogledalima ne bismo 


mogli razlikovati prije nego što poznajemo sama slova, nego se 
oboje vježba i uči. 


— Razumije se. 


— Pa onda, tako mi Boga, zar ne bih mogao reći da ni mi 
sami nikada nećemo biti muzikalni, kao ni naši čuvari koje treba 
da vaspitamo, ako ne umijemo da prepoznamo razboritost, 
hrabrost, plemenitost, veličinu duše i sve što je ovima srodno, i 
ako isto tako ne umijemo da otkrijemo ono što je tome suprotno i 
što je posvuda rašireno, i ako ne umijemo da vidimo gdje takve 
stvari borave i da ih međusobno razlikujemo, razlikujući 
istovremeno njih same od njihovih slika, ne ispuštajući iz vida 
nijednu, ni veliku ni malu, u ubjeđenju da su sve one predmet 
istog znanja i brige? 


— To je nužna posljedica — reče on. 


— Kad bi se, onda, desilo da se u jednom čovjeku spoje 
karakter i odgovarajuća ljepota njegove spoljašnjosti koja 
odgovara karakteru, onda bi za čovjeka, koji bi imao sreću da to 
posmatra, bila to najljepša slika? 


— To bi zaista bilo najljepše. 
— Ono što je najljepše, to je najdostojnije ljubavi? 
— Razumije se. 


— Znači da bi onaj ko je stekao pravo vaspitanje volio ovakve 
ljude, a ne bi volio čovjeka neskladna? 


— Ne, naročito kada bi ovome nedostajao duševni sklad. A 
kad bi imao samo tjelesne nedostatke, prelazio bi preko toga i još 
bi pokušavao da ga voli. 


— Ali mi reci ovo: može li se pretjerana strast nekako složiti 
sa trezvenošću? 


— Kako bi se mogla složiti, kad ona čovjeka pravi 
nerazumnim, ne manje nego što to čini bol! 


—A slaže li se ona sa nekom drugom vrlinom? 

— Nikad. 

—A dali se slaže sa gordošću (ohološću) i neumjerenošću? 
— Slaže se bolje nego sa bilo čim drugim. 


— A bili mi mogao imenovati neku strast koja je silnija i jača 
od ljubavne? 


— Ne bih, ni jaču, a ni bješnju. 

—A ima li prave ljubavi tamo gdje se voli sve što je sređeno i 
lijepo i gdje tim osjećanjem vladaju trezvenost i pravo 
vaspitanje? 


— Ima. 


— To znači da se za pravu ljubav ne smiju vezivati nikakvo 
ludovanje ni pretjeranost? 


—Nesmiju. 


— Dakle i nikakva čulna strast, ni ljubavnik, ni ljubljena ne 
smiju imati nikakve veze sa tim, ako treba da vole i da budu 
voljeni. 


— Ne smiju ni to, zaista. 


— Zato ćeš, izgleda, u našoj državi postaviti ovaj zakon: onaj 
koji voli neku čiju je ljubav zadobio treba da je voli, i da živi s 


njom i da opšti sa njom samo radi njene ljepote. Nešto više od 
toga nikad ne smije biti cilj njegove veze sa njom, inače ćemo ga 
prekoriti zbog nevaspitanja i nerazumijevanja ljepote. 


— Takoje. 


— Zar ti se ne čini — rekoh — da je naš govor o muzici pri 
kraju? Završili smo ga tamo gdje treba, jer govor o muzici i treba 
da se završi u ljubavi prema lijepom. 


— I ja tako mislim — reče on. 


— Poslije muzičkog, mladići treba da dobiju gimnastičko 
vaspitanje. 


— Svakako. 


— I ono se mora temeljno sprovoditi od djetinjstva za cio 
život. Evo kako ja mislim o toj stvari; gledaj da li i ti misliš tako. 
Meni se čini da tijelo, kakva god bila njegova vrlina, ne čini dušu 
dobrom; obrnuto, dobra duša je ta koja svojom vrlinom daje tijelu 
svu savršenost za koju je ono sposobno. Da li se i tebi tako čini? 


— Isto tako — reče on. 


— Onda će biti sasvim u redu da samoj duši, ukoliko je ona 
vaspitanjem dobila sve što joj je potrebno, prepustimo brigu oko 
tijela, a mi da ovdje odredimo samo glavne smjerove i tako 
izbjegnemo suviše duge govore. Da li će takav postupak biti u 
redu? 


— Hoće. 


— Rekli smo da se mladići moraju uzdržavati od pijanstva. 
Svakome bi prije nego čuvaru bilo dopušteno da se opije i da ne 
zna gdjeje. 


— Smješno bi bilo — odgovori on — kad bi čuvar morao 
imati čuvara. 


— A kako je sa jelom? Zar ovi ljudi nisu u najvećoj 

bitci? Ili nije tako? 

— Jeste. 

— Pa dali će im onda odgovarati život profesionalnog atlete? 
— Možda. 


— Ali on — rekoh ja — uspavljuje i nije preporučljiv za 
zdravlje. Zar ti ne vidiš da oni prespavaju život i da ovi borci jako 
i žestoko boluju čim malo odstupe od svoga utvrđenog načina 
života? 


— Vidim. 

— Našim ratnicima — rekoh ja — potrebna je za vježbanje 
neka brižljiva škola, jer oni moraju biti budni kao psi, moraju 
vidjeti i čuti što bolje i ne smiju tako lako obolijevati u ratu 
uprkos mnogim promjenama u jelu i piću, vrućini i hladnoći. 


— To je jasno. 


— Ima li nečeg srodnog između najboljeg gimnastičkogi 
muzičkog vaspitanja koje smo maloprije opisali. 


— Kako to misliš? 


— Gimnastičko vaspitanje je jednostavno i primjerno, a 
naročito ako služi kao priprema za rat. 


— Kako to? 


— Junake ne treba gosti u ratu, ribama, iako su pored mora, 


na obali, niti kuhanim mesom, nego samo onim koje je pečeno na 
ražnju, jer se ono za vojnike najlakše može spremiti. Svuda je, 
može se reći, lakše služiti se vatrom, nego nositi sobom posuđe. 


— Mnogo lakše. 


— Mislim da tu treba pomenuti i začine. A svi ostali 
profesionalni borci znaju da se tijelo mora uzdržati od svega toga 
ako hoće da se dobro osjeća. 


— I dobro je ako to znaju i ako se po tome upravljaju. 


— Ine odobravaš da ljudi, koji žele da svoje tijelo održe u 
punoj tjelesnoj snazi, imaju neku ženu za ljubavnicu? 


— Nipošto. 


— Nisi ni ljubitelj čuvenih jela iz poslastičarnica? 


— Nužno. 


— Mislim da bismo cijelu ovu ishranu i način života s 
pravom mogli uporediti s onim stilom u muzici i pjevanju, koji 
miješa sve tonske načine i taktove. 


— Svakako. 


— Raznolikost je tamo stvorila neumjernost, a ovdje bolest, 
dok je jednostavnost u muzici stvorila u dušama razboritost, a 
prostota u ishrani dala je zdravlje. 


— Sasvim tačno. 


— Kad u državi preovladaju neumjerenost i bolest, zar se 
onda ne otvaraju mnogi sudovi i bolnice? Pravničko i ljekarsko 
znanje se pročuje, naročito ako se i slobodni ljudi u velikoj mjeri 
posvete ovim pozivima. 


— Razumije se. 


—A dali bi mi kao dokaz da je stanje vaspitanja u državi 
loše mogao navesti nešto jače od činjenice da su potrebni ljekari i 
stroge sudije? I to ne samo zbog prostih ljudi i radnika, nego i 
zbog onih koji smatraju da su odgojeni kao slobodni? Ili, zar nije 
ružno i zar ne služi kao jak dokaz nevaspitanja kad si ti sam 
prinuđen da ti drugi, vladari i sudije, na primjer, dijele pravdu, 
kad već ti sam nemaš osjećanja pravičnosti! 


— Nema ničeg sramnijeg od toga. 


— A zar nije još sramnije kad je neko najveći dio svoga života 
proveo po sudovima bilo kao tuženi ili kao tužilac; kad nema 


nimalo smisla za ljepotu, nego mu se sviđa spretnost u 
izvršavanju zločinstva, kad može da sve preokrene i prevrne, kad 
se na sve moguće načine dovija da se izvuče da bi izbjegao kaznu, 
a sve to čini radi ništavnog i bezvrijednog, jer ne zna koliko je 
ljepše i bolje živjeti za sebe i bez posredovanja pospanog sudije? 


— Jeste, to je još sramnije nego ono prije. 


— A zar nije sramota iskorištavati ljekarsku vještinu ne da bi 
se izliječila neka rana ili neka bolest koje mogu doći sa 
promjenom godišnjeg doba, nego posljedice nereda i načina 
života kakav smo pomenuli? Takav čovjek postaje pun rđavih 
sokova i isparenja, pun kao jezero, pa se nađu neki mudri, 
pobuđeni da takvim bolestima daju imena kao što su: nadimanje 
i katar. 


— Jeste, tako je. A to su neka neobična imena bolesti. 

— Zaista neobično piće za takvog bolesnika. 

— A jedan, neki, učitelj borenja, se razbolio, i spajajući 
gimnastičku vještinu sa Ijekarskom, mučio najprije i najviše 
samoga sebe, a onda i mnoge druge ljude. 

— Kako to? 


— Tako što je odlagao svoju smrt. On je, doduše, pratio svoju 
bolest, koja je, mislim, bila smrtonosna, ali nije bio sposoban da 
se izlijeći. Tako je svoj vijek provodio liječeći se i ne radeći 
nikakav drugi posao, patio je čim bi makar malo odstupio od 
svoje uobičajene dijete i doživio je starost zato što se njegovo 
znanje protivilo smrti. 


— Znači da mu je njegova vještina donijela lijepu nagradu. 


— To jei prirodno — rekoh — jer on nije znao da je svojim 
potomcima predao tu vrstu ljekarske vještine ne iz neznanja ili 
neiskustva, nego zato što je znao da je svakome građaninu u 
lijepo uređenoj državi određen po jedan posao koji onima da 
obavi i da niko nema vremena da cijelog vijeka boluje i da se 
liječi. Smješno je što mi to shvatamo kad su u pitanju radnici, a 
kad je riječ o bogatima i onima koji se smatraju srećnima, ne 
shvatimo. 


— Kako to — reče on. 


— Kad se razboli tesar — rekoh ja — onda on traži od 
ljekara lijek koji će piti kako bi bolest izbljuvao, ili se iščistio, a 
ponekad hoće da se oslobodi bolesti i rezanjem. Ako mu ljekar 
odredi dugu dijetu, ako mu kaže da stavi na glavu šešir ili nešto 
slično tome, onda mu bolesnik odgovara kako nema vremena da 
boluje i kako mu takav život, u kojem mora voditi računa o 
bolesti, a zanemariti svoj posao, nije ni od kakve koristi. Zatim 
kaže takvom ljekaru zbogom, vrati se svome uobičajenom načinu 
života, ozdravi i živi radeći svoj posao. A ako tijelo nije sposobno 
da to podnese, onda tesar umire i rješava se svih briga. 


— Ali takav čovjek, izgleda, i treba da se na taj način služi 
ljekarskom vještinom? 


— Zašto? Zar zato što je imao svoj posao i što mu ne bi 
koristilo da živi kad ne bi mogao da ga obavlja? 


— Razumije se. 

— A za bogataša kažemo da nema nikakvog takvog posla da 
ne bi mogao živjeti kad ga ne bi obavljao? 


— Tako se bar misli. 


— Ne razumiješ — rekoh ja — zašto jer treba njegovati vrlinu 
kad se ima od čega živjeti. 


— Mislim da je treba njegovati još i prije toga. 


— Hajde da se ne prepiremo oko toga, nego da sebe poučimo u 
tome da li bogataš mora da njeguje vrlinu i da li je život nemoguć 
za onoga koji vrlinu ne upražnjava. Ili, postavimo naše pitanje 
ovako: da li tesarima i drugim manuelnim radnicima 
vaspitavanje sebe samih smeta u njihovom poslu i to zbog pažnje 
koju takvo samovaspitanje zahtjeva od uma, dok bogataše tako 
nešto nikako ne sprječava? 


— Bogami — reče on — to najviše ometa pretjerana briga o 
tijelu, briga koja ide dalje od onoga što zahtjeva gimnastika. 
Takvo pretjerano staranje o tijelu smeta i u privređivanju, i u 
ratu, i u miru, kao i u državnim poslovima. 


— A najviše smeta u sticanju znanja, udubljivanju u sebe i u 
razmišljanju. Ta pretjerana briga o tijelu je osnova glavobolje i 
vrtoglavice za koje optužuju filozofiju, lako je jasno da gdje god 
takva zaokupljenost tijelom postoji, njegovanju i upražnjavanju 
vrline stvaraju se teškoće, jer ona uvijek izaziva strah od bolesti, 
pa i stvarnu tjelesnu patnju. 


— Čini se da je tako — reče on. 


— Zar ne možemo reći da je takva ljekarska vještina 
namijenjena onim slučajevima gdje je bolesnik po svojoj prirodi 
zdrav i mudro živi, ali ga zadesi neka bolest, pa je potrebno da je 
lijekovima i operacijama odstrani kako bi nastavio svoj 


uobičajeni život, da ne bi nanijeo štetu državi. Ali takav način 
imao bi namjeru da lijeći sasvim bolesne ljude i da propisima 
dijete ovdje nešto oduzme a ondje nešto doda, kako bi im na taj 
način produžio život pun muka i omogućio takvim da rađaju 
djecu, koja bi, kako se može očekivati, bila ista takva, nego se 
smatra da ne treba njegovati ljude koji nisu sposobni za život, jer 
oni ne koriste ni sebi samima ni državi. Zar nije tako? 


— Ti tvrdiš da je tako — odgovori on. 


— Tako je — rekoh. — Zar ne vidiš da su njegova djeca, zato 
što je bio takav, ponijela u ratu kao hrabri junaci i da su 
obavljala svoj ljekarski posao onako kako ja kažem? Takvom nisu 
prepisali šta treba da pije ili da jede, jer su bili uvjereni da su ti 
lijekovi dovoljni da izliječe ljude koji su prije ranjavanja bili 
zdravi i živjeli urednim životom, i svakako im neće ništa škoditi 


da tu mješavinu popiju. Naprotiv, a oni koji su po prirodi bolesni 
i neumjereni da nemaju od svog života ništa ni sami, niti kome 
drugom koriste, pa ljekarska vještina ne smije biti radi njih i oni 
ne smiju biti liječeni čak ni onda kad su bogati. 


— Ispravno je to što kažeš. Ali šta veliš na ovo? Treba li u 

našoj državi da bude dobrih ljekara? Pretpostavljam da bi u 
najvećoj mjeri bili takvi upravo oni kroz čije su ruke prolazili i 
zdravi i bolesni, i to u najvećem broju. A slično tome, dobre sudije 
bili bi oni koji su dolazili u dodir s ljudima najrazličitijih 
priroda. 

— Bez sumnje, dobri su i jedni i drugi. Ali, znaš li na šta ja 
mislim kad to kažem? 


— Znat ću kad mi budeš rekao. 


— To upravo i namjeravam, ali ti si svojim pitanjem 
pokrenuo dvije različite stvari. 


— Kako to? 


— Najbolji ljekari bi postali oni koji bi od djetinjstva počeli 
da uče svoju vještinu, koji bi upoznali najveći broj tijela u 
najgorem mogućem stanju, i koji bi sami propatili sve te bolesti i 
po prirodi ne bi bili potpuno zdravog tijela. Jer, mislim da se 
tijelo ne brine za tijelo, inače, samo ne bi bilo niti bi postalo loše. o 
tijelu brine duša, koja se ne može ni o čemu brinuti ako dopusti da 
postane, ili ako jeste, i sama rđava. 


—Tojetačno. 


— Sudija, prijatelju, duši zapovijeda dušom kojoj nikako ne 
smije biti dopušteno da se od djetinjstva razvija među rđavim 
dušama i da sa ovima dolazi u dodir, niti da sama počini 
nepravde i prođe kroz sva boravišta nepravde, da bi koristeći se 
time mogla po sebi postaviti dijagnozu o nepravdi drugog, kao 
što se to radi u tjelesnim bolestima. Sudijina duša ne smije od 
djetinjstva sticati iskustvo u rđavom poslu, niti ovim smije biti 
zahvaćena, ako se hoće da ona bude lijepa i dobra i da zdravo 
procjenjuje šta je pravedno. Eto zašto dobri mladi ljudi izgledaju 
kao da su naivni i zašto ih nepravični ljudi mogu prevariti, 
utoliko lakše ukoliko oni u sebi samima nemaju uzorak 
zlonamjernosti. 


— Istina je, upravo tako se i dešava. 


— Zato je nužno da dobar sudija bude starac, a ne mladić, jer 
je on tek u kasnijim godinama saznao šta je nepravičnost. On 
nepravičnost nije osjetio zato što je ona bila u njegovoj duši, nego 

se dugo vremena trudio da je pronađe kod drugih, dakle, u tuđim 
dušama i da uvidi kakvo je to zlo. Pri tom se služio znanjem, a ne 
ličnim iskustvom. 


— Imaš pravo — reče — takav čovjek ima bar dobrih izgleda 
da bude sudija najbolje vrste. 


— Još više od toga — rekoh ja — to bi bio dobar sudija kojeg 
si ti tražio, jer dobar je onaj čija je duša dobra. A onaj ko je 
strašan i sumnjičav, onaj ko je sam počinio mnoge nepravde, 
misli da je lukav i mudar kad uzima izgled strašnog i kad se 
ponaša tako da druge procjenjuje kao da su njemu nalik. Ali kad 
takav pristupa dobrim i mudrim ljudima, i kad i ove procjenjuje 
po sopstvenom uzoru, tada izgleda glup, jer i prema njima 
pokazuje nepovjerljivost i svoje nepoznavanje moralnog 
zdravlja, imajući samog sebe kao uzor. Ali pošto se takav čovjek 
češće susreće sa lošim nego sa dobrim ljudima, on samom sebi, ai 
drugima, prije izgleda mudar nego neupućen. 


— To je — reče on — cijela istina. 


— Dobrog i mudrog sudiju — rekoh — ne treba tražiti u 
takvom čovjeku, nego u onom koga smo prethodno opisali. Jer, 
pokvarenost ne bi mogla upoznati samu sebe ni vrlinu; vrlina je 
ta koja je sposobna da upozna samu sebe kao i pokvarenost, 
prirodno, ako je vremenom dobila valjano vaspitanje. Samo 
takav čovjek postaje mudar, a rđav čovjek nikada. 


— I meni se tako čini. 

— Iljekarsko zanimanje, o kojem smo govorili, odredit ćeš u 
našoj državi kao i sudsko: zakonodavstvom. A oba će se, prema 
tome, starati samo o građanima koji su tjelesno i duševno zdravi; 
one koji nisu tjelesno zdravi pustit će da umru, a one koji su 
duševno bolesni i nepopravljivi osudit će na smrt. 


— Doista, smrt je najbolje što se može postići i za one koji su 
takvi i za državu. 


— Očigledno je — rekoh ja — da mladići, obrazovani onom 
jednostavnom muzikom koja u njima njeguje razboritost, neće 
imati potrebu za takvim sudstvom. 


— Takojje. 


— A kad ovako odgojen čovjek, istovremeno i na isti način 
prima i gimnastičko obrazovanje, onda će svakako moći da 
postigne da mu ljekarska vještina ne bude potrebna, osim u 
izuzetnom slučaju, zar ne? 


—Itomi tako izgleda. 


— Radeći tjelesne vježbe i izlažući se drugim naporima 
svakako će prvenstveno imati u vidu volju i više će se truditi da 
probude nju nego tjelesnu snagu, a i neće raditi kao i ostali 
hrvači, koji jedu radi snage i naprežu se. 


— Sasvim tačno. 


— Znači, dragi moj — rekoh ja — da oni koji naređuju da se 
vaspitava i pomoću muzike i pomoću gimnastike, ne misle time, 
kao što se to često smatra, da jedna ima da služi vaspitanju tijela, 
a druga vaspitanju duše. 


— Nego kako — upita on. 


— Meni se čini — rekoh — da se i jedno i drugo zahtjeva 
najviše radi duše? 


— Kako to? 


— Zar ne vidiš kakvo je duševno stanje onih koji se cijelog 
svog vijeka bave samo gimnastikom, a muzičku stranu 
vaspitanja sasvim zanemaruju, ili kakvi su oni kod kojih je 
suprotan slučaj? 


— o čemu to govoriš? 


— o surovosti i tvrdoći u onih prvih, i o mekoći i blagosti u 
drugih. 


— Zapazio sam — reče on — da oni koji se bave samo 
gimnastikom postaju suroviji nego što je to potrebno, a oni koji se 
bave samo muzikom postaju mekši nego što je to za njih same 
dobro. 


— Ipak — rekoh ja — u toj surovosti je ona prirodna žestina 
koja se, ako dobije ispravno vaspitanje, pokazuje kao hrabrost; 
ali, koja će, ako je prekomjerna i usmjerena na ono što ne treba, 
po svoj prilici, postati okrutna i zla. 


— To jei moje mišljenje — reče on. 


— A šta ćemo s blagošću? Nije li ona po svojoj prirodi 
prijateljica mudrosti? No ako je veća nego što treba, ona prelazi u 
mekuštvo; ali ako je podvrgnemo valjanom vaspitavanju, načinit 
ćemo od onog što je po prirodi dato nešto istovremeno blago i 
sređeno. 


— Takoje. 


— Pa onda moramo reći da naši čuvari treba da imaju obje 
prirode. 


— Moramo to reći. 
— Ali one se moraju uskladiti jedna s drugom? 
— Svakako. 


— Onaj kod koga su njih dvije dovedene u sklad, ima mudru i 
hrabru dušu. 


— Takoje. 
— A duša onoga kod koga nisu u skladu, bojažljiva je i gruba. 


— Jeste. 


— Ako se, dakle, neko suviše predaje muzici, onda pušta da 
ona kroz njegove uši, kao kroz lijevak, uliva u dušu glasove frule i 


puni je onim sladunjavim, blagim i sentimentalnim melodijama 
1 onda cio život provede pjevajući i oduševljavajući se pjesmom; 
on će, doduše, ako je sklon odvažnosti u prvi mah omekšati svoju 
volju kao što se omekšava gvožđe i načinit će nešto korisno od 
onoga što je bilo neupotrebljivo i kruto. Ali, ako produži da svoju 
volju neprestano ovako omekšava, onda će se ona rastopiti i 
razliti, on će je, najzad, sasvim ugušiti, svojoj duši, tako reći, 
odrezati mišiće, a od sebe načiniti ,,mlitavog borca". 


— Tako je — reče on. 


— Ako se, opet, to desi čovjeku koji ni po prirodi nema volje, 
onda će to ići još brže. Ako se, opet, desi čovjeku odvažnom, onda 
slabi njegovu volju i čini je razdražljivom, tako da on zbog sitnica 
plane i opet se rashladi: tada takvi ljudi, umjesto da budu 
odvažni, postaju prznice i svađalice, i uvijek su neraspoloženi. 


— Sasvim tačno. 


— A šta će biti ako se neko mnogo bavi gimnastikom i dobro 
se hrani, a pri tom potpuno zanemaruje muziku i filozofiju? Neće 
li se on u početku osjećati veoma jak s obzirom na svoje tijelo, zar 
neće biti pun samopouzdanja i odvažnosti i neće li biti hrabriji 
nego što je ranije bio? 


— Razumije se da hoće. 


— A zatim? Ako ne bude radio ništa drugo, neće li njegova 
težnja za naukom, koju je možda i pomalo imao u duši, onda 
oslabiti, onijemiti i oslijepiti zato što nije okusio ni od 
istraživanja, ni od razmišljanja, i zato što ona nije probuđena, 


vovI 


nije hranjena, a osjećaji koje prima preko čula nisu prečišćeni? 
— Takoje. 


— Mislim da takav čovjek postaje neprijatelj logosa i 
neobrazovan. Budući neprijemčiv za razloge, on se ponaša kao 
neka divlja zvjer, svuda primjenjuje silu i grubost, živi u 
neznanju i gluposti, iza kojih stoje aritmija i neoplemjenjenost. 


— Sasvim je tako — reče on. 


— Ako je tako, onda je Bog dao ljudima ta dva znanja, 
muziku i gimnastiku, i to, čini se, brinući se ne toliko za njihove 
duše i tijela, nego prvenstveno o onoj njihovoj dvostrukoj prirodi: 
vitalnoj i filozofskoj. Stoga se te dvije prirode moraju međusobno 
usklađivati suzbijanjem jedne i pojačavanjem druge kako bi se 
postigla prava mjera. 


— Izgleda da je tako — reče on. 


— Onoga, dakle, ko najljepše umije da objedini muzičko 
vaspitanje i gimnastiku, ko ih najravnomjernije privodi svojoj 

duši, mogli bismo s punim pravom nazvati muzički i harmonički 
savršeno odgojenim čovjekom, i on bi na to imao mnogo više 
prava nego onaj ko je vješt da žice instrumenta podesi jednu 
prema drugoj. 


— Tako bi bar trebalo da bude! 


— Ali, hoće li nam u državi biti potreban takav nadzornik 
kakvog smo upravo opisali, ako želimo da sačuvamo njeno 
uređenje? 


— Neophodno je potreban. 


— Ovo bi, dakle, bila načela obrazovanja i vaspitanja. Ko 
bi još govorio o igrama naših mladića, o lovu i lovljenju, 


gimnastičkim takmičenjima? Jasno je da se sve to mora slagati sa 
ovim našim principima, a to nije teško uskladiti. 


— Zaista nije teško. 


— Dobro — rekoh. — A šta treba poslije ovog da utvrdimo? 
Zar ne to, ko će među njima vladati, a ko će se pokoravati? 


— Svakako. 


— Da stariji ljudi treba da naređuju, a mlađi da slušaju, to je 
jasno, zarne ? 


— Jasno je. 
— I to najbolji među njima? 


—Itojejasno. 


—A zar najbolji zemljoradnici nisu oni ljudi koji su 
najpogodniji za zemljoradnju? 


— Jesu. 


— A kako ovo treba da budu najbolji čuvari, onda će to biti 
oni koji su najpogodniji da čuvaju državu? 


— Da. 


— Oni, dakle, u svome pozivu moraju pokazati pameti 
sposobnost, a osim toga se moraju starati i o državi. 


— Takoje. 
— A čovjek se najbolje stara o onome što želi. 
— Razumije se. 


—A voliće, svakako, najviše ono što izgleda kao da je dobro 


usklađeno s njegovim interesom, i ono čija je dobrobit najviše 
vezana za njegovu dobrobit, ili obratno. 


— Tako je — reče on. 


— Znači, dakle, da među čuvarima treba odabrati one ljude, 
za koje nam se, pri tačnijem posmatranju, najviše čini da u 
cijelom svom životu s puno odanosti rade ono što misle da je 
korisno za državu a što joj nije od koristi, neće nipošto učiniti. 

—Tosu pravi ljudi. 

— Takve ljude moramo, kako mi se čini, tražiti ne vodeći 
računa o njihovim godinama, nego da li se strogo drže tog načela 
i da li ni pod sugestijom ni pred silom ne odustaju od njega, ine 
zaboravljaju svoje načelo da moraju raditi ono što je za državu 
najbolje. 


— Kako to misliš da ,,ne odustaj od njega"? 


— Reći ću ti. Meni se čini da nas jedno ubjeđenje napušta, 
bilo s našim pristankom bilo bez našeg pristanka: s našim 
pristankom onda kad saznamo da je to ubjeđenje pogrešno, a bez 
našeg pristanka u svakom onom slučaju kada je ono istinito. 


— Razumijem — reče on — napuštanje jednog ubjeđenja s 
našim pristankom, ali o tome kako se to dešava protivno našem 
pristanku, morat ćeš me još poučiti. 


— Kako? Zar i ti ne smatraš — rekoh — da se ljudi lišavaju 
onog što je dobro samo bez sopstvenog pristanka, dok rado gube 
ono što je rđavo? Osim ako, po tvome, ne bi bilo rđavo griješiti u 
onome što je istina, i u tome da je istina nešto dobro? Ili možda 
misliš da ubjeđenje o onome što jeste da jeste nije istinito? 


— Pravo govoriš — odgovori on — i ja mislim da se istinitog 
ubjeđenja lišavamo samo protiv svoje volje. 


— I to samo kad smo žrtve prevare ili opsjene ili nasilja? 


— Ovo opet ne razumijem — reče on. 


— Čini mi se da govorim svečano kao tragičari — rekoh. 
Prevarenim nazivam one koji su dopustili da budu razuvjereni i 
one koji zaboravljaju, pošto su i ne primjećujući to, lišeni svog 
ubjeđenja, u prvom slučaju govorom, a u drugom — vremenom. 
Razumiješ li sada? 


— Da. 


— Prisiljenim nazivam one koje su bol i patnja natjerali da 
promjene svoje ubjeđenje. 


— I to sam razumijeo i odobravam to što si rekao. 


— Iti bi, kako mi se čini, rekao da su žrtve opsjene oni koji su 
svoje ubjeđenje promijenili, bilo zato što ih je neko uživanje 


začaralo, bilo zbog osjećanja straha zato što im je stavljena u 
izgled neka opasnost. 


— Doista — reče on — svaki prevareni izgleda nam kao da je 
opsjednut. 


— Tako dakle, kao što sam ranije govorio, moramo tražiti 
one koji su najbolji čuvari svog uvjerenja, i to onog da treba 
stvarati i misliti samo ono što je najbolje za državu. Treba ih, 
dakle, posmatrati još od njihovog najranijeg djetinjstva i 
provjeravati ih, dajući im zadatke u kojima se spomenuto 
uvjerenje najlakše može zaboraviti i u kojima se isto tako lako 
može biti prevaren; treba odabrati onog koji nikad ne zaboravlja 
to uvjerenje i koji se teško može prevariti, a ostale odbaciti. 
Hoćemo li tako postupati? 


— Da. 


— Treba ih, s druge strane, izlagati naporima, i patnjama i 
borbenim takmičenjima, pa ih pri svemu tome posmatrati. 


— U pravu si — reče on. 


— Ali, preostao je — rekoh — onaj treći slučaj koji se odnosi 
na opsjenu. Trebalo bi i za provjeravanje toga ustanoviti neko 
ponašanje koje će biti pogodno za posmatranje, kao što se 
plašljivost ždrebadi isprobava bukom i vikom; trebalo bi, dakle, 
da mladiće isprobamo u njihovoj mogućoj strašljivosti i 
otpornosti prema opsjeni koja dolazi od uživanja, i to da učinimo 
mnogo bolje nego što se zlato isprobava u vatri. Tako bismo 
otkrili koji od njih u svim takvim situacijama ostaje otporan 


prema opsjeni i dobro se drži, pokazujući u svemu da je dobar 
čuvar samog sebe i muzike u kojoj smo ga poučavali, pokazujući, 
nadalje, u svim takvim okolnostima da je ovladao dobrim 
ritmom i sopstvenom usklađenošću kao osobinama koje će ga 
kvalifikovati da bude najkorisniji i za sebe i za državu. Najzad, 
onaj koji bi redom, kao dijete, kao mladić i kao zreo čovjek, 
uspješno prošao kroz sva takva ispitivanja i koji bi iz svih 
iskušenja izišao besprijekoran, bio bi dostojan da bude onaj koji 
je prvi u državi i među čuvarima. Takvom treba dati sve počasti 
za njegova života, a poslije smrti treba mu podići nadgrobni 
spomenik i odavati druge najviše počasti koje će čuvati uspomenu 
na njega. A onog koji nije od te sorte, ne treba prihvatiti za takav 
položaj. Eto, prijatelju, kako bi, približno određeno, trebalo 
izvršiti izbor i ustoličenje poglavara i čuvara, ukoliko imaš u 
vidu da smo time što smo rekli, bez strogog izvođenja, samo 
označili glavne smjerove. 


— I meni se tako čini — reče on. 


— Zar onda neće biti najispravnije ako takve nazovemo 
savršenim čuvarima od spoljašnjih i od unutrašnjih neprijatelja, 
čuvarima koji sprječavaju jedne u htjenju a druge u mogućnosti 
da čine zlo? A one mladiće koje smo do sada nazivali čuvarima, 
zvat ćemo pomoćnicima i izvršiocima odluka poglavara. 


— Tako ija mislim. 


— Ali — produžih ja — koju bismo od onih dopuštenih 
laži, o kojima smo ranije govorili, mogli upotrijebiti da bismo u 


plemenitoj namjeri, iako putem laži, uticali prevashodnona 
same poglavare ili, ako ne na njih, onda na ostale građane? 


— Kakvu laž? — upita on. 


— Nikakvu novu — rekoh — nešto što je u starim vremenima 
često bivalo, kako o tome govore i uvjeravaju nas pjesnici, a što u 
našem vremenu ne biva i ne znam kako bi moglo da biva, osim 
ako se potrudimo da u tako nešto budemo uvjereni. 


— Čini mi se da se teško odlučuješ da o tome govoriš. 


— Vidjet ćeš i sam da sam s pravom oklijevao kad ti budem o 
tome govorio. 


— Govori samo i ne boj se. 


— Pa dobro, govorit ću — mada još ne znam kako ću naći 
smjelosti i reći za to. Najprije ću nastojati da uvjerim same 
poglavare i njihove ratnike, a potom i ostale građane. Reći ću im 
da im se sve ovo, njihovo njegovanje i vaspitanje, desilo u snu, a u 
stvari oni su sami, i njihovo oružje, i ostale sprave njihove bili 
pod zemljom i tamo su odnjegovani i uobličeni; a kad su bili 
sasvim dovršeni, onda ih je zemlja, njihova majka, poslala na 
svijet i sada se po zemlji na kojoj žive moraju starati kao o svojoj 
materi i hraniteljici i moraju je braniti ako je neko ugrozi, a 
moraju štititi i ostale građane, jer su to njihova braća i djeca 
zemlje. 


— Nisi se maloprije bez razloga stidio da kažeš tu laž. 


— U pravu si — rekoh. — Ali čuj svršetak bajke. ,, Vi koji 
sačinjavate državu, svi ste braća! — kazat ćemo im kao da smo 
mitolozi. — Ali Bog, koji vas je oblikovao, udesio je da oni koji 
treba da zapovijedaju budu pomiješani sa zlatom, pa zato 
zaslužuju da budu najviše cjenjeni; srebra ima najviše u onima 


koji su načinjeni kao pomoćnici, a zemljoradnike i ostale 
zanatlije sačinio je ponajviše od gvožđa i bronze. A kako ste vi svi 
istoga roda, rađat ćete, najvećim djelom, i djecu koja je nalik na 
vas. Ali će se dešavati i da zlatan rodi srebrno dijete, a srebrni 
zlatno, i to će se naizmenično ponavljati i u drugim slučajevima. 
Zato Bog prije svega i najviše naređuje onima koji zapovijedaju 
da ni nad čim ne budu tako dobri čuvari i da se ni o čemu drugom 
ne staraju tako brižljivo kao o potomstvu, i to zato da bi utvrdili 
koja je od prethodnih smješa u njihovim dušama zastupljena. 
Ako njihov potomak ima u sebi bronze i gvožđa, ne smiju prema 
njemu imati nikakvo sažaljenje, nego će mu odrediti mjesto koje 
odgovara njegovoj prirodi i svrstat će ga među zanatlije ili 
zemljoradnike; ako bi među ovima bio neko ko bi u sebi imao 
zlata i srebra, ukazat će mu počast i unaprijedit će ga, nekog kao 
čuvara, nekog kao pomoćnika; jer, proročište kazuje da će država 
potpuno propasti u onom vremenu kada je budu čuvali gvozdeni i 
bronzani čuvari. — Postoji li kakvo sredstvo koje može pomoći da 
se u taj mit povjeruje? 


— Ne postoji nikakvo, ukoliko se računa na ove kojima ti 
predlažeš takav mit. Ali ja bih takvo sredstvo pribavio za njihove 
sinove, potomke i ljude koji će se kasnije roditi. 


— To bi bilo dovoljno — rekoh ja — da ih podstakne na veću 
brigu o državi i o sebi, ukoliko sam dobro razumio ono što si 
rekao. 


Naša zamisao će vrijediti toliko koliko se u nju bude 
vjerovalo. A mi ćemo naoružati ove potomke zemlje i učinit ćemo 

da poglavari uspostave prevlast. A kad jednom budu gore, neka 
za svoj logor traže najbolje mjesto u državi kako bi iz njega mogli 
upravljati i onima iznutra, ukoliko neko ne bi htio da se pokorava 
zakonima, i onima spolja i kako bi se mogli braniti, ako neki 
neprijatelj pođe da kao vuk napadne stado. Kad budu postavili 
tabor i prinijeli određenu žrtvu, neka pripreme mjesta za 
spavanje. Je li tako? 


— Tako je. 


— Ito takva mjesta, je li, koja ih mogu čuvati i od zime i od 
vrućine? 


— Da, jer mi se čini da govoriš o kućama. 


— Svakako — rekoh — ali o kućama koje dolikuju vojnicima, 
a ne trgovcima. 


— A kakvu, opet, razliku misliš da treba tu praviti? 


— upita on. 

— Pokušat ću da ti objasnim — rekoh. — Ništa nije sramnije 
ni stidnije za pastira nego ako svoje pse, čuvare stada, odgoji tako 
da oni iz objesti, ili gladi, ili loše navike sami pokušavaju da 
napadnu stado, da su, dakle, više vuci nego psi. 

— Razumije se da je to strašno. 

— Zar onda ne treba svim mogućim načinima sprječavati da 
isto to učine i naši čuvari sa građanima, kad su oni jači od njih, 
tako da onda više liče na svirepe tirane nego na dobronamjerne 
prijatelje. 

— To moramo spriječiti — reče on. 


— I zar dobro vaspitanje nije najbolja predohrana za to? 


—A oni će biti zaista dobro vaspitani. 


— Ali mi to još uvijek ne smijemo tvrditi, dragi moj — rekoh 
— nego možemo reći samo to da oni moraju imati pravo 
vaspitanje, ma u čemu se ono sastojalo, ako treba da imaju onu 
najvažniju osobinu: da budu blagi među sobom i prema 
potčinjenima. 

— Pored takvog odgoja, reći će razuman čovjek, i njihovi 
stanovi i sve ostalo njihovo imanje mora biti tako udešeno da ne 
odvraća čuvare od želje da budu mnogo bolji od svih ostalih, a još 
manje da ih izaziva da učine zlo ostalim građanima. 


— Zaista će tako reći svaki razuman čovjek. 


— Pa ako treba da budu takvi, onda pogledaj nije li potrebno 
da žive i stanuju otprilike ovako: prije svega, da nijedan od njih 
nema nikakvo imanje, ako to nije prijeko potrebno. Zatim, da 
nijedan nema takvu kuću ili ostavu da u nju ne bi mogao ući 
svako ko to želi. Sve ono što umjereni i hrabri borci, čiji je zadatak 
da se biju u ratu, treba da imaju, odmjerit će i primiče od drugih 
građana kao nagradu što se staraju o njihovoj bezbjednosti, tako 
da im za narednu godinu ništa neće preostati, ali neće trpjeti ni 
oskudicu. Oni će se hraniti za zajedničkom trpezom i živjet će 
zajedno kao u taborima. Što se zlata i srebra tiče, treba im reći da 
oni u svojim dušama nose Božje i od Boga poklonjeno, da im 
ljudsko zlato nikako nije potrebno, i da griješe ako Božje zlato 
dovedu u vezu sa zlatom smrtnih ljudi i tako ga skrnave, jer se sa 
kovanim zlatom desilo već mnogo bezbožnih stvari, dok je 
njihovo zlato neokaljano. Jedino njima je u državi zabranjeno da 
imaju veze i dodira sa zlatom i srebrom; oni ne smiju biti s njim 
pod istim krovom, ne smiju ga nositi ni na svome odjelu i ne smiju 
piti iz njega. Tako će spasti i sebe i državu. A čim budu stekli 


sopstvenu zemlju, i kuće, i novac, posta će upravnici i 
zemljoradnici umjesto da budu vladaoci, biće neprijateljski 
vladari, a ne saveznici građana, mrzit će i biće omrznuti, ganjat 
će i biće ganjani cijelog vijeka, bojati će se više neprijatelja u 
državi nego onoga spolja i tako će se i oni sami i cijela država 
sunovratiti u propast. Zbog svega toga reći ćemo da njihove 
stanove i sve ostalo treba urediti ovako i zakonom potvrditi. Zar 
ne? 


— Svakako — odgovori on. 


d 


Tada me prekide njegov brati reče: 


— A kako ćeš se odbraniti, ako ti neko kaže da tvoji ljudi ne 
žive baš sasvim prijatno, lako, pošto je država stvarno u 
njihovim rukama, sve od njih zavisi, jer oni ipak ne uživaju 
nikakvo dobro od države? Dok ostali građani stiću imanje, grade 
lijepe i velike kuće i za njih nabavljaju lijepu opremu, dok prinose 
žrtve Bogu i goste svoje prijatelje iz sopstvenih sredstava, i kako 
si maloprije pomenuo, imaju i zlata, i srebra, i sve ostalo što se 
smatra da moraju imati oni koji treba da budu srećni, dotle, 

rekao bi neko, ratnici liče na običnu najamničku vojsku, koja leži 
u državi i koja nema nikakvog drugog posla nego da stražari. 


— Da — rekoh — a osim toga oni primaju samo hranu i uz 
nju ne dobijaju ni novac kao ostali najamnici, tako da ne mogu ni 
putovati po svojoj volji ako to zažele, ne mogu praviti poklone 
ženama ne mogu trošiti kao što to inače rade ljudi koji izgledaju 
sretni. To i još mnogo sličnih stvari si izostavio u svojoj optužbi. 


— Dobro, onda svojoj optužbi dodajem još i to. 


vv 


— Ti pitaš šta bismo mogli reći u odbranu? 
— Da. 


— Mislim — rekoh — da ćemo, ako nastavimo onim putem, 
kojim smo dosad išli, naći ono što treba reći. Tako ćemo, ustvari, 
kazati da ne bi bilo nimalo čudnovato kad bi oni i ovako bili 
veoma sretni. Ali mi nismo sagradili svoju državu zato da u njoj 
samo jedan stalež bude naročito sretan, nego da cijela država 
bude to u najvećoj mjeri. Mi smo mislili da ćemo u takvoj državi 
najprije naći pravičnost, a u državi, opet, kojom se najgore 
upravlja, nepravičnost, pa, pošto bismo vidjeli i jednu i drugu, 
mogli bismo prosuditi o onome što već odavno tražimo. Sada još 
stvaramo sretnu državu, onako kako je mi zamišljamo, i ne 
uzimamo samo neke ljude da ih usrećimo nego činimo to sa 
cijelom državom. Poslije ćemo se pozabaviti suprotnim. Zamisli 
da mi slikamo, a dođe neko i prekori nas što nismo najljepše boje 
stavili na najljepše dijelove tijela, što, na primjer, oči kao nešto 
najljepše, nisu obojene purpurnom, već crnom bojom. Evo 
odgovora koji bi nas najbolje opravdao: o čudnovati čovječe, 
nemoj misliti da oči moramo načiniti tako lijepim da to više ne 
budu oči, ili da tako moramo slikati i druge dijelove, nego gledaj 
zato pažljivo da li smo svakome djelu dali ono što mu odgovara i 


da li smo cjelinu načinili lijepom? Isto nas tako nemoj 
primoravati ni da čuvarima stvorimo takvo blagostanje koje će 
od njih načiniti sve drugo samo ne čuvare. Umjeli bismo mi da 
usrećimo i zemljoradnike, da ih obučemo u dugačke haljine, 
obavijemo zlatom i da im naredimo da obrađuju zemlju po svome 
nahođenju; mogli bismo pozvati lončare da zauzmu mjesta pored 
vatre, da jedu, piju i goste se, a pored njih da postavimo lončarski 
točak, ako bi slučajno zaželjeli da rade svoj lončarski posao; 
mogli bismo i sve ostale usrećiti na taj način, tako da cijela 
država bude blažena i srećna. Ali nam to nemoj preporučivati. 
Jer ako poslušamo tebe, onda zemljoradnik neće više biti 
zemljoradnik, ni lončar, lončar, niti će iko drugi biti na svome 
mjestu, pa neće biti one strukture iz koje nastaje država. Ali o tim 
pozivima se ne mora toliko govoriti; ako krpači više ne vrijede, 
ako se pokvare i prave se da su to, a, u stvari, nisu, onda to za 
državu nije tako strašno; ali, ako čuvari zakona i države nisu to 
stvarno, nego samo tako izgledaju, onda vidiš kako cijelu državu 
potpuno uništavaju, a oni su jedini u stanju da njome lijepo 
upravljaju tako da ona bude srećna. Ako mi, dakle, postavljamo 
čuvare da to zaista i budu i da državi ni najmanje ne naškode, 
onda onaj ko o zemljoradnicima i srećcnim domaćinima govori 
drugo kao da tu nije riječ o državi, već o nekoj narodnoj 
svetkovini, misli o nečem drugom a ne o državi. Treba, dakle, 
vidjeti da li ćemo postavljajući čuvare, misliti na to kako da 
njima obezbjedimo najveću sreću, ili ćemo, imajući u vidu cijelu 
državu, morati gledati da njoj stvorimo tu sreću, a pomoćnike i 
čuvare, kao i sve ostale, prisiliti i nagovoriti da budu najbolji 
vršioci svojih poslova; ako cijela država bude ovako napredovala 
i ako se njome bude lijepo upravljalo, onda moramo pustiti da 
priroda svakog pojedinog sloja omogući svakom od njih udio u 
sreći. 


KDE 
PAK 


— Čini mi se da lijepo govoriš — reče on. 


—A šta misliš hoću li lijepo reći i ono što je sa ovim u vezi? 
—Ašta je to? 


— Sjeti se ostalih zanatlija; da li iste stvari ne kvare i njih te 
postaju rđavi? 


— A koje to stvari? 
— Bogatstvo i neimaština — rekoh. 
— Kako to? 


— Evo kako: ako se lončar obogati, hoće li htjeti da se još 
uvijek brine o zanatu? 


— Neće. 

— Postat će lijen i neće se više brinuti kao što je to ranije 
činio? 

— Neće. 

— Postat će onda gori lončar? 

— Da, mnogo gori. 


— A, ako zbog siromaštva ne može kupiti alat ili nešto drugo 
što mu je potrebno za posao, onda će raditi gore i načinit će svoje 
sinove i ostale koje uči zanatu gorim zanatlijama. 


— Razumije se. 


— Zbog obje stvari, dakle, i zbog siromaštva i zbog 
bogatstva, postaju i zanatski proizvodi i zanatlije samo gori. 


— Izgleda da je tako. 


— Tako smo, kako mi se čini, našli i druge zadatke za čuvare, 
pa će svakako morati paziti da to krišom ne uđe u državu. 


— Šta to? 

— Pa, bogatstvo i siromaštvo — rekoh — jer bogatstvo donosi 
raskoš i lijenost, i težnju za prevratom, a siromaštvo, opet, pored 
težnje za prevratom, ropski duh i rđave poslove. 

— Sasvim tačno. Ali razmisli, kako će naša država moći da 
ratuje ako ne stekne novac, naročito ako bude prinuđena da se 
bori protiv velike i bogate države? 

— Jasno je — rekoh — da je teško boriti se protiv jedne, a 
protiv dvije ovakve biće lakše. 


— Šta si rekao? — upita on. 


— Prvo — rekoh — ako bude potrebno da se bore, zar neće 
naši izvežbani borci imati da se bore sa bogatim ljudima? 


—Toje istina. 


— Pa onda, zar ti se ne čini da će se jedan odličan hrvač lako 
boriti sa dva protivnika koji su bogati i ugojeni a nisu hrvači? 


— Ali svakako ne sa oba odjednom. 


— Pa makar i redom: pravit će se kao da bježi, udarit će čim 
se ko približi, okrenut će se i ponoviti to često na suncu ina 
zapari. Zar ne bi ovakav čovjek savladao više takvih? 


— Ne bi zaista bilo nikakvo čudo. 


—A misliš li ti da se bogataši bolje razumiju i imaju bolje 
iskustvo u hrvanju nego u ratovanju? 


— Naravno da ne mislim. 


— Onda će se vjerovatno naši borci lako boriti sa dvostrukim 
i trostrukim brojem njih, a tako i treba. 


— Pristajem na to, jer izgleda da si ispravno govorio. 


— A kad bismo poslali emisare u drugu državu i kad bi oni 
prinijeli sljedeću iskrenu poruku: ,,Mi ne upotrebljavamo ni zlato 
ni srebro, nama to nije dopušteno, a vama jeste; budite naši 
saveznici u ratu pa će sav plijen vama pripasti" — misliš li da bi 
oni koji bi čuli takvu poruku više voljeli da ratuju protiv mršavih 
1 jakih pasa, nego da zajedno s njima krenu protiv masnog i 
neotpornog stada? 


— Mislim da ne bi. Ali, ako se bogatstvo drugih država na taj 
način nagomilava u jednoj, zar to neće ugrožavati našu državu 
koja nije bogata? 


— Sretniče! — odgovorih ja — ti zamišljaš da bilo koja 
država (polis), osim ove koju mi spremamo, zaslužuje da nosi to 
ime! 


— Kako ćemo onda te druge države nazivati? 


— Njima ćemo — rekoh — dati neko ime sa širim značenjem; 
jer, nijedna od njih nije u stvari jedna država, nego svaka sadrži 
u sebi mnogo država, kao u onoj dječjoj igri. U svakoj od njih ima 
najmanje dvije države, koje su u ratu jedna s drugom; jednu čine 
bogati, drugu siromašni; nadalje, svaka od ovih sadrži još 
mnoštvo drugih. Ako sa njima budeš postupao kao sa jednom 
državom, načinit ćeš veliku grešku; ali ako u njima otkriješ ono 
mnoštvo država, pa jednima ostaviš bogatstvo a drugima vlast, i 
ako tako postupaš i sa grupama i sa pojedincima, imat ćeš mnogo 
saveznika koji ćete braniti i malo neprijatelja koji ćete napadati. 

I dokle god tvojom državom budu upravljali mudro, kao što smo 
odredili, ona će biti najveća, ne samo po ugledu koji uživa nego 
uistinu najveća, pa makar imala i samo hiljadu boraca. A tako 
veliku i jedinstvenu državu, kao što je naša, nećeš lako naći ni u 
nas ni u varvara, iako ima mnogo država koje izgledaju kao da 
su mnogo veće. Ili ti misliš drugačije? 


— Ne, tako mi Boga — reče on. 


— A sada — rekoh — moramo pokazati našim poglavarima 
koja je veličina države i njene teritorije najbolja i dokle se ona 
može širiti, napuštajući svaku pomisao o osvajanju. 

— Kakvo je to ograničenje? — upita on. 
— Ovako, mislim — rekoh — trebalo bi je povećavati sve 


dotle, dok ona, i tako uvećana, može da bude jedinstvena, a preko 
toga ne. 


— To je dobro tako. 


— Onda ćemo svojim čuvarima narediti da se svim mogućim 
sredstvima trude da naša država ne bude ni mala, ni velika, već 
onolika kolika treba, i da uz to bude jedinstvena. 


— Ova naredba mi se čini beznačajna. 


— Još je beznačajnija od nje — rekoh — ona koju smo ranije u 
razgovoru pomenuli, to jest da neupotrebljivo dijete koje bi se 
rodilo čuvarima treba poslati drugima, a da obdareno dijete koje 
se među njima rodi treba predati čuvarima. Ovo treba da pokaže 
kako i ostale građane moramo privesti onom zvanju koje im po 
prirodi odgovara, kako bi se svaki pojedinac o svojim stvarima 


starao sam a ne uz pomoć mnogih, i kako bi, na taj način, i 
država bila jedna i jedinstvena, a ne skup mnogih država. 


— Ovo je odredba, po svoj prilici, još neznatnija od one prve. 


—Mii ne izdajemo mnoge i opširne naredbe, kako bi to neko 
očekivao, dobri moj prijatelju — rekoh — nego sasvim neznatne, 
ali ako ljudi cijene onu jednu veliku, ili još bolje, ne veliku već 
odgovarajuću zapovijest o kojoj smo ranije govorili, biće 
dovoljno. 


— A koja je to zapovjest? 


— Ona o vaspitanju i obrazovanju. Jer, ako oni koji imaju 
dobro vaspitanje postanu čestiti ljudi, lako će uvidjeti i sve to i još 
druge stvari, koje smo mi sad izostavili a koje se odnose na izbor 
žene, na brak i rađanje djece, i inače da prema onoj poslovici, sve 
to treba da bude među prijateljima što više zajedničko. 


— To bi, zaista, bilo najpravilnije. 


— Ako državno uređenje jednom bude dobro utemeljeno, 
onda će sve ići i jačati kao u krugu: vaspitanje i obrazovanje, 
valjano izvođeni, formirat će dobre prirode; a ove valjane prirode 
će, sa svoje strane, biti u stanju da obrazovanjem formiraju 
generaciju još bolju od prethodne, u ostalom bolju i po rođenju, 
kao što se događa i kod drugih živih bića. 


— U to se može vjerovati — reče on. 


— Ukratko rečeno, upravljači države moraju dobro paziti da 
se nešto ne iskvari a da oni to i ne primjete, naročito moraju 
bdjeti nad tim da se u gimnastici i muzici ne provuku nikakve 
novotarije, mimo naših pravila, nego da ova ponajviše čuvaju, 
obuzeti strahom da bi pjesnikove riječi: 


ljudi slave pjesmu samo onakvu koja im svojom novinom, 
kad slušaju, najviše ječi. 

mogle ponekad biti shvaćene kao da ciljaju na neki novi 
način pjevanja a ne na novu pjesmu, i da bi se tako nešto moglo 
pohvaljivati. Takve novotarije, međutim, niti treba hvaliti, niti to 
treba tako shvatiti. Dobro se treba čuvati svake promjene u 
muzici, jer su to opasne stvari. Tvrdim, da se načela muzike ne 
mogu nigdje dotaći, a da se pri tom ne pokolebaju i najviši 
državni zakoni. 


— Ubroj među one koji to vjeruju i mene — reče on. 

— Čini mi se — rekoh — da čuvari moraju svoje postaje 


izgraditi na području muzike. 
— Da, jer se tu bezakonje lako i neprimjetno rasprostire. 
— U svakom slučaju — dodadoh ja — i to kao neka igra u 
kojoj na prvi pogled nema ničeg lošeg. 


— Pa ono i ne čini ništa drugo nego se polagano naseljava i 
prodire u naše običaje i navike; potom, pošto je naraslo, prelazi u 
ugovore koje ljudi sklapaju jedni s drugima, iz ugovora ide dalje i 
s velikom drskošću zahvata zakone i državni ustav, pa tako, na 
kraju uspijeva da dovede do poremećaja i zbrke u celokupnom 
privatnom i javnom životu. 


— Dobro; je li to zaista tako? 


— To je moje mišljenje — reče. 

— Pa onda, to je ono što smo od početka govorili, našoj djeci 
treba bez oklijevanja omogućiti da učestvuju u takvim igrama 
koje imaju čvrsta pravila, jer ako su njihove igre bez tih pravila i 
ako ih djeca ne usvoje, neće, biti moguće da od njih postanu vrli 
ljudi, pokorni zakonu. 


— Razumije se. 


— Ako su djeca lijepo započela igrom i ako se, pomoću 
muzičkog vaspitanja, nauče zakonitosti, onda će ih ona (suprotno 
onim drugima) pratiti svuda, jačat će ih i ponovo će podizati u 
državi ono što se srušilo. 


—Toje istina. 


— Takvi će ljudi — rekoh — obnavljati i pravila pristojnosti 
koja izgledaju nevažna i koja su njihovi preci potpuno 
zanemarili. 


— A koja su to pravila? 


— Ova: ćutanje mlađih u prisustvu starijih, red pri sjedanju 
za sto i pri ustajanju, poštovanje roditelja, šišanje kose, nošenje 
odjela i obuće, i cjelokupno držanje tijela i još drugo tome slično. 
Ili, ne misliš tako? 


— Mislim. 


— Čini mi se da je glupo izdavati o tome zakone, jer se to ne 
može ni reći ni napisati kao zakon, a ne bi se ni zadržalo. 


— Kako bi se i moglo zadržati? 


— Izgleda, — rekoh — da čovjek i u budućnosti ide onim 
putem kojim je u svome vaspitanju krenuo. Ili, zar slično ne 
povlači sobom uvijek slične stvari? 


— Razumije se. 


143 


— Najzad, mislim da možemo riječi da vaspitanje dospijeva 
do konačnog i jedinstvenog rezultata, dobrog ili rđavog. 


— Drukčije ne bi moglo biti — reče on. 


— Eto zbog čega ja ne bih ona pravila utvrđivao zakonom. 


— Čini se da si u pravu — reče on. 


— A kako ćemo, regulisati sve ono što se je na primjer, u 
ugovorima 0 kupovini i prodaji, ugovore o izvršenju raznih 
radova; ono što se odnosi na uvrede i nasilja, ustanovljenje 
sudova, vođenje parnica, plaćanje raznih dažbina, ako se za to 
ukaže potreba; hoćemo li uopšte ustanoviti gradsku i putnu 
policiju, carine i hoćemo li sve takve i druge stvari regulisati 
zakonom? 


— Ali ne treba — reče on — lijepim i dobrim ljudima 
naređivati, jer mnogo toga što bi se propisivalo zakonom, oni će 
lako sami otkriti. 


— Tako je, prijatelju — rekoh — ali samo ako im Bog sačuva 
zakone koje smo maloprije pretresli. 


— A ako to ne bude — reče on — onda će oni svoj vijek 
provesti u davanju i ukidanju pojedinih zakona, misleći da će 
njima postići najviše dobro. 

— Ti misliš da će oni živjeti kao oni bolesnici koji zbog svoje 
neumjerenosti nisu htjeli promijeniti rđavi način življenja? 

— Tako je. 


— Ali ti ljudi žive vrlo prijatno. Svoje liječenje nikad ne 
završavaju, samo načine svoje bolesti još raznolikijim i većim, a 
uvijek se nadaju da će se izliječiti lijekom, koji im neko bude 
preporučio. 


— Jeste, takve su patnje tih bolesnika. 

— Dalje — rekoh — zar nije lijepo od njih što svakog onoga ko 
im govori istinu, da dok ne prestanu s pijančenjem, s ljubavnim 
pretjerivanjem i s lijenošću, ništa neće koristiti ni lijek, ni 
rezanje, ni gatanje? 

— To baš nije lijepo od njih — reče on — jer nije lijepo ljutiti 
se na čovjeka koji dobro govori. 

— Ti, čini mi se, hvališ ovakve ljude? 


— Ne hvalim, Bogami! 


— A hoćeš li odobravati ako cijela država učini nešto slično 
onome što smo maloprije rekli? Ili, zar ti se ne čini da upravo to 
rade države kojima se rđavo upravlja, koje građanima 
zabranjuju da diraju u celokupno njihovo uređenje, i prijete 
smrću onome ko bi to uradio? I zar državama, kojima se tako 
upravlja, neće biti dobar veoma mudar i poštovanja dostojan 
onaj čovjek koji im najprijatnijim riječima laska i čini usluge 
ulagujući se i unaprijed saznaje njihove želje i umije da ih 
ispuni? 


— Izgleda mi da je baš tako i nikako ih ne hvalim. 


— A zar se ne diviš hrabrosti i okretnosti onih koji žele da 
služe takvim državama? 

— Da, njima se divim. Ali ne i onim ljudima koje oni varaju a 
koji, zato što ih mnoštvo hvali, vjeruju da su zaista državnici. 


— Kako to misliš? Zar nemaš obzira prema ljudima? Ili 
pretpostavljaš da će čovjek, koji se ne razumije u mjerenje, kad 
mu kažu da je visok četiri lakta, vjerovati da je zaista toliko 
visok? 


— Svakako će u to povjerovati. 


— Onda se nemoj ljutiti na njih! Pa to su najprijatniji od svih 
ljudi! Oni izdaju zakone o stvarima koje smo pomenuli i stalno ih 
obnavljaju jer vjeruju da će pronaći lijek nepoštenju u trgovini i 
onome što sam još pomenuo, a ne vide da, u stvari, samo sijeku 
glavu hidri, jedinom besmrtnom biću na zemlji. 


— Oni zaista ne čine ništa drugo. 


— Ja mislim — nastavih — da pravi zakonodavac ne treba da 
se bavi tom vrstom zakona i ustava ni u državi kojom se rđavo, ni 
u onoj kojom se dobro upravlja; u prvoj zato što su takve odredbe 


nepotrebne i ne znače ništa, a u drugoj zato što ih, s jedne strane, 
pojedinac sam sebi određuje, a, s druge strane, zato što one same 
po sebi proizlaze iz opšteg načina mišljenja i djelovanja. 


— A šta nam još preostaje za naše zakonodavstvo? 
Tada ja rekoh: 


— Nama ne preostaje ništa više, ali država ima da izda i 
najveće, i najljepše, i osnovne zakone. 


— Koje? 


— Zakon o građenju hramova i drugim služenjima Bogu, i 
herojima, zatim o sahranjivanju mrtvaca, i o djelima koja 
moramo posvetiti pokojnicima da bismo zadržali njihovu 
naklonost. Ovakve stvari mi ne razumijemo i, ako smo pametni, 
nećemo ih, gradeći svoju državu, nikome drugome povjeravati, 

niti ćemo se služiti bilo kojim drugim tumačenjem, nego samo 
onim koje su još naši očevi voljeli. 


— Dobro govoriš — reče on — i tako treba učiniti. 


— I tako bi tvoja država već bila sagrađena, — rekoh. — 
Donesi odnekud dosta svjetlosti i pozovi brata, i ostale u pomoć, 
pa da, ako možemo, vidimo gdje je pravičnost a gdje 
nepravičnost, u čemu se one razlikuju, i koju od njih mora steći 
bilo krišom, ili pred Bogom i ljudima, čovjek koji želi da bude 
srećan. 


— Ne, ne — reče on. — TI si obećao da ćeš to sam istraživati, 
jer je bezbožno ne zalagati se svim silama za pravičnost. 


— Ti se dobro sjećaš i tako treba učiniti, ali mi morate i vi 
pomoći. 
— Hoćemo, pomoći ćemo. 


— Nadam se — rekoh — da ću ovako naći ono što tražim. 
Mislim da je naša država, ako je pravilno sagrađena, savršeno 
dobra. 


— Bezuslovno. 
— Prema tome, ona je mudra, hrabra, umjerena i pravična. 


— Takojje. 


— Ali šta ako pronađemo samo jednu i to bilo koju od njenih 
vrlina, hoćemo li tada moći da pronađemo i ostale? 


— Moći ćemo naravno. 


— To je kao kad bismo među četiri druge, bilo koje stvari, 
tražili jednu od njih kao onu koja nam je potrebna. Ako bi nam od 
prve uspjelo da ovu prepoznamo, to bi za nas bilo izvanredno. Ali 
ako bismo, umjesto toga, najprije pronašli ostale tri — onda smo 
time otkrili i onu četvrtu za kojom smo tragali. Jasno je, da ona ne 
može biti nijedna druga, osim ona koja je preostala. 


— Pravo veliš — reče on. 

— Pa onda, kad god ima nečeg četiri na broju, moramo na taj 
način istraživati? 

— Takoje. 


— Jasno je, mislim, da smo u našem istraživanju prvo 
prepoznali mudrost; ali u tome se pokazuje nešto što nije na 
svome mjestu. 


—A šta to — upita on. 


— U nečemu je, mislim, država koju smo opisali mudra, jer 
ima dobar savjet. Nije li tako? 


— Takoje. 


—A joši ovo: dobar savjet je, naravno, znanje; jer nije 
nestručnost ta koja daje dobre savjete, nego znanje. 


— Jasno. 
—A u državi ima mnogo svakovrsnih znanja? 
— Kako ne bi bilo? 


— Ali, da li je zidarsko znanje ono koje državu čini mudrom i 
koje može da joj daje dobre savjete? 


— Nikako — reče on — jer to onda ne bi bila mudra i dobro 
savjetovana, nego zidarska država! 


— Onda, država nije mudra ni po onim znanjima koja se 
primjenjuju u pravljenju drvenog namještaja, ni po savjetima 
kako da se taj posao najbolje obavlja? 


— Sigurno ne. 


— A šta je sa onima koja se odnose na radove s bronzom, ili 
na neka među tim znanjima iste vrste? 


— Ne, nijedno od tih — reče on. 


— Onda ni ono koje se odnosi na dobijanje plodova iz zemlje, 
inače takva država ne bi bila mudra nego zemljoradnička. 


— Ija tako mislim. 


— Šta onda? — rekoh. — Ima li u državi, koju smo upravo 
zasnovali, građana sa određenim znanjima takvim da sena 
osnovu njih ne mogu davati dobri savjeti ovoj ili onoj struci koja 


postoji u državi, nego takvim koja se odnose na samu državu kao 
cjelinu, na najbolji način njene unutrašnje organizacije, kao ina 
najbolji način njenog odnošenja prema drugim državama? 


— Sigurno ima takvih. 

— Koje je to znanje — upitah ja — i u kojih građana ćemo ga 
naći? 

— To je — odgovori on —,,državničko umjeće" i naći ćemo ga 
u onih ,,političkih vođa" koje smo maločas nazvali ,,savršenim 
čuvarima". 

— Kako ćeš, s obzirom na takvo znanje, nazvati državu? 


— Nazvat ću je — reče on —,,dobro vođenom"i,,mudrom". 

— Šta misliš — rekoh — da li će u našoj državi biti više tih 
istinskih čuvara ili onih koji se bave izradom predmeta od 
metala? 

— Ovih drugih će — reče — biti više. 

—A onda će tih čuvara biti manje na broju nego svih onih 
stručnjaka koji, po znanju što ga imaju, nose posebne nazive? 

— Mnogo manje. 

— Onda će po ovom najmanjem staležu koji upravlja i vlada, 
po njegovim djelima i njegovom znanju, cijela država koju smo 
sagradili biti po prirodi mudra, a čini se da je prirodom određeno 
da najmanji bude onaj stalež kome je dato da ima udjela u tome 


znanju, jedinom koje, u poređenju sa ostalim naukama, možemo 
nazvati mudrošću. 


— Govoriš pravu istinu. 


— Ne znam na koji smo način otkrili ovu jednu od četiri 
vrline i kako smo joj odredili mjesto u državi. 


— Meni bar izgleda da smo je dovoljno otkrili. 


SAVE 

— Šta je onda hrabrosti gdje je njeno mjesto u državi i 
zašto državu treba nazvati hrabrom, to nije tako teško vidjeti. 


— Kako to? 


— o čemu bi vodio računa kad bi govorio da je država hrabra 
ili strašljiva, ako ne o onome dijelu koji se za nju bori i ratuje? 


— Ne bih ni o čemu drugom. 

— Ja mislim da drugi građani, pa bili oni strašljivi ili hrabri, 
ne odlučuju da li će država biti ovakva ili onakva. 
—Neodlučuju. 


— Onda je i država hrabra zahvaljujući jednom svom dijelu, 
i to onom što u sebi ima sposobnost da u svemu zaštiti mnjenje o 
tome šta je zastrašujuće, sposobnost koja je postojana i koja se 
ispoljava shodno onom što je zakonodavac za vaspitanje odredio. 
Ili ti to ne nazivaš hrabrošću? 

— Nisam sasvim dobro shvatio to što si rekao, ponovi mi to! 

— Rekao sam da je hrabrost neka vrsta zaštite. 

— Kakva je to zaštita? 


— Zaštita mnjenja o tome čega se treba plašiti i o tome šta je 
u stvari to što zastrašuje, mnjenja koje je zakon ustanovio radi 


vaspitanja. Rekavši da je to postojana sposobnost zaštite u 
svemu, mislio sam na to da ona spašava, čini otpornim, u 
bolovima kao i u zadovoljstvima, u strasnim sklonostima ka 
nečem kao i bježanju od nečeg — te ne dopušta da se čovjek u 
svemu tome izgubi. Ako želiš, voljan sam da ti pokažem čemu je 
ona slična. 


— Želim to, zaista. 


— Da li znaš — rekoh — da bojadžije, kad žele da vunu 
obojadišu purpurnom bojom, prvo od svih vrsta vune odaberu 
bijelu, zatim je, ne baš malim pripremanjem, dotjeraju tako da 
može što bolje da primi boju i tek je onda bojadišu. Ono što jena 
taj način obojeno, ostaje obojeno vječito, i njegovu boju neće 
oduzeti ni pranje. A od onoga što nije tako prije toga 
pripremljeno, znaš šta biva, pa bilo da se boji drugom ili 
purpurnom bojom. 


— Znam da se boja ispere i da izgleda smiješno. 


— Zamisli, ako možeš, da smo mi radili nešto slično, kad smo 
izabrali vojnike i vaspitavali ih muzikom i gimnastikom. Nemoj 
misliti da smo to radili sa nekom drugom namjerom, nego da ih 
osposobimo da, kao što vuna prima boju, i oni što potpunije 
prime u sebe zakone, i da njihovo mnjenje o strašnome i o drugim 
stvarima zadrži svoju boju, jer su oni po prirodi sposobni, ai 
primili su pravilno vaspitanje; sapun, koji inače tako dobro pere, 
neće moći isprati ovu boju. Eto, dakle, to je ta sposobnost da se 
zaštiti ispravno mnjenje i zakonom ustanovljeno mnjenje o 
stvarima kojih se treba i kojih se ne treba plašiti. A upravo tu 
sposobnost ja nazivam hrabrošću i mislim da sam je dobro 
odredio, osim ako ti nisi sklon da o tome nešto drugo kažeš. 


— Ne, ništa drugo — reče on. — Jer, mislim da ispravno 
mnjenje o tim stvarima koje je nastalo nezavisno od vaspitanja, a 
koje nalazimo u ljudi, ti ne nazivaš hrabrošću nego nekim 
drugim imenom. 


— Potpuno si u pravu — rekoh. 


— Onda sam spreman da prihvatim da je ono hrabrost. 


— Prihvati je onda — rekoh — i kao nešto što je odsudno za 
državu, pa ćeš biti pravilno upućen. Ali o tome ćemo govoriti 
drugi puti još ljepše, ako želiš. Za sada nećemo više to istraživati, 
nego ćemo se svom pažnjom usmjeriti na pravičnost. A što se tiče 
hrabrosti, smatrat ćemo da je o tome rečeno dovoljno. 


— Dobro si rekao. 


REP) 
PORTE 

— Preostaju još dvije vrline — rekoh — koje treba istražiti u 
državi, a to su umjerenost i ono zbog čega sve ovo istražujemo: 
pravičnost. 


— Takoje. 


— Da li bismo nekako mogli otkriti pravičnost, a da se ne 
bavimo istraživanjem umjerenosti? 


— To ne znam — odgovori on — ali ne bih ni želio da se ona 
pojavi prije nego što ispitamo umjerenost, pa ako želiš da mi 
učiniš uslugu, ispitaj prvo umjerenost. 

— I hoću — rekoh — ako time ne činim nešto nepravično. 

— Samo ti ispituj! 

— Onda, hajde da ispitujemo! U prvom pristupu, umjerenost 
nam izgleda sličnija saglasju i skladnosti (harmonija) nego 
prethodne dvije vrline. 


— Kako to? 


— Umjerenost je — rekoh — nekakva uređenost i vladanje 
nad uživanjima i strasnim sklonostima, jer govori se i pokazuje 
kako je umjeren čovjek, jači od samog sebe", a ima i drugih izreka 
te vrste, mada ja tačno ne znam šta bi sve to moglo da znači. Nije 
li tako? 


— o tome svi i ponajviše govore — reče on. 


— Ali, riječi , jači od samog sebe" zvuče šaljivo? Jer onaj ko je 
od samog sebe jači, mora istovremeno biti i slabiji od samog sebe; 
a onaj ko je slabiji, biće opet i jači; razumije se, u svemu tome riječ 
je o jednom te istom čovjeku. 


— Što da ne? 


153 


— Meni se, ipak, čini da se pomenutom izrekom hoće reći da u 
samom čovjeku, s obzirom na njegovu dušu, ima nečeg što je bolje 
i nečeg što je gore; i da, za slučaj kad ono što je po prirodi bolje 
nadvlada ono što je gore, važi izreka ,, jači od samog sebe", pa 
zbog toga to hvalimo. Obrnuto a, kad zbog rđavog vaspitanja ili 
druženja, ono što je gore i mnogobrojnije savlada ono što je bolje i 
malobrojnije, dolazi do toga što opisujemo izraz ,,slabiji od 
samog sebe", pa takvog čovjeka onda korimo i osuđujemo kao 
razuzdanog. 


— Doista, čini se da je tako — reče on. 

— Pa dobro — nastavih ja — osvrni se sada na našu mladu 
državu, pa ćeš u njoj otkriti jedno od ovog dvoga; reći ćeš da je 
pravično označiti je kao jaču od same sebe, ako umjerenim i 
, jačim od samog sebe" treba nazivati ono stanje u kojem bolje 


vlada nad gorim. 


— Osvrnuo sam se — reče — i vidim da govoriš istinu. 


— Doista, naći ćemo u njoj mnogo svakovrsnih strasnih 
sklonosti, zadovoljstva i bolova, najviše u djece, u žena, u robova, 
ali i u takozvanih slobodnih ljudi, koji su većinom slabi. 


— A jednostavne i smjerne sklonosti, praćene umom, 
ispravnim znanjem i promišljenošću, naći ćeš samo u nekolicini, 
koji su najbolji i po prirodi i po vaspitanju. 

— To je istina — reče. 

— Onda mora i ovo biti istina: u našoj državi će strasne 


sklonosti i pamet malog broja najsposobnijih morati da ovladaju 
strasnim sklonostima velikog broja neobrazovanih ? 


— Mora biti tako. 


— Ako, dakle, za neku državu treba riječi da je jača od 
zadovoljstava i strasnih sklonosti i da je jača od same sebe, onda 
to moramo reći za ovu. 


— Svakako. 


— Pa zar je zbog svega toga nećemo onda nazvati i 
umjerenom? 


— Razumije se da hoćemo. 


— A ako u drugoj nekoj državi o tome ko treba da vlada misle 
isto tako i vladaoci i potčinjeni, da li će i sa njom biti isti slučaj ili 
ne? Kako ti se čini? 

— Mislim da hoće. 


— Za koje ćeš onda građane reći da su umjereni, ako su takvi, 
za vladaoce ili za podanike? 


— Iza jedne i za druge, valjda. 


— Vidiš li kako smo pravilno maloprije nagovijestili da je 
umjerenost slična nekoj harmoniji? 


— Po čemu to? 


— Po tome što — za razliku od hrabrosti i mudrosti koje, 
boraveći svaka u jednom određenom dijelu države tako da ovu 
jedna čini hrabrom a druga mudrom — umjerenost se rasprostire 
kroz cijelu državu, dovodeći u međusobni sklad sve njene članove 
najnemoćnije i najmoćnije i one koji su između ovih, svejedno 
kako ćeš ih razlikovati: da li po pameti, ili po tjelesnoj snazi, ili po 
broju, ili po bogatstvu, ili po bilo kojim drugim sličnim 

osobinama. Prema tome, shodno svemu onom što smo rekli, bilo 
bi najispravnije da ovu saglasnost nazovemo umjerenošću, 
znajući da je prirodna saglasnost boljega i gorega u tome ko 
treba da vlada i u državi i u svakom pojedincu. 


— Potpuno se slažem s tobom. 


— Dobro — rekoh. — Ove tri vrline su, kako izgleda, već u 
našoj državi. A koja je to četvrta vrsta koja joj još nedostaje da bi 
broj bio potpun? Jasno je da je to pravičnost. 


— Jasno je. 


— Sada, moj prijatelju, moramo kao lovci opkoliti grm i 
paziti da nam pravičnost ne utekne i ne izgubi se u nepovrat. Ona 
je, očigledno, negdje ovdje. Gledaj i potrudi se da je vidiš, ne bi li 
je, možda, ugledao prije mene, pa i meni rekao. 


— Kad bih samo mogao — reče on — ali je ipak bolje da idem 
za tobom i biću potpuno zadovoljan ako samnom postupaš kao sa 
čovjekom koji može vidjeti samo ono na šta mu se ukaže. 


— Onda, molimo se Bogu, i pođi za mnom! — rekoh. 
— Hoću to, samo me vodi. 


— Istina, kraj mi izgleda nepristupačan i pun sjenki, taman 
je i neprohodan. Ali ipak treba ići. 


— Treba — reče on. 


Pogledah ispred sebe i uzviknuh: 


— Hej! Čuj, izgleda da smo našli trag i mislim da ga nećemo 
sasvim izgubiti. 


— To je dobar znak — reče on. 


— Ali — rekoh — učinili smo glupost. 


— Kakvu glupost? 


— Već odavno nam pravičnost leži pred nogama, o prijatelju, 
a mi je nismo vidjeli, već smo se ponašali smješno kao ljudi koji 
ponekad traže nešto što već imaju u rukama; ni mi nismo gledali 
na pravo mjesto, već smo svoje poglede upravljali u daljinu, pa 
nam je zato ona postala sakrivena. 


— Kako to govoriš? — reče on. 


— Tako — rekoh — što mi se čini da smo već odavno govorili i 
slušali o tome, a sami nismo bili svjesni da smo baš o tome 
raspravljali. 


— Dugačak je to predgovor za čovjeka koji želi da što prije 
čuje. 


— Slušaj, dakle — rekoh — da li dobro govorim. Ono što 
smo još u početku, kad smo postavljali temelje državi, odredili da 
treba činiti — to je, mislim, samo pravičnost, ili bar neka vrsta 
pravičnosti. A odredili smo, naime, i često ponavljali, ako pamtiš, 
da svaki pojedinac u državi treba da obavlja samo jedan posao, i 
to onaj koji njegovoj prirodi najviše odgovara. 


— Doista, tako smo govorili. 


—Ai to smo od mnogih drugih slušali, i sami smo često 
nagovještavali da je pravično da svako obavlja svoj posao ine 
miješa se u mnoge druge poslove. 


— Doista, i to smo nagovještavali. 


—,,Obavljati svoj posao" — u tome je, o prijatelju, po svoj 
prilici, način postojanja pravičnosti. Znaš li kako sam do toga 
došao? 


— Ne znam, nego govori! 


— Čini mi se — rekoh — da, osim umjerenosti hrabrosti i 
mudrosti, koje smo već promišljali, preostaje u našoj državi ono 
što je ovima omogućilo da nastanu, a kad su nastale, da im pruža 
zaštitu dok se nalaze u državi. A rekli smo: ono što preostaje, kad 
te tri stvari otkrijemo, moralo bi biti pravičnost. 


— To doista nužno slijedi — reče on. 


— A kad bi trebalo odlučiti šta će nam od svega toga državu 
učiniti najviše dobrom, bilo bi teško prosuditi da je to 
istomišljeništvo vladara i onih nad kojima se vlada, ili 
istomišljeništvo ratnika o zaštiti onog, zakonom uspostavljenog, 
mnjenja o tome čega se treba plašiti a čega ne, ili mudrost 
vladara i opreznost čuvara, ili državu čini najviše dobrom ono 
što je zajedničko za dijete i ženu, roba i slobodnog zanattliju, za 
onog koji vlada i onog nad kojim se vlada — a to je, naime, to da 
svaki pojedinac obavlja samo svoj posao i ne trpa se u mnoštvo 
drugih poslova. 


— Kako i ne bi bilo teško odlučiti o tome? 


— Čini se, dakle, da postoji nekakvo takmičenje oko vrline 
države, i to između njene mudrosti, njene umjerenosti, njene 
hrabrosti — s jedne strane, i njene sposobnosti da svakom 
pojedincu omogući da radi svoj posao — s druge. 


— Po svemu sudeći, tako se čini. 


— Pa onda je pravičnost ta koja se takmiči sa onim trima oko 
vrline države? 


— Svakako. 


— Ako o tome isto misliš, gledaj sad ovo! Da li ćeš onima koji 
upravljaju državom povjeriti djelovanje i u pravdi, u parnicama? 


— A kome bi drugom? 


— A hoće li oni pri donošenju svojih odluka težiti više za 
nečim drugim nego za tim da pojedinci ne posjeduju ono što im ne 
pripada, i da ne budu lišeni onog što im pripada? 


— Neće, nego će voditi računa o ovome drugom. 
— Dali zato što je to pravično? 
— Svakako. 


— I tako smo se složili da je pravičnost u tome da svako ima 
svoje i da svako čini ono što treba. 


— Takoje. 


— Gledaj da li ćeš se i dalje sa mnom slagati! Ako stolar 
pokuša da obavlja obućarske radove, ili obućar stolarske, ili ako 
međusobno zamjene alat i ugled koji svaki od njih uživa, ili ako 
bi jedan čovjek htio da se prihvati oba zanata, i ako bi se i svi 
drugi takvi radovi međusobno zamijenili, da li bi se državi, po 
tvom mišljenju, načinila velika šteta? 


— Načinila bi se, ali ne najveća. 


— A kad bi se, mislim, neki zanatlija, ili kakav drugi poslovni 
čovjek od prirode, istakao bogatstvom ili razgranatošću poslova, 
tjelesnom snagom ili nečim sličnim, pa onda pokušao da se uvrsti 
u ratnike; ili ako bi ko od ratnika pokušao da se uvrsti među 
savjetnike i čuvare, a nedostojan je toga, i kad bi oni međusobno 
zamijenili svoja oruđa i ugled koji uživaju; ili ako bi jedan te isti 
pokušao da sve to praktikuje, onda će se, mislim, i tebi činiti da 


takva razmjena i takva mnogostruka djelatnost moraju biti 
ubitačne po državu. 


— Slažem se potpuno. 


— Dakle, takva mnogostruka djelatnost i neđusobno 
zamjenjivanje funkcija tri vrste ljudskih bića najveća je šteta za 
državu pa bismo je, s najviše opravdanja, mogli nazvati 
zločinstvom. 

— Sasvim. 


— Najveće zločinstvo prema sopstvenoj državi, nije li to, po 
prirodi stvari, nepravičnost? 


— Kako ne bi bila? 


— To je dakle nepravičnost. A opet ćemo reći: ako poslovni 
ljudi, pomoćnici i čuvari, svako u svome rodu, čini ono što im 
pripada u državi — onda je to, već po suprotnosti, pravičnost i 
ono što državu čini pravičnom. 


— Mislim da nije drukčije nego baš tako. 


— Nećemo da o tome donosimo konačnu odluku — rekoh ja — 
nego ako se to stanje pokaže kao pravičnost i kod svakog 
pojedinog čovjeka, tek onda ćemo ga sa pouzdanošću potvrditi. 
Šta drugo i možemo reći? Ako ne bude tako, onda ćemo istraživati 
iz početka. A sada ćemo završiti svoje ispitivanje kojim smo 
mislili da ćemo lakše saznati šta je pravičnost za pojedinca, ako 
najprije pokušamo da tu osobinu posmatramo na nekoj većoj 
stvari, a taj veći predmet činilo nam se da je država, pa smo je 
sagradili što smo bolje mogli, znajući dobro da će se pravičnost 

svakako nalaziti samo u dobroj državi. Ono što smo tamo vidjeli, 
primijenit ćemo sad na jednog čovjeka, pa ako i tu pronađemo 
Isto biće dobro. Ali, ako se kod pojedinca pokaže nešto drugo, 
onda ćemo se ponovo vratiti na državu, i ispitivat ćemo na njoj, 
pa kad budemo posmatrali oboje jedno pored drugog i budemo 
protrljali jedno o drugo, učinit ćemo da pravičnost zasija iz njih 
kao vatra iz kremena, a kad se ona bude pojavila, onda ćemo je 
utvrditi kod nas samih. 


— To će zaista biti pravi put i tako treba uraditi. 


— Dobro — rekoh — kad upoređujemo veće sa manjim, da li 
ih upoređujemo po tome što je u njima nejednako, ili po tome što 
je u njima jednako? 


— Po tome što je u njima jednako — reče. 


— Shodno tome, između pravičnog čovjeka i pravične države 


neće biti nikakve razlike s obzirom na samu formu pravičnosti 
kao takve, nego će, naprotiv, oni po tome biti jednaki. 


— Jednaki — reče. 


— Ali za državu smo rekli da je pravična ako u onim trima, 
prirodno datim vrstama ljudi, svaki pojedinac obavlja ono što 
mu pripada; umjerena, međutim, i hrabra, i mudra da postaje 
blagodareći drugim sposobnostima i držanju svih tih ljudi. 


— To je istina — reče. 


— Onda ćemo, o prijatelju, valjano postupiti ako onog 
pojedinca koji u svojoj duši ima istu strukturu i držanje kao i 
država, smatramo dostojnim onih obilježja koja smo otkrili u 
državi. 


— Sve to nužno slijedi. 

— o čudni čovječe, opet smo upali u bezvrijedno ispitivanje o 
duši, da li ona ima ili nema onu tročlanu strukturu. 


— Nisam sasvim siguran, da je to ispitivanje bezvrijedno, jer 
možda je istinita ona poslovica koja kaže da je lijepo ono što je 
teško. 


— Tako izgleda — rekoh. — I znaj dobro, da na ovo pitanje, 
kako mi se čini, nećemo moći odgovoriti sasvim tačno ako se 
budemo služili metodima po kojima sada raspravljamo. Drugi, 
veći 1 duži put vodi tome i on, možda, više odgovara onome što 
smo već rekli i razmatrali. 


— Ali zar je to poželjno? — reče. — Jer što se toga tiče, ja bar 
za sada ne tražim više. 


— Pa dobro — rekoh — neka onda i za mene to bude dovoljno. 
— Ne odustaj, nego ispituj! — reče on. 


— Neka bude — rekoh. Da li je nužno da se saglasimo u tome 
da u svakome od nas doista postoji takva struktura i takve 
karakterne osobine kakve ima država? Jer, u državu one nisu 
došle od nekog drugog. Doista, bilo bi smiješno zamisliti da 
žestina u državama ne potiče od pojedinaca koji je posjeduju i 
koji sačinjavaju narode. Ili, sklonost ka sticanju znanja; Ili, 
sklonost ka sticanju novca za kod nekih drugih. 


—Itoje tačno — reče. 
— Eto, to je — rekoh — ono što nije bilo teško razumjeti. 


— Doista, nije. 


— Ali, sada je na redu ono što je teško: da li u svemu što 
činimo odlučuje jedna od tih (karakternih osobina); ili, budući da 
ih ima tri, svaka od njih gospodari u odgovarajućoj vrsti delanja; 

na primjer, pomoću jedne učimo, pomoću druge se žestimo, a opet 
pomoću treće se odnosimo prema hrani, i drugim uživanjima i 
svemu što je tome srodno. Ili, možda naša duša kao cjelina 
sudjeluje u svim tim posebnim težnjama? Eto, to će biti teško 
razmrsiti i valjano prikazati. 


— I ja tako mislim — reče. 


— Pokušajmo da na ovaj način utvrditi da li su te karakterne 
osobine međusobno jednake ili različite! 


— Kako? 


— Znamo da jedan isti predmet ne može u isto vrijeme, iu 
istom odnosu i da trpi i da radi suprotno. Ako je isto tako i kod 
duševnih sposobnosti, onda ćemo znati da nije uvijek riječ o 
jednoj te istoj od njih, nego o više njih. 


— Dobro. 
— Pazi šta ću sad da kažem! 
— Govori — reče on. 


— Dali je moguće da jedan isti predmet i stoji i kreće se u isto 
vrijeme 1 u istom smislu? 


— Nikako. 


— Treba da se u tome još bolje složimo da se ne bismo 
raspravljali poslije kad pođemo dalje. Kad bi za čovjeka koji stoji, 
a pokreće ruke i glavu neko rekao da on u isto vrijeme i miruje i 
kreće se, mislim da mi to ne bismo dopustili, nego bismo kazali da 
jedan njegov dio miruje, a drugi se pokreće. Zar nije tako? 


— Takoje. 

— Ako bi se neko i dalje šalio i dosjetljivo tvrdio da i čigre, 
ako se, zabodene u jedno mjesto, okreću u krugu, u isto vrijeme i 
stoje i kreću se, ili ako bi navodio neke druge predmete koji se 
okreću u mjestu, mi to nećemo primiti, zato što tu oni dijelovi koji 
miruju i oni koji se pokreću, nisu isti, nego ćemo riječi da u tom 
slučaju jedni dijelovi stoje uspravno dok se drugi okreću, i da se, 
radi onih koji stoje uspravno drže i ostali i nijedan se ne naginje, 
a radi onih koji se pokreću, drugi dijelovi čine krug. Ali ako se 
dijelovi koji stoje uspravno nagnu na desno ili na lijevo, ili 
naprijed ili natrag, u isto vrijeme dok se vrši okretanje, onda 
predmet nipošto ne miruje. 


— Takoje. 


— Ovakvi prigovori nas, dakle, neće zbuniti i neće nas 
ubjediti da jedan predmet u isto vrijeme i u istom položaju i 


odnosu i trpi i čini suprotno. 

—Meneneće. 

— Pa ipak da ne bismo bili prinuđeni da razmatramo sve 
ovakve prigovore i da kod svakog pojedinačnog utvrđujemo kako 
nisu tačni, što bi nas suviše zadržalo, primičemo ovo tako i poći 
ćemo dalje, slažući se u tome da svi naši zaključci ne vrijede ništa, 
ako se pokaže da može biti i drukčije. 


— Tako i treba učiniti — reče on. 


— Treba li onda — rekoh — smatrati međusobno 
suprotnim: pristajanje i ne pristajanje, prihvatanje i odbacivanje 

nečeg, privlačenje i odbijanje, kao i sve takvo, svejedno da li je 
aktivno ili pasivno? 


— Naravno — reče — to su suprotnosti. 


— Šta ćemo onda — rekoh — sa žeđu i glađu, i uopšte sa svim 
nagonima, željama i htjenjima — hoćemo li i njih svrstati kao 
suprotnosti slično onom što smo učinili maločas? Hoćeš li, na 
primjer, riječi da duša za nečim teži nastoji i da postigne to za 
čim teži? Ili da je privlači ono što ona može željeti da joj se 
dogodi? Ili, ukoliko nešto želi da postigne, ona to ispoljava tako 
da se vidi šta ona to hoće, kao da odgovara na pitanje o tome što 
želi da ostvari? 


— Tako ću reći, bez sumnje. 


— Dalje, kad je duša u stanju neodlučnosti, kad u njoj nema 
htjenja i kad ni za čim ne žudi — nije li sve to suprotno onome što 


smo upravo opisali, i zar takva stanja nisu kao neko odbijanje i 
tjeranje od sebe? 


— Kako bih mogao to poricati? 


— Ako je to tako, hoćemo li reći da postoji jedna vrsta nagona 
Ida su u njoj najuočljiviji oni koje nazivamo žeđ i glad? 

— Reći ćemo — odgovori on. 

— Jedan od njih se odnosi na piće, a drugi na hranu. Nije li 
tako? 

— Takojje. 


— Ako je u pitanju žeđ, da li onda u duši postoji nagon za 
nečim što je više od onoga što smo označili da vrijedi za žeđ kao 
žeđ? Da li je, na primjer, to nagon za toplim ili hladnim pićem, za 
mnogo ili za malo pića, riječju, za nekakvim određenim pićem? 

Ili, ako bi se žeđi dodala i vrućina, da li bi onda onaj višak bio 
nagon za hladnim; ili, ako se doda hladnoća, da li bi onda 
dodatak bio nagon za toplim? Nadalje, ako je prisutno obilje — 
hoće li i žeđ biti mnogo veća; i obrnuto, hoće li u oskudici žeđ biti 
manja? I da li se žeđ sama po sebi može pretvoriti u nagon za 
nečim drugim, što nije za nju prirodno vezano; drugim riječima, 
hoće li se ona ograničiti na piće kao takvo, i hoće li se glad 
ograničiti na potrebu za hranom? 


— Tako je — reče — jer svaki je nagon prirodno upravljen 
samo na jedno, a sve njegove varijacije su plod dodatnih 
okolnosti. 


— Pazi — rekoh — da nas neko ne iznenadi vikom da niko ne 
želi piće, nego piće koje se može upotrijebiti; i da niko ne želi jelo, 
nego jelo koje se može upotrijebiti. Kaže se, svi žude za dobrim, 
pa ako je žeđ neka žudnja, onda je to žudnja za nečim što se može 
upotrijebiti, bilo da je to piće ili nešto drugo što je predmet 
žudnje; a tako je i sa drugim žudnjama. 


— Čini se — reče — da takav govor nije bez osnova. 


— Međutim — produžih ja — sve što se odnosi prema 
nečemu, odnosi se — kako mi se čini — ili kao nekakvo prema 
nekakvom, ili kao svako samo po sebi prema svakom samom po 
sebi u njihovoj jednačnosti. 


— Nisam razumio — reče. 


— Nisi razumio — rekoh — da ono što je veće, jest veće u 
odnosu prema nečemu? 


— Svakako, to sam razumio. 


— Prema nečem što je manje. Zar ne? 


— Dabome. 

— Dali je tako i sa onim ,, mnogo veće" —,,mnogo 
manje"? 

— Jeste. 


— Zar nije tako i sa onim što je bilo veće u odnosu prema 
onom što je bilo manje, kao i sa onim što će biti veće u odnosu 
prema onom što će biti manje? 


— Kako bi moglo biti drukčije? — reče on. 


— Isto se tako odnosi mnogobrojnije prema malobrojnijem, 
dvostruko prema polovini i sve što je tome slično, kao i teže prema 
lakšem, brže prema sporijem, pa i toplo prema hladnom i sve 
ostalo što je tome slično. 


— Sasvim je tako. 


— A šta je sa znanjima? Važi li za njih isto? Znanje po sebi 
odnosi se samo na sebe kao na ono što je saznato, kakav god da je 
predmet znanja. S druge strane, znanje nečeg posebnog i samo je 
posebno, tj. određeno je odnosom prema svom predmetu. Mislim 
ovako: kad je nastalo znanje građenja kuća, zar se ono nije 
razlikovalo od drugih znanja i zar ga zato nisu nazvali ,,vještina 
građenja kuća"? 


— Sigurno. 


— Nije li to zato što je takvo znanje posebno i što nijedno 
drugo nije kao ono? 


— Jeste, zato je. 

— Pa onda, to se znanje odnosilo na nešto posebno, pa je i 
samo zbog toga postalo posebno? Da li je tako i sa drugim 
umjenjima i znanjima? 


— Takoje. 


— To je, dakle, ono što sam maloprije htio riječi, ako si me 
sada razumio. Ono što se odnosi prema nečemu, odnosi se ili 
prema samom sebi kao jedno prema jednom, ili prema nečem 
drugom, posebnom i na poseban način. A time nikako ne kažem 
da je ono što se odnosi prema nečem drugom jednako s tim 
drugim; da je, na primjer, znanje o zdravom i bolesnom i samo 
zdravo i bolesno, da je znanje o dobrom i rđavom i samo dobro i 


rđavo. Tvrdim samo to da, ako znanje nije nastalo kao znanje 
samo po sebi, nego kao znanje u odnosu prema nečem drugom i 
posebnom, onda ono ne može biti jednostavno nazvano znanjem, 
nego mora dobiti ime prema predmetu na koji se odnosi, prema 
onom drugom i posebnom što čini da ono bude ljekarsko. 


— Razumio sam — reče on — pa se i meni čini da je tako. 


— A hoćeš li — rekoh — i žeđ uvrstiti među ono što jest u 
odnosu prema nečemu? Žed je valjda žeđ prema... 


— Prema piću — reče on. 

— Pa onda, kakvo je piće takva je i žeđ, ali žed sama po sebi 
nije ni za mnogo ni za malo pića, ni za dobrim ni za rđavim 
pićem, riječju, nije za takvim i takvim pićem, nego za pićem po 
sebi prirodno žudi žeđ po sebi. 


— Svakako. 


— Pa onda, duša žednog, ukoliko je stvarno žedna, ne želi 
ništa drugo osim da pije; za tim teži i to traži. 


— Toje bar jasno. 


— Pa onda, ako žednu dušu ponekad nešto odvuče u 
suprotnom smjeru, zar to ne pokazuje da u njoj u takvom slučaju 
mora postojati i nešto drugo što se razlikuje od same žeđi kao 
takve, koja je, kao životinju, nagoni samo da pije? Jer, rekli smo 
da jedno isto, jednim te istim svojim dijelom, istovremeno i u 
istom odnosu, ne bi moglo vršiti dvije međusobno suprotne 
radnje. 


— Doista, to ne bi moglo. 


— Isto tako, mislim, ne bi bilo lijepo reći da strijelčeve ruke u 
isto vrijeme i odguruju i privlače luk, nego ga jedna ruka odbija 
od sebe, a druga ga privlači. 

— Potpuno je tako. 

— Možemo li reći da mnogi žedni ljudi ponekad ne žele da 
piju? 

— Sa mnogima je tako — reče on — i to često. 


— Šta bi se, onda, moglo reći o njima? — zapitah. 


— Zar ne možemo tvrditi da je u njihovim dušama i nešto što 
ih nagoni da piju, i nešto što ih odvraća od toga i što je jače od 
onoga prvog? 


— Čini mi se da je tako — reče on. 


— Ako se, dakle, pojavi nešto što ih od toga odvraća, zar to 
nije posljedica promišljanja? A ono što nagoni i ono što ga tome 
privlači, zar ne dolazi od strasti i mahnitosti? 


— Čini se da je tako. 


— Onda — rekoh — neće biti neosnovano tvrditi da je to dvoje 
1 različito jedno od drugog, pa ćemo ono jedno čime duša 
promišlja nazivati razumnošću; a ono drugo, čime duša osjeća 
ljubavnu slast, glad, žeđ i ostale nagone nazivat ćemo 
nerazumnim i onim što je nagonsko, onim što je praćeno 
uživanjima i zasićenjima. 

— Po svemu sudeći, tako treba postupiti — reče on. 

— Tako smo, dakle, odredili te dvije moći u duši. 


Preostaje pitanje da li je volja, odnosno ono čime odlučujemo, 
neka treća sposobnost, ili je ona istorodna s jednom od prve dvije? 


— Čini mi se — reče on — da je ona istorodna sa onom 
drugom, onom kojom se žudi za nečim. 


— Ali ja sam jednom čuo ovo i vjerujem u to. Kad je, jedan, 
neki, primijetio je da pored dželata leže leševi, poželi da to 
pogleda, a u isto vrijeme se gadio, okrenuo se postrance, borio se 
tako neko vrijeme i pokrivao lice, a onda je, pobijeđen željom, 
otvorio širom oči, došao do leševa i uzviknuo: ,,Evo, jadne moje 
oči, ispunite se divnim prizorom". 


— I ja sam slušao o tome — reče on. 


— Ta priča — rekoh — pokazuje da se volja ponekad bori sa 
željama kao jedna sila s drugom. 


— Ona to, doista, pokazuje. 


UR PEC) 

— Zar inače ne primjećujemo često — rekoh ja — kako neko, 
kad ga njegove želje nagone da učini nešto nerazumno, samog 
sebe grdi i buni se protiv tog nasilnika u sebi; i kako, kao da je u 
pitanju neka borba između dvije stranke, razum nalazi 
saveznika u volji? A da se volja udruži s požudama, iako joj 
razum to zabranjuje, i da ona radi protiv razuma, to, mislim, nisi 
nikada zapazio ni u samom sebi niti u ikoga drugog. 


— Nisam, tako mi Boga! 


— Šta se događa ako neko vjeruje da je počinio nepravdu? 
Zar se on neće utoliko manje ljutiti na to što mu je zbog toga 
nametnuto kao opravdano da trpi glad i hladnoću i druge takve 
muke, ukoliko je njegova plemenitost veća? I zar će, shodno 
rečenom, takve posljedice pobuditi njegov gnjev? 


— Uistinu, neće — reče on. 


— A šta ako neko vjeruje da mu je učinjena nepravda? Zar on 
neće uskipjeti, ljutiti se i boriti se u savezu sa onim što 
procijenjuje kao pravično? I zar on neće, uprkos gladi, hladnoći i 
svim takvim trpljenjima izdržati i pobijediti, ne odstupajući od 
plemenitog dok ne pobijedi ili ne umre, ili dok ga njegov razum ne 
pozove i ne smiri, kao pastir svoga psa? 


— Sasvim je tako kako ti veliš — reče on. — I mi smo u svojoj 
državi odredili pomoćnike vladaocima države da budu kao psi 
pastirima. 


— Lijepo razumiješ ono što hoću da kažem — rekoh. 


—Adali pri tom misliš i na ovo? 


— Na šta? 

— Da nam ova volja izgleda sad nešto sasvim drugo nego što 
je bila maloprije. Dosad smo mislili da je ona neka vrsta požude, 
a sad velimo da ona to nipošto nije, nego da se stavlja na stranu 
razuma ako se on ne slaže sa požudama. 


— Istina je. 


— Dali je ona, prema tome, nešto drugo, ili je samo svojstvo 
razumnosti, tako da u duši ne bi bilo tri nego samo dva svojstva: 
razumnost i požudnost? Ili je u njoj isto kao i u državi, koja se 
sastoji od tri roda bića: onog koji privređuje, onog pomoćničkog i 
onog koji odlučuje? Shodno tome, da li je i u duši ono treće — 
volja, koja je prirodni pomoćnik svojstvu razumnosti, ukoliko 
nije rđavim vaspitanjem sasvim iskvarena? 


— Nužno je — reče — to treće. 


— Da — rekoh — ako se pokaže da se ona razlikuje od 


razumnosti, kao što se pokazalo da je različita od požudnosti. 


— Ali nije teško da se to pokaže — na to će on. —Jer i u djece se 
može vidjeti da su, čim se rode, puna neke plahovite živahnosti, a 
promišljenost neki — čini mi se nikad i ne postignu, dok je većina 
stekne kasno. 


— Tako mi Boga — rekoh — lijepo si govorio. A i ono što se 
opaža u životinja moglo bi potvrditi da i one imaju to što si 
govorio. Dodajmo tome i pjesničko svjedočanstvo, koje smo već 
navodili: 


grudi udara i srce prekori riječima ovim... 


u kojem je pjesnik doista jasno prikazao kako jedno 
prigovara drugom, ustvari, ono što je promislilo o boljem i 
gorem, prigovara nerazumnom htjenju. 


— Potpuno ispravno govoriš — reče on. 


DUE 


— S teškom smo mukom, dakle, doplivali do cilja i složili se 
u tome da ista svojstva postoje i u državi i u duši svakog 
pojedinca, i da su ta svojstva i po broju jednaka. 


— Takoje. 


— Nije li onda nužno da ono po čemu je država mudra bude 
isto kao i ono po čemu je i građanin mudar? 


— Nužno je. 


—A ono što građanina čini hrabrim, da to isto i na isti način 
čini i državu hrabrom, i da li i za onog prvog i za ovu drugu važi 
to isto u odnosu prema svim ostalim vrlinama? 


— Nužno. 


— Onda ćemo, mislim, o prijatelju, riječi da je čovjek 
pravičan na isti način na koji je i država pravična. 


— Sve to nužno slijedi. 


— Ali sigurno nismo zaboravili da njena pravičnost 
proizilazi iz toga što svaki od ona tri roda bića obavlja svoj 
posao. 


— Mislim da nismo zaboravili — reče on. 


— Moramo se, dakle, podsjetiti da je i svako od nas utoliko 
pravičan ukoliko obavlja samo svoje poslove, i ukoliko svaka od 
onih sposobnosti koje su u nama obavlja samo svoje poslove. 


— Itoga se moramo sjećati, i to vrlo dobro — reče on. 

— Slijedi, dakle, da razumnosti pripada vodstvo, i to zato što 
je mudra i zato što se ona najviše brine o cijeloj duši. Volji 
pripada da se pokorava razumnosti i da joj bude saveznik. 


— Svakako. 


— Zar neće onda, kao što smo rekli, mješavina muzike i 
gimnastike učiniti da se između ta dva svojstva postigne suglasje, 
pojačavajući snagu prvog, hraneći ga lijepim govorima i 
saznanjima, ublažavajući drugo savjetujući ga, pripitomljujući 
ga harmonijom i ritmom. 


— Sasvim je tako — reče on. 


— A ta dva svojstva duše, tako vaspitana i kako valja za svoj 
posao obučena i obrazovana, dovodi u red požudnost, koja doista 
najšire zahvata dušu svake jedinke i koja je po prirodi 
najnezasitija u prohtjevima. Nju će oni nadzirati da bi je 


spriječili u tome da se, kljukajući se takozvanim tjelesnim 
zadovoljstvima suviše osili i da stoga prestane da čini ono što joj 
pripada, nastojeći istovremeno da zarobi ona prva dva svojstva i 
ovlada njima, grabeći tako ono što joj po njenom rodu ne pripada 
i postavljajući time cjelokupan život sasvim naopako. 


— Sasvim je tako — reče on. 


— Zar ta dva svojstva ne bi bila u svemu najbolji čuvari duše 
i tijela od spoljašnjeg neprijatelja; jedno u odlučivanju, a drugo u 
svojoj borbenoj ulozi, ali podčinjavajući se onoj koja zapovijeda i 
usmjeravajući svoju hrabrost na izvršenje njenih odluka? 


— Takva bi bila. 


— Stoga nekog pojedinca, mislim, po tome nazivamo 
hrabrim što njegova volja i u bolu i u zadovoljstvu uspijeva da 
izvrši ono što joj razum nalaže, pa bilo da je to strašno ili ne. 


— Ispravno — reče — rasuđuješ. 


— A Mudrim nazivamo nekog po onom malom dijelu koji u 
njemu vlada i zapovijeda, i koji posjeduje znanje o tome šta je 
prikladno za svako od ona tri svojstva duše, kao i za cjelinu koja 
sjedinjuje ta tri svojstva. 


— Svakako. 


— Šta dalje? Zar ne nazivamo umjerenim ono prijateljstvo i 
onu saglasnost koji postoje između svih tih svojstava, kada ono 
što zapovijeda i ona druga dva što se pokoravaju imaju jednako 
uvjerenje o tome da je razumnost ta koja mora da zapovijeda, i 
kada se ona dva svojstva koja se pokoravaju ne bune protiv toga? 


— Umjerenost je — reče on — to i ništa drugo, a to važi i za 
državu i za svakog građanina. 


— Ali, ako je to tako, onda će i pravično biti onako kako smo 
to više puta govorili, i na isti način. 


— Sudeći po svemu, to je nužno. 


— Šta sad? Ne čini li ti se — rekoh — da je naš prikaz 
pravičnosti ponegdje nejasan i da ova pravičnost, koju smo 
otkrili u nama, nije ista kao ona koja se pokazuje u državi? 


— Ne — reče on — bar kako ja mislim. 


— Ipak — rekoh ja — ako je u našoj duši ostalo još nešto 
neuvjereno, mogli bismo naše uvjerenje učvrstiti dodavanjem 
jednostavnih primjera. 


— Kojih to? 


— Na primjer, ako bi trebalo da postignemo saglasnost o 
poštenju one države i čovjeka koji joj je nalik po svojoj prirodi i po 
svom vaspitanju, saglasnost u tome da li bi, po našem mišljenju, 

takav čovjek pronevjerio zlato i srebro povjereno mu na čuvanje? 
Šta misliš, ko bi mogao pomisliti da bi takav čovjek bio u stanju 
da to učini prije nego svi oni koji nisu takvi? 


— Tako nešto doista niko ne bi pomislio — reče on. 


— A hoće li takvom čovjeku biti tuđi: pljačkanje, obična 
krađa, izdajstvo — usmjereno prema njegovim ličnim drugovima 
ili prema državi? 


— Hoće. 


— Da li bi on mogao biti nevjeran prema položenoj zakletvi 
ili prema kakvim drugim sporazumima? 


— Kako bi to mogao? 


— Biti preljubnik, te ne brinuti se o svojim roditeljima, 
odbijati ono što se duguje Bogu — to bi pristajalo svakom drugom 
prije nego takvom čovjeku. 


— Doista, svakom drugom. 


— Što da ne, uzrok svemu tome bio bi taj što u tom čovjeku 
svako njegovo svojstvo obavlja ono što mu pripada, i to kako u 
odnosu prema zapovijedanju, tako i u odnosu prema 
pokoravanju? 


— To je taj uzrok, i nijedan drugi. 


— Najzad, tražiš li da pravičnost bude i nešto drugo osim ove 
sile koja omogućuje takve ljude i države? 


— Tako mi Boga, ne tražim — reče on. 


— Ono što smo naslućivali kao u snu sada je potpuno 
ispunjeno. Rekli smo da nas je u početku postavljanja temelja 
naše države Bog kao slučajno doveo do toga da se uzdignemo do 
principa i lika pravičnosti. 


— Svakako. 


— U stvari, to je bila samo sjenka pravičnosti. A ona nam je 
omogućila da uvidimo kao ispravno to da onaj ko je po prirodi 
obućar, treba da pravi samo obuću i da se ne bavi ničim drugim, 
zidar da zida, i tako dalje. 


— Tako izgleda. 


— Istina je — čini se — da je pravičnost nešto nalik na to, ali 
ne po spoljašnjoj nego po unutrašnjoj praksi. Ta unutrašnja 
praksa, uistinu, odnosi se na nas same i na svojstva koja nam 
pripadaju. Riječ je o tome da se ne dopusti nijednom od ona tri 
svojstva duše da djeluje na način drugog, nego samo po sebi 
samom, niti njihovo mnogostruko djelovanje u odnosu na druge 
stvari. Naprotiv, potrebno je kako valja svako postaviti gdje mu 
je mjesto kao što čini onaj ko je gospodar svoje kuće i samog sebe. 
Tako se postiže urednost i prijateljstvo sa samim sobom, kao i 
usklađenost onih triju svojstava, sasvim onako kako se to postiže 
u muzičkom usaglašavanju, trostrukog: onog najvišeg, onog 
najnižeg i onog srednjeg, ne računajući na ono drugo što se 
između ovih može umetnuti. Tako će sve to, na taj način 
povezano, omogućiti da u svemu iz mnoštva nastaje jedno, 
umjereno, skladno. Znat ćeš onda kako treba djelovati u bilo kojoj 
oblasti: u onoj u kojoj se stiće novac, ili u onoj koja obuhvata 
njegovanje tijela; u političkim poslovima koji se tiču svih, ili u 
poslovima koji se odnose na privatne ugovore. U svemu tome 
procijenit ćeš i nazvat ćeš pravičnim i lijepim ono djelovanje koje 


takav način življenja uspostavlja i održava. Ono znanje koje 
takvom djelovanju prethodi zaslužit će ime — mudrost. A 
nepravičnim označit ćeš ono djelovanje koje takav način življenja 
uništava, budući da je neznanje ono mnjenje koje takvom 
djelovanju prethodi. 


— U svemu, istinu govoriš — reče on. 


— Idemo dalje — rekoh. — Ako bismo kazali da smo pronašli 
pravičnog čovjeka i pravičnu državu, kao i pravičnost koja se 
nalazi iu jednom i u drugom — ne bismo, kako mi se čini, mogli 
vjerovati da smo se mnogo prevarili. 


— Tako mi Boga, ne. 
— Hoćemo li, dakle, da kažemo to? 


— Hoćemo. 


— Onda, neka bude — rekoh. — Poslije ovoga, mislim, 
treba još samo da ispitamo nepravičnost. 


— Jasno. 


— Mora li ona sa svoje strane, da bude neka nesloga između 
ona tri svojstva? Mora li ona da bude višestruko djelovanje i 
takvo djelovanje u kojem jedno od ona tri svojstva vrši poslove 
ona druga dva kao i obrnuto, i pobuna jednog dijela protiv cjeline 
duše sračunata na to da u njoj prigrabi vlast koja mu ne pripada, 
nego mu po prirodi pripada da robuje onom svojstvu koje je 
vladarskog roda? Reći ćemo, mislim, da se iz takvog razdora i 
zastranjivanja onih svojstava rađa nepravičnost, neumjerenost, 
strašljivost, neznanje, i zajedno sve što je loše. 


— Stvarno, to je uvijek isto — reče on. 


— A sada — rekoh — kad je poznato šta je nepravičnost i šta 
je pravičnost, zar po samoj prirodi toga ne slijedi jasno i 
pouzdano šta su nepravični postupci, činjenje nepravde, s jedne, i 
pravde, s druge strane? 

— Kako to? 


— Tako — rekoh — što po samoj prirodi stvari nema nikakve 
razlike između njih i zdravih i bolesnih radnji, po tome što su 
zdrave i bolesne radnje u tijelu, a pravičnost i nepravičnost u 
duši. 

— Zašto? 

— Zato što zdrave radnje proizvode zdravlje, a bolesne 
proizvode bolest. 

— Da. 

— Pa onda valjda i pravični postupci proizvode pravičnost, a 
nepravični nepravičnost? 


— Nužno. 


— S druge strane, vršiti zdrave radnje znači dovoditi tjelesne 
elemente u takav prirodni međusobni odnos da jedni vladaju, a 
drugi se pokoravaju; a bolest se stvara tako što se protivno 
prirodi od onog što vlada učini da se pokorava, i obratno. 


— Zaista je tako. 


— Zašto onda — rekoh — izvršenje pravde ne bi bilo 
uspostavljanje takvog prirodnog reda u duši prema kojem se zna 
ko vlada a ko se pokorava; i zašto činjenje nepravde ne bi bilo 
uspostavljanje onog odnosa između nadređivanja i podređivanja 
koji je protivan prirodi? 


— Tačno — reče on. 


— Prema tome, stvarati pravičnost znači: dovesti dijelove 
duše u njihov prirodan položaj i uskladiti odnos između 
vladajućih i potčinjenih dijelova; a stvarati nepravičnost: učiniti 
da dijelovi duše vladaju protiv prirode i da dopuštaju da jedan 
nad drugima gospodari. 


— Takoje. 


— Dakle, vrlina je, kako se čini, za dušu nešto kao zdravlje, 
ljepota i snaga; a porok je za dušu nešto kao bolest, ružnoća i 
slabost. 


— Takoje. 
— Zar onda lijepa nastojanja ne vode sticanju vrline, a ružna 


poroku? 


— Nužno. 


— Preostaje nam još, kako se čini, da ispitamo da li je 
korisno pravedno raditi, težiti za lijepim i biti pravičan, pa bilo 
da je skriveno ili ne da je neko takav; ili je korisno činiti nepravdu 
i biti nepravedan, ako se to ne kažnjava i ako kazna ne čini da 
neko postane bolji no što je bio. 


— Ali, meni se čini — reče on — da ovo ispitivanje već postaje 
smješno. Jer, ako je zdravlje, koje je priroda tijela, potpuno 
upropašteno, tada se čini kao da se nema od čega živjeti, makar se 
imala sva jela i pića, sva bogatstva i sva vlast; no, ako je duša, 
kao priroda onog po čemu živimo, poremećena i potpuno 
upropaštena, tada izgleda kao da se ima od čega živjeti, pa 

makar se činilo sve što se hoće, osim onog što otklanja od poroka i 
nepravičnosti, i onog što vodi sticanju pravičnosti i vrline. To mi 
se čini očiglednim prema onome što smo io jednom i o drugom 
izložili. 

— Doista je smješno — rekoh ja — ali pošto smo već došli 
dotle da se jasno može vidjeti da je to tako, ne treba odustajati. 


— Tako mi Boga, nikako ne smijemo odustati. 


— Ovamo sad — rekoh — da bi, kako mi se čini, mogao vidjeti 
koliko porok ima oblika, ne manje dostojnih da budu posmatrani. 
— Evo me — reče — samo govori! 


— Doista — rekoh — sa visine na koju nas je doveo ovaj 
razgovor, mom pogledu se pokazuje samo jedan oblik vrline, a 
bezbroj oblika poroka od kojih je nekih četiri dostojno da budu 
spomenuti. 


— Kako to misliš ? 


— Koliko — rekoh — ima specifičnih modusa upravljanja 
državom, od toga zavisi koliko će biti modusa duše. 


— Koliko, dakle? 


— Pet modusa upravljanja državom, pet modusa duše — 
rekoh. 


— Govori, koji su to — reče on. 


— Kažem da onaj modus upravljanja državom koji smo mi 
izložili mora biti jedinstven, iako bi mogao imati dva imena: 
jedno, i to će biti kraljevstvo, kada se među poglavarima naročito 
istakne jedan čovjek koji se razlikuje od drugih; drugo ime će biti 
aristokratija, kada je takvih više. 


— Istina je — reče. 


— To je, kažem, jedan oblik, svejedno da li državom upravlja 
jedan ili više njih, jer ako su dobili vaspitanje i obrazovanje koje 
smo mi izložili, oni neće dirati u značajnije zakone i način 
življenja o kojem je bilo riječi. 


— Vjerovatno neće — reče on. 


Dabome — reče on. 


??? birajte 


filodoksi (prijatelji mnjenja), ili filozofi (prijatelji 


mudrosti) 


BI_ RAJ_ TE! onda nesta raja 

— Ovakvu državu, ovakav ustav i ovakva čovjeka zovem 
dobrim i pravičnim; ako je ova i po državnim uređenjima i po 
uređenjima duše prava, onda ostale smatram lošim i pogrešnim, 
1 one spadaju u one četiri vrste nevaljalštine. 


— Koje su te vrste? 


— Htio sam da pređem redom sve vrste države onako kako mi 
se činilo da su se jedna iz druge razvijale, ali on je sjedio malo 
dalje od brata — ispruži ruku, uhvati ga za rame, saže se malo, 
privuče ga k sebi i reče mu nešto od čega smo mi čuli samo ove 
riječi: ,, Hoćemo li ostati, ili kako da učinimo?" 


— Nipošto, — reče on, sada već glasno. 
A ja rekoh: 

— Šta to nipošto nećete da ostavite? 
— Tebe — reče on. 

Još jednom rekoh: 


— Zašto nećete? 


— Čini nam se — reče — da kradom ostavljaš po strani cijeli 
jedan dio rasprave, i to ne tako nevažan dio, samo da ga ne bi 
raspravljao, i misliš da nismo primijetili da si ranije uzgredno 
rekao ono o ženama i djeci, te kako je svakome jasno da će među 
prijateljima to biti zajedničko. 


— A zar to, nije ispravno? — rekoh. 


— Jeste — reče on. — Ali to što je ispravno zahtijeva, kao i sve 
drugo, da se raspravi. Koji je to vid zajedništva, jer ih može biti 
mnogo? Reci nam, dakle, na koji si vid zajedništva mislio. Mi već 
dugo očekujemo da ćeš negdje spomenuti nešto o rađanju djece i 
nešto o tome kako će se djeca vaspitavati, kad se rode, i da vidimo 
šta ćeš reći o cijelom tom zajedništvu žena i djece. Uvjereni smo 
da je veoma značajno, da je, čak, presudno za državu da li će se 
sve to ispravno ili neispravno događati. A kako se sada već baviš 
nekim drugim oblikom države, a ovo još nisi dovoljno 

protumačio, riješili smo, kako si i sam čuo, da te ne pustimo dok 
sve to ne objasniš kao i sve ostalo. 


— Smatrajte da i ja glasam za tu odluku — reče moj prijatelj. 


— Ne brini,— reče prika — nego smatraj da smo svi mi tako 
zaključili. 


DAVEA 
1120 2V 


— Šta smo učinili time što me se ovako držite — rekoh. — 
Opet pokrećete tako veliku raspravu oko te države kao u početku! 
A ja sam se već radovao da sam sa tim završio i bio bih 
zadovoljan kad biste to ostavili i primili ga onako kao što je onda 
bilo rečeno. Vi i ne znate koliku bujicu riječi izazivate ovim 
svojim zahtjevom. Ovu bujicu sam ja uočio, ali sam je propustio 
da nam ne bi zadala mnogo muke. 


— Kako to? — reče on. — Misliš li ti da su se ovi ovdje sastali 
da tope zlato, a ne da slušaju rasprave? 


— Ne mislim, ali u granicama. 


— Ali, — reče moj prijatelj — granica za slušanje ovakvih 
rasprava jeste mudrim ljudima cijeli život. A što se nas tiče, ne 
beri brigu! Odgovaraj samo hrabro na naša pitanja i nemoj se 
zamoriti objašnjavajući nam kakva misliš da će biti zajednica 
žena i djece našim čuvarima, i kako će biti sa zajedničkim 
odgojem male djece u vremenu između rođenja i školskog 
uzrasta, jer je to doba, čini se, najtegobnije. Pokušaj, dakle, da 
nam ispričaš na koji način treba to da se izvrši. 


— Nije to lako objasniti, moj blaženi čovječe — rekoh. — Ovo 
je još teže povjerovati nego ono što smo već pretresli. Smatrat će 

se za teško vjerovatno i kad se o tome, kao o mogućem, bude samo 
govorilo; a kad bi se, ukoliko bi to bilo moguće, i desilo, ne bi se ni 
onda vjerovalo da je tako najbolje. Stoga ja i oklijevam da 
dodirnem te stvari, kako moj govor ne bi ličio na pobožnu želju, 
dragi moj prijatelju. 


— Nemoj oklijevati — reče on — jer tvoji slušaoci nisu ni 
nerazumni ljudi, ni nepouzdani, ni neprijateljski raspoloženi 
ljudi. 

I ja rekoh: 


— 0, najdraži moj, da li to govoriš što želiš da me time 
ohrabriš? 


— Da — reče on. 


— Ali ti činiš upravo suprotno — rekoh ja. — Kad bih ja samo 
bio siguran da znam šta hoću da kažem bila bi tvoja utjeha 
lijepa. Nije opasno, i čak uliva hrabrost, znalački govoriti istinu o 
najvećim i lijepim stvarima među razumnim i dragim ljudima, 
ali upustiti se u raspravljanje sumnjajući i lutajući ovako kao što 
ja radim, to je i strašno i nepouzdano, ne zato što bi se time, 
možda, mogao izazvati podsmijeh — to je djetinjarija — nego 
zato što bih, pogriješivši u istini, poklecnuo ne samo ja već bih 
sobom povukao i neprijatelje, a to je predmet u kojem bi 
najmanje smjelo da se griješi. Ali ja se klanjam vama, za ovo što 
želim da kažem. Mislim da je manje zločinstvo nehotice ubiti 
čovjeka nego ga varati kad je u pitanju ljepota, dobro i pravičnost 
zakona. Bolje je, dakle, izložiti se ovoj opasnosti kad su u pitanju 
neprijatelji, nego pred prijateljima, i zato mi ne pružajte utjehu. 


On se nasmija 1 reče: 

— Ako nas tvoja rasprava, pogrešno uputi, oslobodit ćemo te 
od ubistva i reći ćemo da si čist i da nisi varalica. Zato govori bez 
brige! 


— Dabome, i po zakonu je onaj ko je oslobođen čist, pa ako je 
tako tamo, onda neka bude i ovdje — rekoh. 


— Onda samo govori — reče on. 


— Moramo, dakle, ponovo govoriti o onome što bismo ranije 
morali raspraviti jedno za drugim. Ali možda bi bilo dobro i 
ovako: kad smo u potpunosti završili dramu muževa, da 
dovršimo i dramu žena naročito kad me ti na to pozivaš. 


— Za ljude, čiji su priroda i odgoj onakvi kao što smo rekli, 
nema, po mome mišljenju, nikakve druge prave mogućnosti da 
imaju žene i djecu, nego da idu onim putem koji smo u samom 
početku odredili. A mi smo predvidjeli da takve ljude postavimo 
kao čuvare stada. 


— Da. 


— Onda ćemo pri tome i ostati, pa ćemo sa tim uskladiti i 
njihovo rođenje i prvo vaspitanje i vidjeti da li je tako pravilno ili 
nije. 


— Kako ćemo to vidjeti? — zapita on. 


— Ovako. Vjerujemo li mi da kuje u čuvara moraju kao i 
mužjaci da stražare, da zajednički love i da sve drugo rade 
zajedno sa njima, ili one treba da ostanu kod kuće, pošto ih 

rađanje i njegovanje štenadi slabi, a da se mužjaci sami trude i 
staraju o stadima? 


— Sve mora da bude zajedničko — reče on — samo što ženke 
upotrebljavamo kao slabije, a mužjake kao snažnije. 


—A jeli moguće da se neko biće upotrebljava isto onako kao 
neko drugo biće, ako mu nisi dao istu hranu i isto vaspitanje? 


— Nije moguće. 


— Ako, dakle, želimo da žene upotrebljavamo za iste stvari 
za koje i muškarce, onda ih moramo istim stvarima i poučavati, 
zar ne? 


— Takoje. 

— A muškarcima smo dali i muzičko i gimnastičko 
vaspitanje? 

— Da. 


— Onda i žene moraju primiti obje te vještine, a treba im dati 
i vještinu ratovanja, i onda ih treba upotrebljavati za isto za šta i 
muškarce. 


— Poslije toga što si rekao, to se po sebi razumije — 

reče on. 

— Ali možda će, prema našim običajima, mnogo šta u našim 
riječima, i kad bismo uradili ono što pričamo, izgledati smješno. 

—Ito u velikoj mjeri. 


— Sta misliš da je najsmješnije u svemu tome? — zapitah. — 
Zar nije to što žene treba da rade vježbe zajedno sa muškarcima, 
gole, u vježbaonicama, i to ne samo mlade već i stare, kao sada 

starci, lako su već naborani i nisu više prijatni za posmatranje, a 
ipak rado vježbaju. 


— Boga mi, u ovim prilikama bi to zaista izgledalo smješno. 


— Kad smo već prenaglili u svojim riječima, onda ne treba da 
se bojimo podsmijeha duhovitih ljudi, ma šta nam govorili protiv 
ovakve promjene u gimnastici i muzičkom vaspitanju, a naročito 
u nošenju oružja. 


— Pravo imaš — reče on. 


— Nego kad smo već jednom počeli da govorimo o tome, 
moramo ići dalje, sve do strogosti zakona, i moramo moliti 
šaljivčine da to ne rade, nego da budu ozbiljni, pa ćemo ih 
podsjetiti da nije bilo baš tako davno kad je nama, izgledalo i 
ružno i smješno kad bi se pojavljivali goli, i da je bilo slobodno da 
neki ljudi dosjetljivci tjeraju šegu sa svim tim. Nije li tako? 


— Takoje. 


— A kad se pokazalo da je u svakom slučaju bolje svući se 
nego se obući, onda je to u očima ljudi prestalo da bude smješno, 
jer se pojavilo ono što je u riječima najbolje i pokazalo se da je 
luđak onaj koji za smješno smatra nešto drugo a ne ono što je loše, 
koji pokušava da, ismijavajući nešto drugo a ne ono što je 
besmisleno i loše, izaziva smjeh i koji, u težnji za lijepim, 
posmatra sve sa nekog drugog stanovišta, a ne sa stanovišta 
dobrog. 


— Cijela istina. 

— Mi se najprije moramo sporazumjeti da li je to moguće ili 
nije, i moramo raspraviti sporno pitanje bez obzira da li to traži 
šaljivčina ili ozbiljan čovjek, je li ženska priroda čovjekova u 
stanju da sa njegovom muškom prirodom podjeli sve poslove, ili 
ne može ni jedan, ili je za neke sposoban a za neke nije, i među 
koje od tih poslova spada ratovanje? Zar ne bismo na taj način 
najljepše počeli i onda najpravilnije, kako i treba, završili? 


— Dabome. 


— Hoćeš li, dakle, da mi sami sa sobom raspravljamo kao da 
smo protivnici, da ne bismo navaljivali na napuštenu tvrđavu 
protivnika? 


— Ništa nas ne sprječava u tome — reče on. 


— Recimo, dakle, umjesto naših protivnika:,,Nije ni 
potrebno da vam drugi prigovaraju, jer ste se, gradeći svoju 
državu, vi sami složili u tome da svako treba da obavlja samo 
svoj posao za koji je po prirodi određen". 


— U tome smo se, mislim, složili. Zar ne? 


— Postoji li nešto u čemu se žena po prirodi sasvim razlikuje 
od čovjeka?" 


— Kako da ne postoji! 

— ,,Pa onda treba li svakome od njih odrediti i drugi posao, 
onaj koji njihovoj prirodi odgovara?" 

— Razumije se. 

— Kako da onda ne griješite i sami sebi ne protivrječite kad 
tvrdite da ljudi i žene moraju da obavljaju iste poslove, a, 
međutim, imaju sasvim različite prirode? Imaš li nešto čime ćeš 
se odbraniti od ovoga? 

— Tako iznenada, nije to sasvim lako. Ali ću te moliti i molim 
te da izneseš i naše protiv razloge koji se mogu iznijeti. 


— To je ono, prijatelji, što sam već odavno sa strahom 
predviđao i stoga nisam htio dirati u zakone o braku, o rađanju 
djece i vaspitanju njihovu. 


— Boga mi, ovo izgleda da nije lako. 

— Nije — rekoh. — Ali ipak i onaj ko je pao u maleni ribnjaki 
onaj ko je usred najvećeg mora podjednako plivaju. 

— Razumije se. 

— Tako moramo plivati i mi, i moramo se starat da se 
spasemo ovoga pitanja, bilo da se nadamo nekom delfinu koji će 


nas uzeti na leđa, ili da očekujemo neko drugo čudotvorno 
spasenje. 


— Tako se čini. 


— Hajde, dakle, da vidimo hoćemo li naći izlaz rekoh. — 
Složili smo se, dakle, u tome da različite prirode treba da 
obavljaju različite poslove i da je priroda žene i čovjeka različita. 
A sada tvrdimo da različite prirode treba da imaju iste dužnosti. 
Je li to optužba naših protivnika? 


— Jeste. 
— Kako je sjajna moć vještine protivrječenja, — rekoh ja. 
— A zašto? 


— Zato što, čini mi se, mnogi i nehotice u nju upadaju 
vjerujući da se ne prepiru, nego da se bave dijalektikom, a u 
stvari oni ne mogu da ono što je rečeno razlože po vrstama i da 
ispitaju, nego progone i hvataju sagovornika u protivrječnosti 

samo po praznoj riječi, te se svađaju, umjesto da jedan drugom 
govore što treba. 


—A dali se to u našem slučaju odnosi i na nas? 


— Svakako — rekoh — čini se da smo i mi protiv svoje volje 
upali u protivrječnost. 


— Kako to? 


— Mi se čvrsto i ratoborno držimo toga da različite prirode 
ne smiju imati iste poslove, ali nikako nismo ispitali za kakav 
smo pojam tada vezali različitu i istu prirodu i na koji smo način 
onda izvršili podjelu različitih poslova među različite prirode i 
istih poslova među iste prirode. 


— Zaista — reče on — to nismo ispitali. 


— Na taj način bismo mogli postaviti pitanje i da li je 


priroda ćelavih ljudi i priroda onih sa kosom ista a ne suprotna, 
pa kad bismo se složili u tome da je suprotna, mogli bismo, 
ukoliko ćelavi obavljaju obućarske poslove, da to ne dopustimo 
onima sa kosom, a ukoliko obućarski posao obavljaju oni sa 
kosom, da to ne dopustimo ćelavima. 


— Pa to bi bilo smješno — reče on. 


— Smješno — rekoh — ali ne iz nekog drugog razloga, nego 
zato što onda nismo mislili prosto na različitost i istovjetnost, 
nego samo na različitost i istovjetnost sposobnosti u vršenju 
dužnosti. Rekli smo, na primjer, da ljekar ionaj čija je duša 
sklona liječenju imaju istu prirodu. Zar nije bilo tako? 


— Jeste. 


— A jesmo li rekli da ljekar i građevinar imaju različitu 
prirodu? 


— A ako bi se pokazalo — rekoh — da muški i ženski pol 
pokazuju različite sposobnosti za neki zanat ili neki drugi poziv, 
onda ćemo reći da svakome od njih moramo odrediti onaj za koji 
je sposoban. Ali ako se oni razlikuju samo u tome što ženski rod 
rađa, a muški oplođava, onda ćemo reći da time nije dokazano 
ništa što bi bilo protivno smislu našeg tvrđenja o različitosti 
između muškarca i žene, pa ćemo i dalje vjerovati da naši čuvari ii 
njihove žene treba da obavljaju iste poslove. 


—Ito s pravom — reče on. 


— A zatim ćemo onog ko tvrdi suprotno pozvati da nas pouči 


o tome za koji posao ili za koji državni poziv prirodna sposobnost 
muškarca i žene nije ista nego drukčija, zar ne? 


— To je pravilno. 

— A sada bi i neko drugi mogao riječi ono što si maloprije ti 
rekao, to jest da nije lako odgovoriti na to odmah, a da poslije 
razmišljanja to uopšte nije teško. 

— Mogao bi. 


— Da li onog ko će nam odgovoriti treba da zamolimo da 
prati našu raspravu, kako bismo mu mogli dokazati da u državi 
nema nikakvog posla koji bi pripadao isključivo ženskinju? 


— Razumije se. 


— Hajde, dakle — reći ćemo mu — odgovori: da li si možda 
tako mislio da je jedan po prirodi sposoban a drugi nesposoban 

za nešto zato što jedan nešto lako nauči, a drugi teško? Ili zato što 
jedan već poslije kratkog učenja postaje veoma pronicljiv u 
onome što je naučio, dok drugi ne može da zapamti ni ono što je 
naučio, ma koliko truda i vježbe u njega uložili? Ili zato što 
jednoga pri duševnom radu tijelo potpomaže u punoj mjeri, dok 
drugoga sprječava? Postoje li, osim ovih, još neki znaci po kojima 
bi mogao razlikovati sposobnog od nesposobnog? 


— Niko neće moći navesti ništa drugo — odgovori on. 


— Znaš li uopšte neku ljudsku radinost kod koje muškarci u 
svima ovim osobinama ne bi imali prednost pred ženama! Treba 
li da dugo govorimo o tkanju i spremanju peciva i jela, o tim 
vještinama u kojima ženski rod ipak nešto valja, tako da bi bilo 
veoma smješno kad bi i u tim stvarima podlegao muškarcima. 


— Istinu govoriš — reče on — da je gotovo u svima 


slučajevima jedan rod uveliko nadmašen od drugoga. Ima, 
doduše, mnogo žena koje su umnogome bolje od ljudi, ali je 
uglavnom tako kako ti kažeš. 


— Nema, prema tome, nikakvog posla u upravi države koji bi 
pripadao ženi zato što je žena, niti muškarcu zato što je 
muškarac, nego su prirodne sposobnosti podjednako podijeljene 
među oba stvorenja, i u svima poslovima može po svojoj prirodi 
učestvovati žena, i u svima poslovima muškarac, samo je žena u 
nekima slabija od muškarca. 


— Razumije se. 


— Hoćemo li, onda, sve dužnosti natovariti na muškarca, a 
na ženu nijednu? 


— Kako to? 


— Mislim da možemo reći kako je jedna žena stvorena za 
ljekara, a druga nije, i kako je jedna muzikalna, a druga nije? 


— A kako drukčije? 


— Jedna je, dakle, sposobna i za gimnastiku i za rat, a druga 
je neratoborna i nije prijateljica tjelesnih vježbi? 


— Ja tako mislim. 


— Osim toga, jedna će voljeti mudrost, a druga neće, jedna će 
biti strasna, a druga bez strasti? 


— I to se dešava. 


— Moželi, prema tome, jedna žena biti pozvana da obavlja 
posao čuvara, a da druga to ne bude? Zar nismo i među 
muškarcima odabrali samo one koji su po svojoj prirodi bili 
sposobni za taj poziv? 


— Razumije se. 


— Tako je, dakle, i kod muškarca i kod žene prirodna 
sposobnost za čuvanje države ista, bez obzira na to što je kod 
jednog slabija, a kod drugog jača. 


— Izgleda tako. 


— Za takve ljude, dakle, treba odabrati i takve žene da žive 
zajedno sa njima i da zajedno čuvaju državu, jer su one sposobne, 
1 po svojim prirodnim osobinama su im srodne. 


— Da. 


— A zar jednakim prirodama ne moraju biti dodijeljene i 
jednake dužnosti? 


— Svakako. 


— Pa onda, idući po krugu, opet dolazimo do onog ranijeg i 
tvrdimo da nije protiv prirode ako se muzičko i gimnastičko 
vaspitanje dodjeli i ženama čuvara. 


— Svakako da nije. 


— Mi, dakle, nismo kao zakon odredili ništa što bi bilo 
nemoguće i što bi ličilo na prazne želje, jer smo zakon odredili 
prema prirodi. A današnje obrnuto stanje je, kako izgleda 
neprirodno. 


— Tako izgleda. 


— Jeli naše ispitivanje bilo upućeno na to da predloži ono što 


je moguće i što je najbolje? 
— Jeste. 
— Da je to moguće, u tome smo se složili, je li? 
— Da. 
—Adajei najbolje, u tome treba tek da se složimo? 
— Takojje. 


— Da bismo jednu ženu osposobili za dužnost čuvara, za to 
nam neće poslužiti nikakvo drugo vaspitanje nego ono koje i ljude 
osposobljava za to, pošto je i kod jednog i kod drugog ista priroda, 
zar ne? 

— Nikakvo drugo. 


— A kako sada misliš o tome? 


— o čemu? 

— Da li ti sam smatraš nekog čuvara boljim a drugog gorim; 
ili misliš da su svi jednaki? 

—Tone. 


— Da li misliš da su u našoj državi koju smo sagradili postali 
bolji ljudi čuvari, ako su dobili pomenuto vaspitanje, ili obućari 
koji su vaspitani u obućarskoj vještini? 


— Smješno pitaš — reče on. 


— Razumijem — rekoh. — Ali zašto? Zar oni nisu najbolji 
među svim ostalim građanima? 


— Daleko najbolji. 
— I kako? Zar ove žene neće biti najbolje među svim ženama? 
— I to daleko najbolje — reče on. 


—A može li za državu da bude nešto bolje nego kad su njeni 
muškarci i žene što je moguće bolji? 


— Ne može. 


— A sredstvo da se to postigne je, prema našem tumačenju, 
muzičko i gimnastičko vaspitanje koje dobijaju? 


— Razumije se. 


— Mi smo, znači, zakonski odredili ne samo ono što je u 
državi moguće nego i ono što je najbolje. 


— Takoje. 


— Zene čuvara moraju se, dakle, svući, jer će mjesto odjela 
obući vrlinu, i moraju učestvovati i u ratu i u svim dužnostima 
čuvara, a nikakav drugi posao ne smiju obavljati. Ali, s obzirom 

na nježnost njihovog pola, ženama pri tom treba dodijeliti lakše 
poslove nego muškarcima. A onaj, ko se smije golim ženama kad 
tako vježbaju radi onog što je najbolje, ,,=kida nezreo plod 
mudrosti" i ne zna, čini mi se, čemu se smije i šta radi. Vrlo se 
lijepo kaže i kazivalo se da je korisno u isto vrijeme i lijepo, a 
škodljivo je ružno. 


— Sasvim tačno. 


— Možemo, dakle, reći da smo u razgovoru o ovome zakonu 
o ženama, i pošto smo utvrdili da čuvari i čuvarke treba 
zajednički da obavljaju iste poslove, prešli preko ovoga talasa. 
Ispitivanje je, štaviše, pokazalo da je ova odredba i moguća i 


korisna. 
— Od onih koji su u vrhunskoj životnoj snazi. 


— A ako se pri rađanju ne bi pazilo na to, misliš li da bi se 
tvoja rasa živine i pasa mnogo pogoršala? 

— Zacijelo — reče on. 

—A šta misliš o konjima i o drugim životinjama? Je li tamo 
drukčije? 

— To bi bilo besmisleno — reče on. 


— Avaj, prijatelju dragi — rekoh — kako visoko moraju 
stajati naši vladaoci ako je i kod ljudskog roda ovako! 


— Ali tako je — reče on. — A zašto to govoriš? 


— Zato što oni moraju — rekoh — uzimati mnoge lijekove. Za 
tjelesnu njegu, za koju nisu potrebni lijekovi nego samo 

pridržavanje naročite dijete, dovoljan je, mislim, i manje iskusan 
ljekar. Ali ako treba uzimati lijekove, onda znamo da je potreban 
odlučniji ljekar. 

— Istina je. Ali zašto to govoriš? 

— Zbog ovoga — rekoh. — Izgleda da će naši vladaoci, ako 
hoće da koriste svojim podanicima, morati da se služe mnogim 
lažima i prevarama. A mi smo rekli, da su sve takve stvari, ako su 
lijek, korisne. 

— I rekli smo s pravom to. 

— Čini se da će to pravo biti od velike važnosti pri sklapanju 
brakova i rađanju djece. 

— Kako to? 


— Tako što smo mi složno utvrdili da bi najbolji ljudi što 


češće morali da dolaze u dodir sa najboljim ženama, a najgori 
ljudi sa najgorim ženama što je moguće rjeđe da bi se, ako stado 
želi da ostane na visini, djeca onih prvih morala odgajati dok 
djeca ovih drugih ne, a sve bi to moralo ostati potpuno nepoznato 
svima izuzev vladaocima, ako čitavo stado čuvara treba da 
ostane što je moguće više pošteđeno od nesloge. 


— Sasvim tačno. 


— Znači da će se zakonom odrediti svetkovine na koje ćemo 
zajedno dovoditi i mlade nevjeste i mladoženje, a žrtve i pjesme 
naših pjesnika moraju biti dostojne svadbi koje se sklapaju. Broj 
svadbi ostavit ćemo vladaocima da bi nam oni, imajući u vidu i 
rat, i bolesti i sve stvari, sačuvali po mogućnosti, isti broj 
muškaraca, tako da naša država, ako je to moguće, ne postane ni 
veća ni manja. 


— Dobro je — reče on. 


— A zatim moramo uvesti dobro smišljen odabir, kako bi 
onaj ko je manje vrijedan kod svakog neuspjelog svadbovanja 
pripisivao krivicu slučaju, a ne vladaocima. 


— I to svakako — reče on. 


— Mladim ljudima koji su se odlikovali u ratu ili ma gdje 
treba još pored ostalih nagrada i odlikovanja dopustiti da češće 
opšte sa ženama, kako bismo i pod tim opravdanim izgovorom 
dobili što više djece od takvih. 


— Naravno. 


— Svaki put kad se dijete rodi treba da ga prime za to 
određene vlasti, muškarci ili žene, ili i jedni i drugi, jer su vlasti 
zajedničke i za žene i za muškarce. 


— Da. 


— Onda će djecu dobrih ljudi — mislim — uzeti i odnijeti 
dadiljama koje stanuju odvojeno u jednom dijelu grada, a djecu 
slabijih, ili ako se od dobrih ljudi rodilo neko sakato, sakrit će na 
nepristupačnom i nepoznatom mjestu kako to i priliči. 

— Da, ako rasa čuvara treba da ostane čista. 

— Vlasti će se, dakle, brinuti za hranu, odvodeći u zavod 
majke čija su prsa nabrekla od mlijeka, ali tako da na sve moguće 
načine spriječe da bilo koja od njih prepozna svoje dijete, a ako 
ovih nema dovoljno, dovodit će i druge žene koje imaju mlijeka, i 


brinuće se o tome da majke doje određeno vrijeme, a bdjenje i 
druge tegobe dodijelit će hranitelj kampa i odgojiteljicama. 


— Tako će ženama čuvara rađanje djece biti veoma lako — 
reče on. 


— Tako i treba — rekoh ja. — Ali da pređemo redom sve što 
smo sebi postavili kao cilj. Rekli smo da potomstvo treba da 
dolazi od onih koji su u vrhunskoj životnoj snazi. 


— Istina je. 


—A zar se i tebi ne čini da je pravo vrijeme za punu snagu 
dvadeset godina kod žene i trideset kod muškarca? 


— Na koje godine još misliš? 


— Žena treba da rađa za državu počev od dvadesete pa do 
četrdesete godine, a čovjek da počne ploditi kad pređe 


najnemirnije doba svoga života, pa do pedeset i pete godine. 


— I kod jednog i kod drugog je ovo i za tijelo iza razum 
najsnažnije doba. 


— Ako neko stariji ili mlađi od ovih stvara potomstvo, reći 
ćemo da je to zločin protiv ljudskih zakona, jer se tako državi daje 
dijete koje je rođeno potajno i koje nije začeto uz molitve, što ih 
građanstvo, prilikom sklapanja brakova, upućuju Bogu da bi se 
od dobrih rađali još bolji i od korisnih još korisniji, i jer se tako 
začinje potomstvo u tami, iz strašne razuzdanosti. 


— Te je ispravno — reče on. 


—A isti će zakon — nastavih ja — važiti i za ljude koji su u 
punoj životnoj snazi, ukoliko bez dopuštenja vladaoca opšte sa 
ženama koje su u godinama plodnosti, jer ćemo dijete koje takvi 
daju državi nazvati vanbračnim i nezakonitim. 


— S punim pravom. 


— A kad žene i ljudi pređu godine za rađanje, dat ćemo 
muškarcima slobodu da stupaju u bračnu vezu s kim hoće, samo 
ne sa kćerkom i majkom, sa kćerkama svojih kćerki ili sa majkom 
svoje majke; a žene neće smjeti da stupaju u bračnu vezu sa sinom 
ili ocem, unukom ili djedom. I kad im sve to budemo odredili, 
onda će žene morati da se staraju o tome da ne rode ako su ostale 
bremenite, a ako bi se dijete, uprkos pokušaju da se to nasilno 
spriječi, rodilo, onda se takvo dijete neće smjeti odgajati, jer za 
njega neće biti hrane. 


— Ito je pravilna odredba — reče on. — Ali kako će se očevi, 
kćeri i svi ti što si ih sad pomenuo moći međusobno prepoznavati? 


— Nikako — rekoh ja — nego će sva djeca koja se budu rodila 
između sedmog i desetog mjeseca od onog dana kad se neko 


oženio, ako su muška, biti njegovi sinovi, a ako su ženska njegove 
kćeri, iona će njega nazivati ocem, a on će njihovu djecu isto tako 
nazivati svojom unučadi i ona njega djedom a žene starom 
majkom; a oni koji su se rađali u vrijeme kad su njihovi očevi i 
majke rađali, nazivat će se sestrama i braćom, tako da se svi ti, 
koje smo sada pomenuli, neće smjeti da dotiču. 


— Tako je sasvim u redu. 


— Tako, otprilike, ili slično izgledat će zajednica žena i 
djece čuvara u tvojoj državi. A da li je to u saglasnosti sa ostalim 
državnim uređenjem i da li je to zaista najbolje uređenje tih 
prilika, to moramo daljim ispitivanjem da utvrdimo. Ili kako da 
uradimo? 


— Tako, Boga mi — reče on. 


— Zar ne bi trebalo da se na samom početku upitamo šta u 
stvari mi smatramo najvećim u izgradnji države, za čim mora da 
teži zakonodavac kad određuje zakone i šta je najveće zlo, a zatim 
da posmatramo da li se ovo o čemu smo dosad pretresali slaže sa 
tim najboljim, a ne, možda, sa onim zlim? 


— To će nas najprije dovesti do sporazuma. 

— Postoji li u državi neko veće zlo nego što je ono koje je ruši i 
mjesto jedne države stvara mnoge? I ima li većeg dobra od onoga 
što državu spaja i čini je jedinstvenom? 

— Nema. 


— A zajednička radost i zajednički bol ujedinjuju, ako 
možemo da postignemo da svi građani bar približno osjećaju istu 


radost i istu žalost kad se te stvari javljaju i kad nestaju? 


— Svakako — reče on. 


— A ako su jedni veoma tužni, a drugi neobično radosni zbog 
stanja u državi i onih koji u državi žive, onda ta podvojenost 
razdvaja? 


— Kako da ne? 


— Zar se ovo ne dešava zato što se riječi kao ,,moje", ili ,,nije 
moje", a isto tako 1,,tuđe" ne upotrebljavaju za iste stvari? 


— Tačno. 


— Inajbolje će biti upravljano onom državom u kojoj najveći 
broj članova za iste predmete i u istom značenju kaže ,,moje"i 
,nije moje"? 


— Daleko bolje od svih. 

— Kakva će, prema tome, država biti najbliža pojedincu? To 
je kao kad bi neko od nas bio povrijeđen po prstu, pa bi to osjetio 
sav organizam, preko tijela sve do duše i do onog njenog dijela 
koji vlada i koji je u njoj jedinstven, tako da ona cijela osjeća bol 
zajedno sa čitavim bolesnim tijelom, i mi onda tako i kažemo: da 
čovjek ima bolove u prstu. A zar to isto ne vrijedi i za svaki drugi 
dio čovjekovog tijela, i za svaki bol, ako ga jedan dio trpi, kao i za 
radost ako mu biva lakše? 

— Tako je — reče on — i tvoje je pitanje pravilno: najbliža je 
čovjeku ona država koja je najbolje uređena. 

— Ako se, dakle, nešto dobro, ili nešto rđavo dogodi jednom 
građaninu, onda će ovakva država, mislim, prvo reći da je to 
njena sudbina i ona će se cijela, prije svake druge, zajednički ili 
radovati, ili će zajednički trpjeti. 


— Dobro uređena država će tako i činiti. 


— Vrijeme je — rekoh — da se opet vratimo svojoj državi i 
da ispitamo da li baš ona najbolje odgovara našim 
razmatranjima, ili je to, možda, u većoj mjeri slučaj sa nekom 
drugom državom. 


— To je zaista potrebno. 

— Dakle? Ima li i u drugim državama vladalaca i naroda kao 
1 u njoj ? 

—Ima. 


—A svi oni nazivaju jedne i druge građanima? 


— Svakako. 


— A kojim imenom naziva narod vladaoce i pored toga što ih 
zove građanima? 


— U najvećem broju država zove ih despotima, a u 
demokratskim državama upotrebljavaju ovaj isti naziv: 
vladaoci. 


— A kako ih naziva narod u našoj državi? Kakvo ime daje on 
vladaocima pored toga što ih naziva: građanima? 


— Zove ih spasiocima i pomoćnicima. 
— A kako oni zovu narod? 
— Platišama i hraniteljima. 


— A kakav naziv za narod imaju vladaoci u ostalim 
državama? 


—Oni ih zovu robovima. 

— A kako se nazivaju ti vladaoci među sobom? 
— Savladarima. 

— A kako naši? 

— Sačuvarima. 


— Možeš li mi reći za vladare drugih država da li poneki od 
njih naziva poneke od savladara rođacima, dok druge naziva 
strancima? 


— Znamo mnogo takvih. 


— Rođake svakako smatra za svoje i tako ih i zove, a strance 
ne smatra tako? 


— Takoje. 

—A tvoji čuvari? Da li među njima postoji neko ko bi nekog 
od sačuvara mogao smatrati strancem i tako ga nazivati? 


— Nikako — reče on. — Jer će za svakog koga bude sreo 
misliti da mu je brat, ili sestra, otac ili mati, sin ili kći, ili da je 
neko od njihovih potomaka ili predaka. 


— Lijepo govoriš — rekoh — samo mi reci joši ovo: hoćeš li 
njih samo nazivati rođacima ili će oni u svima ovim poslovima 
morati i da rade, vodeći računa o tome imenu: kad je u pitanju, 
na primjer, sve ono što je zakonom određeno o poštovanju i 
čuvanju otaca i o dužnoj poslušnosti prema roditeljima; inače im 
ne bi išlo dobro ni kod Boga ni kod ljudi, jer se protivi i Božijem i 
ljudskom pravu onaj ko se ne upravlja po zakonu. I da li će 
ovakve ili neke drukčije glasove o očevima, na koje bi im neko 
ukazao, 10 ostalim rođacima kazivati usta građana u uši još 
male djece? 


— Takve — reče on — jer bi bilo smješno ako bi se imena 
rođaka spominjala samo ustima bez djela. 


— Znači da će se, ako se jednom građaninu dogodi sreća ili 
nesreća, u ovoj državi, prije nego u bilo kojoj drugoj, složiti u 
riječi koju smo maločas pomenuli: ovo je moja sreća, ili: ovo je 
moja nesreća. 

— Sasvim je tako. 


— A zar nismo rekli da se u tome osjećanju i u toj riječi 
odražava zajednica u radosti i u patnji? 


— Rekli srno, i to s pravom. 


— I pošto naši građani imaju najveću zajednicu u onome što 
nazivaju ,,moje", imat će najveću zajednicu i u bolu i u radosti, 
zar ne? 


— Da, najveću. 


—A jeli zajednica žena i djece čuvara razlog što je to tako i 
pored toga što i ostalo uređenje doprinosi tome? 


— Ta je zajednica najvažniji razlog. 


— A mi smo se, poredeći dobro uređenu državu sa tijelom i 
njegovim stanjem kad jedan njegov dio osjeća boli radost, složili 
u tome da je ta zajednica najveće dobro za državu? 


— Is pravom smo se u tome složili. 


— Znači da se to što pomoćnici imaju zajedničke žene i djecu 
pokazalo kao najveće dobro za državu. 

— Dabome. 

— Onda i mi ostajemo pri onome što je ranije rečeno. Kazali 
smo da čuvari ne smiju imati ni svojih kuća, ni zemlje, ni imanja, 
nego da će hranu, kao nagradu za čuvanje, primati od drugih i da 


tu nagradu za čuvanje moraju svi zajedno trošiti ako žele da 
zaista budu dobri čuvari. 


— Tako je? 


— Dali to što sam kazao, i ono što je rečeno ranije i ovo što 
sad govorim ne čini ove ljude još više pravim čuvarima i čini da 
ne ruše državu time što neće za istu stvar, nego svaki za neku 
drugu, riječi ,, moje", pri čemu će jedan sve što može vući u svoju 
kuću kako bi sam imao daleko više od drugih, a drugi će, opet, 
vući svojoj kući? I žene i djecu bi imali svako za sebe i, pošto bi to 
bila njihova svojina, onda bi svako stvarao i svoje radosti i 

bolove. Ovo, naprotiv, čini da imaju jednu predstavu o svojini i 
da težeći za njom imaju svi jednodušno, ukoliko je to moguće, i 
bolove i radosti? 


— Tačno je. 


— Dalje: zar procesi i međusobne optužbe neće, tako reći, 
nestati, pošto oni nemaju nikakve svojine osim svoga tijela, dok je 
sve ostalo zajedničko? Stoga kod njih ne postoji nikakav razlog za 
svađu, dok se ljudi inače svađaju oko novca, i djece i rodbine. 


— Oni su svakako slobodni od ovoga. 


— Kod njih neće biti ni procesa zbog nasilja ili uvreda. Pošto 
smo uveli prinudno njegovanje tijela, reći ćemo da je sasvim 
pravilno i u redu da jedan vršnjak pomaže svome drugu. 


—Is pravom. 


— Ovaj se zakon pokazuje kao dobar i u ovome: ako se neko 
naljuti na drugoga, taj će na njemu iskaliti svoj gnjev i neće ići 
dalje, u veće svađe. 

— Razumije se. 

— Stariji će imati za dužnost da upravljaju svima mlađima i 
da ih kažnjavaju. 

— Tačno. 

— A prirodno je da mlađi neće pokušavati da zlostavlja, ili 
čak tuče starije, ako to vladaoci ne narede. I mislim da mu uopšte 
neće odreći poštovanje. Dva čuvara će biti dovoljno jaka da to 
spriječe: strah i stid; stid će ga odvratiti od toga da stavi ruku na 
roditelje, a strah da drugi ne pomognu ganjanom, jedni kao 
sinovi, drugi kao braća, a neki opet, kao očevi. 


— Da, zaista će biti tako. 


— Svuda će, dakle, ljudi živjeti među sobom u miru radi 
zakona? 


— Potpuno u miru. 


— A ako čuvari ne dođu međusobno u svađu, onda se ne treba 
bojati da se ostali građani neće složiti sa njima ili sami među 
sobom. 


— Nikako. 


— Mislim se da li da uopšte pomenem najneznatnija zla od 
kojih bi bili oslobođeni, jer su ona nepristojna: laskanje 
siromašnih ljudi bogatima; dalje, brige i tegobe koje se javljaju u 
vezi sa odgojem djece i troškovima koje prouzrokuju 
najpotrebniji robovi u kući. Pri tom se oni ili zadužuju, ili poriču 
da su dužni i novac koji su na bilo koji način nabavili stavljaju na 
raspolaganje ženama, a koliko i šta pri tome trpe, moj dragi, 


jasno je da nije pristojno niti zaslužuje da se o tome govori. 


— Jasno je — reče on — čak 1 za slijepca. 


— Oni će, dakle, biti slobodni od svega toga i živjet će 
blaženim životom. 


— Kako to? 


— Jer se oni smatraju srećnima samo radi jednog djelića 
onoga zbog čega su naši čuvari srećni. Pobjeda čuvara je veća i 
njihovo izdržavanje od strane države je potpunije. Svojom 
pobjedom postižu oni blagostanje cijele države, a izdržavanje i 
sve drugo što život zahtjeva dobijaju i oni i njihova djeca, i 

država im dijeli počasne poklone dok su živi, a dostojnu pratnju 
kad umru. 


— To su zaista lijepi darovi. 


— Sjećaš li se još da nam je u ranijem razgovoru neko 
prebacio kako mi ne pravimo čuvare srećnima, jer su u 
mogućnosti da imaju sve, pa ipak nemaju ništa? A mi smo rekli 
da ćemo se time ponovo pozabaviti, ako slučajno u govoru 
dođemo do toga, a da sada samo želimo da napravimo čuvare 
čuvarima i državu takvom da bude što je moguće više srećna, a 
nećemo da se obaziremo samo na jedan stalež u njoj i da njega 
načinimo srećnim? 


— Sjećam se. 


— A sada? Ako nam život pomoćnika izgleda mnogo ljepši i 
bolji nego život pobjednika, onda se on ne može uporediti sa 


životom obućara, ili drugih nekih zanatlija ili zemljoradnika. 
— Mislim da ne može. 


— Sada, dakle, možemo reći ono što sam još onda kazao: ako 
čuvar traži sreću u tome što će prestati da bude čuvar, onda mu 
neće biti dovoljan ovako umjeren i strog život koji je, kako mi 
kažemo, najbolji, nego, kad ga bude obuzela glupa i djetinjasta 
predstava o sreći, ona će ga goniti da silom prisvoji sebi sve 
bogatstvo u državi i tako će saznati, kao što je jedan mudar rekao 
da je,,polovina nekako više nego cijelo". 


— Ako mene bude uzeo za savjetnika — reče on — ostat će pri 
onom životu. 


— Ti se, dakle, slažeš sa zajednicom žena sa muževima kakvu 
smo opisali, i sa onim što se odnosi na vaspitanje djece i zaštitu 
ostalih građana, kao i s tim da žene ostaju u gradu, da idu u 

ratove, da zajedno moraju čuvati i zajedno moraju loviti isto kao 
1 psi, da, ukoliko je to moguće, svuda i sve dijele sa muškarcima, i 
da će, ako tako rade, najbolje raditi i neće činiti ništa što bi u 
njihovim odnosima prema muškarcima bilo protiv ženske 
prirode, po kojoj su stvorene zajednice sa njima? 


— Slažem se. 


— Preostaje li nam još — rekoh — da vidimo je li moguće da 
takva zajednica postoji i kod ljudi, kao i kod drugih životinja, ina 
koji je način to moguće? 


— Pretekao si me u tome, jer sam upravo htio da ti upadnem 
u riječ. 


— Što se tiče ratovanja to je jasno kako će ratovati — rekoh. 


— Kako? — zapita ovaj. 


— Poći će zajedno u rat i povest će sobom svu svoju odraslu 
djecu kako bi ona, kao i djeca ostalih zanatlija posmatrala posao 
koji će kad odrastu imati da obavljaju, a pored posmatranja imat 
će da pomažu i služe pri svemu što se u ratu javlja i da se brinu o 
očevima i majkama. Zar nisi primjetio kako kod drugih 
zanatlija, na primjer, djeca lončara dugo pomažu prije nego što 
se i sama late lončarskog posla? 


— Svakako. 


— Dali je potrebno da oni brižljivije odgoje svoju djecu u 
vježbi i posmatranju nego čuvari? 


— To bi bilo smješno — reče. 

—A osim toga, svako živo biće boriće se naročito hrabro ako 
su prisutni i njegovi potomci. 


— Tako je. Ali, postoji velika opasnost da u slučaju poraza, 
što je lako moguće u ratu, propadnu i oni i njihova djeca i da sena 
taj način onemogući da se država opet podigne. 


— Istinu govoriš — rekoh — ali zar ne misliš da je najveća 
briga da se nikad ne izlože opasnosti? 


— Nikako. 


— I dalje? Ako već treba da se izlože opasnostima, zar ih onda 
ne treba izlagati ondje gdje će radi uspjeha biti bolji? 


— Razumije se. 


— Dali ti misliš da nema nikakve razlike u tome da li će 
djeca, koja treba da postanu ratnici, vidjeti rat ili ne, i da ne 


vrijedi izložiti se opasnosti? 
— Ne mislim, nego je od važnosti za ono što veliš. 


— Treba, dakle, ostati pri tome da djeci omogućimo 
posmatranje rata, ali se treba pobrinuti i o njihovoj bezbjednosti, 
1 onda će biti lijepo. Zar ne? 


— Da. 


— Onda će, dakle, prvo njihovi očevi biti toliko iskusni koliko 
ljudi uopšte mogu biti, i znat će koji su ratovi opasni a koji nisu. 


— Razumije se. 
— U neke od njih će, dakle, voditi djecu, a u neke neće. 


— Takoje. 


— A kao zapovjednike nad njima neće postavljati najgore 
ljude, nego ljude koji su po iskustvu i starosti sposobni da budu 
zapovjednici i vođe. 


— Tako i treba. 


— Ali, reći ćemo: mnogim ljudima se, nasuprot očekivanju, 
mnogo šta dogodilo. 

— Na svaki način. 

— Za takve slučajeve, prijatelju moj, moramo im još kao 
dječici dati krila da bi u slučaju potrebe mogli odletjeti. 

— Kako to misliš? 

— Treba ih što mlađe stavljati na konje, a kad su naučili da 
jašu, treba ih voditi da posmatraju i to ne na hrabrim i 
ratobornim, već na najhitrijim i najpitomijim konjima. Tako će 
najljepše posmatrati svoj posao i u slučaju potrebe, spasit će se na 
najsigurniji način, zajedno sa vođama za kojima idu. 


— Čini mi se da imaš pravo. 


— A kako će biti u ratu? — zapitah. — Kako treba da se drže 
tvoji ratnici jedan prema drugom, a kako prema neprijateljima? 
Da li sam dobro pogodio ili ne? 

— Reci, šta? 


— Zar nećemo onoga ko napusti bojni red, ili baci oružje, ili 
iz strašljivosti učini nešto slično staviti među zanatlije i 
zemljoradnike? 


— Dabome. 


— A onoga ko živ dospije neprijatelju u ruke, treba 
pobjednicima ostaviti kao poklon da rade sa zarobljenikom šta 
žele? 


— Razumije se. 


—A da li misliš da će onoga ko se odlikovao i stekao slavu svi 
dječaci i mladići koji su pošli u rat odmah morati redom da 
ovjenčaju ili ne? 

— Mislim da hoće. 

—I da mu, osim toga, svako mora stegnuti desnicu? 

110. 


— Ali ovo sad, mislim, da ti se neće više dopasti — rekoh. 


— Šta to? 


— Da on poljubi svakog i da od svakog primi poljubac! 


— To mi se baš najviše dopada — reče on. — I Ja uz taj zakon 
dodajem još i ovo: sve dok su na tom ratnom pohodu, ne smije se 
niko koga on želi da ljubi oduprijeti, tako da postane još hrabriji i 
pobere ratnu nagradu ako ima neke sklonosti prema djevojci. 


— Lijepo — rekoh. — Mi smo već rekli da je za vrlog mladića 
pripremljeno više brakova nego za druge, i da na njega izbor 


mora pasti češće nego na druge, kako bi ovakav čovjek imao što 
više potomstva. 


— Da, to smo već rekli. 


213 


—Aipravično je nagrađivati dobre mladiće na ovaj način. 
Jer kad se istakne u ratu treba ga nagraditi, velikim komadom 
mesa, jer je to čast za mladog i hrabrog junaka, a ne donosi samo 
počast, već čini i snažnijim. 
— Tako je — reče on. 


— I mi ćemo za svoje hrabre junake, ukoliko su se oni takvi 
pokazali, u svim takvim prilikama proslavljati i himnama i svim 
onim što smo sad pomenuli, a pored toga još ,,počasnim mjestom" 
i punim čašama, kako bismo hrabre muškarce i žene u isto 
vrijeme i proslavili i osnažili. 

— Vrlo lijepo govoriš. 


— Dobro. A zar za onoga ko je među poginulima u ratu 
slavno umro, nećemo reći da on, prije svih drugih, pripada 
zlatnom rodu? 


— Prije svih, svakako. 


— I hoćemo li vjerovati da ako neki iz toga roda umru, onda 
postanu duhovi dobri i zemaljski, koji brane od zla, i čuvari su 
ljudima smrtnim? 


— Hoćemo. 


— A hoćemo li njihove grobove ubuduće njegovati i poštovati 
kao grobove junaka? I da li će isto važiti i za slučaj da neko od 
njih, koji su se u životu odlikovali kao dobri, umre od starosti ili 
na neki drugi način? 


— To bi bilo pravo. 


— Dalje. Kako će naši vojnici postupati sa neprijateljima? 


— Kako to misliš? 

— Prvo što se tiče zarobljavanja. Da li ti se čini pravičnim da 
porobljavaju naše, ili treba da se, po mogućnosti, nauče da 
poštede takvo pleme? 


— U svakom slučaju i uopšte je bolje da štede jedni druge. 


— Dalje. Da li je lijepo opljačkati poslije pobjede pale borce, 
osim što će im se oduzeti oružje. Zar to plašljivcima ne bi mogao 
biti izgovor da ne pođu na protivnika, jer baveći se oko mrtvog 
rade, tobože, nešto potrebno i zar nisu već mnogobrojne vojske 
propale zbog ovakve pljačke? 


— Svakako. 


— I zar ti se ne čini da ne dolikuje slobodnom čovjeku i da je 
gramžljivo opljačkati mrtvaca, a da je znak ženskog i sitnog 
shvatanja smatrati leš za neprijatelja, kad je ovaj već pobjegao i 
kad je od svega čime se borio ostavio samo to? Ili misliš da oni koji 


ovako rade čine drukčije nego psi koji se ljute na kamenje kojim ih 
gađaju, a ne napadaju na one koji su to kamenje bacili? 


— Nečine. 


— Treba, dakle, da izostane pljačkanje leševa i svako 
sprječavanje sahranjivanja. 


— Treba da prestane, tako mi... 


— A kad je u pitanju uništavanje zemlje i spaljivanje kuća? 
Kako će tvoji vojnici postupiti prema neprijateljima? 


— Rado bih čuo tvoje mišljenje i o tome. 

— Meni se čini — rekoh — da ne treba činiti nijedno od ovoga, 
nego samo uzeti godišnji rod. A hoćeš li da ti kažem zašto? 


— Razumije se da hoću. 


— Meni izgleda da, kao što su rat i nesloga dva imena, 
postoje i dva stanja koja tim imenima odgovaraju. Od ta dva, 
jedno je sukob između srodnika i saplemenika, a druga između 
raznih plemena. Neprijateljstvo među srodnicima zove se 
nesloga, a neprijateljstvo sa strancima zove se rat. 


— To što kažeš nije ništa neobično. 


— Pazi sad da li i ovo govorim dobro: ja, ustvari, tvrdim da 
su naša plemena među sobom u srodstvu i da su domaća, a da su 
drugim narodima strana i tuđa. 


— Tako je. 


— Ako se, dakle, borimo protiv stranaca i stranci protiv nas, 
reći ćemo da vode rat, da su po prirodi neprijatelji i da to 
neprijateljstvo i treba da se zove rat. Ako se, međutim, naši bore 
protiv naših, reći ćemo da su oni po prirodi prijatelji, a da je 
država u takvom stanju bolesna i pobunjena i takvo 
neprijateljstvo treba nazvati neslogom. 


— Saglašavam se — reče — da se to tako ustanovi. 


— Gledaj onda — rekoh — ono oko čega smo se sada saglasili 
da je nesloga. Svuda gdje se tako nešto dogodi, država će se 
raspasti na dva dijela, pa će jedni drugima pustošiti polja i paliti 
kuće, a takvu neslogu ćemo onda ocjenjivati kao zločinačku, te 
nijednu od zavađenih stranaka nećemo smatrati patriotskom. 
Uostalom, zar bi se oni koji doista vole svoju državu ikada usudili 
da tako pustoše svoju hraniteljicu i majku. Ali u skladu je s 
pravom mjerom ako pobjednici pobijeđenima samo oduzmu 

ljetinu, i ako pomišljaju na to da će se jednom pomiriti i da neće 
uvijek ratovati. 


— Taj postupak je doista mnogo manje divljački nego onaj. 


— A, onda — zapitah — zar neće država koju gradiš biti 
helenska? 


— Treba da bude. 
— Zar neće onda njeni građani biti i dobri i blagi? 
— Oni moraju takvi da budu. 


—A zar neće biti i naši prijatelji? I zar je neće smatrati 
domaćom, i zar neće imati sve zajedničko sa ostalim 
državljanima? 


— Hoće, sigurno. 


— Onda će svađu sa njima, sa svojim rođacima, dakle, 
smatrati za neslogu i neće je zvati ratom? 


— Neće. 
— Ioni će se razdvajati da bi se opet pomirili? 
— Razumije se. 


— Oni će ih blagonaklono poučavati i neće ih kažnjavati 
ropstvom ili smrću, jer su njihovi učitelji, a ne neprijatelji. 


— Takoje. 


— I tako građani neće pljačkati državu, neće paliti kuće i neće 
smatrati da su u svakom gradu svi stanovnici njihovi 
neprijatelji, i ljudi, i žene, 1 djeca, nego će uvijek znati da su 
njihovi neprijatelji malobrojni, i da su to samo oni koji su tu 
nesuglasicu prouzrokovali. Zbog svega toga neće pustošiti 

njihova polja, pošto su mnogi među njima njihovi prijatelji, niti 
će rušiti kuće nego će ići samo za tim da pronađu krivce, kako bi 
oni bili kažnjeni od nevinih koji su stradali. 


— Slažem se s tim da naši građani tako treba da postupaju 
prema svojim protivnicima, a prema strancima da se odnose 
onako kao sada naši jedni prema drugima. 


— Tako ćemo, dakle, čuvarima dati i taj zakon, da ne pustoše 
zemlju i da ne pale kuće? 


— Dajmo ga — reče on — i onda ćemo moći reći da smo i 
njime, kao i onim ranijim, pogodili ono što je pravo. 


— Ali mi se čini, da se ti, ako te ostavimo da i dalje ovako 
govoriš, nećeš sjetiti onoga što si ostavio za kasnije da bi prvo 
pretresao ovo drugo, ustvari: da li je ova država moguća, i na koji 
način moguća? Da bi joj, ukoliko bi postojala, išlo sve dobro, s tim 
se slažem lako si ti mnogo šta izostavio, i isto tako vjerujem da 
bismo se i sa neprijateljima vrlo dobro borili, jer jedni druge ne bi 
nipošto ostavljali na cjedilu, jer bi svako poznavao onog drugogi 
nazivao ga imenom: brata, oca, sina. A ako bi u rat pošle i žene, 
pa bilo da su u istom redu ili smještene pozadi da plaše 
neprijatelja ili da budu od pomoći, znam da bi smo onda bili 
sasvim nepobjedivi. Vidim i sva dobra njena u mirno doba, iako 
ih nismo pomenuli. Pa kako se ja slažem sa svim ovim i sa još 
hiljadu drugih dobara, koje bi ovakva država, kad bi se stvorila, 
imala, nemoj više govoriti o tome, nego pokušajmo da se 
ubijedimo u to da je ona moguća i kako može da postoji, a 
ostavimo ostalo na miru. 


— Navalio si na moj govor iznenada, kao bujica, i nemaš 
milosti prema mome oklijevanju. Možda i ne znaš da sad, kad 
sam jedva utekao od prva dva talasa, navaljuješ na mene najveći 
i najteži od njih, a to je treći. Ali kad ga budeš vidio i čuo, smilovat 
ćeš se na mene i osjetiti da sam s pravom oklijevao i bojao se da 
izgovorim takvu nečuvenu riječi da pokušam da je pobliže 
ispitam. 


— Ukoliko više ovako govoriš — reče on — utoliko ćemo te 
teže pustiti iz ruku, prije nego što nam budeš rekao kako može da 
postane ovakva država. Hajde, govori i nemoj se zadržavati. 


— Kad je tako, onda, prije svega, treba pomisliti na to da smo 
do toga došli tražeći šta je to pravičnost, a šta nepravičnost. 


— Da. Ali čemu to? — zapita on. 


— Ničemu; ali ako smo pronašli šta je pravičnost, hoćemo li 


onda zahtijevati da se pravičan čovjek ni u čem ne razlikuje od 
nje, nego da mora biti potpuno i sasvim kao i ona? Ili ćemo se 
zadovoljiti time da se on pravičnosti što više približi i da u njoj 
učestvuje više nego drugi? 


— Zadovoljit ćemo se ovim drugim — reče on. 


— Uzor (paradigma) je dakle bio cilj kojem smo težili kad 
smo istraživali šta je pravičnost sama po sebi, i ispitivali kakav 
bi bio karakter savršeno pravičnog čovjeka kad bi takav mogao 
postojati, te s druge strane šta je nepravičnost i šta je čovjek koji 
bi u najvećoj mjeri bio nepravičan. Upravljajući naš pogled na to, 
htjeli smo da vidimo kako nam se oni pokazuju u odnosu prema 
sreći 1 onome što je ovoj suprotno, te da bismo i mi sami bili tako 
prisiljeni da se saglasimo oko toga da će i svako od nas ko je 

njima sličan imati i sudbu sličnu njihovoj. U svemu tome, nije 
nam bila svrha dokazivanje da je tako što moguće ostvariti. 

— o tome — reče — Istinu govoriš. 

—A dali misliš da bi dobar slikar koji bi naslikao uzornog 
čovjeka, najljepšeg čovjeka, i koji bi svojoj slici dao sve što je 
potrebno, a poslije ne bi mogao da dokaže da takav čovjek može i 
da postoji, da li misliš da bi on zato bio manje dobar slikar? 


— Ne mislim to, Boga mi. 


— Kako? Pa zar mi nismo, kako kažemo, riječima stvorili 
uzor dobre države? 


— Jesmo. 


— Pa zar misliš da smo govorili manje dobro zato što, 
možda, nećemo moći dokazati da se država kakvu smo opisali 
zaista može osnovati? 


— Nikako. 


— Evo, to je istina o tome — rekoh. —-A akoje potrebno dati 
učinim i tu uslugu i da pokažem na koji način i gdje bi ona 
najprije bila moguća, onda se opet moraš sa mnom složiti u istoj 
stvari. 


— U kojoj? 


— Moželi se nešto ostvariti upravo onako kako se kaže, ili je 
u prirodi da je djelo dalje od istine nego što je to riječ, pa makar 
nekom to i ne izgledalo tako? Da li se slažeš da je tako ili ne? 


— Slažem se. 


— Nemoj me onda prisiljavati da dokazujem kako se ono što 
smo riječima prešli mora i u istini u potpunosti ostvariti, nego 


ako smo uspjeli da ostvarimo državu najbližu onoj koju smo 
opisali, onda hajde da kažemo ono što ti zahtijevaš: da smo 
pronašli mogućnost njenog postanka. Hoćeš li biti zadovoljan 
tim rezultatom? Meni bi on bio dovoljan. 


—I meni. 


— Poslije ovoga moramo, kako izgleda, pokušati da 
tražimo i da pokažemo šta je to loše u državama, te ne žive tako, i 
šta je ono najmanje što treba promijeniti da bi država došla do 
takvog oblika državnog uređenja; najbolje će biti ako to bude 
jedna stvar, a ako ne, onda dvije, a ako ni tako ne ide, onda što 
manji i beznačajniji broj. 

— Svakako. 

Bio je to: 

LOŠ POKUŠAJ kao, filodoksa(prijatelja mnjenja), a ne 
filozofa (prijatelja mudrosti) 


Za sada.. 


— Nama se čini da bi se ta promjena izvršila kad bismo 
izmijenili samo jednu stvar; to, doduše, ne bi bilo ni malo ni lako, 
ali bi bilo moguće. 


— Šta to? — zapita on. 


— Sada dolazim do onog što smo uporedili sa najvećim 
talasom — rekoh. — Ali to se mora reći, pa makar nastao talas 
smjeha i poruge, i makar me on prekrio. Pazi dakle šta ću reći! 


— Reci! 


— Ako u državama ne postanu filozofi kraljevi — rekoh — ili, 
ako sadašnji kraljevi i vlastodršci ne postanu pravi i dobri 
filozofi, i ako oboje: politička moć i filozofija (ljubav prema 
mudrosti) ne postanu jedno, i ako se silom ne isključe one 
mnogobrojne prirode koje teže samo za jednim, ili samo za 
drugim, onda, moj dragi, neće prestati nesreće ne samo za države 
nego, kako mislim, ni za ljudski rod, i državno uređenje koje smo 
sada riječima opisali neće postati moguće niti će ugledati 
svjetlost sunca. I to je ono što mi već odavno naređuje da 
oklijevam, jer znam kakve će se nečuvene stvari govoriti u vezi sa 
ovim. Jer je teško uvidjeti da nema drugog puta ka sreći ni za 
pojedinca ni za cjelinu. 


Tada on reče: 


— Izbacio si takvu tvrdnju i takav govor da, pošto si tako 
nešto učinio, možeš očekivati da ćete napasti veliko mnoštvo 
uglednih ljudi, koji će odbaciti odjeću i, sasvim ogoljeli, dograbit 
će prvo oružje koje im dođe do ruku, te će svom snagom na tebe 
navaliti spremni da izvrše junačko djelo. Pa ako ne budeš mogao 
da se od njih odbraniš riječima i umakneš im, pogodit će te njihov 
prezir i ruganje i to će ti biti kazna. 


—A zar nisi ti kriv za to? — upitah ga. 


— Jesam — reče on — ali sam dobro učinio. I ja te neću izdati, 
nego ću ti pomoći kako znam. Možda svojom naklonošću i 
hrabrenjem, a možda mogu i da ti odgovorim okretnije nego neko 
drugi. Pokušaj da sa takvim pomoćnikom dokažeš onima koji ne 
vjeruju da je tako kako ti kažeš. 

— Kad mi nudiš tako veliku pomoć u borbi — rekoh — onda 
moram pokušati. Ako hoćemo da pobjegnemo onima kojeti 
pominješ, mislim da je potrebno utvrditi na kakve filozofe 
mislimo kad se usuđujemo da za njih zahtijevamo vlast. Kad sve 
to postane jasno, onda ćemo se moći braniti dokazom da nekima 
po prirodi odgovara da se bave filozofijom i da upravljaju 
državom, a drugima je, opet, bolje da se njom ne bave i da slušaju 
vođu. 


— Pravo je vrijeme da tu stvar odrediš — reče on. 


— Onda hajde, pođi za mnom tim putem. Možda ćemo 
zajedno uspjeti da to razjasnimo. 


— Vodi me — reče on. 


— Morat ću da te podsjetim — rekoh — a možda se i sam 
sjećaš: kad neko nešto voli, za njega nećemo, ako treba da je dobro 
rečeno, reći da on voli samo jedan dio toga a drugi ne, već da voli 
cijelu stvar. 


— Čini mi se da me na to moraš podsjetiti jer ne shvatam 
sasvim. 


— o ti, nekom drugom bi više dolikovalo da govori tako kao 
što ti govoriš. Nije lijepo da erotičan čovjek ne zna kako sve žene u 
cvjetnim godinama nekako uzbuđuju i izazivaju prijatelje i 
ljubavnike jer se čini da zaslužuju pažnju i ljubav. Zar sa lijepim 
djevojkama ne radite tako? Ovu zato što ima prćast nos nazivate 
ljupkom i hvalite je; kriv nos drugoj zovete kraljevskim, a 
najljepši vam je onaj koji se nalazi između ove dvije. Misliš li da 


je ime:,,boje kao med" izmislio neko drugi a ne ljubavnik koji 
rado gleda bljedilo nekoga ko je u cvijetu mladosti? Jednom 
riječju: vi primate svaki izgovor, i dobrodošla vam je svaka riječ 
samo da ne biste odbili nijednu u cvijetu mladosti. 


— Ako želiš da, pozivajući se na moju prirodu, govoriš tako o 
ljubavnicama uopšte da tako rade, pristajem radi naše rasprave. 

— Dalje — rekoh — zar ne vidiš da ljubitelji vina čine to isto i 
da oni vole svako vino i pod svakim izgovorom? 

— Vidim. 

— I kod slavoljubivih, mislim, vidiš to isto: ako ne mogu da 
budu vojskovođe, oni će biti zapovjednici, i ako kod viših i 
moćnijih ne uživaju počasti zadovoljavaju se time da ih poštuju 
manji i neznatniji, jer teže samo za počastima. 

—Toje tačno. 

— Reci je li ovo tačno ili nije: ako za nekog kažemo da je 


željan nečega, kažemo li da on teži za cijelom stvari ili samo za 
jednim njenim dijelom a za drugim ne? 


— Za cijelim. 


— A zar onda ne moramo reći i da filozof teži za mudrošću, i 
to ne samo za jednom ili drugom, već za celokupnom? 


— Istina je. 


— Za onog, dakle, ko pokazuje odbojnost prema naukama, 
naročito za onog ko je još mlad i kad ne umije da razlikuje 
korisno od nekorisnog, nećemo reći da je ljubitelj znanja niti da je 
ljubitelj mudrosti, kao što za onoga ko je probirljiv u jelu ne 
kažemo da je gladan, ni da žudi za jelom, niti da je ljubitelj jela, 
nego da je loš u jelu. 


— I to ćemo reći s pravom. 


— A za onog ko se ne usteže da se ogleda u svim vrstama 
proučavanja, i ko se radosno prihvata učenja i u tome je nezasit, 


hoćemo li takvog s pravom nazvati ljubiteljem mudrosti, ili 
filozofom? 


Tada on reče: 


— Onda ćeš naći mnoštvo takvih čudnovatih ljudi. Jer takve 
osobine, mislim, pripadaju svim ljubiteljima priredbi, jer i oni 
uživaju u tome da nešto nauče. Pa i oni koji vole da slušaju 
dovoljno su čudnovati, te i njih možemo nazvati ljubiteljima 
mudrosti, ili filozofima. Takve ljude ne bi mogao nagovoriti da 
prate neku ozbiljnu raspravu ili neku priredbu te vrste, ali oni će 
trčati na svaku svečanost, ne propuštajući ni one koje se izvode u 
gradu, ni one koje se priređuju drugdje, kao da su svoje uši 
iznajmili za sve horove. Hoćemo li sve ove, i druge takve 
radoznalce i one koji se bave tim neznatnim vještinama nazvati 


filozofima? 


— Nipošto, ali treba reći da su oni slični filozofima. 


— A koje ti nazivaš pravim filozofima? 
— One koji rado gledaju istinu — rekoh. 
— To je dobro — reče on — ali kako to misliš? 


— Za nekog drugog to nije lako — rekoh — ali mislim da ćeš 
se ti složiti u tome. 


— U čemu? 

— Pošto je lijepo suprotno ružnome, onda su to dvije stvari? 
— Razumije se. 

— Pa pošto su dvije, onda je svaka jedna? 

zglilo: 


— Isto vrijedi i za pravično i nepravično, i za dobro i zlo, iza 
sve druge pojmove; svaka pojedina stvar je jedna, ali u vezi sa 
radnjama, i tijelima, i među sobom pojavljuju se svuda i svaka 
izgleda kao mnogo njih. 

— Imaš pravo. 

— Zato ja i razlikujem — rekoh — s jedne strane, one koje ti 
maločas pomenu kao radoznale, kao prijatelje umjetnosti i kao 
praktične ljude, a s druge, opet, odvajam one o kojima je riječi 
koje bismo jedino s pravom mogli nazvati filozofima. 


— Kako to misliš? 


— Radoznalci, oni koji rado slušaju i posmatraju, raduju se 
lijepim tonovima, lijepim bojama i oblicima i svemu što je od 
toga stvoreno, ali njihov duh nije sposoban da vidi prirodu 
lijepog po sebi i da to voli. 


— Tako je zaista. 


— Zar neće biti rijetki oni koji su sposobni da se približe 
lijepom po sebi i da ga kao takvog gledaju? 


— Veoma rijetki. 


— Dali ti onaj ko vjeruje u pojedine lijepe stvari, anei u 
ljepotu samu i koji ne može ići za onim ko ga vodi do saznanja, 
liči na čovjeka koji živi u snu, ili na nekoga ko je u budnom 
stanju? Razmisli samo: zar to nije san kad čovjek slično ne vidi 


kao slično, nego kao samu stvar, pa bilo da je to u snu, ili u 
budnom stanju? 


— Ja bih rekao da takav čovjek sanja. 


— Dalje. Da li sanja, ili je budan onaj čovjek koji smatra da je 
nešto lijepo samo po sebi, koji može da vidi i to samo za sebe, i 
stvari koje u njemu učestvuju, i koji te druge stvari ne smatra za 
samu ljepotu, niti ljepotu izjednačuje sa tim stvarima? 


— On je sasvim budan. 


— Hoćemo li onda biti u pravu ako duhovno stanje jednoga 
nazovemo saznajučim i saznanjem, duhovno stanje onog drugog 
pomišljajučim i mnjenjem? 

— Razumije se. 


— A kad bi se ovaj na nas ljutio zato što kažem da samo 
pomišlja, a ne saznaje, i kad bi poricao da govorimo istinu, 
možemo li naći neki način da ga umirimo i da ga nekako 
ubijedimo, ne govoreći mu otvoreno da njegov duh nije zdrav? 


— To bismo morali pokušati — reče on. 


— Razmisli, dakle, šta bismo mu rekli. Šta misliš, kako bi 
bilo da ga na ovaj način ispitamo: da mu kažemo kako mu 
nećemo zavidjeti ako nešto zna, ali da bismo rado vidjeli da li 
zaista zna. Neka nam kaže ovo: da li onaj ko saznaje, saznaje 
nešto, ili ne saznaje ništa? A sada, odgovori ti mjesto njega! 


— Odgovorit ću — reče on — da on nešto saznaje. 
— Nešto što jeste ili nešto što nije? 


— Nešto što postoji. Jer kako bi se moglo saznati ono što nije? 


— Nije potrebno da to sa više strana ispitujemo, jer smo 
dovoljno ubjeđeni da je potpuno biće, potpuno saznatljivo i da 
nebiće ni na koji način nije saznatljivo? 


— Više nego dovoljno. 


— Dobro. Ali ako ima nečeg što istovremeno i jeste i nije, hoće 
li to biti između onog što apsolutno i bezuslovno jeste, i onog što 
ni na koji način nije? 

— Između. 


— Hoće li onda znanje pripadati onome što jeste, dok će se 
neznanje po nužnosti odnositi na ono što nije? A za ono što je 
između morat ćemo potražiti nešto što je između neznanja i 
znanja, ako tako nešto uopšte postoji? 


— Svakako. 

—A ima li nečega što nazivamo mnjenjem? 

— Kako da ne bi bilo? 

— Da li je takva sposobnost drukčija od znanja, ili je ista? 

— Drukčija. 

— Mnjenje se dakle odnosi na jedno, a znanje na drugo, 
svako prema svojoj sposobnosti. 


— Takoje. 


— Možemo li onda reći da se znanje prirodno odnosi na ono 
što jest, da saznaje to što jest i kako jest? Ali možda je bolje da 
prije nego što tako postupimo, nužno preduzmemo sljedeće 
distinkcije. 


— Koje? 


— Reći ćemo da moći, tj. sposobnosti, sačinjavaju rod bića 
pomoću kojih mi činimo ono što možemo, kao što i sve drugo — 
prema svojim moćima — čini ono što može. Mislim, na primjer, 


da su vid i sluh sposobnosti, ako razumiješ šta namjeravam da 
kažem ,,vrsta bića". 


— Da, razumijem. 


— Slušaj, dakle, kako ja mislim o tome. Na tim 
sposobnostima ne vidim ni boju, ni oblik, ni bilo šta drugo slično 
tome što mnogi predmeti imaju i na šta ja gledam kad hoću da 
nađem razliku između nekih stvari, da li je nešto ovako ili onako. 
Zato kod sposobnosti gledam samo na to za šta je ona i šta ona 


ČINI, 1 po tome sam svaku od njih nazvao sposobnošću. One koje 
su određene za isto i koje čine isto kažem da su iste, a one koje su 
određene za druge ciljeve i koje drugo čine, nazivam različnim? A 
ti? Kako ti radiš? 


— Isto tako. 


— Vrati se opet, prijatelju, — rekoh. — Kažeš li za znanje da 
je to neka sposobnost? Ili u koju vrstu ti njega ubrajaš? 


— U tu — reče on. — I to kao najjaču među svima 
sposobnostima. 


— A hoćemo li i mnjenje ubrajati među sposobnosti, ili u 
neku drugu vrstu? 

— Nikako u sposobnosti — reče on — jer mnjenje nije ništa 
drugo nego ono čime možemo da pomišljamo. 

— A malo prije si se složio s time da znanje i mnjenje nisu 
Isto. 


— Pa kako bi razuman čovjek mogao smatrati da je 
pogrješivo isto ono što i nije pogrješivo? 


— Dobro — rekoh — jasno je da smo se složili u tome da je 
mnjenje jedno, a znanje drugo. 


— Svakako. 


— I pošto su to različite sposobnosti, onda one i postoje za 
različite stvari. 


— Razumije se. 


— Znanje se, dakle, svakako odnosi na ono što jeste, a cilj mu 
je da sazna kako biće jeste? 


— Da. 
— A mnjenje je, velimo, radi pomišljanja? 


— Da. 


— Dali ono pomišlja istu stvar koju znanje saznaje, i da li je 
ono što je saznatljivo i ono što je pomišljivo isto, ili je to 
nemoguće? 


— To je nemoguće, prema onom što smo prihvatili — reče on. 
— Jer ako se različite sposobnosti prirodno odnose na različite 
stvari, i ako su oboje, tj. i mnjenje i znanje, sposobnosti, ali takve 
da se jedna razlikuje od druge, kao što smo rekli — tada ni ono što 
je saznatljivo i ono što je pomišljivo ne može biti isto. 


— Pa onda, ako je biće ono što je saznatljivo, ono što je 
pomišljivo mora biti nešto drugo a ne biće? 


— Nešto drugo. 

— Dalj je to,,nešto drugo" što se pomišlja u stvari nebiće, ili 
je nebiće nešto što se ne može ni pomišljati? Razmisli. Zar onaj ko 
pomišlja nije svoje mnjenje upravio na nešto? Ili, da ponovimo, 
pomišljati znači pomišljati ništa? 

— Ne može se pomišljati ništa. 

— Onda onaj ko pomišlja ima u vidu nešto na šta pomišlja? 

— Da. 


— Ali nebiće nećemo nazvati ,,nečim", nego će biti ispravnije 
ako kažemo da je ono ništa? 


— Svakako. 


— Nebiće smo dakle po nužnosti označili kao neznanje, a biće 
kao znanje? 


— Ispravno — reče on. 

— Prema tome, mnjenje ne pomišlja ni biće ni nebiće? 

— Doista, ne. 

— Tada mnjenje ne bi bilo neznanje, a ne bi bilo ni znanje? 
— Čini se da ne bi. 


— Dalije ono izvan ovih i to tako da ih prevazilazi: znanje u 
jasnosti ili neznanje u nejasnosti? 


— Ni jedno ni drugo. 


— Pa zar ti onda mnjenje ne izgleda kao nešto što je tamnije 
od znanja a svijetlije od neznanja? 


— Sasvim tako — reče. 


— Biće, dakle, da je mnjenje negdje u prostoru koji se graniči 
znanjem i neznanjem? 


— Da. 
— Dakle, negdje između ovih? 
— Sasvim tačno. 


— Pa zar nismo naprijed već rekli da, ako bi se nešto 
pokazalo takvo da ujedno i jeste i nije, onda bi takvo nešto ležalo 
između čistog bića i potpunog nebitka, te mu kao takvom ne bi 
odgovaralo ni znanje ni neznanje, nego ono što se nalazi između 
neznanja i znanja? 


— Ispravno. 


— A sada smo utvrdili da je to što se nalazi između, ono isto 
što smo nazvali mnjenjem? 


— Utvrdili smo. 

— Čini se da nam je, po svemu sudeći, još preostalo da 
otkrijemo ono što učestvuje u oboma, i u bivstvovanju i u ne 
bivstvovanju, ali koje, ispravno govoreći, nije ni jedno ni drugo u 
čistom vidu. Pa ako ga otkrijemo, s pravom ćemo ga označiti kao 
ono što je određeno da bude pomišljivo. Tako ćemo svakom dati 
svoje: krajnostima ono što je krajnje, a onome što između njih 
posreduje ono što posreduje. Hoćemo li tako postupiti? 


— Baštako. 


— Budući da je to tako pretpostavljeno, reći ću neka mi 
govori i odgovori onaj poštenjaković koji misli da nema lijepog po 
sebi niti ideje ljepote po sebi, koja bi uvijek ostajala ista i 
nepromjenljiva; onaj radoznalac koji drži do mnoštva lijepih 

stvari i koji ne može da podnese i da sluša bilo kog ko mu govori 
da je ljepota jedna, da je pravda jedna, i druge takve stvari — a 
ovo će biti moje pitanje: ,,Ima li, o vrli čovječe, među tim mnogim 
lijepim stvarima i neka koja će se katkad pokazati ružna? A među 
pravičnim neka koja se ne bi pokazala nepravična? A među 
pobožnim neka koja se ne bi pokazala nepobožna?" 


— Ne, nego je nužno — reče — da se one pokazuju i lijepe i 
ružne, a tako je i sa ostalima za koje pitaš. 


— A u onome što se odnosi na mnoge dvostruke stvari? Hoće li 
se one rijeđe pokazivati kao polovine nego kao dvostruke? 


— Neće. 


— A stvari velike i male, lake i teške — hoće li one radije 
primiti te predikate, ili one koji su ovima suprotni? 


— Ne — reče — nego će uvijek svaka od tih stvari učestvovati 
1 u jednom i drugom. 


— Da onda svaka od tog mnoštva stvari prije jeste nego što 
nije ono što joj se pripisuje? 

— Ovo mi — reče on — liči na dvosmislenosti kojima se 
zabavljamo na gozbama, i na dječiju zagonetku o evnuhu i 
njegovom hitcu na slijepog miša, u kojoj se pitamo čime ga je i 
gdje pogodio. A i stvari o kojima smo govorili su slično tome 
dvosmislene, te nijednu od njih ne možemo strogo shvatiti, ni da 
jeste ni da nije, da li je jedno ili drugo od toga, ili nije ni jedno ni 
drugo. 


— Znaš li onda — rekoh ja — kakvu upotrebu ćeš im odrediti? 
Možeš li im naći bolje mjesto gdje ćeš ih postaviti nego što je ono 
između bića i ne bivstvovanja? Jer nigdje se neće pojaviti neko 
mjesto koje je tamnije od nebića da bi tim stvarima dao više ne 


bivstvovanja, niti svijetlije od bića da bi im dao više 
bivstvovanja. 


— To je cijela istina — reče on. 


— Čini se da smo otkrili da mnoge uobičajene predstave, koje 
mnoštvo prihvata, o lijepom i o drugim takvim stvarima padaju 
negdje između onoga što nije i onoga što na jasan način jeste. 


— Da, to smo otkrili. 


— A naprijed smo se već složili u tome da ako se tako nešto 
pokaže, onda ga moramo nazvati ,,onim što se pomišlja", a ne 
, onim što se zna", a ono što luta u onom međuprostoru mora biti 
uhvaćeno sposobnošću koja se i sama nalazi između (neznanja i 
znanja). 


— U tome smo se složili. 


— Prema tome, oni koji vide mnoge lijepe stvari, a ono što je 
lijepo po sebi ne vide, i koji povrh toga nisu u stanju ni da prate 
nekog drugog ko bi ih toj ljepoti po sebi vodio; oni koji vide mnoge 
pravične stvari, a ono što je po sebi pravično ne vide, i tako u 
svemu — za takve ćemo reći da o svemu tome imaju mnjenja, ali 
da o tome o čemu imaju mnjenja ne znaju ništa. 


— Nužno je da tako kažemo — reče on. 


— A za one druge koji u svakom takvom slučaju vide ono što 
po sebi jeste i što uvijek ostaje isto — hoćemo li reći da oni ne 
pomišljaju, nego da znaju? 


—Ito nužno slijedi. 


— Pa ako je tako, onda ćemo za ove reći da cijene i vole ono 
što je predmet znanja, a za one da cijene i vole ono što je predmet 
mnjenja? Ili se možda ne sjećamo da smo već govorili o tome kako 


ovi posljednji vole lijepe tonove i boje i slične stvari, ali da ne 
mogu podnijeti ljepotu po sebi kao ono što jest? 

— Sjećamo se toga. 

— Onda nećemo pogriješiti ako ih nazovemo filodoksima 
(prijateljima mnjenja), prije nego filozofima (prijateljima 
mudrosti)? I zar će se oni mnogo na nas ljutiti ako budemo tako 
govorili? 

— Neće, ako poslušaju moj savjet, jer ljutiti se na istinu nije 
legitimno. 

—A one koji rado prihvataju sve što istinski jest, moramo li 
imenovati filozofima, a ne filodoksima? 


— Na svaki način. 

— Koji su ljudi prijatelji mudrosti, — a koji nisu, to se 
pokazuje tek s mukom i poslije dugog raspravljanja. 


— Možda u kratkoj raspravi to ne bi bilo moguće. 


— Ne bi, kako izgleda — rekoh. — Ali mi se čini da bi se to 
pokazalo još bolje kad bismo imali da govorimo samo o tome i 


kad ne bismo morali da pretresemo toliko stvari da bismo 
pronašli u čemu se pravičan život razlikuje od nepravičnog. 


— Pa šta imamo poslije ovoga još da pretresemo? 


— Šta drugo nego što dolazi po redu? — rekoh — Pošto su 
prijatelji mudrosti oni ljudi koji mogu da shvate ono što je uvijek 
jednako i nepromjenljivo, a oni, koji to ne mogu, i koji uvijek 
lutaju među mnogim i raznolikim stvarima, nisu prijatelji 
mudrosti, onda koji od njih treba da budu vođe države? 


— Šta da kažemo da bismo pravilno odgovorili na to? 


— Treba za čuvare postaviti one koji izgledaju sposobni da 
čuvaju zakone i običaje države — rekoh. 


— Dobro. 


—A jeli jasno i ovo? — rekoh. — Da li nešto treba povjeriti na 
čuvanje slijepcu, ili onom ko dobro vidi? 


— Kako to ne bi bilo jasno? 


—A dali misliš da se ma u čemu razlikuju od slijepca oni koji 
zaista nemaju nikakvo znanje o biću svake stvari, i koji u dušama 
nemaju jasan uzor, te nisu u stanju da na to gledaju, kao što to 
čine slikari, kao na najčistiju istinu kako bi sve svodili na nju i 
posmatrali je što tačnije mogu, i kako bi mogli ustanoviti i 
ovdašnje zakone o lijepom, pravičnom i dobrom, gdje god je to 
potrebno, a da, u isto vrijeme, sačuvaju i zadrže one koji već 
postoje? 


— Boga mi — reče on — takvi ljudi se ne razlikuju mnogo od 
slijepaca. 

— Hoćemo li, onda, više voljeti da za čuvare postavimo njih 
ili one koji o onome što jeste saznaju sve, a pri tom u iskustvu, 
vježbi i u bilo kom djelu vrline ne izostaju iza njih. 


— Čudno bi bilo uzeti one, ako ovi ni u čemu ne izostaju iza 
njih, jer je ona jedna sposobnost njihova najveća prednost. 


— Dalije potrebno da objasnimo i to kako je moguće da oni u 
isto vrijeme imaju i jedne i druge osobine. 


— Svakako. 


— Onda, kako smo već u samom početku ove rasprave rekli, 
treba najprije da shvatimo njihovu prirodu. Ako se u ovome 
budemo složili, mislim da ćemo se složiti 1 u tome da su oni u 
stanju da u isto vrijeme imaju obje ove osobine i da upravo oni i 
niko drugi moraju biti vođe države. 


— Kako to? 


— Mi smo se, dakle, složili u tome kako je prirodna osobina 
prijatelja mudrosti da uvijek žude za saznanjem onoga što je 
vječito i da njih ne uznemirava nastajanje i propadanje. 

— Jesmo. 

Složili smo se i u tome — rekoh — da oni za tim znanjem teže 
u potpunosti i da svojevoljno ne propuštaju nijedan manji ili veći, 
vrijednije ili manje vrijedan njegov dio, kao što smo rekli da to 
čine slavoljubivi i zaljubljeni ljudi. 


— Takojje. 


— Razmisli sada, poslije svega ovoga, da li oni, ako treba da 
budu onakvi kao što smo rekli, pored svega toga moraju da imaju 
joši ovu sposobnost. 


— Koju? 

— Da nelažu i da nikako ne trpe laž, nego da je mrze, a da 
vole istinu. 


— Vjerovatno — reče on. 


— Nije to samo vjerovatno, dragi moj, već je i neminovno da 
svako ako po prirodi nešto voli, voli i sve ono što je srodno sa 
predmetom njegove ljubavi i sa onim što mu pripada. 


— Ispravno. 


—A možeš li da nađeš nešto što bi sa mudrošću bilo povezano 
tješnje nego istina? 


— To ne bih mogao — reče on. 
— Može li, međutim, ista priroda da voli i mudrosti laž? 
— Nikako. 


— Prema tome, onaj ko je zaista željan nauke, mora još od 
rane mladosti da teži najviše za istinom. 


— Svakako. 


— Ali mi znamo da ako su kod nekog veoma razvijeni 
prohtjevi za jednim, onda su oni slabiji za drugim stvarima, kao 
kad ih rijeka odvede na drugu stranu. 


— Razumije se. 


— Kod onoga, dakle, kome su želje potekle prema nauci i za 
sličnim stvarima, sve je, mislim, upućeno samo na duševne 
radosti, a tjelesne naslade njega ne privlače ako je zaista pravi a 
ne samo nabijeđeni prijatelj mudrosti. 


— Tako mora da bude. 

— Takav je čovjek svakako umjeren i ne žudi za nov-cem, jer 
više dolikuje nekom drugom nego njemu da teži za onim što je u 
vezi sa izdacima i težnjom za novcem. 


— Tako je. 

— Ako želiš da razlikuješ prijatelja od neprijatelja mudrosti, 
prirode onda moraš paziti joši na ovo. 

— Na šta? 


— Da ti ne ostane prikrivena poneka crta ropskog duha. 
Briga za sitnicu je u najvećoj suprotnosti sa dušom koja uvijek 
teži za cjelinom i potpunošću, i za Božjim i za ljudskim. 


— To je sasvim tačno. 


—A zar misliš da onaj veliki duh, onaj koji živi u 
posmatranju svih vremena i svega bića, može vjerovati da je 


ljudski život nešto veliko? 
— Nemože. 


— Takav čovjek, dakle, neće ni smrt smatrati za nešto 
strašno? 


— Neće. 


— Izgleda, dakle, da plašljiva i ropska priroda ne bi mogla 
imati udjela u pravom prijateljstvu sa mudrosti? 


— Mislim da ne bi. 


— Hajdemo dalje! Da li bi sređen čovjek koji nije ni 
gramčžljiv, ni ropskog duha, ni hvalisavac, ni plašljivac mogao 
postati težak ili nepravičan? 


— To bi bilo nemoguće. 


— Ako, dakle, želiš da ispitaš koja je duša prijateljica 
mudrosti a koja nije, morat ćeš još od rane mladosti gledati da li 
je ona pravična i blaga, ili nepodnošljiva i surova. 

— Svakako. 

— Mislim da nećeš ni ovo zanemariti. 

— Šta to? 


— Dali ona uči lako ili teško. Ili, možda, misliš da će neko 
onako kako treba voljeti svoj posao ako ga obavlja s mukom i ako 
u njemu jedva nešto malo postigne? 


— Ne, toga neće biti. 


—A šta će biti ako neko ne zapamti ništa od onoga što nauči, 
jer je sasvim zaboravan! Zar takav čovjek ne bi bio potpuna 
neznalica? 


— Kako da ne bi bio? 


— Ako se, dakle, bude uvijek uzalud trudio, zar ti se ne čini da 
će na kraju morati doći do toga da mrzi sebe i takav posao? 


— Svakako će doći do toga. 


— Prema tome, nikad nećemo zaboravnoj duši priznati za 
dovoljno, da je prijatelj mudrosti, nego ćemo tražiti da ona ima i 
dobro pamćenje. 


— Svakako. 


— Idoista ne bismo mogli reći da sklonost neobrazovane i 
nedostojne prirode vodi nečem drugom osim ne srazmjeri. 


— Sigurno. 


— Sta misliš? Da li je istina srodna ne srazmjeri ili 
srazmjeri? 


— Srazmjeri. 


— Onda ćemo u dodatku ostalim našim zahtjevima tražiti 
duh koji je po prirodi srazmjeran i mio, kojeg će urođena sklonost 
lako voditi prema ideji svakog bića. 


— Sigurno. 


— No možda ti se čini da neka od nabrojanih osobina nije 
nužna za dušu koja hoće da postigne potpuno i savršeno 
razumijevanje bića, i da nabrojane osobine nisu kako treba 
usklađene jedna s drugom? 


— Ne, sve su one u najvećoj mjeri nužne. 


— Da li je moguće naći nekog ko bi kudio takvo poslovanje, 
koje ne bi mogao obavljati niko drugi osim onog ko bi po prirodi 
bio obdaren dobrim pamćenjem, sposobnošću za dobro 
razumijevanje i učenje, plemenitim karakterom, prijatnošću, 
prijateljstvom i srodnošću sa istinom, pravičnošću, hrabrošću i 
umjerenošću? 


— Čak niko ne bi mogao tako nešto pokuditi — reče on. 


— Zar onda ne bi državu povjerio jedino takvim ljudima kad 
oni poslije vaspitanja i odgovarajućeg doba starosti postanu za 
to sasvim sposobni? 


Tada on reče: 


— Na ovo ti niko ne bi mogao staviti prigovor. Ali slušaocima 
se uvijek tako dešava kad govoriš kao sada. Oni misle da ih ti, 
zato što nisu dovoljno uvježbani da pitaju i odgovaraju, kod 
svakog pitanja pomalo zavodiš, a kad se te sitnice skupe, onda se 

na kraju ra-sprave pojavi neka velika greška i protivnost onome 
što je prije toga rečeno i, kao što dobri igrači pri kocki najzad 
uhvate slabije igrače tako da ovi više ne mogu ni da maknu svoje 
figure, tako ioni misle da su u toj igri kockama zatvoreni tako da 
na kraju ne mogu više ništa da kažu u toj kocki koja se igra 
riječima a ne kamenčićima. To ništa ne mari kad je u pitanju 
istina. Ali ja govorim u vezi sa sadašnjim slučajem. Neko bi ti 
zaista mogao reći kako nije u stanju da riječima odgovori na 
svako tvoje pitanje, ali kako u stvari vidi da su mnogi od njih koji 
su počeli u mladosti da se bave prijateljicom mudrosti, i koji se 
njome nisu bavili samo da bi postigli obrazovanje, postali sasvim 
neobični, da ne kažem pokvareni ljudi, a da su najsposobniji od 
njih, baveći se poslom koji ti hvališ, postali sasvim nekorisni za 
državu. 


Kad to čuh, rekoh. 
— Misliš li da lažu oni koji tako govore? 


— Ne znam — reče on — ali bih rado čuo tvoje mišljenje. 


— Čut ćeš onda to da mi izgleda kako oni govore istinu. 


— Pa kako onda možeš tvrditi da se države neće osloboditi 
zala sve dok u njima ne zavladaju prijatelji mudrosti, kad smo se 
složili da su oni nekorisni za države? 


— Postavljaš pitanje — rekoh — koje zahtjeva da mu se 
odgovori poređenjem. 


— Ali, mislim da nije tvoj običaj da govoriš u poređenjima! 
— Dobro — rekoh — pošto si me primorao da dam dokaz 
koji je tako težak, ti mi se još i rugaš. Čuj, dakle, poređenje ne bi li 
još bolje uvidio koliko sam slab u tome. Odnos onih 
najsposobnijih prema državi je tako težak da inače ne postoji 

nešto posebno što bi bilo tome slično, nego ako želimo da branimo 
ove ljude, onda moramo iz više stvari sastaviti jednu, kao što 
slikari slikaju jarca koji je ujedno i koza, i slična čudovišta. 
Zamisli da se na većem broju lađa, ili na jednoj, desi ovako nešto: 
vlasnik broda je veći i snažniji od svih drugih na lađi, ali je 
nagluh, i kratkovid, a njegovo znanje o pomorskim stvarima je 
isto tako oskudno. Mornari se svađaju oko toga ko će upravljati 
brodom, misleći da svaki mora upravljati. Niko od njih, 
međutim, nikad nije učio krmanošku vještinu, niti može kazati ko 
mu je u tome bio učitelj, ni vrijeme kada je učio, a osim toga tvrde 
da se ona uopšte ne može naučiti i spremni su da rastrgnu onog 
ko bi rekao da se to može. Oni neprestano navaljuju na 
brodovlasnika molbama i čine sve da bi im on prepustio krmu. 
Ako se ponekad desi da neko u tome uspije, onda ga drugi ubijaju 
ili izbacuju iz lađe. A kad im pođe za rukom da čestitog 
brodovlasnika savladaju bilo drogom, ili vinom, ili nekim 
drugim sredstvom, onda zagospodare brodom, raspolažu njime, 
piju i goste se, a plove onako kako se od takvih ljudi može i 
očekivati. Pored toga, svakog onog ko je bio okretan te im, kad je 
trebalo brodovlasnika ili nagovoriti ili primorati, pomogao da se 
dočepaju vlasti, hvale da je mornar i ktrmanoš i da se razumije u 
pomorske stvari, a sve druge kore kao nesposobne. Pri tome ne 
znaju ni toliko da pravi krmanoš, ako zaista hoće da bude dobar 
upravljač broda, mora proučavati i vrijeme i godišnja doba, i 
nebo i zvijezde, i vjetrove i sve ono što spada u njegovu vještinu. 
Oni uopšte ne misle da su za izučavanje vještine plovidbe i 
raspoznavanja vremena, i pored svih vještina, potrebna i 
sredstva da se do toga dođe. Kad bi se tako nešto desilo na 
brodovima, zar ti se ne čini da će na takvim brodovima pravog 
krmanoša mornari nazivati zvjezdoznalcem i brbljivcem i da će 
govoriti kako je on za njih neupotrebljiv? 


— Svakako — reče. 


— Mislim da razumiješ šta hoću da kažem, i da nije potrebno 
da ti ovo poređenje tumačim da bi mogao vidjeti kako ono ličina 
odnos država prema pravim prijateljima mudrosti. 


— Svakako, razumijem. 


— Ako se, dakle, neko čudi što prijatelji mudrosti ne uživaju 
počasti u državi, onda mu najprije protumači smisao ove slike i 
pokušaj da ga ubijediš kako bi bilo još mnogo čudnije kad bi oni 
uživali počasti. 

— Dobro, poučit ću ga. 


— I reci mu da govori istinu kad kaže da su najsposobniji 
među prijateljima mudrosti mnogim ljudima sasvim nepotrebni. 
Ali krivica za tu njihovu neupotrebljivost pripisat će se onima 
koji ne umiju da ih upotrijebe, dakle nesposobnim. Jer nije 
prirodno da krmanoš moli mornare da ih vodi, niti da ,,mudri idu 
na vrata bogataša", a onaj ko je to rekao bio je lažljivac. A 
stvarno treba da bude ovako: ko je bolestan, pa bilo da je 
siromašan ili bogat, mora ići na vrata ljekaru i svaki onaj kome 
je potrebno vođstvo treba da ide na vrata onog ko može da ga 
vodi, a ne da vladalac, ako on zaista nešto vrijedi, moli podanike 
za dozvolu da njima vlada. Tako i ti nećeš pogriješiti ako 
sadašnje političke vođe porediš sa mornarima koje smo maločas 
pomenuli, a one druge sa pravim krmanošima koje su oni 
nazivali suvišnim, brbljivim i zvjezdoznalcima. 


— Sasvim tačno. 


— Zbog svega ovoga i u ovakvim prilikama nije, dakle, lako 
da taj najviši poziv hvale oni koji se bave nečim suprotnim. Ali 
najviše i najjače kleveću prijateljicu mudrosti baš oni koji tvrde 

da se njome bave; i na koje onaj ko kleveće nju cilja kad tvrdi kako 
je najveći dio prijatelja mudrosti potpuno iskvaren i kako su ti 
najsposobniji ljudi neupotrebljivi, čime si rekao istinu koju sami 
ja potvrdio. Zar nije tako? 


— Jeste. 


— Tako smo, dakle, ispitali zašto sposobne ljude smatramo 
neupotrebljivim? 


— Jesmo. 


— Hoćeš li, onda, da poslije ovoga vidimo i zašto se najveći 
dio ovih ljudi vremenom iskvari i da, ako je to moguće, dokažemo 
kako tome nikako nije kriva prijateljica mudrosti? 


— Hoću, svakako. 


— Onda čujmo i govorimo dalje sjećajući se onoga čime smo 


započeli kad smo utvrdili kakva treba da bude priroda savršenog 
čovjeka. Njega je, ako se sjećaš, najprije vodila istina, za kojom 
on svuda i na svaki način mora da ide, ako nije bukađija i ako 
ima bilo kakve veze sa prijateljicom mudrosti. 


— Zaista smo tako rekli. 


— A zar već samo to nije sušta suprotnost mnjenju koje danas 
ljudi imaju o njoj? 
— Jeste. 


— Zar onda, braneći ga, nećemo postupiti dobro ako kažemo 
da je onaj ko je željan znanja, prirodno sklon da se bori za ono što 
jest, a ne da ostaje pri onim mnogim pojedinim stvarima za koje 
se samo pomišlja da jesu? Reći ćemo da on ne ostaje pri tome, 
nego ide naprijed, ne slabeći svoj napor i ne odbacujući svoju 
žudnju, sve dok prirodu onog, što svaka stvar po sebi jest, svojom 

dušom ne shvati i u njoj kao takvoj sudjeluje kao u onom što je 
njoj srodno. Postižući tako bliskost i združenost sa stvarnim 
bićem, istovremeno postiže da se rodi um i istina, dospijeva do 
saznanja, istinskog življenja i uzdizanja, pa će tek tada njegov 
bol prestati, nikako prije. 


— To bi doista bila odbrana koja najviše odgovara samoj 
stvari — reče on. 


— Ali kako? Da li on treba da voli laž, ili naprotiv, da je mrzi? 


— Da je mrzi. 


— Ako predvodi istina, mislim da nećemo reći kako nju prati 
skup poroka. 


— Kako bismo to mogli reći? 


— Naprotiv, prati je zdrava i pravična ćud, kojoj se 
pridružilo i samosavlađivanje ili umjerenost. 


— Tako je — odgovori on. 


— A zašto da opet iz početka postavljamo sve ostale vrline 
prijatelja mudrosti! Ti se svakako sjećaš da njima pripadaju 
hrabrost, velikodušnost, sposobnost učenja, pamćenje. Tu si me 
prekinuo i rekao da se sa ovim svako mora složiti, ali da će, ako se 
ne pridržava samo riječi, nego posmatra ljude o kojima je govor, 
ipak morati reći kako među njima vidi i neke koji su 
neupotrebljivi, a vrlo mnogo sasvim pokvarenih. Zatim smo, 
tražeći razlog toj kleveti, došli do ovog pitanja zašto su mnogi 
ljudi koji se bave prijateljicom mudrosti rđavi. Zato smo ponovo 
uzeli u pretres prirodu pravih (dobrih) i odredili je, jer je to bilo 
potrebno. 


— Tako je — reče on. 


— Sada moramo razmotriti zašto u najvećem broju 
slučajeva ljudi sa takvim prirodnim sposobnostima propadaju, i 
zašto samo jedna manjina, koju onda ne zovu pokvarenom nego 
samo suvišnom, može da tome umakne. Poslije toga moramo 
vidjeti kako podražavaju osobine prijatelja mudrosti drugi ljudi 
koji se, premda im to ne dolikuje i premda tome nisu dorasli, 
guraju u njihov visoki poziv. Oni često griješe i zbog njih je ona, 
kako si ti pomenuo, svuda i kod svih ljudi na lošem glasu. 


— Kako to misliš da oni propadaju? 


— Pokušat ću da ti to objasnim — rekoh — ako samo budem 
mogao. Mislim da će se svi složiti sa nama u tome da je takva 
priroda koja ima sve uslove, koje smo sada postavili, da bude 
potpuna, veoma rijetka kod ljudi i da je nesvakodnevna. Zar ti ne 
misliš tako? 


— Svakako. 


— A sad pogledaj kakve sve i kolike opasnosti prijete ovom 
malom broju ljudi. 


— Koje su te opasnosti? 


— Najčudnije je to što i svaka od onih sposobnosti koju smo 
kod takve jedne prirode hvalili, može pokvariti dušu (koja tu 
sposobnost ima) i odvući je od prijateljice mudrosti. Tu mislim na 
hrabrost i samosavlađivanje ili umjerenost i na ostale vrline koje 
smo pomenuli. 


— To je doista čudno — reče on. 


— Štaviše— nastavih ja — osim ovoga, kvare i odvlače i sva 
takozvana dobra: ljepota, bogatstvo, telesna snaga, uticajna 
rodbina u državi i sve što sa tim ima veze. Ti otprilike već znašna 
šta ja ciljam. 


— Znam — reče on — ali bih volio da saznam još 

tačnije to što ti kažeš. 

— Onda posmatraj stvari u cjelini i biće ti jasno, a neće ti 
izgledati neobično ono što sam ranije o tome govorio. 


— Kako to misliš? 


— Mi znamo — rekoh — da svako sjeme ili zametak, bilo da 
je od biljaka ili od životinja, ukoliko je jače utoliko više zaostaje, 
ako nema odgovarajuću hranu, vrijeme i mjesto. Zlo se više 
suprotstavlja dobru nego onome što više nije dobro. 


— Svakako. 


— Mislim da je sasvim razumljivo kako najplemenitija 
priroda teže podnosi hranu koja joj ne odgovara, nego što je to 
slučaj sa prostijom. 


— Takoje. 


— Onda ćemo, i za duše reći da najplemenitije od njih postaju 
naročito rđave ako prime rđavo vaspitanje. Ili ti možda misliš da 
velika zločinstva i krajnja pokvarenost dolaze od proste, a ne od 
bogate ali vaspitanjem pokvarene prirode, jer slaba priroda 
nikada ne može stvoriti nešto veliko ni u dobru ni u zlu. 


—U pravu si. 


— Zato mislim da će se priroda koju smo pripisali prijateljici 
mudrosti morati razviti i dostići svaku vrlinu, samo ako dobije 
prikladno obrazovanje. Ali ako, nije posijana ili zasađena i ako 
se ne gaji na pravom tlu, razviće se u pravu suprotnost, ako joj 
slučajno ne pomogne Bog. Ili se i ti slažeš sa mnogima, koji misle 
da su neke ljude pokvarili neki vaspitači, i da ih kvare nekoliko 
njih, privatnih ljudi? I o tome treba govoriti. A zar oni koji to 

govore nisu najveći vaspitači, koji znaju da sve, i mlade i stare, i 
ljude i žene vaspitaju onako kako žele i da od njih naprave ono što 
žele? 


— A kada to čine? 


— Kad sjede zajedno sakupljeni u velikim gomilama, u 
narodnim skupštinama, u sudnicama, u pozorištu ili taboru ili 
na drugim zajedničkim sastancima i uz veliku larmu sad kude 
ono što se kaže ili učini, sad opet pretjerano hvale jedno ili drugo, 
uz viku i pljeskanje tako da još i mjesto na kojem sjede odjekuju i 
dvostruko pojačavaju i kuđenje i hvaljenje. Šta misliš kako je 
tada mladom čovjeku? Kakvo treba da bude vaspitanje svakog 
pojedinog od njih da bi se moglo oduprijeti talasu kuđenja ili 
odobravanja da ga ne odnese i da ga ne otplavi rijeka onamo kud 
teče, itako da svaki od njih ne kaže, kao i ovi, za istu stvar da je 


lijepa ili ružna, da ne radi to isto što i oni, i da ne bude isti kao što 
su oni? 


— Tako mora da bude? 


— A ipak — rekoh — ono najjače ,, Mora" još nismo 
pomenuli. 


— Koje? — upita on. 


— Ono koje ovakvi vaspitači i čine djelom ako riječ nije 
dovoljna. Ili ti možda ne znaš da onoga ko ih ne sluša kažnjavaju 
gubitkom građanskih prava, ili novčano, itd? 


— Još kako dobro to znam! 


— Pa šta misliš? Koji vaspitač, ili kakvi govori pojedinaca bi 
se mogli boriti protiv ovih? 


— Nikakvi — mislim. 


— Imaš pravo — rekoh — a i sam pokušaj bi bio velika 
glupost. Jer niti se danas dešava niti se ikad desilo, a neće se ni 
desiti, prijatelju, da njih pobijedi čovjek drugačijeg karaktera, 
nego ko je vaspitan na način suprotan ovome koji ovi ljudi traže, 
a Boga ćemo, kako kaže poslovica, izdvojiti iz našeg govora. 


Treba, naime, dobro znati: šta je to što se u sadašnjem stanju 
država još održalo i još postoji, kako to treba da bude, i onda ćeš s 
pravom reći da je sve to sačuvao Bog. 


— Tako i ja mislim. 
— A pored toga — rekoh — treba da vjeruješ još ii ovo. 
— Šta? 


— Da niko od onih pojedinaca, koji poučavaju za novac i koje 
oni nazivaju znalcima i smatraju za svoje takmace, ne uče ništa 
drugo nego ono što misli svjetina koja to mišljenje ispoljava na 
svojim skupovima, i da to smatraju mudrošću. To je kao kad bi 
neko htio da odgoji veliku i jaku zvjer, pa bi proučavao njene ćudi 
1 strasti, kako joj treba prići, kako je dodirnuti kad je najviše 
divlja a kako kad je najpitomija i zašto je takva, pa bi naučio i 
njene glasove i glasove kojima je neko drugi, ako ih zna, može 
pripitomiti ili razbjesniti. I kad sve to, u društvu sa njom i tokom 
vremena, nauči, onda to nazove mudrošću, stvori od toga neki 
sistem i postane učitelj, ne znajući stvarno ništa o tome šta je u 
ovim mišljenjima ili strastima lijepo ili ružno, dobro ili zlo, 
pravično ili nepravično, pa svemu tome daje imena prema 
mnjenjima one velike životinje, nazivajući dobrim ono što nju 
raduje, a zlim ono što nju ljuti. Nemajući nikakvog drugog 
mjerila za to, on će ono što se nameće kao potrebno nazvati 
pravičnim i lijepim, budući da nikada nije zapazio kako je velika 
razlika u prirodi između onoga što je potrebno i onoga što je 


250 


dobro, te budući nesposoban da to i drugima pokaže. Zar se tebi, 
takav čovjek ne čini čudnim vaspitačem? 


— Naravno — reče on. 


— A zar misliš da se čovjek koji smatra da je mudrost paziti 
na ćudi i strasti velike i raznolike gomile, na ono što se njoj 
dopada a šta ne, pa bilo da je u pitanju slikarstvo, muzika ili 
politika, razlikuje od ovoga? Jer, ako čovjek koji se upušta sa 
takvim ljudima preda neku svoju pjesničku tvorevinu ili kakvo 
umjetničko ili političko djelo da ga oni prosuđuju, i tako dopusti 
svjetini da više nego što je to potrebno zagospodari njime, on 
zapada u takozvano primoravanje tj. mora da radi ono što ta 
svjetina hoće. A da li si ikada čuo neko opravdanje za to koje ne bi 
bilo smješno, a koje bi tvrdilo da je to zaista dobro i lijepo? 


— Mislim da ga nikad neću ni čuti — odgovori ovaj. 


— Razmisli o svemu tome i sjeti se još 1 ovoga: da li će svjetina 
moći primiti i shvatiti samu ljepotu, a ne mnoge lijepe stvari, ili 
bilo koju stvar po sebi, a ne mnoge pojedine stvari? 


— Nikako neće moći. 
— Znači da je nemoguće da svjetina bude ljubitelj mudrosti? 


— Nemoguće je. 


— Ida oni koji se bave prijateljicom mudrosti moraju trpjeti 
njene prijekore? 


— Moraju. 


— I isto tako prijekore onih pojedinaca vaspitača koji se 
druže sa svjetinom i žele da joj se dopadnu? 


— Očigledno. 

— Pa gdje onda, u takvim uslovima, vidiš mogućnost da se 
njena priroda spasi, da ostane vjerna svome pozivu i da postigne 
svoj cilj? Ali razmišljaj u vezi sa prethodnim riječima, jer smo se 
već složili u tome da toj prirodi pripadaju i sposobnost učenja i 
pamćenje, hrabrost i velikodušnost. 

— Da. 


— Jeli onda istina da će ovakav čovjek još kao dijete biti prvi 
među svima, naročito još ako mu je i tijelo isto rođeno kao i duša? 


— Jeste. 


— Mislim da će, kad on odraste, i rođaci i građani htjeti da ga 
upotrebe za svoje poslove. 


— Kako da ne? 


— Oni će ga, dakle, pokorno moliti i poštovat će ga, jer će već 


unaprijed računati 1 laskati njegovoj budućoj moći. 
— Tako se često i dešava. 


— Pa šta misliš — zapitah ga ja — hoće li se takav čovjek 
među takvim ljudima truditi da radi nešto naročito, pogotovo 
ako je slučajno pripadnik neke velike države i u njoj bogati 
plemenita roda, a uz to i lijep i visok? Neće li ga prazne želje 
potpuno obuzeti i neće li smatrati da je dovoljno sposoban da 
upravlja i poslovima države? I neće li ispunjen svojim stavom i 
praznom ohološću i uobraženjem bez uma samoga sebe uzdići 
visoko? 


— Razumije se da hoće. 


— Pretpostavimo sada da takvom čovjeku neko mirno 
pristupi i kaže mu istinu da u njemu nema uma, lako mu jeum 
veoma potreban, te da ga može steći samo ako mu bude služio kao 


rob, misliš li da će ovome — budući da je već prisvojio toliko 
rđavog — biti lako da to čuje? 


— Mnogo bi toga bilo potrebno — reče on. 


— No ako se ipak nađe jedan koji bi se, zbog svoje prirodne 
obdarenosti i sklonosti da posluša riječi valjanog savjeta, dao 
nagovoriti da pristupi prijateljici mudrosti, šta misliš, šta će 
uraditi oni koji će pomisliti da su time izgubili koristi koje su 
imali od druženja s njim? Neće lioni i riječima i djelom učiniti 
sve da on taj savjet ne posluša? I zar se neće istovremeno 
ustremiti na savjetnika i nastojati da ga onemoguće svim 
sredstvima, privatnim intrigama i javnim sudskim progonima? 


— Oni će to sigurno uraditi. 


— Jeli onda moguće da takav čovjek postane prijatelj 
mudrosti? 


— Uopšte nije moguće. 


— Sada, dakle, vidiš da smo imali puno pravo kad smo rekli 
da su i same osobine njegove prirode na neki način krive ako on 
otpadne od svog pravog poziva i ako dobije rđav odgoj, a potom 
krivac su i takozvana dobra: bogatstvo i slične potrebe. 


— Zaista smo imali puno pravo. 


— To su, dakle, dragi moj, opasnosti i uzroci propadanja koji 
pogađaju najbolju prirodu, onu koja je stvorena za najviše 
zadatke. A takva priroda je i inače, kako smo rekli, rijetka. Od 
ovakvih ljudi postaju oni zločinci koji čine najveća zla i 
državama i pojedincima, a čine i dobročinstva, ako ih neko 
povede takvim putem. Sićušna priroda, međutim, nikad ne 
stvara nešto veliko, ni velikog pojedinca, ni veliku državu. 


— To je savršena istina. 


— Ako, dakle, od prijateljice mudrosti otpadnu ljudi kojima 
ona najviše dolikuje, i ako je oni ostave usamljenu i bez 
pristalica, onda će oni sami živjeti životom nedostojnim i lažnim, 
a nju će kao udovici i onome ko je bez rođaka prići drugi, 
nedostojni nje, okaljat će je, iznijeti na loš glas, grditi i 
prekorijevati i biće tako kao što ti kažem: da od ljudi koji se njome 
bave, jedni ne vrijede ništa, a drugi samo donose mnoga zla. 


— Tako se i govori, zaista. 


— Is pravom se tako govori — rekoh. — Kad drugi čovječuljci 
vide da je ovo mjesto prazno a puno lijepih riječi i visokih počasti, 
onda oni, kao zatvorenici koji trče iz zatvora u hramove, pojure 
radosno sa svojih poslova ka prijateljici mudrosti, i to čine 
naročito oni koji su u svojoj vještini najbolji. Jer ona ipak, tako se 
sa njom sve to dešava, sadrži više dostojanstva nego sve ostale 
vještine, a za tim dostojanstvom teže mnogi ljudi nesavršene 
prirode; njima su njihove vještine i bavljenje grubim poslovima 
upropastili tijela i slomili im dušu, a niski poslovi su ih potpuno 
istrošili. Nije li to neminovno? 


— Svakako. 


— Zar ti misliš — nastavih ja — da oni izgledaju drukčije 
nego ćelav i malog rasta kovač, koji je zaradio novac i koji je 
nedavno oslobođen iz zatvora, pa se okupao u kupatilu, obukao 
novo odjelo, spremio se kao mladoženja i pošao da se vjenča s 
kćeri svoga gospodara zato što je ona siromašna i usamljena? 


— Nema baš mnogo razlike među njima — odgovori on. 


— Šta će onda ovi ljudi rađati? Zar neće kopilad i slabu 
djecu? 


— Sigurno. 


— Hajdemo dalje. Šta ćemo reći ako se prijateljici mudrosti 
približe i vjenčaju se sa njom ljudi nedostojni obrazovanja? 
Kakve će misli i mnjenja oni roditi? Zar to neće biti ono što zaista 
treba nazvati nekakvim (izmom), što nije ispravno inema 
nikakve veze s pravim razumijevanjem? 


— Biće tako, zaista. 


— Preostao je, dakle, sasvim mali broj ljudi, koji su dostojni 
da se druže s prijateljicom mudrosti; to su ili one naravi koje su 
plemenita roda i dobro vaspitane, koje je pogodila neprilika 
progonstva, pa su joj po svojoj prirodi ostali vjerni, jer tamo nije 
bilo onih koji bi ih mogli iskvariti; ili se moglo desiti da se u nekoj 
maloj državi rodi neka velika duša, koja s visine i sa prezrenjem 
gleda na političke stvari; a rijetko bi kad prišao prijateljici 
mudrosti kakav čestit čovjek iz drugog umjenja, koje bi 
opravdano prezreo. Nekoga bi mogla u tome spriječiti uzda; jer, u 
njega je sve bilo udešeno tako da ga odvrati od nje, ali ga je 
njegovo bolešljivo tijelo nagonilo da se mane politike i da se vraća 
prijateljici mudrosti; jer, mislim, da se tako nešto događalo ili tek 
ponekom ili nikome. A oni koji su pripadali tom malom broju i 
okusili kako je prijatno i blaženo nju posjedovati, dospjeli su do 
valjanog uviđanja mahnitosti svjetine, te shvatili da niko ništa 
ne radi zdravo u poslovima države i da nema saveznika s kojim 
bi iko mogao ići pravdi u pomoć, i time osigurati i sopstveni spas. 
Staviše, oni liče na čovjeka koji je upao među divlje zvjeri, pa 
budući da neće zajedno s njima da čini nepravdu, a nije u stanju 
da se tim divljim zvjerima sam odupre, propada i postaje suvišan 
1 sebi i ostalima još prije nego što je koristio bilo državi, bilo 
svojim prijateljima. A onaj ko je o svemu tome dobro razmislio, 


pa živi u miru i radi svoj posao, postupa kao čovjek koji kad 
vjetar uzvitla prašinu i oblake staje ispod nekog malog zida; on 
posmatra kako se drugi nezakonito zasićuju, zadovoljan je ako 
ovaj život može da proživi nekako neokaljan nepravdom i 
bezbožnim djelima, a kad dođe vrijeme da ga napusti, on kreće 
na put s lijepom nadom, radostan i raspoložen. 


— Ali on, u tom slučaju, odlazi postigavši stvar koja nije 
najmanja. 


—A ni najveća — rekoh — i to samo zato što nije našao 
uzornu državu. U jednoj uzornoj državi bi 1 on sam više 
napredovao i svojim bi blagostanjem doprinijeo blagostanju 
zajednice. 


— Ako nemaš ništa više da dodaš, mislim da smo o tome 
zašto je prijateljica mudrosti stekla rđav glas i da ga je stekla 
nepravično dosta govorili. 


— Nemam šta da dodam tome — reče on. — Ali koja od 
sadašnjih država, po tvome mišljenju, odgovara prijatelji 
mudrosti? 


— Nijedna — odgovorih. — Štaviše, ja izamjeram to, što 
nijedno od sadašnjih uređenja nije dostojno njenoj prirodi. Stoga 
se ona iokreće i mijenja, i, kao što sjeme posijano u zemlju koja 
mu ne odgovara gubi svoju snagu i teži da se prilagodi uslovima 
u toj zemlji, i tako gubi svoju moć i mijenja svoj karakter. A ako 
pronađe najbolju državu kao što je i ona sama najbolja, onda će 
pokazati da je zaista najbolja, a da su ostale kako po prirodi tako 
i u poslovima ljudske. Jasno je da ćeš poslije svega zapitati koje je 
to državno uređenje. 


— Pa, koje je to državno uređenje? 

— Kaže se: što je lijepo, to je zaista i teško. — Ali dok to ne 
postane jasno, ne treba da završimo. 


— Ne zato što, možda, nemam volje, nego zato što ne mogu. 
A da sam spreman to ćeš odmah vidjeti. Gledaj kako spremno i 
hrabro želim da govorim: država treba da se bavi prijateljicom 
mudrosti na način suprotan dosadašnjem. 


— Kako to? 


— Sada su — rekoh — oni što se njom bave mladići, upravo 
izašli iz dječaštva, koji u onom međuvremenu, dok se još nisu 
počeli baviti vođenjem domaćinstva i sticanjem novca, 
pristupaju njenom najtežem djelu — najtežim djelom zovem ono 
u govorima — pa se ubrzo i od toga udaljuju, misleći da su od sebe 
načinili najveće mudrace. Kasnije, ako ih ko pozove da slušaju 
rasprave drugih, oni već to uzimaju za veliku stvar, jer se, pored 


ostalog, i time bave. A kad ostare, njihovo se svjetlo s malim 
izuzecima, gasi — i to potpunije, ali koje se inače uvijek ponovo 
pali. 


— A kako bi trebalo da bude? — zapita on. 


— Sasvim suprotno tome: dok su mladići i dječaci, treba da 
stiću ono obrazovanje koje odgovara mladićima i dječacima, tj. 
da se kako treba brinu o svom tijelu dok ovo raste i postaje 
muževno, jer će tako steći osnovu za mudrost. Kad se već 
odmakne u godinama, kad duša počne da stiće svoju zrelost, tada 
se treba više posvetiti njenim vježbanjima. A kad počnu da gube 
snagu, te postanu neaktivni u političkim i vojnim dužnostima, 
tada se tek za njih otvara široko polje znanja kojem se mogu 
posvetiti ne radeći ništa drugo, osim uzgredno — ukoliko, 
razumije se, hoće da žive srećno i da, poslije smrti, život koji su 
proživjeli nastave dostojnom sudbinom na onom svijetu. 

— Ti zaista govoriš spremno — reče on — ali ja mislim da će 
mnogi od slušalaca, biti protiv tebe još spremnije jer ti ne vjeruju. 


— Nemoj nas zavađati. 


— Pa, rekoh — ništa to nije u poređenju sa cjelokupnim 
vremenom (vječnošću). A to što se mnogi ne daju ubjediti našim 
riječima, nije nikakvo čudo. Oni još nikada nisu vidjeli da se 
obistinilo ono o čemu sad govorimo, nego su samo čuli nekoliko 
fraza koje su na veštački način dovedene u sklad, ali se, međutim, 
u stvarnosti nisu obistinile, tj. oni nikad nisu vidjeli ni jednog 
čovjeka ni više njih koji bi djelom i riječima bio sušto i savršeno 
oličenje vrline, a koji bi vladao u nekoj drugoj takvoj državi. Ili 
možda misliš da jesu? 


— Ne, nikako. 


— Pa nisu dovoljno slušali ni lijepe i slobodne riječi, moj 


prijatelju, dakle one koje ozbiljno i sa svim naporima traže istinu 
radi saznanja. Naprotiv, slušali su samo uglađene rasprave koje 
i na sudu i na privatnim skupovima teže samo za spoljnim 
utiskom i prepirkom. 


— Nisu — reče on. 


— Zbog toga, dakle, i zato što smo to predviđali, mi smo sa 
strahom, doduše, ali prisiljeni istinom rekli da nijedna država, 
nijedno uređenje i isto tako nijedan čovjek neće biti savršen dok ti 
malobrojni nepokvareni prijatelji mudrosti, koje sad nazivaju 
neupotrebljivim, željeli oni to ili ne, ne budu nekako sudbinom 
prinuđeni da se pobrinu o državi i da joj posluže, ili dok istinska 
ljubav prema pravoj mudrosti kao kakav Božanski dah ne 
obuzme sinove onih koji sada vladaju i kraljuju, ili same vladare. 
A ja ne vidim zašto jedan ili oba ova slučaja ne bi bila moguća. 


Inače bi nam se s pravom podsmijevali da se bavimo samo 
pobožnim željama. Zar nije tako? 


— Takoje. 


— Ako su, dakle, oni koji su na vrhu u mudrosti bili, u 
beskrajno dalekoj prošlosti, nekom nužnošću navedeni na to da se 
o državi brinu, ili to i sada čine u nekom kraju, daleko izvan 
našeg pogleda, ili se to mora kasnije dogoditi — onda smo 
spremni da se govorom borimo za to da državno uređenje koje 
smo opisali postoji, ili da je postojalo, ili da će postojati, kada ta 
Mudrost državom ovlada. Doista nije nemoguće da se tako nešto 
dogodi, niti mi o nemogućem govorimo, lako smo saglasni u tome 
da je to teško. 


— I meni se tako čini — reče on. 


— Hoćeš li time da kažeš kako mnogima ne izgleda tako? — 
zapitah ja. 


— Možda — odgovori on. 


— O, blaženi čovječe — rekoh — nemoj da tako optužuješ 
mnoge ljude. Ako se sa njima ne budeš svađao, nego ih budeš 
savjetovao, ako težnju za znanjem budeš branio od kleveta i ako 
budeš ukazivao na one koje ti nazivaš prijateljima mudrosti, ako 
budeš odredio njihovu prirodu i njihov posao da ne bi ljudi mislili 
kako ti govoriš o onim prijateljima mudrosti, na koje oni misle, 
onda će oni steći drukčije mišljenje. Ili, možda, misliš da će onii 
pored toga ostati pri svome pogrešnom shvatanju ida ćega i 
dalje iskazivati? Zar misliš da se neko svađa sa čovjekom koji nije 
svađalica, ili da zavidi čovjeku koji sam nije zavidljiv i koji je bez 
zlobe i blag? Ja ću te preteći u odgovoru i reći ću da se tako teška 
priroda možda i može naći u malobrojnih, ali ne i u većine. 


— I ja tako mislim. 


— Pa onda isto tako misliš i to da su tome što je veliki broj 
ljudi tako neraspoložen prema prijateljici mudrosti, krivi oni koji 
su nepozvani spolja jurnuli u nju i koji je sada u svojoj mržnji 
kleveću i neprestano govore o ljudima ono što mudrima ni 
najmanje ne dolikuje. 


— Sasvim tako. 


— Onaj ko je svoj duh zaista upravio prema onome što 
stvarno jest, nema vremena, da spušta svoj pogled na ljudske 
stvari, da se bori sa njima i da se ispunjava zavišću i mržnjom, 
nego gleda i posmatra uređene stvari koje uvijek ostaju iste, u 
kojima nema međusobnog pričinjavanja niti podnošenja 
nepravde, nego u kojima vladaju samo red i razložnost. To on 
podražava i sa tim se izjednačuje što najviše može. Ili možda 


misliš da se čovjek može oduševljeno baviti nečim a da ga ne 
podražava? 


— To jenemoguće. 


— Mudrac, dakle, koji se bavi onim što je Božje i uređeno, 
postaje i sam uređen i Božji, ukoliko je to čovjeku moguće. A 
kleveta ima svugdje mnogo. 


— Svakako. 


— Pa misliš li ti da će on građane rđavo učiti umjerenosti ili 
samo savlađivanju, i pravičnosti, i vrlinama uopšte ako bude 
prinuđen da ne služi samo svome ličnom usavršavanju nego da se 
posveti i ostalim ljudima i da im, i pojedincu i cjelini, predaje 
svoje saznanje? 


— Ne mislim. 

— A kad svjetina vidi da govorimo istinu o njemu, da li će se 
onda ljutiti na mudrace i zar nam neće vjerovati kad budemo 
govorili kako država ni na koji drugi način ne bi mogla biti 
srećna, osim kad bi je, ugledajući se na Boga, nacrtali slikari? 


— Ako to bude osjetila — odgovori on — onda se neće ljutiti. 
Ali kako ti zamišljaš to slikanje države? 


— Uzeli bi državu i ljudske naravi kao daščice za pisanje, pa 
bi ove najprije očistili, što nimalo nije lako. Po tome bi se oni, kao 
što već znaš, razlikovali od drugih reformatora. Jer, oni se ne bi 
htjeli baviti ni pojedincem ni državom, niti bi ijedan zakon 
napisali prije nego što državu prime kao čistu, ili je sami takvom 
učine. 

—Ibili bi u pravu — reče. 

— Pa bi onda poslije toga ucrtali šemu državnog uređenja? 

— Dakako. 


— A radeći to, oni će, mislim, neprestano gledati na dvije 
strane; na ono što je po prirodi pravično i lijepo, razborito i tome 
slično, s jedne, i, s druge strane, na one osobine koje ljudi već 
imaju, pa će to spajati i miješati i stvoriti nešto slično čovjeku, i 
pridržavat će se onoga za šta je rečeno da je u ljudima slično i 
jednako sa Bogom. 


— Tako je. 


— Pri tom bi nešto izbrisali, a nešto opet unijeli u sliku, dok 
ne bi, ukoliko je to moguće, načinili ljudsku narav takvom da 
bude Bogu draga. 


— Pa tako bi nastala najljepša slika! 

— Da li ćemo one za koje si kazao da svim silama idu protiv 
nas moći nekako ubjediti da je taj slikar državnog uređenja onaj 
mudrac koga smo ranije pred njim hvalili? Da je to onaj zbog 
koga su se ljutili na nas što smo mu povjerili državu! I hoće li se 
oni ublažiti kad budu to čuli? 


— Ako su u stanju da sami sebe savladaju, onda će suditi 
mnogo blaže. 


— A kako bi se mogli tome suprotstaviti? Hoće li onda 
poricati da su mudraci ljubitelji onoga što jeste i istine? 

— To bi doista bilo čudno — reče on. 

— Ili će reći da njihova priroda, koju smo opisali, nije srodna 
s najboljim? 

—Itone. 

— Pa šta onda? Zar ako je to uopšte nekome dato, neće baš 
ova priroda postati savršeno dobra i kad bude dobila 
odgovarajuće polje rada? Ili ćemo to možda prije moći reći za one 
prirode koje smo isključili? 

— Nikako. 

— Hoćeli se oni ljutiti ako kažemo da ni za državu ni za 
građane neće prestati zlo dokle god vlast u državi ne uzmu u svoje 
ruke prijatelji mudrosti, i da prije toga neće ni sama država moći 
da postoji onako kako je mi zamišljamo? 


— Možda neće tako mnogo. 


— Hoćeš li mjesto toga: ,,neće tako mnogo" da kažemo da smo 
ih potpuno smirili i ubjedili. Oni će se složiti sa nama, ako ne iz 
nekog drugog razloga, a ono zato što će ih biti stid. 


— To svakako — reče on. 

— Neka, dakle, jedni budu ubjeđeni — rekoh — a drugi neka 
se prepiru oko toga da li će potomci kraljeva i vladalaca po 
prirodi biti prijatelji mudrosti. 

— Niko se neće prepirati. 

— Moželi neko, reći, ako takvi uopšte postanu, da ti potomci 
moraju bezuslovno propasti? Mi i sami priznajemo da je njima 
teško da se sačuvaju. Ali, može li neko da tvrdi kako se za sve 
vrijeme i od svih njih neće nijedan sačuvati? 


— Ko bi to mogao tvrditi? 


— Kad bi taj jedan imao u rukama poslušnu državu, bio bi — 
rekoh — i on sam dovoljan da ispuni sve ono što sad izgleda 
nevjerovatno. 


— Tako je, i sam bi bio dovoljan. 


— Jer kad bi on kao vladalac uveo zakone i uredio život 
građana onako kako smo rekli, onda bi svakako i sami građani 
htjeli tako da rade — rekoh. 


— Svakako. 


—Adali bi bilo čudno i nemoguće da i drugi ljudi misle tako 
kao mi? 


— Mislim da ne bi. 


—A da bi to kad bi se obistinilo bilo najbolje, to smo, mislim, 
već dovoljno objasnili? 


— Zaista dovoljno. 


— Zaključak, prema tome, glasi: za zakonodavstvo je 
najbolje to što smo rekli, ako samo može da se obistini; ono se, 
doduše, teško ostvaruje, ali zato ipak nije nemoguće. 


— Da, to je zaključak. 


— Pošto smo najzad s mukom došli do toga, moramo reći i 
ono ostalo: kako, pomoću kojeg znanja i kakvim zanimanjima će 
ljudi postati spasioci države, i u koje doba starosti imaju da se 
bave ovim ili onim predmetom? 


— To svakako moramo pretresti. 


— Rekli smo već, ako se sjećaš, da se oni kad ih i u uživanju iu 
patnjama stavljamo na probu, moraju pokazati kao prijatelji 
države, i da pri tom nikada, ni u tegobama, ni u strahu ili bilo 
kakvom potresu ne smiju iznevjeriti svoje principe. Onoga koji to 
ne bi mogao, trebalo bi izdvojiti, a onoga koji bi iz svega toga 
izišao čist, kao u vatri isprobano zlato, trebalo bi postaviti za 
vladara i dati mu počasti i nagrade i u životu i posle smrti. Tako 
smo nešto, otprilike, kazali kad je razgovor skrenuo i izgubio se, 


bojeći se da dodirne pitanje koje nam predstoji. 


— Istinu govoriš — reče on. — Sjećam se. 


— Onda sam se, prijatelju, plašio da kažem to što se sada 
usuđujem reći. A sada neka bude to hrabro rečeno da 
najtemeljnije mudrace treba postaviti za čuvare. 


— Pa onda, recimo! 


— Ali misli ina to da će njih sigurno biti malo. Osobine koje 
oni moraju imati obično se vrlo rijetko nalaze ujedinjene u 


ov v_vI = 


jednom čovjeku, a najčešće se javljaju pojedinačno. 
— Kako to? 


— Znaš da ljudi obično nisu istovremeno sposobni da i brzo 
nauče, i imaju dobro pamćenje, i da su oštroumni i bistri i da 
posjeduju sve što još ovamo spada, i da budu plemeniti i 

velikodušni kako bi umjereno i u miru i stalnosti mogli živjeti, 
nego da takve obično strast goni ovamo i onamo, i da ih svaka 
postojanost napušta. 


— Istinu govoriš. 

— Cvrsti i stalni karakteri, međutim, oni u koje možemo 
imati povjerenja, i koji u ratu nisu podložni nikakvom strahu, 
nisu ni za učenje. Oni su nepokretni kao da su se ukočili, ne mogu 
se ničemu naučiti, a ako treba umom da rade, onda samo spavaju 
1 zijevaju. 

— Takoje. 

— A mi kažemo da obostrano moraju biti savršeni ili im 
inače nećemo smjeti dati ni najbrižljivije vaspitanje, ni počasti, 
ni vladu. 

— Tačno. 

— Zar ne misliš da će se to teško postići? 

— Kako da ne? 


— Treba ih, dakle, staviti na najteže iskušenje i u naporima i 
u strahu i u nasladama o kojima smo govorili, i u svemu onome 
što smo propustili da pomenemo, pa sad to činimo; moramo ih 
vježbati u mnogim naukama i motriti da li će njihova priroda 
biti sposobna da primi najviša znanja ili će klonuti duhom, kao 
što klonu borci na megdanu. 


— Treba paziti na to — odgovori on. — Ali koje nauke ti 
nazivaš najvišim? 


— Valjda se sjećaš — rekoh — da smo razlikovali tri forme 
duše. I da smo iz toga zaključili šta je pravičnost, umjerenost ili 
samosavlađivanje, hrabrost i mudrost. 


— Kad se toga ne bih sjećao, ne bih zasluživao da slušam 
dalje raspravljanje. 


—A sjećaš li se i onoga što je prije toga rečeno. 


—Čega? 


— Rekli smo da postoji drugi put, i to zaobilazniji, da bi se 
sve to sasvim dobro shvatilo, ali da bi se dokazi mogli nadovezati 
na ranije raspravljanje. Tada ste rekli da je to dovoljno, i tako je 
ovo, kako mi se čini, ostalo nedovoljno jasno; ali ako je vama to 
bilo, onda samo recite. 


— Meni se činilo da je to bilo besprijekorno, a i ostalima je 
tako izgledalo. — Ali, dragi moj — nastavih ja — ako kod ovakvih 
stvari mjera samo malo izostaje iza istine, onda to nikako nije 
besprijekorno, jer ono što je nepotpuno i nije nikakva mjera. 
Ponekim ljudima, međutim, i to neki put izgleda dovoljno i čini 
mi se da nikakvo tačnije ispitivanje nije ni potrebno. 


— Mnogi misle tako, ali to je zato što su lakomisleni. 


— Ali čuvar države i zakona nikad ne smije doći u takvo 
stanje — rekoh ja. 

— Razumije se da ne smije. 

— Ovakav čovjek mora ići dužim putem, prijatelju, i ne smije 
se manje baviti naukama nego tjelesnim vježbama. Inače, kao što 
smo sad rekli, nikad neće ovladati najvišom naukom, jedinom 
koja mu dolikuje. 

— Pa zar ovo nije najviša nauka? Zar postoji nešto što je više 
od pravičnosti i vrlina koje smo pomenuli? 


— Postoji — rekoh — ali mi to ne smijemo samo ovlaš ocrtati, 
niti smijemo propustiti da tu sliku u potpunosti izradimo. Zar ne 


bi bilo smješno kad bismo kod drugih, manje vrijednih stvari 
učinili sve i trudili se da ih učinimo što jasnijim i čistijim, a za 
najviše stvari ne bismo tražili najveću tačnost? 

— Ova stvar zaslužuje da se o njoj razmisli. Ili, možda misliš 
da će neko propustiti priliku da te zapita šta ti podrazumijevaš 
pod najvišom naukom i na šta se ona odnosi? 


— Neće — odgovorih. — Zato, pitaj i ti. Ti si to, svakako, već 
čuo, i to ne jedanput, a sada ili ne misliš na to, ili hoćeš da mi 
svojim prigovorima pričiniš teškoću. Mislim da će prije biti ovo 
posljednje, jer si često slušao da je najviša nauka ideja o dobrom i 
da tek kroz nju pravičnost i sve što sa njom stoji u vezi dobijaju 
vrijednost i postaju korisni. I sada vrlo dobro znaš da hoću 
upravo to da kažem, a pored toga joši to da mi tu ideju ne 
poznajemo dovoljno. Ako, međutim, ne poznajemo nju, znaš da 


nam onda ne koristi nikakvo drugo saznanje, kao i kad nešto 
steknemo bez dobrog. Ili, možda, misliš da smo sebi nešto 
koristili ako imamo sve moguće stvari, samo ne ono što je dobro? 
Ili, ako razumijemo sve, samo ne ono što je dobro i lijepo? 


— Boga mi, ne mislim tako! 


— A svakako znaš ii to da svjetina smatra da je zadovoljstvo 
ono što je dobro, dok bolji ljudi misle da je dobro u razboritosti. 


— Kako ne bih znao? 


— Ida oni koji tako misle, prijatelju, nisu u stanju da 
razjasne šta je ta razboritost, nego na kraju bivaju prisiljeni da 
kažu: razboritost je ono što se odnosi na dobro. 

— Pa to je veoma smješno — reče on. 


— Kako i ne bi bilo — nastavih ja — jer s jedne strane nam 
prigovaraju da se ne zna šta je dobro, a s druge nam opet tako 


267 


govore kao da se to zna. Kažu da je upravo razboritost to što se 
odnosi na dobro, te se ponašaju kao da mi možemo to razabrati 
već samim izgovaranjem riječi ,,dobro". 


— To je sasvim tačno — reče on. 


—A šta da čine oni koji dobro određuju kao zadovoljstvo? 
Govore li oni manje konfuzno od onih drugih? Konačno, moraju li 
se oni saglasiti sa time da ima i loših zadovoljstava? 


— Tačno. 


— Posljedica toga je, mislim, da oni kažu kako su dobro i zlo 
jedno i isto. Zar ne? 


— Takoje. 


— I, jasno je, zar ne, da se oko toga vode mnoge i velike 
prepirke? 


— Kako da ne? 


— Ali je jasno i to, kako mnogi više vole da imaju posla sa 
prividnom nego sa istinskom pravičnošću i ljepotom (ako i nije 
prava), dok kad je u pitanju dobro, nikome nije dovoljno da ga 
ima samo prividno, nego traži istinsko dobro, a njegovu sjenku 
svako prezire, zar ne? 


— Sasvim. 


— Svaka duša, dakle, teži za dobrim i čini sve da do njega 
dođe, jer sluti da se u njemu krije nešto, ali je nesigurna i ne može 
dobro da shvati šta je to, a ne vjeruje u njega onako čvrsto kao u 
druge stvari. Tako izgubi i ono što bi za nju, možda, imalo 
nekakvu vrijednost. Zar ćemo reći da oni koji su u državi najbolji 
i kojima ćemo predati sve smiju u tome tako važnom i teškom 
pitanju ostati u neznanju i mraku? 


— Nipošto. 


— Mislim da je onaj ko ne zna šta je u pravičnim i lijepim 
stvarima dobro, je loš čuvar tih stvari. Ali slutim da ih niko ranije 
neće ni shvatiti. 


— Dobro slutiš. 


— Znači da će naša država biti savršeno uređena tek onda 
kad njome bude upravljao čuvar koji to zna? 


— Bezuslovno. A šta ti smatraš za dobro: znanje, 
zadovoljstvo, ili nešto treće? 


— Kakvog li čovjeka! — uzviknuh. — Odavno mi je bilo jasno 
da se ti nećeš zadovoljiti onim što drugi ljudi o tome misle. 


— Meni se čini, da ne bi bilo pravo govoriti tuđa mišljenja, a 
ne sopstvena kad se čovjek već toliko vremena time bavi. 

— Kako? — zapitah. — A zar ti se čini da je ispravno govoriti 
o stvarima koje ne poznajemo kao neko ko ih zna? 


— Ne mislim tako, nego da treba da se izjasnimo o mišljenju 
koje imamo. 


—A zar nisi primjetio da su sva mnjenja koja se ne temelje 
na znanju bez vrijednosti? I najbolja od njih su slijepa. Zar misliš 
da se onaj ko pravilno nagađa istinu, ali to čini bez uma, 
razlikuje u nečem od slijepca koji svojim putem ide dobro? 


— Ne mislim. 


— Dali ćeš, onda, obraćati pažnju na ono što je ružno, krivo, 
kad od drugih možeš čuti sjajnu i lijepu istinu? 


— Tako ti Boga, nemoj sad odustajati kao da si stigao do 
kraja — reče — Mi ćemo biti zadovoljni ako i o dobrome budeš 


raspravljao isto onako kako si to činio sa pravičnošću, samo 
savlađivanjem i ostalim. 


— Pa ija bih time bio veoma zadovoljan, druže. Ali ako ne 
budem u stanju i ako, uprkos svojoj dobroj volji, budem izmamio 
samo smjeh? Ali, divni moji prijatelji, ostavimo sad ono što je 
dobro samo po sebi, jer se moji pogledi o tome ne mogu objasniti u 
okviru današnjeg našeg raspravljanja. Ako vam se to sviđa, 
govorit ću vam o potomku dobra koji izvire iz onoga što je samo 
po sebi dobro i koji je njemu najsličniji, a ako ne, ostavit ću i to. 


— Nikako, nego govori! Drugi put ćeš objasniti samo njegovo 
porijeklo. 


— Ja bih želio da vam vratim cio dug a ne samo kamate kao 
sad — rekoh — i htio bih da ga vi primite. Ali primite zasad te 
kamate i plodove dobra. Čuvajte se, ipak, da vas i protiv svoje 


volje ne prevarim i da vam ne položim pogrešan račun o 
kamatama. 


— Čuvat ćemo se, ukoliko je to moguće, samo ti govori! 


— Hoću — rekoh — ako se najprije složim sa vama i ako vas 
podsjetim na ono o čemu je i ranije, a i inače često, bilo govora. 


— Na šta to? 


— Kažemo i određujemo da ima mnogo lijepih, mnogo 
dobrih i drugih stvari, i u govoru između njih pravimo razliku. 
— Takoje. 


— S druge strane, opet, govorimo i o lijepom kao takvom, i 0 
dobrom kao takvom i o drugim stvarima koje smo ranije shvatili 
kao mnoštvo, dok sad, međutim, uzimamo za svaku stvar po 

jednu ideju kao da ova sačinjava jedinstveno biće, i pomoću nje 
određujemo šta je svaka pojedina stvar kao takva. 


— Takoje. 


— Iza mnoštvo kažemo da se ono može vidjeti alinei 
saznati, a za ideje tvrdimo da se saznaju, ali se ne vide. 


— Svakako. 
— A kojim čulom vidimo ono što je vidljivo? 
— Čulom vida. 


— Da li onda isto tako pomoću sluha saznajemo ono što se 
čuje, a ostalim čulima sve ono što se može osjetiti? 


— Razumije se. 


—A dali si primjetio — zapitah — da je tvorac čula učinio 


najdragocjenijom među njima baš sposobnost gledanja i 
mogućnost da se bude viđen? 


— Nisam sasvim — reče. 


— Onda, pazi ovako. Treba li da postoji nešto treće da bi sluh 
čuo i da bi se glas čuo, tako da kad toga ne bi bilo, onda niti bi 
sluh čuo, niti bi se glas čuo? 


— Ne treba ništa. 

— Mislim da ni ostalim čulima, da ih ne pominjem sve, nije 
tako nešto potrebno. Ili bi ti, možda, mogao da mi navedeš neko 
kojem jeste? 

—Nebih. 


—A zar ne vidiš da je čulu vida i vidljivim stvarima potrebno 
još nešto? 


— Kako to? 


—Akooči gledaju, i ako pokušavam da se njima služim i ako 
je u njima prisutna boja, znaš da one ipak ništa neće vidjeti i da 
se ni boje neće vidjeti ako ne dođe nešto treće što je stvoreno radi 
toga. 


— Šta podrazumijevaš pod tim? 


— Ono — rekoh — što ti nazivaš svjetlošću. 
— Istinu kažeš — reče. 


— Znači da su čulo vida i mogućnost da se bude viđen, a to 
već samo po sebi nije malo, povezani nekom vezom koja je 
dragocjenija od ostalih, osim ako svjetlost nije bez vrijednosti. 


— Daleko od toga da bi ona bila bez vrijednosti. 


— A koga možeš da označiš kao gospodara toga i kao tvorca 
svjetlosti pomoću koje naše oči najbolje vide i zahvljujući kojoj se 
vidi ono što je vidljivo? 

— Istoga onoga koga i ti i svi ostali. Jasno je da pitaš za Boga. 

—A dali je odnos između našeg čula vida i Boga takav? 

— Kakav? 


— Takav da sposobnost gledanja nije ni samo sunce ni onaj 
organ u kome se ona nalazi i koji nazivamo okom. 


— Razumije se da nije. 

— Ali je oko među svim čulima najsličnije suncu? 

— Svakako. 

— Pa zar se moć koju ono ima nije nekako prelila iz toga? 


— Svakako da jeste. 

—Izar onda sunce, koje, doduše, nije samo čulo vida, nije 
njegov uzrok i zar se ne vidi upravo zahvaljujući tome uzroku? 


— Takoje. 


—A ja sam mislio baš na sunce kad sam govorio o potomku 
dobra kojeg je ovo stvorilo sličnim (analogno) samom sebi. Ono 
što je dobro u regiji misli naspram uma i umnih stvari, to je u 
regiji vidljivog sunce, naspram vida i vidljivih stvari. 


— Kako to? Objasni mi malo bolje! 


— Ti znaš da oči, kad ih ne upraviš na predmete čije su boje 
obasjane dnevnom svjetlošću, nego na one koje su u noćnom 
mraku, postaju neosjetljive i gotovo slijepe, kao da nemaju čistu 
moć gledanja? 


— Takoje. 


—A ako ih upraviš na predmete obasjane suncem, vide jasno 
i pokaže se da upravo ove oči posjeduju moć gledanja. 


— Razumije se. 


— Tako razmišljaj i o duši. Ako se ona usmjeri prema 
predmetima koje obasjava istina i biće, onda misli, saznaje i čini 
se da ima um; a ako se usmjeri prema tamnim stvarima, prema 
onim koje postaju i nestaju, onda i ona samo nagađa, postaje 
neosjetljiva, razbacuje svoje misli tamo ovamo i čini se kao da 
nema uma. 


— Jeste, tako izgleda. 

— Ideju dobroga, dakle, treba da shvatiš kao nešto što 
predmetima koji se mogu saznati daje istinu i što duši koja 
saznaje daje sposobnost saznavanja. Shvati je kao uzrok našeg 
znanja i kao uzrok istine koju saznajemo umom. Iako su i znanje 


1 istina lijepi, ipak ćeš dobro učiniti ako povjeruješ da je ideja 
dobra nešto drugo i nešto još ljepše, nego što su sama istina i 
znanje. Kao što smo onda sasvim pravilno rekli da su svjetlosti 
čulo vida, doduše, slični suncu, ali da ipak nisu samo sunce, tako i 
ovdje imamo pravo da obje te stvari, istinu i znanje, smatramo 
kao slične dobru, a ne bi bilo pravilno kad bismo jedno ili drugo 
smatrali za samo dobro, jer dobro treba cijeniti iznad ovog. 


— Kakva je to neopisiva ljepota — reče on — kad pruža i 
znanje i istinu, a ona sama ih ljepotom daleko nadmašuje. Ti, 
valjda, ovim ne misliš na zadovoljstvo. 


— Šuti — rekoh. — Sada još pažljivije pogledaj sliku dobrog! 


— Kako? 


— Mislim da ćeš reći kako sunce vidljivim stvarima ne daje 
samo moć da budu viđene, nego i moć da budu rođene, da rastu i 
da se hrane, dok ono samo' ne pripada rođenim bićima. 


— Ta kako bi i moglo biti? 


— Tako i u stvarima koje se tiču saznanja, prisustvo dobra ne 
daje jedino to da budu saznate, nego upravo iz njega samog 
proishodi njihovo bivstvovanje i njihova suština, a samo dobro 
nije suština, nego se po uzvišenosti i moći uzdiže iznad nje. 


A ovdje on veoma šaljivo reče: ,,0, kakva izvanredna visina!" 


— Tome si — rekoh — ti kriv, jer si me prisilio da kažem šta o 
tome mislim. 


— Inikako — reče — nemoj prestati, nego ako imaš još nešto 
o tome da kažeš, onda vrši i dalje to poređenje sa suncem. 


— Razumije se da imam, nedostaje nam još dosta. 


— Nemoj izostaviti nijednu sitnicu — reče on. 


— Držim — rekoh — da ću morati još mnogo toga da 
uradim, a za sada koliko mi bude moguće, namjerno neću ništa 
Izostaviti. 


— Nemoj — reče on. 


— Zamisli, dakle — rekoh — da, kao što smo rekli, ima dva 
posebna bivstvovanja. Jedno od tih kraljuje u rodu i regiji umnog, 
a ono drugo u rodu i regiji vidljivog; da ne kažem za ovo drugo da 
je na nebu da ne bi izgledalo da hoću da mudrujem o imenima. 
Nego imaš li upravo ta dva oblika: vidljivi i umni? 

— Imam. 

— Predstavi ih onda sebi, kao da bi to moglo biti jednom 
linijom podijeljenom na dva nejednaka dijela, pa svaki od tih 
dijelova podijeli opet na isti način; rod vidljivog i rod umstvenog. 
Tada ćeš, s obzirom na međusobni odnos njihove jasnosti i 


nejasnosti, u sferi vidljivog, tj. u onom drugom, prvo dobiti 
kopije. A kopijama najprije nazivamo sjenke, zatim nestvarne 
likove u vodi, i u stvarima koje imaju gustu, glatku i sjajnu 
površinu, i sve što je takvo, ako razumiješ. 


— Naravno da razumijem. 


— Za drugi dio onog vidljivog uzmi ono što je tome nalik: 
živa bića oko nas, sve biljke, i cjelinu svih stvari načinjenih 
ljudskom rukom. 


— Uzimam i to — reče. 


— Dali bi onda htio da kažeš — zapitah ja — da se s obzirom 
na istinu i neistinu, ono što se pomišlja prema onome što se zna, 
razdjeljuje na isti način kao ono što je slično prema onome čemu 
je slično? 


— Bih i te kako — reče on. 
— Gledaj sada kako bi trebalo podijeliti ono umno. 
— Kako? 


— Ovako. U jednom području umnog, duša — tretirajući kao 
likove stvari koje su predstavili kao kopije — biva prisiljena da 
istražuje iz hipoteza, ne prema početku i onome što je prvo, nego 
prema onome što je na kraju i završetku. U drugom području 
umnog, duša napreduje iz svoje hipoteze prema ne hipotetičkom 
početku, ne služeći se kopijama kao u prethodnom području, nego 
istražuje oslanjajući se na ideje po sebi i uzdiže se do njih. 


— Nisam potpuno razumio to što kažeš — reče on. 


— Onda ću pokušati ponovo, pa ćeš me poslije ovoga bolje 
razumjeti. Pretpostavljam da ti je poznato da oni koji se bave 
geometrijom, računicom i tome sličnim predmetima 
pretpostavljaju ono što je neparno i parno, te figure, tri vrste 
uglova, i drugo što je tome srodno u svakom posebnom 
istraživanju. Oni s takvim stvarima operišu kao da su im znane, 
te uzimajući ih kao hipoteze, više ništa o njima ne govore ni sebi 
ni drugima procjenjujući da su takve stvari svima jasne. Potom 
idu dalje te, u saglasnosti sa sobom, zaključuju istraživanje tamo 
gdje su ga mogli otpočeti. 


— Svakako — reče — to mi je poznato. 


— Pa onda ti mora biti poznato i to da oni osim toga koriste 
joši vidljive likove i da na tim likovima izvode dokaze, nemajući 
na umu baš te likove, nego one po sebi kojima su ovi (vidljivi 
likovi) samo kopije. Na taj način, oni rasuđuju o četvorouglu po 
sebi 1 o dijagonali po sebi, a ne o četvorouglu i dijagonali koje su 
nacrtali. Tako isto postupaju i sa drugim figurama. Figure koje 

oni prave i crtaju i same proizvode svoje sjenke i kopije u vodi, pa 
ih oni opet uzimaju samo kao kopije nastojeći da vide one oblike 
po sebi koji se ne mogu vidjeti drukčije osim duhom. 


— Istinu govoriš — reče on. 


— To je onda taj oblik koji sam nazvao ,,ono što je umno", i za 
koje sam rekao da je duša, istražujući ga, prisiljena da 
upotrebljava hipoteze, dakle, da ne ide prema početku, ili onome 
što je prvo. Ovo stoga što duša, u tom slučaju, nema snage da 
prevaziđe nivo hipoteza, nego uzima kao kopije ove stvari koje su 
i same kopirane od onog što je ispod njih. Te stvari — upoređene 
sa njihovim kopijama — dobile su u našoj podjeli jasnost i 
vrijednost. 


— Razumijem — reče — da ti govoriš o onome što se odnosi 
na geometriju i na one vještine koje su joj srodne. 


— Onda tako shvati i ono što sam govorio o drugom području 
onoga što je umno, do kojeg može dospjeti samo govor, i to uz 
pomoć dijalektike ne upotrebljavajući hipoteze kao početke ili kao 
ono što je prvo, nego samo kao hipoteze, kao polazne tačke za 
napredovanje do onoga što je ne hipotetičko, do pravog početka 
svih stvari. A kad govor dospije do tog početka, tada će — držeći 
se onog što iz njega slijedi — silazeći krenuti natrag prema 
onome što je na drugom kraju ili na završetku. Pri tom se neće 
služiti ničim što je čulno, nego samo idejama kao takvim, radi 
ideja kao takvih, da bi na kraju opet došao do ideje. 


— Razumijem — reče on — lako ne potpuno, jer mi se čini da 
govoriš o velikom poslu — da je tvoja namjera da pokažeš koliko 
je ono područje bića koje se posmatra umom i do kojeg se dopire 
naukom, koja se zove dijalektika, jasnije od onog drugog do kojeg 
se dopire takozvanim vještinama. Jer ove posljednje uzimaju 


hipoteze kao početke, ili ono što je prvo, pa iako se u njihovim 
okvirima posmatranje nužno izvodi umom, a ne čulima, 
posmatrači ipak ne dopiru do pravih početaka, i to upravo zato 
što polaze od hipoteza. Stoga misliš da oni nisu u stanju da 
shvate stvari kakve su one same po sebi, mada one jesu shvatljive, 
ukoliko se pođe od onoga što je prvo. Čini mi se da ti osobinu 
matematičara i njima sličnih nazivaš,,razum" a ne ,,um", 
podrazumijevajući da je razum ono što je između mnjenja iuma. 


— Shvatio si to na najpotpuniji način — rekoh ja. — A sada 
prihvati i ovo: svakom od ona četiri područja odgovara posebno 
stanje u duši. Umovanje odgovara onom najvišem području; 
razumijevanje odgovara onom drugom; trećem — vjera; a onom 
posljednjem — slikovito predstavljanje ili nagađanje. Potom ih 
sredi prema proporciji govoreći sebi: koliko je istine u onome u 
čemu ona učestvuju, isto je toliko jasnosti u njima prisutno. 


— Razumijem — reče — prihvatam to i sređujem ih onako 
kako si rekao. 


J 


— A sada — rekoh — uporedi našu prirodu sa ovim stanjem 
da bismo vidjeli da li smo zaista obrazovani ili nismo. Zamisli da 
ljudi žive u nekoj podzemnoj pećini, i da se duž cijele pećine 

provlači jedan širok otvor koji vodi gore, prema svjetlosti. U toj 
pećini žive oni od djetinjstva i imaju okove oko bedara i vratova 
tako da se ne mogu maći s mjesta, a gledaju samo naprijed, jer 
zbog okova ne mogu okretati glave. Svjetlost im, međutim, dolazi 
od vatre koja gori iznad njih i daleko iza njihovih leđa. Između 
vatre i okovanih vodi gore put, a pored njega zamisli da je 
podignut zid kao ograda kakvu podižu mađioničari da iznad nje 
pokazuju svoju vještinu. 


— Zamišljam — reče on. 


— Zamisli uz to još da pored tog zida ljudi pronose razne 
sprave, i to kipove ljudi i drugih životinja od kamena i drveta, 
kao i sve moguće tvorevine ljudske umjetnosti, ali tako da one 
iznad zida štrče, i da pri tom, kao što to obično biva, pojedini od 
njih u prolazu razgovaraju a drugi ni riječi ne govore. 


— Tvoje je poređenje neobično — reče on — a neobični su i 
tvoji zatvorenici. 


— Slični su nama — rekoh. — Zar misliš da oni vide nešto 
drugo osim svojih sjenki i sjenki drugih ljudi, koje svjetlost vatre 
baca na suprotan zid pećine? 


— Kako bi mogli da vide kad su prinuđeni da cijelog vijeka 
drže glave nepokretno? 


— A kad su u pitanju predmeti koje pored njih pronose? Zar 
neće i sa njima biti to isto?' 


— Razumije se. 


— A kad bi mogli međusobno da govore, zar ne bi ono što vide 
morali smatrati za realne stvari? 


— Bezuslovno. 

— A kad bi odjek dolazio sa suprotne strane zatvora? Zar ne 
misliš da će oni čim neko od prolaznika progovori vjerovati da to 
ne govori niko drugi, nego sjenka koja prolazi? 


— Boga mi, tako je. 


— Oni uopšte nijednu stvar neće smatrati realnom, osim ove 
sjenke predmeta koje su napravili ljudi. 


— Tako je — reče on. 


—A sada zamisli — nastavih ja — kako bi oni postupili kad 
bi im stvarno uspjelo da se oslobode okova i izliječe od neznanja. 
Moglo bi biti samo ovo: kad bi neko od njih bio oslobođen okova i 
bio prinuđen da odjednom ustane, da okrene vrati da pođe i 
pogleda prema svjetlosti, dok pri svemu tome osjeća bolove, a od 
svjetlosti ne može da vidi one stvari čije je sjenke nekad gledao, 
šta misliš šta bi odgovorio kad bi mu neko rekao da je sve dotle 


gledao samo koještarije, da je sada mnogo bliže realnosti i da vidi 
pravilnije, pošto je okrenut većoj istini? A kad bi mu tada neko 
pokazao pojedine predmete koji prolaze i pitanjem ga primorao 
da odgovori šta oni znače, zar ti se ne čini da će on biti u neprilici i 
da će misliti kako je ono, što je ranije gledao, stvarnije od onoga 
što mu se sad pokazuje? 


— Tako je, naravno. 


— A kad bismo ga sad primorali da gleda u samu svjetlost, 
onda bi ga zaboljele oči, i on bi pobjegao i okrenuo se prema 
onome što može gledati i vjerovao da je to zaista jasnije od onoga 
što mu se sada pokazuje. 


— Zaista bi tako učinio — reče on. 


— Kad bi ga sad odande neko silom odvukao uz težaki 
nepristupačan izlaz ne puštajući ga dok ga ne izvuče na sunčevu 
svjetlost, zar ne bi on tada trpio muke i ljutio se što ga ovaj vuče, i 
zar mu se, kad bi zatim došao na svjetlost, oči ne bi zasjenile tako 
da ne bi mogao vidjeti ništa od onoga što mi zovemo stvarnim? — 
Ili, bar, ne bi to mogao odmah. — Morao bi da se navikne na 
svjetlost kad bi htio da vidi predmete. U početku bi najlakše 
raspoznavao sjenke, onda slike ljudi i ostalih predmeta u vodi, a 
same njih još docnije. Zatim bi, gledajući svjetlost zvijezda i 
mjeseca, lakše vidio nebeska tijela i samo nebo noću, nego sunce i 
njegovu svjetlost danju? 


— Svakako. 


— Najzad će moći, mislim, da vidi i posmatra samo sunce 


onakvo kakvo je ono po sebi i na svome mjestu, a ne njegove slike 
u vodi ili na nekom drugom mjestu. 


— Zacijelo. 


— I poslije toga će već moći da dođe do zaključka kako je 
sunce ono koje određuje vrijeme i godine, koje otkriva cijeli sveti 
od koga na neki način proizlazi sve što se može vidjeti. 


— Jasno je da će naposljetku doći do toga. 


— Dalje. Kad se bude sjetio svog prvog stana, ondašnje 
mudrosti i svojih drugova sa kojima je zajedno bio okovan, zar ne 
misliš da će se tada radovati ovoj promjeni, i da će žaliti one koji 
su još tamo? 


— Svakako. 

— A ako tamo dole budu odredili počast, pohvalu i nagradu 
za onoga ko je najbolje vidio predmete koji su prolazili, najbolje 
zapamtio koji su od njih obično prolazili prvi, koji poslednji, a 
koji istovremeno, tako da bi najbolje mogao unaprijed reći koji će 
od njih sad naići, misliš li da će on poslije ovoga još žudjeti i 
zavidjeti onima koji tamo kod njih uživaju moć i ugled? Ili će sa 
njim biti kao sa nekim koji će žarko željeti da prije bude kod 
siromašnog čovjeka sluga i da trpi sve drugo, prije nego da 
vjeruje u te predstave i da živi na onaj način? 

— Ja mislim da će više voljeti da sve to trpi, nego da živi 
onakvim životom. 


— Promisli joši o ovom — rekoh. — Kad bi takav čovjek 
ponovo sišao i sjeo na isto ono mjesto, zar mu se, kad bi odjednom 
došao sa sunca, oči ne bi ispunile mrakom? 


— Dabome da bi. 


— Pa kad bi, dok su mu oči još zaslijepljene i dok još lutaju 
ovamo, onamo — a ponovo privikavanje ne bi bilo kratko — opet 
poželio da se sa onim zatvorenicima takmiči u procjeni onih 
sjenki, zar ne bi izazvao smjeh i zar mu ne bi kazali da je 
odlaskom gore pokvario oči i da ne vrijedi ni pokušavati da se 
gore dospije? A kad bi neko pokušao da ih oslobodi i povede gore, 
onda bi ga i ubili, kad bi mogli da ga uhvate i da to učine. 


— Razumije se. 


—Ovusliku, dragi moj, u cjelini moramo primijeniti na 
ono što smo ranije govorili, te uporediti svijet koji se pokazuje 

našem viđenju sa boravkom u tamnici, a svjetlo ognja u ovoj sa 
snagom sunca. Ako, nadalje, ono uspinjanje i posmatranje onoga 
što je gore shvatiš kao putovanje duše u sferu umnog, onda sina 
tragu onoga što ja slutim i što si od mene Želio da čuješ. Ali, Bog 
zna dalije to što ja nagađam istinito. U svakom slučaju, prema 
onome kako se te stvari pojavljuju, meni izgleda jasno da u 
području saznatljivog ideja dobra je ono posljednje i da je tek s 
mukom možemo sagledati. Ali kad se ona jednom uvidi, tada iz 
samog rasuđivanja nužno slijedi da je ona uzrok svemu što je 
ispravno i lijepo, da je u području vidljivog rodila svjetlost 
gospodara svjetlosti, a da je u području umnog ona sama 
gospodarica koja daje istinu i um. Ovome bih još dodao da onaj 
ko želi da u svome ličnom i javnom životu radi razumno, treba 
svoj pogled na nju da upravlja. 


— I ja — reče on — tako mislim — naravno, na način koji 


odgovara mojoj sposobnosti. 


— Hajde, složi se sa mnom joši u ovome i ne čudi se što oni 
koji su dotle došli ne žele da se bave ljudskim poslovima i što 
njihove duše neprestano teže da budu tamo gore. Ako to treba da 
odgovara našem ranijem poređenju, onda je tako i pravilno. 


— Jeste. 


— A onda? — zapitah. — Da li će te čuditi ako neko svrati 
pogled sa ovih Božijih stvari i, zapavši u ljudsku bijedu, ne bude 
u stanju da se snađe, nego postane smiješan? Još zasjenjenih očiju 
i nenaviknut na tamu i mrak mora se ovdje boriti pred sudom ili 
gdje bilo oko sjenki ili oko kipova od kojih sjenke dolaze, i mora se 
prepirati oko toga na koji način shvataju to ljudi koji nikada nisu 
vidjeli samu pravičnost. 


— To nije nimalo čudno. 

— Uman čovjek će se, međutim — nastavih ja — sjetiti da oči 
dvaput otkazuju poslušnost i da to čine iz dva razloga: jednom, 
kad iz svjetlosti ulazimo u mrak, a drugi put, kad iz mraka 
izlazimo na svjetlost. I verujući da to isto biva i sa dušom, neće se 
nerazumno smijati kad je bude vidio u zabuni i kako nije u stanju 
da nešto sazna, nego će pomisliti da ona možda dolazi iz nekog 
svjetlijeg života i da još nije navikla na tamu, ili da je iz većeg 
neznanja došla na svjetlost, te da je zaslijepljena većim bljeskom. 
Onu prvu će, zato što je u takvom stanju i iz takvog života, 
hvaliti, a ovu drugu će sažalijevati. A kad bi htio da joj se 
podsmijeva, bio bi njegov smijeh manje smiješan nego kad bi 
ismijavao onu koja dolazi iz svjetlosti. 


— Istinu govoriš. 


— Tako moramo o njima misliti, ako je istina to da 
obrazovanost i vaspitanje nisu ono što mnogi učitelji u svojim 
pričama tvrde da jesu. Oni tvrde da duši mogu usaditi znanje 
lako ga ona nema, kao da slijepim očima mogu usaditi vid. 


— Jeste, oni to tvrde. 


— Ali — rekoh ja — ova naša rasprava pokazuje da se u duši 
svakoga čovjeka nalaze i sposobnost i organ za učenje. Kao što se, 
međutim, oči ne mogu okrenuti iz mraka prema svjetlosti 
drukčije nego zajedno sa cijelim tijelom, tako se i ovaj organ, 
kojim čovjek saznaje, mora sa cijelom dušom odvratiti od svijeta 
stvari koje postaju, dok ne postane sposoban da izdrži pogled na 
ono što jest i što je najsjajnije od svega postojećeg. A to je kažemo, 
dobro. Zar ne? 


— Da. 


— Onda će upravo u tom i takvom cilju — rekoh ja — 
vaspitanje ili obrazovanje biti svojevrsna vještina koja izvodi to 
preokretanje na način koji bi bio najlakši i najuspješniji, ali ne 
tako što bi se nekome usadio vid, nego da preokreće onoga koga 
već ima neispravno usmjerenog, te ne gleda tamo kuda bi trebalo 
da gleda. 


— Čini se zaista tako. 


— Izgleda, dakle da su takozvane vrline duše bliske tjelesnim 
vrlinama jer se one stvarno ne nalaze u njoj već od ranije, nego 
ulaze u nju docnije, navikom i vježbom. Ali je, izgleda, moć 
mišljenja djelić Božije prirode. Ona, doduše, nikad ne gubi svoju 
snagu, ali tim preokretom postaje korisna i upotrebljiva, ili, s 
druge strane, neupotrebljiva i štetna. Zar nisi primjetio kako 


oštro posmatra niska duša onih koje nazivamo pokvarenim, ali i 
mudrim, i kako zahvaljujući svojoj sposobnosti gledanja prozre 
sve čemu se obrati, a ipak mora da služi poroku, te, ukoliko oštrije 
vidi, utoliko više zla stvara? 


— Takoje. 


— Kad bi se, međutim, ta osobina ovakve jedne prirode jošu 
djetinjstvu uništila i kad bi se ova oslobodila nagona koji je kao 
olovna đulad vuku na dole, srasli sa njom od rođenja, i koji je 
vezuju za gozbe i slične naslade i uživanja, pa kad bi se, 
oslobođena toga, pokrenula istini, onda bi isti taj ljudski organ 
oštro uočavao istinu, kao što uočava i ono čemu je sada okrenut. 


— Razumije se. 


— Pa zar onda neće biti vjerovatna i nužna posljedica onoga 
što smo do sada govorili da državom neće dobro upravljati ni oni 

koji su bez obrazovanja i nepripremljeni za istinu, ni oni koji se 
do kraja svog života posvete samo obrazovanju? Prvi zato što će 
im u životu nedostajati jedinstveni cilj, prema kome će se 
upravljati u svim svojim ličnim i državnim poslovima; drugi zato 
što će uobražavati da se takvim življenjem već nalaze na 
ostrvima blaženih, pa se svojevoljno neće angažovati. 


— Istina je — reče on. 


— Znači da ćemo mi, kao osnivači države, biti dužni da 
natjeramo najsposobnije u našoj državi da se bave naukom koju 
smo maloprije nazvali najvišom, da uče kako će gledati dobro i da 
pođu onim putem gore do one visine. A kad se budu popeli i 
dovoljno vidjeli, onda im ne smijemo dozvoliti ono što im je sad 
dozvoljeno. 


—A šta to? 


— Da ostanu tamo — rekoh — i da više ne žele da se vrate 
onim zatvorenicima dole i da učestvuju u njihovim tegobama i 
počastima, bez obzira da li su one neznatne ili velike. 


— U tom slučaju bismo prema njima bili nepravični — reče 
on — 1 stvorili bismo im život gorim nego što bi inače mogli da 
imaju. 


— Ti si opet zaboravio, prijatelju — rekoh — kako naši 
zakoni ne idu za tim da jedan rod u državi bude naročito srećan, 
nego da stvore blagostanje cijele države, dovodeći građane milom 
ili silom u harmoniju, dajući im prije svega udio u poslovima, 
koje svaki pojedinac može, prema svojim sposobnostima, učiniti 

za državu. Zakoni upravo stvaraju u državi takve ljude, ne da bi 
dopustili da svako radi šta hoće, nego da tako državu učine 
jedinstvenom. 


— To je istina; ja sam to zaboravio. 


— Razmisli sada, da li mi filozofima koje stvaramo kod nas 
činimo nepravdu ili im govorimo istinu kad ih primoravamo da 
se brinu o drugima i da čuvaju državu? Mi ćemo im, ustvari, reći 
da se u drugim državama ovakvi ljudi ne bave tegobama 
upravljanja, kao što to oni treba da čine, jer tamo oni sami po 
sebi postaju filozofi, a njihova država se za to nimalo ne stara. 
Ono što se razvija i raste samo po sebi, dakle, što nikome ne 
duguje svoje obrazovanje, neće, razumije se, nikome ni dati 
naknadu za to. Ali vas smo, mi izabrali za kraljeve kao matice u 
košnicama da vladate i samima sobom i državom. Dobili ste bolje 
i savršenije obrazovanje, pa ste se na taj način osposobili da 
djelujete i tu i tamo. Zato vi i morate, kad na vas dođe red, da 
siđete u prebivalište onih dole, da se naviknete da zajedno sa 
njima gledate mračne stvari. Jer, ako se na to budete navikli, 
vidjet ćete hiljadu puta bolje nego oni tamo dole i nećete znati 
samo ono što pojedina sjenka znači nego ćete, pošto ste već vidjeli 
suštinu i lijepog, pravičnog i dobrog, znati i čija je to sjenka. I 
tako ćemo vi i mi budno upravljati državom a ne u snu, kao što to 
sada najčešće čine ljudi koji se međusobno bore zbog sjenke za 
vlast, kao da je ona neko veliko dobro. U stvari, to je ovako: 
najbolja i najsložnija država je ona u kojoj za vlašću najmanje 
teže oni koji su izabrani da vladaju, a ako država ima drukčije 
vladaoce, onda je u njoj suprotno. 


—Toje istina. 


— Misliš li da nas vaspitanici, kad to budu čuli, neće 
poslušati? Očekuješ li da oni neće pristati da svaki sa svoje strane 
preuzme svoj dio u državnim poslovima, nego da će jedni s 
drugima provoditi najveći dio svog vremena u čistom? 


— Nemoguće — reče on — jer ćemo od pravičnih zahtijevati 
samo ono što je pravično. Uostalom, svako će od njih, i prije 
svega, prihvatiti vlast kao neizbježnu obavezu, nasuprot onome 
kako se sada dolazi do vlasti u svakoj državi. 


— Tako je, prijatelju — rekoh. — Ako za one koji su određeni 
da vladaju pronađeš neki način života koji je bolji od vladanja, 
onda postoji mogućnost da se stvori država kojom se dobro 
upravlja. Samo će u njoj vladati zaista bogati ljudi, i to ne bogati 
zlatom, nego onim čime mora biti bogat srećan čovjek: dobrim i 
razumnim životom. No ako do vlasti dođu oni koji u svojoj 


oskudici žude za dobrima koja bi bila samo njihova, ubjeđeni da 
je upravo vlast ono mjesto na kojem se može najviše nagrabiti — 
tada će ta mogućnost iščeznuti. Tada će doći do borbe za vlast, pa 
će ova — slično onome što se događa u ratu upropastiti i njihova 
domaćinstva i cijelu državu. 


— Tako je, zaista. 

— Dali ti znaš još neki drugi život koji bi prezirao političku 
moć osim života istinskog filozofa? 

— Ne znam, Boga mi! 


— Jer vladu ipak treba da prime oni koji u nju nisu 
zaljubljeni. Inače će nastati borba među zaljubljenim 
takmacima, je li? 


— Svakako. 

— A koga ćeš moći primorati da čuva državu ako ne one koji 
najbolje poznaju načine pomoću kojih se najbolje upravlja 
državom, i koji, s druge strane, uživaju počasti i život bolji od 
državničkog. 


— Nikoga drugog. 


— Hoćeš li sad da raspravimo kako postaju takvi ljudii 
kako bismo ih mogli izvoditi gore, na svjetlost. 


— Kako ne bih htio? 


— Ali to, kako se čini, neće biti isto što i okrenuti pločicu, nego 
je to obraćenje duše: ona treba da ustane iz mračnog dana u pravi 
dan bića. To je pravi uspon ka onom što jest, i njega ćemo nazvati 


pravom filozofijom. 


— Takoje. 
— Treba li da razmislimo koja to nauka ima tu moć? 
— Da, svakako. 


— Pa koja bi to, nauka, mogla odvesti dušu iz svijeta 
prolaznosti u svijet onoga što zaista postoji? Ali upravo sad, dok 
ovo govorim, pade mi na pamet: zar nismo kazali da ovi ljudi u 
mladosti moraju biti ratnici? 


— Rekli smo. 
— Treba li, dakle, da ova nauka koju tražimo, pored onoga, 
ima joši to? 


— Šta to? 


— Da ne smije biti za ratnike bez koristi. 
— Morala bi, ako je to moguće. 


— A njih smo još ranije vaspitali u tjelesnim i u muzičkim 
vježbama, zar ne? 


— Jesmo. 


— Gimnastika se, međutim, bavi onim što nastaje i što 
propada. Ona upravlja rastom i propadanjem tijela. 


— Izgleda da je tako. 
— Prema tome, to ne bi bila nauka koju tražimo. 
—Nebi. 


—A dali jeto možda muzika u smislu u kojem smo 0 njoj 
ranije raspravljali? 


— Pa muzika je, ako se sjećaš — reče on — bila samo dopuna 
gimnastike, dopuna koja je imala da u čuvarima razvije 
disciplinu navika, te da ih pomoću harmonije učini dobro 
usklađenim, a ne da ih snabdje znanjem. Muzika je čuvarima 
bila zato data da, pomoću ritma, u njima razvije pravi takti da u 
govorima postigne nešto drugo ali tome srodno — bilo da su ovi 
(govori) nalik na mitove, bilo da su u većoj mjeri istiniti. Ali u 
tome nije bilo ničega što bi pripadalo nauci o kojoj ti sada 
ispituješ. 

— Dobro me podsjećaš — rekoh. — Zaista u muzici nije bilo 
ničeg takvog. Ali, gdje je takva nauka? Uostalom, mi smo 
ubjeđeni da sva umjenja pripadaju poslovima nižeg ranga. 


— Kako da ne. Ali kakva nam još druga nauka preostaje, ako 
izuzmemo muziku, gimnastiku i umjenja? 

— Pa dobro — rekoh — ako izvan ovih ne možemo naći ništa, 
uzmimo onda onu koja se u svima njima nalazi! 


— A koju to? 


— Onu na primjer kojom se zajednički služe sva umjenja, sve 
razumske aktivnosti i svako znanje — dakle onu koju su u samim 
počecima svi primorani da nauče. 


— A koju to? — upita on. 


— Onu običnu — rekoh ja — onu što se odnosi na 
razlikovanje jedan, dva i tri. Ukratko, mislim na brojanje i 
računanje. Zar stvari ne stoje upravo tako da se sva umjenja i 
svako znanje moraju time baviti? 


— Moraju. 


— Pa hoćemo li onda reći da je za ratnika 
neophodno da zna računati i brojati? — upitah ja. 


— Ako hoće da se razumije u uređenje vojske, to mu je 
potrebnije od svega, a ako želi da bude čovjek, onda još i više. 


— Onda ti u ovoj nauci vidiš isto ono što i ja? 


—A šta to? 


— Čini se da bi tu negdje bilo ono za čim tragamo, ono što po 
prirodi vodi razumijevanju, ali da se niko time ispravno ne služi, 
lako upravo to po svemu vuče ka biću i suštini. 


— Na šta to ciljaš? — upita on. 


— Pokušat ću da ti objasnim kako to mislim. Ja, ustvari, 
razlikujem, polazeći od samog sebe i prema onom što smo 
govorili, ono što vodi biću od onoga što njemu ne vodi. Ispitajmo 
to zajednički, pa potkrijepi ili odbaci ono što tvrdim, kako bismo 
bili načisto da li je to tako kako naslućujem da jeste. 


— Hajde de, pokazuj to! — reče. 


— Evo pokazujem, ako odozgo vidiš, šta se događa s 
opažanjem: u jednom slučaju, ono na šta je opažanje usmjereno 
ne podstiče razum na ispitivanje, kao da se već samim opažanjem 
sve rješava; u drugom slučaju, predmet opažanja zahtjeva da se 
pristupi ispitivanju, kao da u samom opažanju nema ničeg 
zdravog. 


— Očigledno govoriš o predmetima koji se izdaleka ukazuju i 
samo u obrisima. 


— Nisi uopšte pogodio na šta ciljam — rekoh ja. 


— o čemu onda govoriš? — upita on. 


— Predmeti opažanja — rekoh — koji ne podstiču na 
ispitivanje, jesu oni iz kojih ne proizvode istovremeno dva 
međusobno suprotna opažanja. A oni iz kojih tako nešto 
proishodi, podstiču na ispitivanje, i to u slučaju kad samo 
opažanje ne može da odluči da li jedna od tih suprotnosti važi 
više nego druga. Pri tom nema značaja to da li je predmet 
opažanja blizu ili daleko. Jedan primjer će ti to jasnije pokazati. 
Kažemo da su ovo ovdje tri prsta: najmanji, ovaj do njega i 
srednji. 


— Dabome. 


— Podrazumijevaj da ovdje govorimo o viđenju izbliza, pa 
zajedno sa mnom obrati pažnju na ovo. 


— Na šta? 


— Svaki od njih se jednako pokazuje kao prst, pa nema 
nikakve razlike u tome da li ga vidimo u sredini ili na kraju, da li 
je bijel ili crn, debeo ili tanak, i sve što je tome slično. Doista, u 
svemu tome, u mnoštva ljudi, nema nikakve nužnosti za dušu da 
razumu postavlja pitanje da li je to prst, jer viđenje nikada i 
nigdje ne ukazuje duši na to da bi prst mogao biti suprotnost 
prstu. 


— Doista, ne — reče on. 


— Pa onda, rekoh, iz toga slijedi da sve što je takvo ne 
podstiče razum na djelovanje, niti ga može probuditi. 


— Naravno. 


— Šta dalje? Zar viđenje gleda na veličinu i malinu prstiju 


onako kako treba, ako za njega nema nikakve razlike u tome dali 
je prst u sredini ili na kraju? A isto je tako sa debljinom i 
tankoćom, ili u onome što se odnosi na dodir — sa mekoćom i 
tvrdoćom. Zar i druga čula ne pokazuju nedostatke u 
izvještavanju o takvim stvarima? Ili zar ne radi svako čulo 
ovako: prvo, čulo koje osjeća ono što je tvrdo nužnim načinom 
osjeća i ono što je meko, te izvještava dušu da je i tvrdo i meko 
osjetilo kao jedno te isto? 


— Upravo tako. 


— Pa onda je — rekoh — nužno da u svim takvim 
slučajevima duša bude zbunjena i da ne zna šta čulo označava 
kao tvrdo, ako za isto kaže da je i meko; a za lako i teško, da ne 
zna šta je lako a šta teško, ako ono označava teško kao lako ilako 
kao teško? 

— Takva obavještenja su svakako neobična za dušu — reče 
on — te zahtijevaju ispitivanje. 

— Pa onda je razumljivo što duša u takvim slučajevima 
poziva u pomoć brojanje i rasuđivanje, te najprije ispituje da li je 
u svakom pojedinom slučaju takvih obavještenja riječ o jednoj ili 
o dvije stvari. 

— Kako da ne! 

— Pa ako se dogodi da se pojavljuju dvije stvari, ispitat će se 
da li se svaka od te dvije pojavljuje kao jedno? 

— Da. 


— Ako je dakle svaka od njih jedno i ako obje čine dva, onda 
će ih duša svaku ponaosob promišljati. Jer, ako nisu razdvojene, 
duša ih neće promišljati kao dvoje, nego kao jedno. 

— Ispravno. 


— A za viđenje kažemo da veliko i malo ne vidi kao 
razdvojene stvari, nego ih brka jednu s drugom. Nije li tako? 


— Tako je. 


— Stoga je razum, radi razjašnjavanja toga, prinuđen na 
viđenje velikog i malog ne kao pobrkane jedno s drugim, nego kao 
razdvojene, dakle suprotno onome što je gore rečeno o čulnom 
viđenju. 


—Toje istina. 

— Pa onda nam iz toga kao prvo proizlazi pitanje šta je 
zapravo to veliko i malo? 

— U svakom slučaju. 


— A jedno je — rekli smo — shvatljivo, a drugo vidljivo. 


— Sasvim tačno — reče on. 


— Eto to je upravo ono što sam maločas predložio za 
predmet razgovora, da jedne, (neke) stvari podstiču razum, a 
druge ne: one koje u čulo dolaze zajedno sa svojim suprotnostima 
određene su kao stvari koje podstiču razum, a one koje ne dolaze 
tako — kao stvari koje ne mogu da probude mišljenje. 


— Sad — reče — razumijem, i čini mi se da je to tako. 

— Šta onda? Kako ti se čini, s koje bi strane mogli da budu 
broj i jedinica? 

— Ne mogu to da odredim — reče on. 


— Pa prosuđuj to prema onome o čemu je već naprijed bilo 
govora. Jer ako je viđenje, ili neko drugo čulo, u svemu sposobno 
da vidi jedinicu po sebi, onda jedinica neće voditi dušu prema 
razumijevanju suštine, te će biti isto kao i u slučaju prsta o kojem 
smo govorili. Ali ako se s njom zajedno uvijek vidi i njena 
suprotnost — i to tako da se ne pokazuje ništa po čemu bi ona bila 
više jedinica nego ono što je tome suprotno — onda će odluka 
nekog sudije biti nužna. Duša je tada zbunjena, pa je prinuđena 
da istražuje i da, pokrenuvši u sebi prosuđivanje, postavi pitanje 
šta li bi mogla biti jedinica sama po sebi. Tako bi saznanje o 
jedinici moglo biti među onim saznanjima koja vode i obraćaju 
dušu prema posmatranju onog što jeste. 


— Ali sigurno je — reče on — da takvo posmatranje nije 
svojstveno čulnom viđenju, jer jednu te istu stvar vidimo i kao 
jedinicu i kao beskrajno mnoštvo. 

— Pa onda — rekoh ja — ako tako stoje stvari s jedinicom, da 
li to isto važi i za broj? 

— Kako da ne? 

— Praktično računanje 1 aritmetika u cjelini se odnose na 
broj. 

— Sasvim. 

— A to što se odnosi na broj pokazuje se kao ono što vodi 
prema istini. 

— Zaista izvanredno. 


— Logistika i aritmetika bi, kako se čini, pripadale onoj 
nauci koju tražimo. Ratnik će morati da ih izuči radi sređivanja 
svojih trupa, a filozof zato da bi izronio iz nastajanja i čvrsto se 
vezao za suštinu inače on nikada ne bi postao vješt u mišljenju. 


— Tako je — reče on. 


—A naš bi čuvar morao biti ujedno i ratnik i filozof. 


— Dakako. 


— Onda bi, o trebalo da ovu nauku uvedemo zakonom, te da 
one koji će u državi imati najviše dužnosti ubijedimo da se bave 
logikom, ali nikako na neznalački način, nego tako da 
rasuđivanjem dospijevaju do kontemplacije prirode brojeva; ne 
praktikujući je na način kao što to čine prodavci i trgovci na 
malo, da bi kupovali i prodavali, nego radi rata i radi toga da 
duši olakšaju obraćanje od nastajanja i usmjeravanje ka istini i 
suštini. 


— Vrlo lijepo govoriš — reče on. 

— I zaista — rekoh ja — sada, kad smo ovo izrekli o nauci 
računanja, i ja sam dolazim do saznanja koliko je ta nauka 
produhovljena i mnogostruko korisna za ono što hoćemo, ako se 
upražnjava radi saznanja, a ne radi trgovanja. 


— Po čemu to? 


— Po tome što smo maločas govorili da ta nauka snažno vodi 
dušu prema gore, te je obavezuje na raspravljanje o brojevima 
takvim kakvi su sami po sebi, ne dopuštajući joj da raspravlja o 
brojevima koji su proistekli iz vidljivih i opipljivih tijela — 
ukoliko takvo raspravljanje neko predloži. Pretpostavljam da ti 
je svakako poznato kako se oni koji su u to upućeni podsmijevaju 
onome ko u govoru jedinicu kao jedinicu razlomi na dijelove, te 
da mu u tome nikako ne daju za pravo. Ako ti jedinicu razdjeliš, 
oni će je umnožiti, brinući se o tome da se jedinica ne pokaže kao 
ne jedinica, nego kao mnoštvo posebnih cjelina. 


— Istinu govoriš — reče on. 


—A šta ti misliš, šta će oni odgovoriti ako bi ih neko zapitao: 
, 0 čudnovati ljudi, o kakvim brojevima vi raspravljate? Gdje je 
ta jedinica koja je uvijek takva kakvom je zamišljate, uvijek 
jednaka drugoj potpuno istoj jedinici od koje se nimalo ne 
razlikuje i koja je bez ikakvih djelića?" 


— Mislim da će reći kako oni govore o brojevima koji se mogu 
samo zamisliti, i kojima se inače ne može ma kako operisati. 

— Vidiš, dakle, o prijatelju — rekoh — da nam je zaista 
potrebna nauka, jer ona očigledno primorava dušu da se u 
traženju istine služi mišljenjem. 


— Ona to zaista čini i to u velikoj mjeri — reče on. 

— I dalje? Jesi li primjetio kako su ljudi, koji su od prirode 
obdareni za računanje, sposobni i za sve ostale nauke i kako čaki 
oni koji sporo shvataju, ako se uče i vježbaju u računanju, imaju 
bar tu korist što njihov duh u velikoj mjeri postaje oštroumniji? 


— Tako je — reče on. 


— A mislim da ćeš teško naći nešto što bi zadalo više truda 
čovjeku koji uči i bavi se time nego baš to? 


— Svakako. 


— Zbog svega toga, dakle, ne smijemo zapostaviti ovu nauku, 
nego u njoj moramo odgajati sve one koji imaju najbolje osobine. 


— Slažem se — reče on. 


— Ovu nauku dakle, zadržavamo — rekoh. —A sad da 
vidimo hoće li nam u nečemu koristiti ona druga što je sa tim u 
vezi. 


— Koja? Da ne misliš na geometriju? — zapita on. 
— Upravo na nju — rekoh. 


— Ukoliko se ona odnosi na ratovanje — reče on — jasno je da 
se nas tiče. Jer je i pri podizanju tabora, pri osvajanju zemljišta, 
pri povlačenju i razvijanju vojske, i svuda gdje se imaju postaviti, 
pa iu samim borbama i marševima svakako važno da li čovjek 
zna geometriju ili ne. 

— Ali za te stvari — rekoh — dovoljno je i samo malo 
geometrije i računanja. Treba, međutim, ispitati da li veći i 
dalekosežniji dio geometrije služi našem cilju, odnosno kako ona 

može da pomogne lakšem sagledavanju ideje dobrog. A tom cilju, 
kažemo, služi sve ono što nagoni dušu da se okreće prema onom 
području u kojem je biće najblaženije od svih bića, koje duša na 
svaki način treba da vidi. 


— Ispravno govoriš — reče on. 


— Ako nas, dakle, nagoni na kontemplaciju suštine, onda nas 
se tiče; ako nas nagoni da posmatramo ono što nastaje — onda 
ne. 


— Da, to je tako. 


— Da ova nauka ima u sebi nečeg što je u potpunoj 
suprotnosti sa načinom na koji o njoj govore oni koji se njome 
bave — to nam neće osporavati niko od onih koji o geometriji 
imaju nešto malo iskustva. 


— Kako? — zapita on. 


— Oni govore veoma smješno; jer, upotrebljavajući govor 
onih koji rade i ostvaruju neki praktični cilj, govore o pravljenju 
četvorougla, produživanju, spajanju, i svemu što je tome slično. A 
ta se nauka, međutim, u cjelini njeguje radi saznanja. 


— Sasvim je tako — reče on. 

— Zar onda ne treba da utvrdimo još i ovo? 

— Šta to? 

— Da je geometrija saznanje onoga što je vječno, a ne 
saznanje onoga što nastaje i što nestaje. 


— Pa već je dokazano — reče on — da je geometrija saznanje 
o onome što je vječno! 


— Znači da ona uzdiže dušu nagore, prijatelju, a da 
filozofsko razmišljanje, koje mi nepotrebno upravljamo na dole, 
priprema za uspon. 

— Ito u najvećoj mjeri — reče on. 

— Treba što je više moguće zahtijevati — nastavih ja — da 
ljudi u uzornoj državi ne budu daleko od geometrije. Jer i njena 
sporedna djela nisu mala. 

— Koja to? — zapita on. 


— Ona koja si ti sam maločas spomenuo — rekoh — i koja se 
odnose na rat, a i ona koja se odnose na svako učenje, jer će sve to 
bolje shvatiti onaj ko se bavio geometrijom nego onaj ko u 
geometriju nije upućen. 


— Potpuno sigurno, tako mi Boga — reče on. 


— Hoćemo li onda da našim mladićima odredimo ovu nauku 
kao drugu? 


— Hoćemo — odgovori on. 


— Idalje? Da li da astronomija bude treća? Slažeš li se s 
tim? 


— Slažem se — reče on — jer pažljivije posmatranje 
godišnjih doba, mjeseca i godina isto tako koristi zemljoradnji i 
pomorstvu, kao i ratničkoj vještini. 


— Kako si pitom — rekoh — kao da se plašiš da gomila ne 
pomisli da uvodiš neke nekorisne nauke. A to nije nešto od 
sporednog značaja, mada je veoma teško povjerovati da nauke 


služe za to da očiste i ožive u nama organ duše koji su druga 
zanimanja pokvarila i učinila slijepim, organ čije je spašavanje 
stoput dragocjenije nego spašavanje hiljadu očiju tjelesnih: jer 
samo njime se može Vidjeti istina. Svi oni koji se u tome slažu s 
tobom mislit će da govoriš neobično lijepo, a svi oni koji to nikada 
nisu osjetili vjerovat će, po svoj prilici, da samo brbljaš, jer u tome 
neće Vidjeti ništa o čemu bi bilo vrijedno govoriti. Razmisli još 
sada sa kojima ćeš od njih razgovarati, da li sa prvima ili sa 
drugima ili ni sa jednima ni sa drugima, već samo i najviše radi 
sebe samoga, ne zavideći nikome koji bi od toga mogao imati 
koristi. 

— Odlučit ću se — reče on — da najviše govorim za sebe i da 
sam postavljam pitanja i da na njih odgovaram. 


— Onda se vrati natrag — rekoh — jer nismo pravilno 


odabrali nauku koja se nadovezuje na geometriju. 


— Kako to? — zapita on. 


— Tako što smo odmah poslije površine uzeli u razmatranje 
tijelo koje se kreće, a da ga prije nismo posmatrali samo po sebi. 
Pravilno je, međutim, da se poslije druge dimenzije uzima treća. 
A ova se nalazi kod kocke i kod svega onoga što, kao i ona, ima 
dubinu. 


— Zaista je tako — reče on. — Ali mi se čini, da ova nauka još 
nije otkrivena. 


— Dva su uzroka tome — rekoh ja. — Jedan je da 


nijedna država to ne cijeni, pa se zato, budući da je to teško, 
slabo i istražuje. Drugi je da je istraživačima potreban vođa, bez 
koga ništa ne bi mogli otkriti. Takav se vođa, prije svega, teško 
nalazi, pa ako se inađe — onda se oni koji su pozvani da 


istražuju, iz gordosti, ne upravljaju prema njemu. Ali ako bi 
cijela država to nadgledala i cijenila, tada bi se i ovi pokorili, pa 
bi se istraživalo kako treba i ta stvar bi se pojavila u punoj 
svjetlosti. Jer i sada, tako prezrena u očima svjetine, iako ometena 
čak i govorom istraživača koji ne znaju čemu bi to moglo da služi, 
ova istraživanja ipak rastu, savlađujući sve prepreke svojom 
privlačnošću. Stoga nije nikakvo čudo ako se ta nauka pojavljuje. 


— A to što je u njoj privlačno — reče on — takođe je nešto 
neobično. Samo mi malo jasnije reci to što si sad govorio. TI si, 
ustvari, proučavanja površine nazvao geometrijom. 


— Da — odgovorih. 


— Onda si, prvo, astronomiju stavio iza nje, a zatim si to 
povukao. 


— Učinio sam to u brzini — rekoh — ali zato da stvar 


obradim brzo, samo je usporavam. Stvarno, bilo je na redu 
ispitivanje geometrijskih tijela, ali videći da je to istraživanje u 
smiješnom stanju, preskočio sam ga i odmah poslije geometrije 
stavio sam astronomiju, tj. nauku o tijelima u kretanju. 


— Ispravno govoriš — reče on. 


— Postavimo sada — rekoh — astronomiju za četvrtu nauku, 
budući da geometrija, koja je sada zanemarena, ostaje posebna 
nauka, ukoliko joj država posveti odgovarajuću pažnju. 


— Razumije se — reče on. — I kao što si ti mene maloprije 
grdio, što sam onako bezobzirno hvalio astronomiju, tako ja sada 
odobravam način na koji joj ti prilaziš. Jer mislim da je svakome 
jasno kako ona primorava dušu da usmjeri svoj pogled nagore i 
odvodi je od ovozemaljskih stvari tamo gore. 

— Možda je to jasno svima, izuzev meni — rekoh — jer meni 
ne izgleda tako. 


— Nego kako? — zapita on. 


— Kako je sada obrađuju oni koji nastoje da nas uzdignu do 
filozofije, ona vuče pogled sasvim na dole. 


— Kako to misliš? — zapita on. 


— Čini mi se — rekoh — da nisi neodvažan u svom pristupu 
nauci o stvarima koje su gore. Doista se hrabro izlažeš opasnosti, 
jer ako bi se neko izokrenuo pa posmatrao slike na tavanici i time 
nešto naučio, ti bi i tada vjerovao da on posmatra umom, a ne 
očima. Uostalom, možda ti lijepo prosuđuješ, a ja priprosto. Ipak, 
ja ne mogu prihvatiti da neka druga nauka podstiče dušu da 
gleda gore, osim nauke o biću i nevidljivom. Pa ako bi neko 
pokušavao da nešto nauči o čulnim stvarima, buljeći gore ili 
zureći dole, ja ne bih nikada rekao da će taj nešto naučiti — jer o 
takvim stvarima nema nikakve nauke — niti bih rekao da 
njegova duša gleda gore. Naprotiv, rekao bih da njegova duša 
gleda dole, makar on proučavao plivajući na leđima ili ležećina 
zemlji. 


— Dobio sam što sam zaslužio! — reče on. — Imao si pravo 
da me tako prekoriš. Ali kako to misliš da bi astronomiju trebalo 
proučavati drukčije nego što se sada proučava, ako se hoće da to 
proučavanje koristi onome o čemu smo govorili? 


— Ovako — rekoh. — Ove divne slike na nebu, budući da su 
naslikane na vidljivoj površini, treba smatrati za najljepše i 


najtačnije od svih takvih stvari, ali treba znati da one mnogo 
zaostaju za istinom, ustvari za kretanjem čija su brzina i sporost 
stvarni i kao takvi se nalaze u istinskom broju, i u svim istinskim 
oblicima, koji se međusobno pokreću pokrećući i sami sebe. Ovo se 
doista shvata pomoću razuma i računa, a ne viđenjem. Ili ti 
misliš da se to shvata viđenjem? 


— Nipošto!? — reče on. 


— Da bismo se, dakle, poučili iu onim drugim stvarima, 
moramo kao primjer uzeti nebeske slike kao da smo u njima našli 
uzore koje je neki majstor crtač lijepo nacrtao ili izradio. A kad bi 
njih vidio neki čovjek vješt geometriji, mislio bi, doduše, kako su 
veoma lijepo izrađene, ali i da je smješno baviti se njima ozbiljno 
i sa namjerom da se na njima shvati istina o jednakom i 
dvostrukom, ili o nekom drugom odnosu. 


— Pa i bilo bi smješno — reče on. 


— Misliš li ti da pravi astronom neće osjetiti to isto kad bude 
posmatrao kretanje zvijezda? — zapitah ja dalje. — On će misliti 
da su ta djela izvedena na najbolji mogući način, i da je nebeski 
tvorac to sastavio kao i sve drugo što je na nebu. A što se tiče 
odnosa noći prema danu, ovih prema mjesecu, mjeseca prema 
godini, i drugih zvijezda prema toj razdiobi vremena, kao i 
međusobnog odnosa zvijezda u tom smislu — taj pravi astronom, 
mislim, neće smatrati čudnim onoga ko drži da se to događa na 
Isti način i da u tome nema nikada nikakvog odstupanja, iako je 
tu riječ o tjelesnim i vidljivim stvarima, kao što neće smatrati 
čudnim sve one napore da se o tome shvati istina? 


— Kada te slušam — reče on — meni se čini da je tako!? 

— Mi ćemo, dakle, postavljajući sebi probleme, proučavati 
astronomiju kao i geometriju; ali ćemo ostaviti ono što se zbiva 
na nebu, ako zaista želimo da učinimo korisnim onaj dio duše 
koji je po prirodi razborit, a koji je ranije bio nekoristan. — To će 
zaista biti mnogo teži posao nego što ga sada imaju oko 
astronomije. 


— Mislim da ćemo i ostalo na isti način naređivati ako od 
nas, kao od zakonodavaca, treba da bude neke koristi. A da li bi 
ti, možda, imao neku nauku da pomeneš, koja bi spadala ovamo? 
— zapitah. 


— Ovako, sada, ne bih imao — reče on. 


— Mislim — nastavih ja — da kretanje nema samo jedan vid, 
nego više njih. Sve te vrste kretanja možda bi umio da nabroji 
neki mudrac, a mi znamo samo za dvije. 


— A koje su to? 
— Osim pomenutog kretanja, ono koje je pandan ovome 
njeno naličje. 


— Koje je to? 


— Usuđujemo se reći — nastavih ja — da, kao što su oči 
potrebne za astronomiju, tako su uši potrebne za harmonično 
kretanje. A ta su znanja međusobno srodna, kao što kažu neki, s 
čime se i mi saglašavamo. Ili kako činimo? 


— Tako — reče on. 


— Pošto je ova stvar važna — rekoh ja — to ćemo mi od 
takvih saznati šta oni o tome misle, a saznat ćemo pored toga joši 
ostala njihova učenja, ako ih imaju zar ne? Mi ćemo, međutim, 
pored svega toga zadržati svoje načelo. 


— Koje to? 


— Da naši pitomci nikad ne pokušaju naučiti od njih nešto 
nesavršeno i što ne dostiže dotle, dokle sve, kao što smo maloprije 
rekli za astronomiju, mora da dostigne. Zar ne znaš da je tako 
istoi sa harmonijom? Jer oni akorde i zvuke koje čuju 
odmjeravaju jedne prema drugima, i uzalud se trude kao i 
astronomi. 


— Tako mi Boga — reče. — Kako je smješno kad oni govore o 
nekim zgušnjavanjima i svoje uši približavaju tako kao da bi 
htjeli uhvatiti ton izbliza pa jedni kažu kako čuju još neki među 


zvuk i da je to najmanji interval pomoću koga treba mjeriti, a 
drugi se tome protive, kao da oba tona sasvim podjednako zvuče, 
aijednii drugi više cijene uši nego um. 


— Ti govoriš — rekoh — o onim valjanim ljudima koji daju 
posla žicama 1 ispituju ih, zatežući ih na instrumentu. Ali da 
poređenje ne bi bilo suviše dugo, te da ne bih morao govoriti o 
udarcima sa trzalicom, o grđenju, opiranju i hvalisanju struna 
— prestajem sa poređenjem i kažem da ne mislim na ove ljude, 
već na one za koje smo upravo sada rekli kako treba da govore o 
harmoniji. Jer oni rade isto ono što i astronomi: traže brojeve u 
akordima (vibracijama) koje čuju, a ne prelaze na probleme da bi 
ispitali: koji su brojevi harmonični, a koji nisu, i radi čega jesu 
harmonični ili nisu. 


— Govoriš o nekoj neobičnoj, Božijoj stvari — reče on. 

— Ali o stvari koja je korisna za istraživanje lijepog i dobrog 
— rekoh — a beskorisna ako se njeguje na drugi način. 


— Svakako — reče on. 


— Ja mislim — nastavih — da ako smo prešli sve nauke koje 
smo pomenuli, ako smo stigli do njihove međusobne veze i 
srodnosti, i ako smo shvatili na koji način one jedna drugoj 
pripadaju, onda bavljenje njima ipak nešto znači i nismo se 
trudili uzalud; a ako nije tako, onda se zaista uzalud trudimo. 


— I meni se tako čini — reče on. — Ali ti govoriš o nekom vrlo 
velikom djelu. 


— Misliš li na preludij — rekoh — ili na nešto drugo? Ili ne 
znamo da je sve to samo preludij upravo za onu melodiju koju 
treba naučiti? Jer, tebi se sigurno ne čini da su oni koji su tome 
vješti, istovremeno i dijalektičari. 

— Ne, tako mi Boga, osim malobrojnih na koje sam nailazio. 


— Ali, jesi li pomislio — upitah ja — da će ljudi, koji ne mogu 
iskazivati i prihvatiti razlog, ikada moći znati nešto od onoga što 
smo rekli da treba da znaju? 


— Nisam ni to — reče on. 


— Pa onda, misliš li da je to upravo ona melodija koju 
dijalektika izvodi? Mada je ta melodija nešto što pripada onome 
što je umno, 0 njoj ipak imamo neku predstavu u moći viđenja, a 
za ovu smo već pokazali kako nastoji da gleda živa bića takva 
kakva su po sebi, zatim zvijezde kakve su po sebi, najzad ina 
sunce kako je po sebi. Na sličan način, kad nastojimo da pomoću 
dijalektike, i bez oslonca na bilo koje čulo, oslanjajući se samo na 
razloge, da nađemo put do suštine svake stvari, i ako u tome ne 
posustanemo sve dotle dok ne shvatimo ono što je samo po sebi 

dobro, dospjet ćemo do onoga što je tek na kraju shvatljivo, kao 
što se viđenjem dospijeva do onoga što je tek na kraju vidljivo. 


— Svakako se to zbiva na taj način — reče on. 


— Šta onda? Zar ti taj put ne nazivaš ,, dijalektika" ? 


— Nego šta? 


— Doista, onaj ko se oslobodio okova — nastavih ja — i 
preokrenuo od sjenki prema prikazama i svjetlosti; onaj ko se 
penje iz podzemlja pećine gore prema suncu; onaj ko ne može 
odmah da gleda životinje, biljke i svjetlo sunca — usmjerava se 
na Božije privide na površini vode i na sjenke bića, a ne na sjenke 
prikaza koje proizlaze iz kakvog drugog svjetla nalik na ono 
sunčevo, jer to je svjetlo veštačko kao i one prikaze. Sve to 
bavljenje vještinama koje smo pomenuli ima takvu moć da vodi 
ono što je u duši najbolje prema gore, do kontemplacije onog što je 
u stvarnosti najbolje, kao što se ono što je najosjetljivije na tijelu 
uzdiže do onog što je najjasnije u tjelesnom i vidljivom području. 


— Prihvatam da je to tako — reče on. — Ipak, meni se čini da 
je tu po svemu sudeći riječ o onome što je teško prihvatiti, kao što 
je opet, s druge strane, teško ne prihvatiti. No kako tu nije riječo 
tome da se sada odlučimo, nego se i kasnije na to treba više puta 
vraćati — uzmimo da je to tako kako sada govorimo, pa pređimo 
na samu melodiju i obrađujmo i nju kao što smo obradili 
preludij. Govori dakle kakva je moć dijalektike, kojim 
razdiobama se ona bavi, i koji su njeni putevi? Jer, kako se čini, to 
su oni putevi koji vode prema mjestu gdje se možemo odmoriti od 
pređenog puta, pa i završiti naše putovanje. 

— Dragi moj — rekoh — ti nećeš moći da me i dalje pratiš — 
jer moje oduševljenje nikako neće popuštati — a ti nećeš više 
vidjeti samo sliku onoga o čemu govorimo, već suštu istinu, 
onakvu kakvom se ona meni prikazuje; da li je ona, međutim, 
takva ili nije, ne vrijedi više dokazivati. A ipak treba potvrditi da 
se tako nešto može vidjeti. Zar ne? 


— Svakako. 


— Pa i ovo treba potvrditi: jedino dijalektika ima tu moć da 
onome, ko je savladao ono što smo do sada prešli, može to učiniti 
vidljivim, i da to nije moguće ni na jedan drugi način? 


— Vrijedno je i za to se boriti — reče on. 


— Ima u tome nečeg — rekoh ja — što nam niko neće 
osporavati. A to je, da ovo što kažemo o putu istraživanja: nema 
nijednog drugog istraživačkog puta kojim bi se, u svim 
slučajevima, moglo ići do odgovora na pitanje šta je svaka stvar 
po sebi. Sva ostala umjenja odnose se ili na mnjenja i želje ljudi, 
ili na ono što je rođeno i načinjeno, ili na održavanje svega toga 
što je rođeno i načinjeno. Preostale vještine, za koje smo rekli da 
unekoliko dospijevaju do bića, geometrija i one što iza nje slijede, 
vidimo kako sanjaju o biću, ali ga ne mogu gledati u budnom 
stanju sve dotle dok se drže hipoteza ne dirajući u njih, i nemajući 
moći da o njima polože račun. Jer onaj ko počinje onim što ne zna, 
I koji je ono što je na kraju i ono što je u sredini takođe sastavio iz 
onog što ne zna — ima li on kakvo sredstvo kojim bi udesio da od 
takvog spleta nastane znanje? 


— Nema nikakvo — reče on. 

— Dijalektički metod je jedini — rekoh ja — koji se ne drži 
hipoteza, nego ide pravo prema početku da bi utvrdio kakav je on, 
a oko duše, zakopano u blato, nježno izvlači na površinu i uzdiže 
ga, pri čemu su mu, kao pomoćnice i vodilje, potrebne vještine 
koje smo ispitali. Mi smo njih, doduše, po navici često nazivali 
naukama, ali bi one morale imati neko drugo ime, neko koje bi 
značilo više nego mnjenje, a manje nego nauka — i mi smo ih već 
ranije negdje nazvali razumnim uviđanjem. Ali mi se čini da se 
ljudi kojima predstoji jedno tako snažno istraživanje, kao što je 
naše, neće prepirati oko imena. 


— Svakako neće — odgovori on. 


— Nego će biti dovoljno ako se jasno iskaže ono što nam je u 
duši? 
— Da. 


— Biće, dakle, dovoljno — rekoh — ako, kao i ranije, 
nazovemo prvi dio naukom, drugi razumskim saznanjem, treći 
vjerom, a četvrti slikovitim predstavljanjem; zatim, ova dva 
posljednja zajedno — mnjenjem, a ona prva dva zajedno — 
poimanjem ili razumijevanjem; i to: mnjenje da se odnosi na 
nastajanje, a poimanje ili razumijevanje da se odnosi na biće. I 
kao što se biće odnosi prema nastajanju — tako se poimanje 
odnosi prema mnjenju; a kao što se poimanje odnosi prema 
mnjenju — tako se nauka odnosi prema vjeri i razumsko 
saznanje prema slikovitom predstavljanju. A proporciju koja 
postoji između stvari na koje su ova imena primijenjena, pa onda 
i dvostruku diobu svake od te dvije grupe, one koja obuhvata 
pomišljivo i one koja obuhvata shvatljivo — ostavit ćemo, po 
strani, da nas to ne optereti mnogo većim brojem riječi nego što je 
onaj koji smo već upotrijebili. 

— I ja sam više za to — reče on — ukoliko samo mogu da te 
pratim. 


— Dali ti nazivaš dijalektičarem i onoga ko shvata razlog 
bića svake stvari? I da li ćeš onome, ko to ne može, reći da, ukoliko 
nije u stanju da ni samome sebi ni drugima pruži o tome 
objašnjenje, to nije ni shvatio? 


— A kako bih mu drukčije rekao, ako ne tako? — reče on. 


— Pa onda je isto tako kada je riječ o dobru. Za onoga ko nije 
u stanju da u svom govoru definiše ideju dobra, te da je izdvoji i 
razlikuje od svega drugog; za onoga ko ne zna da se, kao u borbi, 
probije kroz sve napade i nađe pravi put, i ko se u toj borbi 
oslanja na mnjenje a ne na stvarno stanje stvari, a u svemu tome 
u rasuđivanju ne ide svojim putem bez posrtanja — za takvog 
čovjeka nećeš reći da poznaje dobro kao takvo, niti da poznaje 


ikakvo drugo dobro, nego ćeš, ako je do njega dospela blijeda slika 
toga, reći da je do toga dospio ne znanjem, već mnjenjem, i da je 
svoj sadašnji život prespavao i prosanjao, da bi, prije no što se 
ovdje probudi, stigao na drugi svijet itamo zauvijek zaspao. 


— Boga mi, zaista ću sve to reći. 


— Pa dobro, ako bi svoju djecu, koju sada vaspitavaši 
obrazuješ u riječi, i na djelu stvarno vaspitavao, sigurno ne bi 
dopustio, tako bar ja mislim, da se u njih kao u linije usadi 
iracionalnost i da kao takvi upravljaju državom 1 odlučuju o 
najvažnijim stvarima. 

— Sigurno ne bih — reče on. 


— Obavezat ćeš ih, dakle, zakonom da se ponajviše bave 
onim obrazovanjem koje će ih osposobiti da u najvećoj mjeri 
znalački postavljaju pitanja i da na njih odgovaraju. 


— Dat ću im takav zakon zajedno s tobom — reče on. 


— Zar ti se ne čini — rekoh ja — da je dijalektika kao neka 
vrsta završnog kamena nad ostalim naukama, i da se nijedna 
druga nauka pravilno ne može staviti iznad nje, nego da ona 
predstavlja njihov krajnji cilj? 


— Tako je — reče on. 


— Onda ti još samo preostaje da odlučiš koga ćemo i na koji 
način uputiti u te nauke — rekoh ja. 
— Takoje. 
— Dali se sjećaš onog ranijeg izbora vladara i koji su bili oni 
koje smo izabrali? 


— Kako se ne bih sjećao? — reče on. 


— Vjeruj mi — nastavih — da treba birati upravo takve 
prirode i da treba odabrati najpouzdanije i najhrabrije, a po 
mogućnosti i najljepše; osim toga, ne treba tražiti samo ljude 
plemenitih i uzvišenih osobina, nego oni moraju imati i darove 
koji odgovaraju ovakvom vaspitanju. 


— Kakve to darove zahtijevaš? 


— Moraju imati, prijatelju dragi, oštroumnost da shvate 
nauke i ne smiju sporo učiti. Duše se, naime, mnogo više 
zamaraju ozbiljno učeći nego u vježbaonicama, jer je to mnogo 
više njihov lični posao koji obavljaju same i ne dijele ga sa 
tijelom. 


— Tako je — reče on. 

— Pa onda treba tražiti dobro pamćenje, neposustajanje, i 
vrijednoću u svakom pogledu. Kako inače misliš da bi neko 
mogao Željeti i da podnese tjelesne napore i da, u isto vrijeme, 
završi toliki zadatak i u učenju i u vježbanju? 


— Niko — reče on — osim ako nije izvanredno obdaren. 


— Svakako su — rekoh — sadašnje pogrešne predstave i 
prezrenje pogodili filozofiju zato što se, kako sam i ranije 
spominjao, njome ne bave oni koji su toga dostojni. Njome se ne 
bi smjeli baviti njeni nezakoniti, nego nju treba da njeguju njeni 
zakoniti sinovi. 


— Kako? — upita on. 


— Prvo — odgovorih — oni koji se njome bave ne smiju 
hramati u sklonosti prema naporu, te samo upola voljeti napor, a 
drugom polovinom ne mariti za njega. A to se dešava u ljubitelja 


gimnastike, i uopšte u svih ljubitelja tjelesnih napora, i kad ovi 
nemaju sklonosti prema učenju, niti sklonosti prema slušanju, 
niti prema istraživanju, nego mrze svaki takav napor. A hramlje 
1 onaj ko je svoju sklonost prema naporu usmjerio u suprotnom 


pravcu. 

— Govoriš najistinitije — reče on. 

— Isto ćemo tako u odnosu prema istini — rekoh — smatrati 
da je osakaćena ona duša koja — iako mrzi namjernu laž i sama 
je teško podnosi, a veoma se ljuti kad drugi lažu — ipak 


nenamjernu laž mirno prima i neljuti se ako je uhvate u 
neznanju, nego se zadovoljno, kao svinja, valja u njemu. 


— Svakako — reče on. 


— A u odnosu prema umjerenosti — rekoh — prema 
hrabrosti, plemenitosti i svim dijelovima vrline moramo naročito 


paziti na zakonit i nezakonit porod. Jer ako ni pojedinac ni 
država ne znaju da takve razlikuju, onda će nasumice uzimati za 
prijatelje i za vladare kako one koji hramlju, tako i one koji su 
nezakonit porod. 


— Zaista je tako — reče on. 


— Mi se, međutim — rekoh ja — moramo svega toga dobro 
čuvati. Jer ako onima, koji su tjelesno i duhovno potpuni, 
propisujemo toliko učenje i vježbanje, onda ćemo sačuvati državu 
i državno uređenje; inače, ako tako odgojimo one koji su od ovih 
drukčiji, u svemu ćemo dobiti ono što je suprotno našoj namjeri, a 
na filozofiju ćemo sručiti bujicu podsmijeha. 


— To bi zaista bila sramota — reče on. 


— Svakako — rekoh ja — ali sada mi se čini da se i meni nešto 
smiješno dogodilo. 


— Kako to? — upita on. 


— Pa zaboravio sam da se šalimo i počeo sam da govorim 
previše oduševljeno. Govoreći, mislio sam na filozofiju, pa videći 
kako je nedostojno bačena u blato, čini mi se da sam se naljutio i 
da sam kao u gnjevu govorio suviše ozbiljno o onima koji su za to 
krivi. 

— Nisi, tako mi Boga — reče on — jer meni kao slušaocu to 
zaista nije tako izgledalo. 


— Ali meni kao retoru jeste — rekoh ja. — No nemojmo 
zaboraviti i to da smo u ranijem odabiranju birali stare ljude, a u 
ovom to nećemo činiti. Jer ne treba vjerovati da je čovjek koji stari 
sposoban da mnogo nauči, nego znajmo da može manje učiti 
nego trčati. Svi su veliki i učestali napori za mlade ljude. 


— Neizbežno — reče on. 


— Onima koji su još mladi pripada učenje računanja i 
geometrije i svih propedevetičkih disciplina, u kojima treba da se 
obrazuju prije nego što pristupe dijalektici. Ali oblik poučavanja 
ne smije biti nasilan. 


— Zašto? 


— Zato što slobodan čovjek ne smije nijednu nauku izučavati 
ropski — rekoh. — Jer tjelesni napori, čak i kad se vrše nasilno, ne 
čine tijelo nipošto gorim, dok se u duši ne zadržava nikakvo 
nametnuto znanje. 


— To je istina — reče on. 


— Da bi, dakle, što prije mogao da uočiš za šta je svaki 
pojedinac po prirodi sposoban, treba da djecu vaspitavaš uz igru 
a nipošto silom, dragi moj. 


— To što govoriš, razumno je — reče on. 


— Sjećaš li se — nastavih ja — kako smo rekli da djecu treba 
na konjima voditi i u rat kao posmatrače, a ako se nađe 
bezbjedno mjesto, da ih treba dovesti sasvim blizu i dati im, kao 
mladim psima, da okuse krv. 


— Sjećam se — reče on. 


— I da onoga ko se u svim ovim naporima, naukama i 
opasnostima bude pokazao najokretniji, treba primiti u naročiti 
broj odabranih. 


— U koje doba starosti? — zapita on. 


— Čim završe potrebne tjelesne vježbe — rekoh.— Jer je to 
vrijeme, makar trajalo i dvije ili tri godine, nemoguće za kakvo 
drugo djelo. Zamor i spavanje su neprijatelji nauka. A osim toga, 
kakav će ko biti u tim tjelesnim vježbanjima, to je neka vrsta 
probe. 


— Kako da ne? 


— Poslije toga vremena — nastavih — biće oni koji su među 
dvadesetogodišnjacima odabrani u većoj slavi nego ostali, a 
znanja koja se djeci u toku vaspitanja pružaju bez reda, moraju 
se za njih pregledno rasporediti, prema srodnosti sa ostalim 
naukama i prema prirodi same stvari. 


— Samo je ono znanje koje na takav način ulazi u čovjeka 
stalno — reče on. 


— Iono, ujedno, najbolje dokazuje da li je neka priroda 


dijalektička ili nije, jer je dijalektičar samo onaj ko vidi stvari u 
njihovoj povezanosti, a ko tako ne gleda, taj nije. 


— To isto mislim i ja — reče on. 


— Na ovo ćeš morati paziti — rekoh — pa ćeš one među 
njima, koji budu najizdržljiviji u učenju, u ratovanju iu drugim 
dužnostima, kad napune trideset godina, ponovo odabrati iz 
onog broja već odabranih, kako bi im dodijelio veće počasti i kako 
bi, ispitujući njihovu dijalektičku sposobnost, uočio koji je od njih 
u stanju da bez obzira na oči i na druga čula, ide zajedno sa 
istinom ka samom biću. I zato je to posao koji zahtjeva veliku i 
budnu pažnju, druže. 


— A zašto? — upita on. 


— Pa zar ti ne primjećuješ — zapitah ja — kakvo se sada zlo 
javlja sa dijalektikom? 


— Kakvo zlo? 
— Ljudi se napune nezakonitošću — rekoh. 
— Doista — odvrati on. 


— Čudiš li se ti što im se to dešava — rekoh — i smatraš li da 
ih ne treba pomilovati? 


— Kako to? — upita on. 


— Uzmimo za primjer — rekoh — da je jedno podmetnuto 
dijete bilo odnjegovano u velikom bogatstvu, u jednom velikom i 
uglednom plemenu i među mnogobrojnim laskavcima; zatim, 
ono postaje čovjek i primjećuje da uopšte nije sin roditelja koji to 
tvrde, a ne može da nađe svoje prave roditelje; da li možeš da mi 
predskažeš kako će se on odnositi prema laskavcima i lažnim 
roditeljima u ono vrijeme kad o podmetanju ništa nije znao, a 


kako opet u ono vrijeme kad je o tome znao? Ili bi, možda, htio da 
čuješ kako ja to predviđam? 


— Htio bih — odgovori on. 


— Onda predviđam da će biti ovako: on će više cijeniti oca, 
mater i druge prividne rođake nego laskavce, više će se brinuti za 
njihove potrebe, a manje nezakonito prema njima postupati ili sa 
njima razgovarati, dok će u važnim stvarima biti prema njima 
manje neposlušan nego prema laskavcima, sve dotle dok mu 
istina ne bude sasvim poznata. 


— Vjerovatno — reče on. 


— A kada bude uvidio stvar, onda će, mislim, popustiti u 
dužnom poštovanju prema njima i u zauzimanju za njih, a više 
će se truditi oko laskavaca, tj. slušače ih drukčije nego ranije, 
živjet će po njihovom shvatanju i sastajat će se sa njima ne 
krijući. Za onog oca, međutim, i za druge izmišljene rođake neće 
se uopšte više brinuti, osim ako nije izuzetno plemenite prirode. 


— Sve bi se to moglo desiti tako kako ti govoriš — reče on. — 
Ali kako se ovo poređenje može dovesti u vezu sa onima koja se 
bave dijalektikom? 


— Ovako. Mi smo već od djetinjstva odgajani u određenim 
uvjerenjima (dogmama) o pravičnom i lijepom, i navikavani smo 
da im se pokoravamo i poštujemo ih kao svoje roditelje. 


— Jesmo. 


— Ali imamo i druge običaje, koji su suprotni onim 
uvjerenjima, i koji su puni zadovoljstva, laskaju našoj duši i 
privlače je sebi. Ali ovi ne mogu da primame one koji su iole 
uravnoteženi; ovi poštuju ona očinska uvjerenja i njima se 
pokoravaju. 


— Takoje. 


— Šta onda? — zapitah. — Kad bi onoga ko ima takva 
uvjerenja upitali ,,šta je lijepo", i kad bi ovaj odgovorio onako 
kako je to čuo od zakonodavaca, a dijalektičar mu taj odgovor 
podvrgne pobijanju, pa izvodeći više puta i na više načina svoja 
pobijanja, konačno ga navede na mnjenje da to nije ništa više 
lijepo nego ružno, i tako isto postupi ako je riječ o pravičnom i 
dobrom, i uopšte onome što najviše poštuje, šta misliš, kako će se 
poslije toga njegovo poštovanje i pokoravanje odnositi prema 
onim uvjerenjima? 

— Morat će se desiti — rekoh — da ih više ne poštuje i da im 
se ne pokorava kao do tada. — A ako ih više ne bude kao ranije 
cijenio i poštovao kao svoje roditelje, a prave ne bude mogao naći, 
kakvom će se životu onda odati ako ne životu laskanja? 


— Nikakvom drugom. 


— I tako će — mislim — od čovjeka koji je bio odan zakonima, 
očigledno postati čovjek koji naginje bezakonju. 


— Neizbežno. 


— Pa nije li onda — rekoh — na mjestu da se onima koji se na 
taj način bave dijalektikom odredi pomilovanje, kao što sam 
maločas rekao. 

— Takvi su i sažaljenja dostojni — reče on. 


— A da ne bismo takvo sažaljenje morali upraviti i na naše 
tridesetogodišnjake, trebalo bi da ih za dijalektiku pripremimo 
uz sve moguće predostrožnosti. 


— I to treba — reče on. 


— Zar to nije svojevrsna predostrožnost ako se mladim 
ljudima ne dopušta da se bave dijalektikom? Mislim da ti nije 
promaklo da momčići, kad prvi put okuse dijalektiku, uzimaju 
ovu kao dječiju igru, pribjegavajući joj s namjerom da 
protivrječe, i da, oponašajući one koji pobijaju, ioni sami 
pobijaju druge, radujući se kao štenad što prolaznike — pomoću 
dijalektike — mogu da napadaju i rastržu. 


— Ona zaista to rade, i pretjeruju u tome — reče on. 


— I kad tako već pobjede mnoge i od mnogih sami budu 
pobijeđeni, onda brzo dođu do toga da uopšte više ne cijene ono 

što su ranije cijenili. I zato su ljudi počeli da grde njih same i sve 
ono što je kod drugih u vezi sa filozofijom. 


— Sušta istina — odgovori on. 


— Međutim, stariji — rekoh — neće htjeti da učestvuju u tim 
ludorijama i više će se ugledati na onog ko želi da razgovara ne bi 
li saznao istinu, nego na onoga ko se radi zabave igra i 
protivrječi; a sam će postati umjereniji i taj će ga posao više 
uzdići nego što će ga izložiti ruglu. 


— Tačno je — reče on. 


— Zar onda nije iz opreznosti rečeno ono što smo ranije 
kazali da prirode, kojima ćemo dopustiti da učestvuju u 
dijalektici, moraju biti uredne i uravnotežene i da se time ne 
smije, kao dosada, baviti svako, pa i onaj ko za to nije dovoljno 
zreo? 


— Svakako — reče on. 


— Dali je za bavljenje dijalektikom, ako se ona revnosno i 
neprekidno uvježbava i ako se ne radi ništa drugo osim što se 
naizmjenično izvode odgovarajuće gimnastičke vježbe, dovoljan 
dvostruki broj godina od onog ranijeg? 


— Misliš šest ili četiri godine? — zapita on. 


— Sastavi mirno pet — rekoh. — Poslije toga roka moraju ih 
opet vratiti u onu pećinu, i primorati ih da upravljaju 
ratovanjem i poslovima koji odgovaraju omladini, kako ni u tome 
iskustvu ne bi izostali iza drugih. Pa i tu treba ispitati da li će 


istrajati u takvom rastrzavanju na sve strane, ili će se malo 
kolebati. 


— A koliko vremena tražiš za to? — zapita on. 


— Petnaest godina — odgovorih. — Kad napune pedeset 
godina, onda sve one koji su se pokazali dobri i koji su se 
odlikovali u svakom pogledu i u radovima i u naukama, treba 
najzad privesti cilju i treba ih primorati da svjetlost svoje duše 
okrenu onom što svemu daje svjetlost. Posmatrajući dobro kao 
takvo, oni treba da ga uzmu kao uzor i da i državu, i građane i 
same sebe, svakoga prema njegovom djelu, obrazuju po ugledu 
na nj, a najviše vremena treba da posvete filozofiji. Kad dođe red 
na njih, onda treba da se pomuče i sa državničkim poslovima i da 
budu vladari radi države, ne zato da bi radili nešto lijepo, nego 
kako bi činili ono što je nužno, i tako uvijek treba da vaspitavaju i 
druge, pa kad ih ostave za sobom kao čuvare države, onda kad se 
odsele na drugi svijet, država treba da im podiže spomenike ida 
im javno prinosi vijence, kao uvaženim Božijim ljudima. 


— Prekrasno si izvajao vladare, kao da si vajar — reče. 


— Ali i vladarke, — rekoh. — Nemoj možda misliti da sam 
govorio više o muškarcima nego o ženama, ukoliko bi se među 
njima našle takve koje su po prirodi sposobne. 


— Ako treba da u jednakoj mjeri imaju sve zajedno sa 
muškarcima, kao što smo već rekli, onda je tako — reče on. 


— Dalje — nastavih ja. — Slažeš li se u tome da o državi i 
državnom uređenju svakako nismo kazivali pobožne želje, nego 
ono što je doduše teško, ali ipak nekako moguće, i to ne drukčije 
nego onako kako smo govorili. Čim istinski filozofi, jedan ili više 
njih, postanu vladari u državi: kad oni sadašnje počasti prezru, 

prepoznavši ih kao ropske i bezvrijedne, i kad ono što je ispravno, 
i počasti koje iz toga slijede, počnu iznad svega poštovati, a 
pravičnost uzimati kao ono što je najviše i najpotrebnije; 
ukratko, u onaj čas kad pravdi počnu služiti i uvećavati je, hoće li 
oni toga dana ostvariti onaj poredak u državi o kojem smo 
govorili? 


— Kako će ga ostvariti? 


— Sve one za koje se u državi nađe da imaju više od deset 
godina, oni će, bez izuzetka, prognati izvan gradskih zidina. 
Zadržat će njihovu djecu i počet će da ih odvikavaju od sadašnjih 
običaja, tj. od običaja koje su njihovi roditelji imali, pa će ih 
odgajati prema svojim obrascima i zakonima, koji su onakvi 
kakve smo ih opisali. Tako će se, ako dopustite, najbrže i najlakše 
ostvariti država i državno uređenje o kojem smo govorili. A kad 


se jednom ustanovi, hoće li takva država i takvo državno 
uređenje donijeti najveće blagodeti rodu u kojem se tako nešto 
bude rodilo? 


— Svakako — reče on. — I meni se čini da si ti, dobro izložio 
kako bi se takvo državno uređenje rodilo, ako bi se ikada rodilo. 


— Pa jesmo li onda — upitah ja — naše dokaze o takvoj 
državii o čovjeku koji bi joj bio sličan već iscrpili? Jer, jasno je, 
mislim, da je taj čovjek takav kakav bi, prema onome što smo 
rekli, morao biti. 


— Jasno je — reče on — a u odgovoru na tvoje pitanje, reći ću 
da su dokazi, kako mi se čini, izvedeni do kraja. 


h 


— Dobro, onda, mi smo se složili u tome da država kojom 
se savršeno upravlja treba da ima zajednicu žena, zajednicu 
djece i cjelokupnog obrazovanja, a isto tako zajedničke poslove u 
ratu i miru, i da kraljevstvo treba da bude u rukama onih koji su 
se pokazali kao najbolji 1 u filozofiji i u ratnoj vještini. 


— U tome smo se složili — reče on. 


—Aiu ovome smo bili saglasni: upravljači, kad preuzmu 
svoje dužnosti, naselit će — predvodeći vojnike — ona 
prebivališta koja smo ranije opisali i u kojima, budući sve 
zajedničko, niko neće imati privatnu svojinu. Osim načina 
njihovog stanovanja, postigli smo negdje saglasnost, ako se 
sjećaš, 10 tome kakva će biti njihova pokretna imovina. 


— Sjećam se, naravno, da po našem mišljenju niko od njih ne 
smije imati ništa od onoga što ima danas, nego treba da kao borci 
i čuvari, kao nagradu za svoje čuvanje, primaju od ostalih sve što 
je potrebno za izdržavanje za godinu dana, a oni zato treba da se 
staraju o svojoj bezbjednosti i o bezbjednosti ostalih građana. 


— Tako je — rekoh. — Ali, pošto smo ovo završili, 


hajde da se podsjetimo na kome smo mjestu skrenuli 
razgovor sa rasprave, kako bismo opet mogli da nastavimo put. 


— To nije teško — reče on. — Kada si raspravljao o državi, 
rekao si, otprilike, isto ono što i sada i izjavio da savršenom 

smatraš onu državu koja je nalik na onu koju si ti opisao, a istim 
takvim smatraš i čovjeka koji je tome sličan. Izgleda, međutim, 
da si nam još savršenije mogao prikazati i državu i čovjeka. 
Rekao si da, ako je ova država dobra, onda su ostale nesavršene. 
I, ukoliko se sjećam, kazao si da među ostalim državama postoje 
vrste o kojima vrijedi govoriti i ispitati njihove pogreške i, isto 
tako, ljudi koji su tim vrstama države slični; kad bismo o svima 
njima razmislili i složili se u tome koja je od njih najbolja a koja 
najgora, onda bismo mogli presuditi da li je najbolji čovjek 
ujedno i najsrećniji, a najgori ujedno i najnesretniji, ili je možda 
drukčije. Pitao sam te na kakve države ti misliš, a onda su drugi 
uzeli riječ. Tada si opet govorio i došao si dovde. 


— Vrlo se dobro sjećaš — rekoh ja.— A sada mi, kao borac, 
daj isti stav. Ja ću ti postaviti isto pitanje, a ti pokušaj da kažeš 
ono što si onda htio reći. 


— Ako mogu — odgovorih. 


— Bogami — reče on — i ja želim da čujem na koje oblike 
države ti misliš. 

— Neće ti biti teško da to čuješ — odgovorih ja. — Jer, 
državna uređenja o kojima govorim imaju imena: ono koje je tebi 
drago naziva seoligarhija, a puno je zala; od ove različita i 
na drugo mjesto dolazidemokratija; najzad, plemenita tira 
nija, koja se razlikuje od svih nabrojanih oblika vladavine, i 
koja je i posljednja bolest države. Ili ti možda znaš za kakav 
drugi oblik državnog uređenja, koje bi na jasan način 
predstavljalo posebnu formu? Jer nasljedne kneževine (dinastija) 
i kraljevstva koja se mogu kupiti kao i neka ovima slična državna 
uređenja, spadaju nekako u međuprostore onih koje sam 
spomenuo, i naći ćeš ih u ne tako malom broju. 

— Jeste, govori se o mnogim i neobičnim uređenjima — reče 
on. 


— Znaš li ti da isto onoliko koliko ima vrsta država mora 
imati i vrsta ljudskih karaktera. Valjda ne misliš da se državna 
uređenja rađaju ,,iz hrasta ili iz stijene" a ne iz karaktera ljudi 
koji državu vuku kao teg na terazijama? — Prirodno je da zavise 
od ljudskih karaktera i da ne mogu nastati drukčije. — Ako, 
dakle, postoji više oblika države onda treba da ima i kod 
pojedinaca više različitih vrsta duša. 


— Takoje. 


— Mi smo već raspravljali o čovjeku koji je sličan 
aristokratiji, i s pravom tvrdimo da je on dobar i pravičan. 


— Da. 


— Onda sad treba da posmatramo te ljude: ljubitelja 
takmičenja i slavoljubivog čovjeka, prema takvom državnom 
uređenju; zatim oligarhijskog čovjeka, pa demokratskogi 
tiranskog. Kad budemo utvrdili koji je od njih najpravedniji, mi 
ćemo ga uporediti sa najpravednijim i završiti ćemo svoje 
ispitivanje o tome kako stoji sa srećom ili nesrećom kod jednoga i 
drugoga. Zatim ćemo se ili pokoriti, i težiti za nepravednošću ili 
ćemo se držati rezultata koji smo sada postigli i težiti za 
pravednošću. 


— Tako i treba postupiti, naravno. 


— Kao što smo, dakle, počeli razmatranjem državnih 
uređenja, pošto je tako jasnije, a prije nego što smo prešli na 


Za, 


pojedince, tako i sad treba najprije da razmotrimo častoljubivo 
državno uređenje — nemam nikakav pogodniji izraz za to, a 
treba ga nazvati ili timokratijom, ili timarhijom — pa ćemo 
prema njemu razmotriti odgovarajućeg čovjeka. Zatim dolazi 
oligarhija i oligarhični čovjek, a onda ćemo se, opet, osvrnuti na 
demokratiju i razmotriti demokratskog čovjeka; i, najzad ćemo 
doći do tiranske države, razmotriti nju i zagledati i u tiransku 
dušu. Tako ćemo pokušati da dobro prosudimo o onome što smo 
sebi postavili za cilj. 


— Na taj način bi se naše posmatranje i prosuđivanje vršilo 
razumno — reče on. 


— Hajde sada — rekoh — da pokušamo objasniti na koji 
način aristokratija prelazi u timokratiju. Zar se ne dešava 
jednostavno tako da se svaka promjena državnog uređenja javlja 
kad među onima koji su na vlasti dođe do razdora. A kad su 
složni među sobom, pa ma koliko ih malo bilo, ne može doći ni do 
kakve promjene. 


— Takoje. 


— Pa kako će onda doći do poremećaja u našoj državi? Oko 
čega će se to posvađati pomoćnici i vladari među sobom i sami sa 
sobom? 


— Kako? 


— Evo ovako otprilike: Teško je da će se jedna država, 
uređena kao što je naša, poremetiti; ali pošto sve ono što postaje 
mora i da propadne, to ni naše uređenje neće trajati vječito, nego 

će se raspasti. A to raspadanje će biti ovakvo. Doba plodnosti i 
neplodnosti duše i tijela postoji ne samo za biljke u zemlji nego i 
za živa stvorenja na zemlji. Ove mijene nastaju kad periodično 
obrtanje zatvara krug u kome se svako biće kreće, i to 
kratkotrajnu putanju za sva bića koja kratko žive, a dugotrajnu 
putanju za sva bića koja žive dugo. Ma koliko bili mudri oni koje 
ste vi odgojili da upravljaju državom, oni ipak neće moći da, uz 
pomoć računa i zapažanja, odrede vrijeme plodnosti i 
neplodnosti našeg roda; to vrijeme će im promaći i oni će rađati 
djecu u vrijeme kada to ne bi smjeli da čine. 


matematički?! 


Za porod postoji period koji je određen savršenim brojem, a 
za ljudski porod taj period je drukčiji. On je određen jednim 
brojem koji, u prvom uvećavanju kvadriranjem i kubiranjem, 


daje tri linije i četiri graničnika, te se na taj način dolazi do 
sličnosti i nesličnosti, uvećavanja i smanjivanja, pri čemu se svi 
međusobni odnosi ovih figura daju racionalno izraziti. Osnovno 
je, kada se spoje i pomnože sa tri, daje dva proizvoda 
(harmonije). Prvi proizvod (prva harmonija) sastavljen je iz 
jednakih činilaca, sto puta sto. Drugi proizvod (druga 
harmonija) ima činioce, od kojih je jedan jednak sa činiocima 
onog prvog a drugi nije jednak. Ovaj se proizvod sastoji od stotine 
kvadratnih brojeva, proizišlih iz racionalno izraženih 
vrijednosti dijagonale kvadrata, čija je stranica pet; svaki od tih 
je umanjen za jedan, ako je dijagonala izražena cijelim brojem, a 
za dva, ako je dijagonala izražena razlomkom. A ovome još treba 
dodati stotinu kubova od tri. Tako dobiveni geometrijski broj 
vlada nad dobrim i rđavim rađanjima. 


— Kako to? — nije mi baš jasna matematika — reče on. 


327 


— E ovako! — rekoh ja. Kada naši čuvari za ta rađanja ne 
budu znali, i ako u krivo vrijeme budu privodili nevjeste 
mladoženjama, onda djeca neće biti ni obdarena ni srećna. 
Čuvari će, naravno, od te djece postavljati za svoje nasljednike 
najbolje. Ali i ovi neće biti dostojni, pa kad od svojih otaca budu 
preuzeli vlast, počet će zanemarivati najprije nas, pa muzičko 
obrazovanje neće cijeniti onoliko koliko bi trebalo, a zatim će 
zanemariti i gimnastiku. Tako će vaša djeca postati nedovoljno 
obrazovana. Od njih će, onda, doći na vlast vladari koji nisu 
toliko dobri čuvari da bi mogli procjenjivati pokoljenja koja se i 
kod vas sastoje od: zlatnog, srebrnog, bronzanog i gvozdenog. A 
kad se gvožđe pomiješa sa srebrom i bronza sa zlatom, nastat će 
od ove mješavine nejednakost i neskladna nejednoličnost koja, 
gdje god se pojavi, uvijek stvara rat i neprijateljstvo. 


— Treba još reći da je porijeklo nesloge uvijek takvo, ma gdje 
se ona pojavi — reče on. 


— Kad je nastao razdor — rekoh ja — onda oba ova 
pokoljenja, i gvozdeno i bronzano, počet će da vuku duše novcu, 
sticanju zemlje i kuća, zlata i srebra; a ona druga dva, zlatno i 
srebrno, budući da nisu bila siromašna nego po prirodi bogata, 
vodila su duše vrlini i starom poretku. Poslije uzajamnog nasilja 
i suprotstavljanja, najzad nekako popustiše i jedni i drugi, te se 
sporazumješe da zemlju i kuće podjele i učiniše ih vlasništvom 
pojedinaca, a one čiji su čuvari bili, i koji su do tada bili slobodni 
ljudi, njihovi prijatelji, hranioci i službenici, učiniše ih od tada 
obespravljenim, a za sebe ostaviše ratovanje, čuvarske dužnosti i 
brigu oko seljaka. 


— Meni se čini — reče — da prelaz tada nastaje. 

— Pa onda bi takvo uređenje — nastavih ja — bilo negdje na 
sredini između aristokratije i oligarhije, zar ne? 


— Svakako. 


— Tako će se izvršiti prelaz; a kakvo će biti uređenje poslije 
tog prelaza? Zar nije očigledno da će se ne jednim djelom ugledati 
na prijašnje uređenje, a donekle i na oligarhiju, zato što je ono u 
sredini, a djelimično će imati i nešto svoje? 


— Tako je — odgovori on. 


— To što će poštovati upravljače, što će se njegovi ratnici 
kloniti zemljoradnje, zanata i drugih poslova oko sticanja novca, 
što će organizovati zajedničke trpeze, i što će se brinuti o 


gimnastici i o ratnim borbama — zar se u svemu tome neće 
ugledati na ranije uređenje? 


— Dabome da hoće. 


— Ali će se bojati da mudre dovodi na vlast, jer više neće 
imati jednostavne i čvrste muževe, nego samo mješance; više će 
biti naklonjeno ljudima koji su sposobniji za rat nego za mir, 
cijenit će prevare i okretnost u ratu, i provodit će vrijeme u 
neprestanom ratovanju. Zar nisu to uglavnom crte koje će ono 
imati? 

— Da. 


— A takvi će ljudi — nastavih ja — kao ioni u oligarhiji biti 
željni novca. Oni će potajno cijeniti zlato i srebro, jer će kod kuće 
imati svoje prostorije i riznice gdje će ga sklanjati i skrivati, a oko 
svojih kuća će imati podignute ograde, upravo, neku vrstu 

sopstvenih gnijezda u kojima će rasipati i trošiti na žene i one koji 
će im biti po volji. 
— To je živa istina — odgovori on. 


— Pošto će voljeti novac i kako će ga potajno sticati, oni će ga 
štedjeti, a tuđe će rado trošiti, jer će biti željni uživanja. Krišom će 
uživati svoja zadovoljstva, pokušavat će da se sakriju od zakona 
kao djeca od svoga oca. Jer oni nisu odgojeni ubjeđivanjem nego 
silom, i pravu muzu dijalektike i filozofije će zanemariti, a više će 
počasti ukazivati gimnastici nego muzici. 


— Uređenje kakvo ti opisuješ, zaista sadrži u sebi i zlo i 
dobro. 


— Ono je u stvari mješavina — rekoh ja. — Ali kako u njemu 
preovlađuje srčanost, to se kod njega ističu i sklonost prema 
takmičenju i častoljubivosti. 


— Tako je — reče on. 


— To bi uređenje, dakle, nastalo i bilo otprilike takvo, ako ga 
samo ovlaš ocrtamo i ne izradimo crtež tačno. A da bismo vidjeli 
kakav je najpravedniji, a kakav najnepravedniji čovjek, dovoljan 
nam je i ovaj nacrt. Kad bismo htjeli da pređemo sva uređenja, i 
svaki karakter, a da ne izostavimo nijednu pojedinost, to bi bio 
ogroman i dugotrajan posao. 


— U pravu si — odgovori on. 


— Kakav će sad izgledati čovjek prema tom državnom 
uređenju? Kako će on postati i kakav će biti njegov karakter? 


On odgovori: 


— Mislim da će umnogome biti sličan ovom ovdje, bar što se 
tiče sklonosti za takmičenjem. 


— U tome možda — odgovorih ja — ali mi se čini da mu u 
ovome neće biti nalik. 


— U čemu. 


— Timokratski čovjek ima više oholosti i više su mu strani 
darovi muza. On, doduše, voli muziku i voli da sluša, ali za 
retoriku nema nikakve sposobnosti. Takav čovjek je prema 
robovima surov, umjesto da prema njima gaji prezrenje kao 
čovjek koji je obrazovan kako treba; prema slobodnima je blag, 
prema upravljačima veoma pokoran; željan je vlasti i počasti, ali 
tu svoju želju ne opravdava riječima niti nečim sličnim, nego 
svojim ratnim podvizima i aktivnostima koje se odnose na rat. 
On je isto tako ljubitelj i sportskih aktivnosti. — Takav karakter 
zaista i odgovara takvom državnom uređenju. — Takav bi čovjek 
u mladosti mogao i da prezire novac, ali će ga, ukoliko postaje 
stariji, sve više voljeti. Jer on već po prirodi nosi u sebi klicu 
lakomosti i njegova vrlina nije čista zato što njemu nedostaje 
najbolji čuvar. 


— Kakav čuvar? — upita on. 


— Sposobnost prosuđivanja, kombinovana sa 
obrazovanošću — rekoh ja. — Jer jedino ta sposobnost može 
onome kome je data da osigura spas njegove vrline, dok njegov 
život traje. 


— Lijepo govoriš — reče. 


— Eto, dakle, to je i takav je timokratski mladić do svog 
zrelog doba, i takvoj državi je sličan — rekoh ja. 


— Biće da je takav u svakom pogledu. — A on postaje, 
otprilike, ovako: ponekad je sin dobra oca koji živi u državi rđavo 
upravljanoj, te stoga izbjegava počasti, vlast, parnice i slična 
opterećenja, a više voli da pretrpi gubitak nego da ima bilo kakve 
neprilike. 


— Pa kako onda on postaje? 


— Dječak prvo čuje kako se majka ljuti što joj se muž ne 
ubraja među dostojanstvenike, pa joj to umanjuje ugled kod 
drugih žena; zatim žena vidi kako mužu nije naročito stalo da se 
zalaže za sticanje novca, da se on ne bori i ne grdi ni po sudovima 
ni u privatnom životu, nego da sve to lako podnosi; majka 
primjećuje joši to da muž misli samo na sebe, a nju niti naročito 
cijeni, niti je zanemaruje; onda se ona zbog svega toga ljuti i 
počinje da govori sinu kako mu otac nije nikakav muškarac, kako 
je suviše popustljiv i mnoge druge stvari onako kako već žene o 
takvim stvarima rado pjevaju. 


— To je istina — reče on — a takve priče i tužbe njima zaista 
odgovaraju. 


— Ti znaši to —- nastavih ja — da i sluge takvih gospodara, i 
to upravo one za koje bi se reklo da su im naklonjeni, govore 
ponekad sinovima takve stvari. Kad one vide da otac ne 
preduzima ništa protiv nekog dužnika, ili protiv nekoga koji je 
učinio neki drugi prestup, onda podstiču sina da se, kad on 
postane čovjek, osveti svima onima i bude odlučniji muž nego što 
je to njegov otac. A izvan kuće, sin sluša i posmatra i druge slične 
stvari: kako ljude koji se bave samo svojim poslom nazivaju 
ludima, a cijene i hvale sve one koji se bave svim i svačim. Tada 
mladić sve to čuje i vidi, a čuje opeti očeve riječi i izbliza vidi 
njegova zanimanja, pa upoređuje to sa zanimanjima ostalih 

ljudi. Tako ga privlače dvije strane: i njegov otac koji podupire i 
snaži njegov razum, i ostali koji mu raspaljuju želje i srčanost. A 
kako on ne vodi porijeklo od čovjeka po prirodi rđavog, ali se 
družio sa rđavim, njega vuku obje ove strane i on se zadržava na 
sredini, pa vladu koja je u njegovoj duši, predaje sili koja se 
nalazi na sredini, ustvari ambiciji i srčanosti, i tako postaje oholi 
slavoljubiv čovjek. 


— Čini mi se da si sasvim lijepo objasnio postanak takvog 
čovjeka. 


— Imamo, dakle, i ono drugo uređenje i onog drugog čovjeka. 


— Imamo. 


— A sada da, pogledajmo drugoga čovjeka, dodeljenog 
drugoj državi, ili bolje, zadržimo isti red i pogledajmo najprije 
državu! 


— Tako je najbolje. 


— Mislim da bi poslije takvog državnog uređenja došla na 
red oligarhija. 


— A koje uređenje nazivaš oligarhijom? 


— Ono uređenje — rekoh ja — koje se zasniva na procjeni 
imovine, u kojem vladaju bogataši, a siromah nema udjela u 
vladi. 


— Razumijem odgovori on. 


— Treba, dakle, najprije da vidimo kako se prelazi iz 
timarhije u oligarhiju? 


— Da. 

— Islijepcu je jasno kako se vrši taj prelaz. 

— Kako? 

— Blagajna koju svako puni novcem upropašćuje takvo 
državno uređenje — rekoh ja. — Ljudi najprije traže priliku da 
potroše svoje bogatstvo, a da bi to mogli da urade, oni prekrajaju 
zakone i ne pokoravaju im se ni oni ni njihove žene. 

— Takoje. 

— Zatim, ugledajući se jedni na druge, inadmećući se ubrzo, 
mislim, načine i većinu sebi sličnom. 

— Tako je. 

— Zato još više teže za bogatstvom, a ukoliko više cijene njega 
utoliko manje cijene vrlinu. Zar vrlina nije tako daleko od 


bogatstva da bi, kad bismo ih istovremeno stavili na tasove 
terazija, uvijek jedno preteglo na suprotnu stranu? 


— Zacijelo. 


— A kad se u državi cijene bogatstvo i bogataši, onda se 
manje cijene vrlina i dobri ljudi. 


— Jasno. 


— Nabpori se, dakle, upravljaju na ono što se cijeni, a 
zanemaruje se ono što se ne cijeni. 


— Tačno. 


— Ljudi koji vole nadmetanje i počasti na kraju postaju 
ljubitelji novca i bogaćenja, pa bogatog hvale, dive mu se, i 
dovode ga na vlast, a siromašnog preziru. 


— Svakako. 


— Potom donose zakon kojim se, putem utvrđivanja 
određene granice prihoda, ustanovljuje oligarhijska skupina 
građana, koja je veća tamo gdje je granica prihoda niža, a manja 
tamo gdje je granica prihoda viša. Istovremeno propisuju da onaj 
čija imovina ne dostiže određenu granicu prihoda ne može 
učestvovati u vlasti. Sprovođenje toga postižu ili snagom oružja, 
ili tako što zastrašivanjem i prijetnjom upotrebe oružja 
uspostave jedno takvo državno uređenje. Ili možda to ne biva 
tako? 


— Upravo tako. 
— Kratko rečeno, tako se to uspostavlja. 


— Da — reče on — ali kako funkcioniše to državno uređenje? i 
koji su to nedostatci za koje smo rekli da ih ono ima? 


— Prvi je nedostatak — rekoh — u onoj odredbi o granici 
prihoda. Jer, zamisli šta bi se desilo ako bismo krmanoša na lađi 
postavljali prema procijeni veličine njegove imovine, a siromahu, 
čak i kad bi bio spremniji krmanoš, ne bismo dopustili da to bude. 


— Jasno je da bi plovidba bila loša. 


— Ali zar se ne bi dešavalo to isto i u bilo kojem drugom 
zapovijedanju? 


— Ija mislim da bi se dešavalo isto. 


— Osim zapovijedanja u državi — rekoh — ili se to odnosi ii 
na državu? 


— Doista se to na nju ponajviše odnosi — reče —jer nema 
zapovijedanja koje bi bilo teže i značajnije. 


— To je, dakle, prva velika greška oligarhije. 
— Tako izgleda. 

— Dalje! je li ova greška možda manja? 

— Koja? 


— Što takva država nije jedna, nego mora da budu dvije: 
jedna sastavljena od siromaha, a druga od bogataša; obje suna 
istom prostoru i žive uvijek u neprijateljstvu jedna s drugom. 


— Bogami, ništa manja greška nije ni to. 


— Onda sigurno nije dobro ni to što gospodari takve države 
ne bi mogli nikakav rat voditi. Prvo, zato što bi tada bili 
prinuđeni da koriste usluge naoružanog mnoštva, kojeg bi se više 


plašili nego samog neprijatelja, a opet, ako takve usluge ne bi 
koristili, morali bi se u samoj borbi pokazati kao pravi oligarsi. 
Drugo, zato što bi bili prinuđeni da za ratovanje troše svoja 
bogatstva, a to kao ljubitelji novca ne bi činili. 


— Nije dobro. 


— Dalje! Da li smatraš da je dobro ono nagomilavanje 
poslova koje smo ranije kudili, da se, naime, jedni te isti bave i 
zemljoradnjom, i trgovinom i da su ujedno i ratnici? 


— Tone, nikako! 


— A sad pazi! Zar nije od svih zala najveće ovo i neće li njime 
oligarhija prva biti pogođena? 


— Koje je to zlo? 

— To što je nekome dopušteno da proda cijelo svoje imanje, a 
drugi da ga kupovinom stekne. Što poslije, kad ga je prodao, 
smije da živi u državi iako, u stvari, i nije njen član: on nije ni 
trgovac, ni zanatlija, ni konjanik ni teško naoružani vojnik: on je, 
jednostavno, siromah i beskućnik. 

— Oligarhija je zaista prva država u kojoj se tako nešto 
dešava. 

— Sigurno je da ona to ne sprječava, jer inače ne bi jedni bili 
pretjerano bogati, a drugi potpuno siromašni. 

— Takoje. 

— A sad, pazi ovo: kad je jedan takav čovjek, u vrijeme svoga 
bogatstva, radio na tome da ga potroši, je li on tada bio više 


koristan za državu u onome o čemu smo maloprije govorili? 
Misliš li da je on pripadao sloju gospodara, dok uistinu nije 


državi bio ni gospodar ni sluga, nego traćitelj svoje imovine? 


— Tako je — reče — mislim da nije bio ništa drugo do 
traćitelj. 
— Hoćeš li da o njemu kažemo ovo: kao što je rađanje truta u 


saću bolest košnice, tako je isto i rađanje truta u domaćinstvu 
bolest države? 


— U svemu je tako, — reče on. 


— Ali, zar nije Bog sve krilate trutove načinio bez žaoke, dok 
je od ovih koji hodaju jedne načinio bez žaoke, a druge je snabdjeo 
strašnim žaokama? Oni koji su bez žaoke u starosti završavaju 
kao prosjaci, dok one sa žaokama svi nazivaju nitkovima. Nije li 
tako? 


— Ziva istina — reče on. 

— Očigledno je, dakle, da se, kad god u državi vidiš prosjake, 
na tom istom mjestu kriju i lopovi, džeparoši, i majstori u svim 
ostalim lopovlucima. 


— Takoje. 


— Dalje! Zar u oligarhijskim državama ne nailazišna 
prosjake? 


— Osim upravljača tamo su gotovo svi prosjaci. 


— Zar onda nećemo pomisliti — nastavih ja — da u njima 
ima i nitkova opremljenih žaokom koje vlasti pažljivo i silom 
obuzdavaju? 


— Pomislit ćemo — reče. 


— I zar onda nećemo reći da ljudi tamo postaju takvi zbog 
neobrazovanosti, zbog lošeg vaspitanja, brige i državnog 
uređenja? 


— Reći ćemo, naravno. 


— To bi, dakle, bila oligarhijska država i takvi bi bili njeni 
nedostaci, a vjerovatno ih ima i više. 


— Sasvim je moguće — reče on. 


— Da završimo — rekoh — i sa uređenjem te države, koju 
nazivaju oligarhijom i koja svoje upravljače određuje prema 
procijeni imovine. A onda da razmotrimo čovjeka koji odgovara 
ovome uređenju: da vidimo kako on postaje i kakav je kad je već 
postao. 


— Svakako. 


— Zar se timokratski čovjek neće preobraziti u 
oligarhijskog upravo na ovaj način? 


— Na koji način? 


— Kad timokratski čovjek ima sina, ovaj se najprije ugleda 
na svog oca i ide njegovim stopama; a zatim kad vidi da se ovaj 
iznenada spotakao o državu kao o greben, izgubio svoje blago i 
upropastio samog sebe, i onda, kao vojskovođa, ili sa nekog 
drugog velikog položaja došao pred sud, i osuđen na smrt, ilina 
izgnanstvo, ili na gubitak građanskih prava i svoje imovine... 


— A tako što se dešava — reče on. 


— Kad, dakle, sve to vidi, prijatelju moj, kad sve pretrpi i 
izgubi ono što je imao, on će odmah i častoljubivost i srčanost 
glavačke zbaciti sa prijestola svoje duše; ponižen siromaštvom, 
on će se baciti na sticanje bogatstva, upinjat će se, radeći i štedeći, 


te će tako prikupiti novac. Zar sumnjaš u to da će takav čovjek 
onda požudu i strast za sticanjem blaga staviti na prijesto i, 
ukrašavajući ih krunom, ogrlicama i pripasujući im sablje 
načiniti ih velikim kraljem u svojoj duši? 


— Vjerujem da će biti tako. 


— A razumnost i srčanost stavit će — mislim — pred noge 
ovome kralju, jednu s jedne, a drugu s druge strane i, pretvarajući 
ih u robove, primorat će jednu da ne smjera i ne razmišlja ni o 
čemu drugom, nego kako će od manje novaca stvoriti više, a 
srčanost, opet, da se ne divi i da ne cijeni ništa osim bogatstva, i 
da se ne ponosi ničim drugim nego sticanjem blaga i samo onim 
što dovodi do bogatstva. 


— Nema druge tako brze i tako snažne promjene —reče on — 
koja bi častoljubiva mladića načinila pohlepnim za novcem. 


— Dali je takav čovjek oligarhičan? — upitah ja. 


— Takav se čovjek svakako razvio od čovjeka sličnog onom 
uređenju iz koga se razvila oligarhija. 


— Pogledajmo sada ima li on sličnosti sa oligarhijom! 


— Pogledajmo. 


—Onliči prije svega na nju po tome što najviše cijeni 
novac, zar ne? 
— Da. 
— I po tome što je štedljiv i vrijedan; što će dopustiti samo' 
zadovoljavanje potrebnih požuda; što drugih troškova neće imati 
1 što će ostale požude obuzdavati kao suvišne. 


—Tojetačno. 


— On je zapušten — nastavih ja — stvara novac od svega, i 
samo misli na to kako da ga zgrne, onakav je kakve svijet hvali; 
zar takav čovjek nije sličan takvom državnom uređenju? 


— Meni se svakako čini da jeste — reče on — jer je kod takvog 
čovjeka, kao i kod takve države, novac na najvećoj cijeni. 


— Po mome mišljenju — rekoh ja — to dolazi otuda što takav 
čovjek nije mario za svoje obrazovanje. 


— Tako je, jer inače ne bi slijepca postavio za horovođu i 
ukazao mu najviše počasti. 


— Dobro — rekoh ja. — Ali pogledaj ovo: zar nećemo reći da 
se u njemu, zbog nedostatka obrazovanja, javljaju trutovske 

požude, jedne prosjačke a druge lupeške, koje on, brinući se za 
ostale stvari, silom obuzdava? 


— Takoje. 

— Znaš li onda gdje treba gledati ako hoćeš da vidiš njegove 
lupeške požude? 

— Gdje? — upita on. 

— Na upravljanje sirotinjskim novcem i, uopšte, tamo gdje 
on ima mnogo mogućnosti da čini nepravdu. 

—Toje istina. 


— Zar onda već po tome nije jasno da takav čovjek u 
poslovima u kojima je na glasu kao tobože pravedan čovjek, 
obuzdava ostale zle požude u sebi? On nije uvjeren da je poštenje 
bolje, i svoje sklonosti ne stišava lijepim riječima, nego budući da 
se plaši za svoju imovinu, čini to silom i zastrašivanjem. 


— Takoje. 


— I tako mi Boga, prijatelju, vidjet ćeš kako većina tih ljudi, 
kad je u pitanju trošenje tuđeg, ima sklonosti koje odgovaraju 
trutovima. 


—Ito u velikoj mjeri. 

— Takav čovjek, naravno, neće u sebi biti nepodijeljen ni 
jedinstven; on nije jedno biće, nego dva; ali u njemu, uglavnom, 
plemenitije želje gospodare nad gorim. 


— Takoje. 


— Zato će takav čovjek — mislim — biti pristojniji od mnogih 
drugih. Ali će istinska vrlina, koja se sastoji od dosljednosti i 
skladnosti duše, biti daleko od njega. 


— Tako mi se čini. 


— Takav će štediša zacijelo biti rdav takmičar za bilo kakvu 
nagradu koja se daje pobjedniku u jednoj državi, ili u nekom 
drugom nadmetanju, jer on neće htjeti da troši novac radi slave i 
radi takvih borbi, pošto se boji da ne probudi želju za trošenjem, 
pa će svoje protivnike pozivati da sa njim sklope savez pri 
takmičenju; on će se boriti oligarhijski, to jest samo jednim 
malim dijelom svojih snaga, i tako će većinu savlađivati, a ipak 
će pri tom zadržavati svoje bogatstvo. 


— Takoje. 
— Treba li onda i dalje sumnjati da čovjek štediša i onaj koji 
stiće bogatstvo pripada po sličnosti oligarhijskoj državi? 


— Nipošto. 


— Poslije ovog treba, čini mi se, da se pozabavimo 
demokratijom, i da vidimo na koji način ona postaje, kakav 
karakter ima i kad je nastala, da bismo zatim opet upoznali 
karakter čovjeka koji joj odgovara i da bismo ih međusobno 
uporedili. — Tako ćemo ići putem koji smo sebi odredili. 


— Pa dobro — rekoh — zar se prelaz iz oligarhije u 
demokratiju ne vrši otprilike tako što se ona ne može zasititi 
onoga za čime teži, a to je: da bude što je moguće bogatija? 


— Kako to misliš? 


— Kad vladari osjete da njihova vlast počiva na bogatstvu, 
onda mladićima, koji su postali razuzdani, neće zakonski da 
ograniče da ne mogu trošiti i upropaštavati svoju imovinu, jer 

postaju još bogatiji i ugledniji, kupujući njihova imanja i dajući 
im zajmove na njih. 

— Takoje. 


— Zar onda nije već jasno da građani u jednoj državi ne 
mogu u isto vrijeme i cijeniti bogatstvo i sticati potrebnu 
umjerenost, nego moraju zanemariti ili jedno ili drugo? 

— Sasvim je jasno. 

—Uoligarhiji, vladari svojom ravnodušnošću dopuštaju 
ljudima da postanu veoma razuzdani, što dovodi do prosjačkog 
štapa i ljude plemenita porijekla. 

— Takoje. 

— Oni — mislim — sjede u državi opremljeni žaokomi 
naoružani, jedni dužni novaca, drugi bez građanskog prava, a 


treći i jedno i drugo i, željni prevrata, mrze i rade o glavi onima 
koji su stekli njihovu imovinu i ostalim građanima. 


— Takoje. 


— Bogataši tada saginju glave kao da ove ljude uopšte ine 
vide, a među ostalima onoga ko im se ne odupire obasipaju 
novcem, i cijede ga mnogostrukim kamatama, djecom glavnice, te 
tako u državi stvaraju trutove i prosjake. — I onda njihov broj 
naravno postaje veliki. 


— A kad su već raspirili toliki požar, ne gase ga; ne 
sprječavaju da svako rasipa svoju imovinu kako hoće, niti da 
nastoje da se takva zla drugim kakvim zakonom uklone. 

— Kojim zakonom? 


— Zakonom koji dolazi kao drugi po redu i koji primorava 
građane na vrlinu. Jer kad bi zakon određivao da svaki 

zajmodavac sklapa ugovore na svoj rizik, onda bi se oni manje 
bezobzirno bavili pozajmljivanjem novca u državi, pa bi onda u 
njoj bilo manje takvih zala kakva maločas pomenusmo. 


— Mnogo manje, sigurno. 


— Tako vladari samim svojim postupcima dovode svoje 
podanike do tako lošeg stanja. A kad su u pitanju oni sami i 
njihova djeca, šta čine onda? Zar ne stvaraju mladiće naviknute 
na raskoš, tjelesno i duševno neotporne, suviše mlitave i lijene da 
bi se mogli oduprijeti bilo nasladi, bilo žalosti? 


— Takoje. 


— Ovi kasnije ne misle ni na šta drugo do na sticanje novaca 
a o vrlini se staraju onoliko koliko i siromasi zar ne? 


— Naravno. 


— Pa kad se ovakvi vladari i ovakvi njihovi podanici nađu 
zajedno, bilo na putovanjima ili na nekim drugim skupovima, u 
svečanim izaslanstvima, u ratu, ili kao drugovi vojnici, ili baši u 
samoj opasnosti, onda će bogataši dobro znati da cijene pomoć 
siromašnih. Kad se, međutim, siromah koji je često mršav i 
suncem opaljen nađe u borbi svrstan pored bogataša odraslog u 
hladu i ugojenog od tuđeg mesa, kad vidi kako ovaj stenje i kako 
se teško pokreće, misliš li ti da siromah neće pomisliti kako su se 
takvi ljudi obogatili samo svojim nevaljalstvom, i zar misliš da, 
kada se poslije siromasi budu nasamo sastali, neće jedan drugom 
reći: ,,Ovi naši ljudi nisu nizašta? 7 


— Pouzdano znam da će tako učiniti — reče on. 


— I kao što je bolješljivom tijelu dovoljan i najmanji 
podsticaj spolja pa da oboli, i kao što se u njemu i bez nekog 
spoljnjeg uticaja stvori nesklad sam po sebi, tako će i državi, koja 


je u istom takvom stanju kao to tijelo, biti dovoljan i 
najneznatniji povod — pomoć jedne druge oligarhijske države 
koju je pozvao jedan dio građana, ili neke demokratske države 
koju je pozvao drugi dio građana — i ona će se razboljeti i boriti 
se sama sa sobom, dok će ponekad, i bez nekog spoljnjeg uzroka, 
doći do pobune i unutrašnjeg razdora. 


— Takoje. 


— Demokratska vlada, dakle, nastaje kad siromasi pobjede, 
pa jedan dio protivnika pobiju a drugi protjeraju, a sa ostalima 
ravnomjerno podjele vladu i građanska prava, i kad se najčešće 
vlasti u njoj biraju kockom. 


— Takav je postanak demokratije — odgovori on — pa bilo 
da je ona uspostavljena oružjem, ili tako što su se bogataši iz 
straha povukli. 


— A kako ti ljudi žive? — nastavih ja. — I kakvo je, opet, to 
državno uređenje? Jasno je da će se takav čovjek pokazati kao 
stvoren za demokratiju. 

— Jasno je. 


— Zar nije jasno i to da će u početku u državi biti sve 
dozvoljeno i da će svuda vladati sloboda i mogućnosti da svako 
radi u njoj šta hoće? 


— Tako se kaže. 


— A tamo gdje je sve dozvoljeno, prirodno je da svako na svoj 
način podešava svoj život onako kako mu se najviše sviđa. 


— Tako je. 

— Mislim da će u takvoj državi biti različitih ljudi više nego u 
ma kojoj drugoj. 

— Naravno. 


— Reklo bi se — nastavih ja — da je ovo državno uređenje 
najljepše od svih; kao kakvo šareno odjelo protkano svakojakim 
cvijećem, tako da bi se i ovo državno uređenje, prošarano 
svakakvim karakterima, pričinjavalo najljepšim, a možda bi ga 
mnogi ocijenili kao najljepše, kao što to rade djeca i žene kad 
posmatraju šarene predmete. 


— Takojje. 

— I, sretni moj čovječe, tu možeš tražiti državno uređenje 
koje ti je po volji. 

— Kako to? 


— Tako što, zbog slobode koja u njoj vlada, ona sadrži sve 
vrste državnih uređenja, i izgleda da, ako hoćemo da osnujemo 
državu, a mi to upravo činimo, treba samo da odemo u 
demokratsku državu da, kao kad čovjek ode na pijacu gdje se 
prodaju sva moguća državna uređenja, tamo potražimo onaj 
način koji nam se sviđa, i čim ga izaberemo možemo pristupiti 
njenom osnivanju. — Čovjek tu zaista ne bi bio u neprilici sa 
primjerima. 

— A to što te niko ne primorava — rekoh — ni da vladaš u toj 
državi, čak i ako si za to sposoban, ni opet da se pokoravaš ako to 
ne želiš, ni da ratuješ kad drugi ratuju, ni da, ako ne želiš mir, 
živiš u miru kad drugi to čine, što, opet, ako ti neki zakon brani da 
vladaš ili sudiš, ti ipak možeš i da vladaš i da sudiš ako ti tako 
padne na pamet: zar to na prvi pogled nije divno? 


— Možda, privremeno. 


— Dalje. Zar nije divna ona blagost prema osuđenicima? Zar 
još nisi vidio kako u takvom državnom uređenju ljudi osuđeni na 
smrt ili izgnanstvo ipak ostaju i kreću se među ostalima, kao da 
niko za to ne mari i kao da to niko ne vidi? I zato takav čovjek 
hoda okolo kao kakav junak. 


— Vidio sam mnogo takvih. 


— Pa onda praštanja koja takva država čini, i ta 
širokogrudost i preziranje svega onoga što smo mi, kad smo 
osnivali državu, svečano govorili: da, niko ne može postati dobar 
čovjek ako nema izvanrednu prirodu, ako se još odmah kao dijete 
nije u igri upoznao sa lijepim stvarima i ako se, uopšte, nije 
vježbao u ljepoti. Sa kakvim nadmenim držanjem ona sve to gazi 
i kako uopšte ne pita za to sa kakvim zanimanjima dolaze ljudi 


da se prihvate državnih poslova, nego ih poštuje samo ako kažu 
da su prijatelji naroda. 


— Da, to je plemenita država! 


— Demokratija bi, dakle, imala to i sve što je tome srodno. To 
je, kao što vidiš, divno državno uređenje, anarhično, šareno, koje 
svima bez razlike, i jednakima i nejednakima, dijeli nekakvu 
jednakost. 


— TI, zaista, iznosiš stvari koje su svima poznate. 


— A sada — nastavih ja — razmotri kakav je takav čovjek 
sam za sebe! Ili, možda, najprije treba pogledati kako on postaje, 
onako kao što smo to učinili kod države? 


— Da. 


— Zar neće biti ovako: mislim da će sin onog štediše i 
oligarhijskog čovjeka biti od svoga oca odgojen u njegovim 
navikama, zar ne? 


— Naravno. 


— Kao i njegov otac, i on će silom obuzdavati požude koje u 
sebi osjeća i koje ga gone na trošenje a ne na sticanje: to su, 
takozvane, nepotrebne želje. 

— Takoje. 


— Hoćeš li — upitah ga ja sad — da, kako ne bismo 
razgovarali tapkajući u mraku, najprije odredimo šta su 
potrebne a šta izlišne želje? 


— Hoću. 


— Potrebnim željama nazivat ćemo s pravom one bez kojih 
ne bismo mogli biti, kao i one koje nam, kad ih ispunimo, donose 
koristi, zar ne? Jer nam je ove dvije vrste želja nametnula sama 
priroda. Nije li tako? 


— Takoje. 
— Onda ćemo za njih s pravom reći da su potrebne. 
— Takoje. 


— Dalje. Kad bismo rekli da su nepotrebne one želje koje bi 
neko, ako bi se odmalena vježbao, odbio, i koje ljudima, dok ih 
imaju, ne donose nikakve koristi u poslu, dok su neke čak i štetne 
— zar ne bismo rekli, baš lijepo. 


— Lijepo, zaista. 


— Uzmimo sada po jedan primjer za prve i za druge da 
bismo vidjeli kakve su one i da bismo oformili jedan opšti utisak. 


— To treba da uradimo. 


— Želja za jelom, ukoliko je ona potrebna radi zdravlja i 
dobrog tjelesnog stanja, ta želja za jelom i prismokom jeste 
svakako potrebna želja, je li? 


— Mislim da jeste. 


— Želja za hljebom je očigledno potrebna iz dva razloga:i 
zato što je njeno zadovoljenje korisno za nas, i zato što je 
neophodno potrebna za život. 


— Takoje. 


—A želja za prismakanjem je neophodna zato što u 
izvjesnom smislu koristi: održavanju dobrog stanja tijela. 


— Da. 


— Međutim, želju koja to prevazilazi, želju za jelima 
probranijim nego što su ona koja smo pomenuli i koja se kod 
mnogih još iz malena može primjenjivanjem kazne i vaspitanja 
ukloniti, kao i želju koja je štetna po tijelo, a ne manje štetna za 
razboritost i umjerenost duše, zar je nećemo s pravom nazvati 
izlišnom? 

— Mislim da hoćemo, i to s punim pravom. 


— Zar onda nećemo reći da su te želje rasipne, dok su one 
druge štedljive zato što pomažu rad? 


— Takoje. 


— Isto ćemo tako reći i za erotske i za sve ostale želje. 


— Da. 


— A jesmo li čovjeka koji je odan nasladama i ovakvim 
željama i kojim izlišne želje upravljaju nazvali trutom o kome 
smo maločas razgovarali, a za onoga kojima gospodare 
neophodne želje rekli da je štediša i oligarhičan? 


— Takoje. 


— Hajde da sad kažemo kako se od oligarhijskog čovjeka 
razvija demokratski! Meni se čini da to većinom ovako biva. 


— Kako? 


— Mladić je, kao što rekosmo, odrastao bez obrazovanja i, u 
želji za sticanjem, okusio med trutova i došao u dodir sa sjajnim i 
opasnim insektima, koji mogu da mu pruže različita uživanja 


svake vrste i načina, pa je tako, kao što možeš zamisliti, 
oligarhija u njemu počela da prelazi u demokratiju. 


— Tako to mora biti. 


— Preobražaj države se izvršio tako što su saveznici spolja 
došli u pomoć svojoj strani. Zar neće i sa mladićem biti tako kad 
jedna od dviju vrsta strasti, koje se u njemu nalaze, primi spolja 
pomoć jedne grupe želja koje odgovaraju istoj vrsti želja kod 
njega? 

— Takoje. 

— A ako njegovom oligarhijskom dijelu dođu u pomoć neki 
saveznici, bilo preko oca, bilo preko nekih drugih rođaka koji mu 


daju savjete i grde ga, tada se u njemu pobune dvije suprotne 
strane i javi se borba u njemu samom. 


— Takoje. 


— Ponekad demokratska strana uzmakne pred 
oligarhijskom i neke od tih želja budu uništene, ili ih otjera 
ostatak stida koji je ostao u duši mladoga čovjeka, pa sve opet 
dolazi u red. 


— I to se katkad dešava. 


— Ali se dešava i to — mislim — da poslije istjerivanja ovih 
želja, pošto otac nije umio da vaspita svoga sina, potajno ojačaju 
druge želje iste vrste i tako one postaju mnogobrojne i jake. 


— To se često dešava. 


— One, dakle, odvlače mladića starom društvu i u potajnom 
druženju sa tuđim strastima stvaraju u njemu mnoštvo požuda. 


— Takoje. 


— One najzad — mislim — osvoje tvrđavu u mladićevoj duši, 
jer su osjetile da je ona bez nauke, bez lijepih zanimanja i 
istinskih govora, najboljih čuvara i stražara u dušama ljudi koji 
su Bogu dragi. 


— To su zaista najbolji čuvari. 


— Onda navale lažni i brbljivi govori i mnjenja i zauzmu to 
mjesto u duši mladićevoj. 


— Takoje. 


— Tako on ponovo stiže do , požuda "i živi kod njih pred 
očima cijeloga svijeta, a ako štedljivom djelu njegove duše stigne 
kakva pomoć od strane njegovih rođaka, onda oni lažni govori 
zatvaraju vrata kraljevske tvrđave u njemu i ne puštaju ni 
saveznike a niti primaju izaslanstva koja dolaze u obliku 
pametnih riječi starijih. One vode rat i pobjeđuju; stid nazivaju 

ludošću i sramotno ga izbacuju i tjeraju u izgnanstvo; trezvenost 
nazivaju kukavičlukom i proganjaju ga; umjerenost i razumno 
trošenje nazivaju prostotom i tvrdičlukom, i gone ih preko 
granica, potpomognute mnogim i izlišnim željama. 


— Takoje. 


— A kad iz duše tako osvojenog mladića sve to bude očišćeno i 
izbrisano, onda nju na što svečaniji način uvode u velike 
misterije, i sad u velikoj povorci, sjajno obučene i sa vijencem na 
glavi dolaze: drskost, bezakonje, raskoš i bestidnost; pjevaju 
slavopojke i govore lijepe i laskave riječi. Drskost nazivaju 
lijepim vaspitanjem, bezakonje — slobodom, rasipništvo — 
velikodušnošću, bestidnost — hrabrošću. Tako, otprilike, zar ne, 
prelazi jedan mladi čovjek iz vlasti neophodnih želja u kojima je 
bio odgojen u slobodu i raspojasanost nepotrebnih i beskorisnih 
želja? 


— Da, takav je preokret sasvim jasan. 


— Takav mladić živi poslije toga — mislim — tako što 
podjednako troši i novac, i trud i vrijeme kako na nepotrebne tako 
i na potrebne želje, a ako ima sreće da ga zanos ne odvede suviše 
daleko, onda u zrelijim godinama, kad prođe oluju strasti, primi 
natrag neke od prognanih želja, ne predaje se sasvim strastima 
koje navaljuju, i vodi život u kome su sva zadovoljstva 
podjednaka, upravu nad svojom dušom predaje, kao na kocki sve 
dok se ne zasiti, onoj nasladi koja naiđe prva, zatim se predaje 
drugoj, ne prezire nijednu i postupa sa njima potpuno 
ravnopravno. 


— Takoje. 


—Onodbija svaki razlog i istinu — nastavih ja — i ne 
dozvoljava im da uđu u njegovu tvrđavu. Ako mu neko kaže da 
poneke želje dolaze od lijepih i dobrih nagona, a druge od rđavih; 
da prve treba njegovati i cijeniti, a druge savlađivati i 
obuzdavati — on sve to odbija i tvrdi da su svi nagoni isti i da ih 
treba podjednako cijeniti. — Ako je njegovo stanje takvo, onda on 
i ne može drukčije da radi. 


— Itako mu svaki dan prolazi u tome da ugađa strasti koja je 
toga trenutka naišla: čas se opija uz zvuke frule, a čas pije vodu i 
mršavi; sad radi gimnastiku, a sad je opet lijeni ne mari ni za 
šta; katkad izgleda kao da se bavi filozofijom; često vodi državne 
poslove, skače na govornicu, pa govori i radi ono što mu toga časa 
pada na pamet; drugi put, opet, zavidi boricima i onda se ugleda 
na njih; zatim mu se dopadnu poslovni ljudi i on se baca na 
trgovinu. Nikakvog reda i nikakve potrebe nema u njegovom 
životu: to on smatra slatkim, slobodnim i blaženim životom, i za 
sve to vrijeme on uživa. 


— Dobro si opisao život čovjeka koji zastupa jednakost. 


— Mislim da sam pokazao i to da on u sebi sadrži sve moguće 
oblike i najrazličitije karaktere; on je lijep i šaren kao i to državno 
uređenje. Mnogi ljudi i mnoge žene bi mu zavidjele na takvom 
životu, u kome ima toliko primjera i za državna uređenja i za 
karaktere. 


— Tako je — odgovori on. 


— Dalje. Takvog čovjeka treba staviti uz demokratiju, jer bi 
se o njemu s pravom govorilo da je rođen za demokratiju, zar ne? 


— Tako je. 


— A sad nam preostaje da opišemo najljepše 
državno uređenje i najljepšeg čovjeka — tiraniju i tiranina. 
— Takoje. 


— Hajde, dakle, kakav je karakter tiranije, dragi moj 
prijatelju? Naime, prilično je jasno da ona proizlazi iz 
demokratije. 


— Jasno je. 


— Pa onda, valjda, nekako na isti način postaje demokratija 
od oligarhije, kao i tiranija iz demokratije? 


— Kako to? 


— Uoligarhiji se kao najviše dobro cijenilo ogromno 
bogatstvo, i ona je na njemu i zasnovana, zar ne? 


— Da. 


— A nezasitost u sticanju bogatstva i zanemarivanje ostalih 
stvari upropastili su oligarhiju. 


— Tako je — odgovori on. 


— Isto tako je i nezasitost u onom što smatra najvećim 
dobrom upropastila demokratiju, je li? 


— A šta to ona smatra najvećim dobrom? 


— Slobodu — odgovorih. — Mogao si čuti kako je to najljepše 
u demokratskoj državi i da onome ko je po prirodi slobodan 
jedino radi toga i vrijedi da živi u njoj. 


— Mnogo se govori o tome i često se čuje to tvrđenje. 

— Pa onda, to sam upravo htio reći, neograničenost u tome i 
u zanemarivanju ostalih stvari i u ovom državnom uređenju 
stvara potrebu za tiranijom. 


— Kako to? 


— Ja mislim da kad se demokratska država žedna slobode 
namjeri na prvake — rđave vino točioce pa izgubi mjeru i 
pretjerano se opije slobodom, onda ih ona, ako nisu sasvim 
popustljivi i ako joj ne pruže potpunu slobodu, optužuje i 
kažnjava prebacujući im da su opaki i oligarhični. 

— Tako zaista i radi. 

— A one — rekoh — koji su vlastima odani prezire kao 
dragovoljne robove i ništavna bića. One upravljače, međutim, 
koji se izjednačuju s potčinjenima, i potčinjene koji se izjednačuju 
s upravljačima, hvale i poštuju i u privatnom i u javnom životu. 


Zar onda nije neizbježno da se u takvoj državi sloboda proširi na 
sve? 


— Kako da ne? 


—A nijeli, dragi prijatelju, neizbježno da se to odbijanje 
podčinjavanja uvuče neprimijećeno u inokosna domaćinstva, pa i 
da uhvati korijena i u domaćih životinja. 

— Kako to misliš? 

— Ovako: otac se navikne na to da bude jednak sinu i plaši se 
sinova, a sin se navikne na to da bude jednak ocu, pa se ne stidi 
niti se plaši roditelja, a sve to zato da bi bio slobodan. Doseljenik 


se izjednačuje sa domorocem i domorodac s doseljenikom, pa čak 
i sa strancem u pravom smislu te riječi. 


— Tako se i dešava. 

— Dešava se to, a i druge ovakve sitnice: učitelj se u takvoj 
državi plaši učenika i laska im, a učenici slabo uvažavaju 
učitelje, isto kao i pedagoge. Uopšte, mladići se izjednačuju sa 
starijima i bore se sa njima i riječima i djelima; a starci, opet, da 
bi se dodvorili mladićima, popuštaju im, puni su 
predusretljivosti i šala i ugledaju se na njih samo da ne bi 
izgledali neprijatni i despoti. 


— Takoje. 


— Ukupna sloboda, koja se u takvoj državi stvara, dostiže 
svoj vrhunac, moj prijatelju, kad već dovedeni doseljenici nisu 
više ništa manje slobodni nego što su oni, koji su ih doveli. Ali 
sam gotovo zaboravio da kažem kolika ravnopravnost i sloboda 
nastaju za žene u njihovom odnosu prema muškarcima i u 
odnosu muškaraca prema njima. 


— Znači da ćemo reći ,,upravo ono što nam je na vrh jezika". 


— Jeste; ja to i kažem. Jer onaj ko to nije vidio, ne može ni da 
vjeruje koliko su ljudima podložne životinje slobodnije ovdje nego 
ma gdje. Po onoj poslovici: ,, Kakve su gospodarice, takve su i 
kučke"; i konji i magarci idu svuda okolo sasvim slobodno i 
dostojanstveno i udaraju prolaznike ako im se oni ne uklone s 
puta. I tako svuda i sve stiću punu slobodu! 


— To što mi pričaš i moj je san: jer se i meni to često dešava 
kad odem u selo. 


— A što je glavno — nastavih ja — kad se sve ovo skupi, onda 
vidiš kako duša građana postaje na to u toj mjeri osjetljiva da se 
razbjesni i ne može da podnese ako joj neko nametne samo malo 
stege? Ti znaš da oni najzad prestanu da vode računa i o pisanim 

i nepisanim zakonima, samo da im niko ni na koji način ne bi bio 
gospodar. 


— To znam vrlo dobro — reče on. 


— A toje, prijatelju, ako se ne varam, lijepi i zavodljivi 
početak tiranije. 

— Zavodljiv jeste, zaista; ali šta biva poslije toga? 

— Ista ona bolest koja je izbila u oligarhiji i koja ju je 
upropastila, javlja se i u ovoj državi, još veća i jača jer je 
potpomognuta slobodom, i ona demokratiju odvodi u ropstvo: jer, 
stvarno, prekomjernost uvijek vodi velikom preokretu, tako je i 
kod vremena, i kod biljaka, i kod tijela, a ništa manje i kod 
državnih uređenja. 

— Itoje prirodno. 

— Pretjerana sloboda, izgleda, ne prelazi ni u šta drugo, nego 
u pretjerano ropstvo i za pojedinca i za državu. 


— Takoje. 


— Onda je — rekoh — sasvim prirodno da tiranija ne nastaje 
iz nekog drugog državnog uređenja nego iz demokratije: mislim, 
poslije krajnje slobode — najveće i najstrašnije ropstvo. 


— To je prirodno — odgovori on. 


— Ali mislim da ti nisi to pitao, nego kakva je to bolest koja se 
javlja prvo u oligarhiji, pa onda u demokratiji i koja je dovodi do 
takvog stanja. 


— Takoje. 

— Govorio sam o onim lijenim i rasipnim ljudima na čijem 
čelu stoje najhrabriji koje slijede velike kukavice. Upoređivali 
smo ih sa trutovima koji imaju žaoke, a one druge sa trutovima 
bez žaoka. 


—Ito s pravom! 


— Ako se te dvije vrste ljudi — nastavih ja — nađu ma u kojoj 
državi, stvorit će smutnju, kao što to u tijelu čine sluz i žuč. Toga 
dvoga treba da se i dobar ljekar i državni zakonodavac daleko 
klone, isto onako kao što mudar pčelar najviše nastoji da oni 
uopšte ne postanu, a ako se pojave, da ih što prije sa samim saćem 
Isječe. 

— U pravu si, tako mi Boga! 


— A sada, da bismo jasnije vidjeli ono što želimo, uzmimo 
stvar ovako! 


— Kako? 


— U mislima podijelit ćemo demokratsku državu na tri 
dijela, od kojih je ona, zapravo, i sastavljena. Jedan od tih 
obuhvata onu vrstu ljudi o kojima smo govorili, i takvih ljudi u 
demokratskoj državi — s obzirom na pravo da svako radi što hoće 
— nema mnogo manje nego u oligarhijskoj državi. 


— Takoje. 


— Ali oni su u demokratiji mnogo žešći nego u oligarhiji. 


— Kako to? 


— Njih u oligarhiji ne cijene i ne daju im vlast, pa su zato 
nevješti i slabi. Ali u demokratiji oni, uz male izuzetke, vode 
glavnu riječ; oni koji su najžešći, govore i djeluju, dok ostali sjede 
blizu oko govornica, zuje i ne trpe onoga ko drukčije govori. I tako 


oni, sa malim izuzecima, drže u svojim rukama cjelokupnu 
upravu u takvom državnom uređenju. 


— Sasvim je tako — reče on. 

— Onda se iz mnoštva izdvaja i jedan drugi soj ljudi. 

— Koji to? 

— Premda se svi bave sticanjem, ipak većinom postaju 
najbogatiji oni koji su po prirodi najuredniji. 

— Naravno. 


— Mislim da trutovima med teče najviše upravo od ovih. I 
najlakše. 


— Razumije se, jer ko bi ga sisao od onih koji ga imaju malo? 
— Mislim da se takvi bogataši nazivaju: hrana trutova. 


— Otprilike tako. 


— Narod bi sačinjavao treći soj ljudi u demokratskoj 
državi, soj onih koji žive od rada svojih ruku i onih besposlenih 
koji nisu stekli mnogo imovine. Taj soj je u demokratiji 
najbrojniji, a kad se prikupi, postaje i najmoćniji. 


— Tako je — reče on — ali ne događa se tako često da se on 
prikupi, osim ako ne dobija jedan dio meda. 


— Pa i dobija ga — rekoh ja — u svakoj takvoj prilici u kojoj 
upravljači, uzimajući imovinu od onih koji je posjeduju, dijele je 
narodu, zadržavajući najveći dio za sebe. 


— Doista, narod tako dobija svoj dio. 


— Zato su, mislim oni, kojima se imovina oduzima, 
prinuđeni da se brane, da govore u narodnoj skupštini, te da 
preduzimaju sve što je u njihovoj moći. 


— Kako da ne? 


— Iako imućni ljudi ne žele da prouzrokuju bunu ili prevrat, 
oni drugi ih optužuju da narodu rade o glavi i da su za oligarhiju. 


— Kad imućni, najzad, vide kako narod, ne sam i po svojoj 
volji nego iz neznanja i zaveden klevetnicima, pokušava da im 
nanese zlo, onda, htjeli oni to ili ne, i sami po nevolji postaju 
oligarsi, a ta promjena je još jedno zlo koje im trut svojim 
ubodom nanosi. 


—Toježiva istina. 
— Otuda tužakanja, sudovi i parnice među njima. 
— Takoje. 


— Zar narod obično ne daje prvenstvo jednome kao svome 
zastupniku i zar ovoga ne hrani dobro i ne uzdiže ga? 


— Naravno da to radi. 


— Onda je jasno — rekoh — da će, ako dođe do tiranije, 
tiranin ponići iz toga soja koji zastupa narod, a ne iz nekog 
drugog, zar ne? 

— Sasvim je jasno. 


— A kako se taj zastupnik naroda preobražava u tiranina? 
Zar to, očigledno, ne biva tako da on učini ono što nam 
pripovijeda priča. 


— Kakva je to priča? 

— Takva da onaj ko okusi od ljudske utrobe pomiješane sa 
utrobom ostalih žrtava mora, tobože, postati vuk. Zar nisi čuo za 
tu priču? 


— Jesam, Bogami. 


— Pa zar sa tim zastupnikom naroda ne biva isto kad gleda 
svoje odane ljude, kad se ne usteže ni od krvi svojih sugrađana, 
nego ih nepravedno okrivljuje; kad ih, kako je to već običaj, vodi 
na sudove i ubija ih; kad čovjeku oduzima život; kad jezikom i 
bezbožnim ustima pije krv svoga rođaka; kad građane tjera u 
izgnanstvo i ubija ih, a pri tom govori o ukidanju dugova io 
podjeli zemlje; zar za takvog čovjeka ne postoji neka potreba ili 
nekakva sudbina da poslije toga ili pogine od ruku svojih 
neprijatelja, ili postane tiranin i od čovjeka postane vuk? 


— To je zaista neminovno! 
— Itojetaj koji ustaje protiv imućnih ljudi. 
— Takoje. 


— A ako ga protjeraju i ako se on, uprkos svojim 
neprijateljima, ponovo vrati, zar se neće vratiti kao savršeni 
tiranin? 


— Svakako hoće. 


— Ako, međutim, ne mogu da ga protjeraju, niti da ga ocrne 
pred narodom i da ga ubiju, onda ga krišom vrebaju i pokušavaju 
da ga nasilnom smrću uklone. 


— Obično se tako i dešava. 


— Svi oni koji su u svojoj ambiciji dotle dotjerali, imaju onaj 
poznati zahtjev tiranina; traže od naroda tjelesnu stražu da bi 
zaštitnik naroda ostao nepovrijeđen. 


— Takoje. 

— Inarod mu je daje, i zato — mislim — što se boji za njega, i 
zato što se nada za sebe. 

— Da. 


— Kad to sad vidi čovjek koji ima novaca i koji je zbog novca 
osumnjičen da mrzi narod, i ne sačeka i ne zastidi se što ga 
smatraju kukavicom. 


— Dabome, jer po drugi put ne bi imao prilike da se stidi. 
— A ako ga uhvate u bjekstvu, onda ga — mislim — ubijaju. 
— Naravno. 


—A onaj zaštitnik naroda neće ležati ,,koliko je dug i širok" 
— to je jasno — nego će se, oborivši mnoge druge, sam popetina 
državna kola, i tako će, na kraju, od zastupnika postati savršeni 
tiranin. 


— Kako da ne? 


— A sad, da razmotrimo sreću i čovjeka i države u kojoj se 
ovakav smrtnik pojavio. 


— Da razmotrimo, svakako! 


— Neće li on prvih dana i u prvo vrijeme pružati osmijeh 
svima i pozdravljati svakoga koga sretne? Govorit će da nije 
tiranin i obećavat će mnogo i pojedincu i državi, je li? Zar nije 
oslobodio i podijelio zemlju narodu i svojim privrženicima i zar 
ne izgleda blag i milostiv? 


— Tako je. 

— A kad svrši sa svojim neprijateljima, s jednim sklopi mir, a 
druge uništi, kad se, s te strane, osjeti bezbjedan, onda će uvijek 
počinjati nek rat kako bi narod imao potrebu za vođom. 

— Tako je. 


— On će zametati ratove i zato da bi građani, dajući novac, 
osiromašili, da bi bili prinuđeni da se bave svakodnevnim 
poslovima i da bi mu, tako, manje rade o glavi, zar ne? 


— Da, takoje. 


—A mislim da će počinjati ratove i zato da bi poneke u koje 
sumnja da imaju slobodoumne namjere i da mu neće dozvoliti da 
vlada, pod izgovorom uništio tako što će ih predati neprijatelju. 
Zbog svega toga tiranin mora neprestano da se zapliće u rat, zar 


ne? 

— Tako je. 

— A zato što to radi, građani ga sve više mrze? 

— Kako da ne! 

— Neki od onih koji su mu pomogli pri usponu i koji su i sami 
moćni, i to oni koji su najhrabriji, otvoreno će govoriti i pred njim 
i pred ostalima i prekorijevat će ovakve prilike, zar ne? 

— Naravno. 


— Ako želi da vlada tiranin će morati da uklanja sve takve 
ljude, dok ne ostane nijedan koji nešto vrijedi, ni prijatelj ni 
neprijatelj. 


— Takoje. 

— On, dakle, mora oštro da motri ko je od njih hrabar, ko 
ponosan, ko je mudar a ko ugledan; i tako će biti srećan, jer će 
morati, želio on to ili ne, da svima bude neprijatelji da im radi o 
glavi sve dok ne očisti državu. 


— Da divnog li čišćenja! 
— Da, suprotno onome što čine ljekari sa tijelom —rekoh. — 


Jer oni oduzimaju ono što je najgore, a ostavljaju ono što je 
najbolje, a ovaj radi suprotno tome. 


— Mora tako da radi — reče on — ako želi da vlada! 


— Kakvo je to blaženstvo — rekoh — koje ga primorava da 
živi ili sve sa samim nevaljalcima i omrznut od svih, ili da uopšte 
ne ŽIVI! 


— Da, u takvom blaženstvu! 


— Zar mu, ukoliko među građanima bude više omrznut, zbog 
ovakvih postupaka, neće biti potrebna sve mnogobrojnija i 
vjernija tjelesna straža? 


— Naravno. 
— A ko će biti ti vjerni? I odakle će ih dovesti? 


— Ako im bude platio za to, mnogi će i sami doletjeti — reče 
on. 


— Bogami — rekoh — opet mi se čini da govoriš o nekakvim 
strašnim i svakojakim trutovima! 


— S pravom ti se tako čini — odgovori on. 


— A domaće on ne bi volio. Je li tako? 
— Kako to? 


— On ćeod građana oduzeti takve i uvrstiti u svoju tjelesnu 
stražu. 


— Dabome, jer će mu ovi biti najvjerniji! 


— Srećan li je tiranin koji se služi takvim prijateljima i 
takvim pouzdanicima, pošto je nekadašnje poubijao! 


— Ali je tako, i on se takvim služi! 


— Ti drugovi mu se, dakle, dive i s njim se saživljavaju novi 
građani, a čestiti ljudi ga mrze i izbjegavaju ga? 


— Tako je. — Ali zašto? 


— Zato što je on iz sebe iscijedio sažetu i snažnu misao da se 


,mudri tirani s mudracima sabivstvuju", te je jasno da su 
mudraci oni od kojih je tiranin načinio svoje društvo. 


— I kao Bogom danu — reče — slavi on tiraniju, i kaže još 
mnogo šta drugog, isto kao i pjesnici. 


— Upravo zato što su mudri, opraštaju i onima čije je 
državno uređenje slično ovom, što ih, zbog toga što tiraniji 
pjevaju slavopojke, ne primamo u državu. — Mislim da nam to 
praštaju barem oni koji su učtivi. — Oni onda obilaze ostale 
države, skupljaju narod, iznajmljuju lijepe glasove, snažne i 
ubjedljive, i mame države u demokratiju i tiraniju. 


— Tako je. 


— Osim toga, primaju i nagradu za to i cjenjeni su, najviše, 
naravno, od tirana, a onda i od demokratije. Ali, ukoliko su bliže 


višim državnim uređenjima, utoliko je i njihov ugled manji, 
nestaje im dah, i oni nemaju više snage da se penju. 


— Takoje. 


— Međutim — rekoh — ovdje smo se malo udaljili od stvari; 
hajde da ponovo govorimo o onoj lijepoj, šarenoj i stalno 
promjenljivoj tiraninovoj vojsci. Ko će je hraniti? 


— Jasno je — odgovori on — da će tiranin trošiti imanja, ako 
ih u državi ima, pa ako prihod od toga bude dovoljan, on će 
narodu odrediti manje poreza. 


— A šta će biti kad toga nestane? 

— Onda je jasno da će ion sam, i njegovi drugovi u piću, i 
prijatelji i prijateljice živjeti od očevine. 

— Razumijem — rekoh — i njega i njegove drugove hranit će 
narod koji je tiranina stvorio. 


— Nema drugog načina. 


— Šta kažeš — rekoh. — A ako narod postane nezadovoljan i 
izjavi kako nije u redu da otac hrani odrasla sina, nego treba da 
bude obratno, da sin hrani oca; i da ga narod nije rodio i postavio 
zato da kad sin odraste, sam narod-otac postane rob njegovih 
robova, i njega, zajedno sa robovima i ostalim ološem, izdržava; 
ako mu kaže da ga je on rodio i doveo na upravu kako bi se 
oslobodio bogataša, i onih koji se u državi nazivaju ,, plemićima". 
Zamisli da narod sad, kao što otac otjera iz kuće sina zajedno sa 
njegovim dosadnim drugovima u piću, zatraži da ion i njegovi 
drugovi napuste državu! 

— Onda će narod, tako mi Boga, shvatiti kakvog je sina rodio 
I volio i dao mu vlast, i uvidjet će da slabiji hoće da istjera jačeg. 

— Kako kažeš? — upitah ja. — A zar će se tiranin usuditi da 
svome ocu odgovori silom i da ga, ako mu se ne pokori, tuče? 

— Hoće, ali će mu najprije oduzeti oružje. 


— Ti, znači, nazivaš tiranina očeubicom i lošim hraniteljem 
starih roditelja. To je, kako se čini, opšte poznata priroda 
tiranije, pa bi narod — kako poslovica kaže — bježeći od dima 
robovanja slobodnima upao u vatru robovanja robovima. I tako 
bi, umjesto krajnje i neumjerene slobode, navukao ruho najtežeg i 
najgoreg robovanja, robovima. 


— Da, tako se dešava. 


— Pa, onda — rekoh — zar je neskromno izjaviti da smo 


dovoljno pokazali kako iz demokratije postaje tiranija, i kakva je 
ona kad to postane? 


— Jeste, sasvim je dovoljno. 


I 


— Preostaje nam još samo — nastavih ja — da pogledamo 
tiranskog čovjeka, da vidimo kako je on nastao od demokratskog 
1, kad je već postao, kakav je i kakva je njegova priroda, srećna ili 
nesrećna. 


— Jeste još nam to preostaje — odgovori on. 

— Znaš li — upitah — šta još želim? 

— Sta? 

— Čini mi se da nismo dovoljno raspravili o požudama — 
kakve su one i koliko ih ima. Jer ako to bude nepotpuno, naše 
istraživanje će biti manje jasno. 

— Ali — reče on — zar nije sada kasno da to ispunimo? 


— Nikako. Pazi šta u njima hoću da vidim. Evo ovo: među 
zadovoljstvima i požudama koji nisu nužni, ima i takvih za koje 
mi se čini da su nedopušteni. Svako je u opasnosti da takve nađe u 
sebi, te će se u jednih ljudi — uz pomoć razuma, zakona i boljih 
požuda — one sasvim obuzdati, postati malobrojne i slabe, a u 
drugih će postati mnogobrojnije i jače. 


— Koje su to požude — upita on — o kojima govoriš? 


— One — rekoh — koje se bude u vrijeme sna, kada zaspi ono 
drugo što je u duši razumno i pitomo i gospodarsko, a ono što je u 
duši životinjsko i divlje, ojačano jelom i pićem, skače, odbija san, 
te se odaje zadovoljavanju sopstvenih ćudi. Znano ti je da je ono u 
takvoj prilici na sve spremno, jer je oslobođeno i nesputano od 
svakog stida i razumnosti. Ne ustručava se pred htjenjem da se 
spoji s majkom, ili sa bilo kojim drugim čovjekom, ili životinjom; 
ne zazire od ubistva i nema tog jela od kojeg bi se uzdržalo. 
Jednom riječju, nema nijedne ludosti i bestidnosti koju ne bi 
počinilo. 

— Suštu istinu govoriš — reče on. 


— Drugo je, mislim, kad je savjest mirna i život umjeren, 
kada se snu predajemo pošto smo ono što je u nama razumno 

probudili i nahranili lijepim govorima i razmatranjima, te tako 
u sebi samima postigli spokojstvo. Drugo je kada požudnost ne 
ostavljamo ni u oskudici ni u obilju, i to s namjerom da je 
uspavamo i da joj ne dopustimo da ono što je najbolje ometa 
radošću ili žalošću, nego da ovom dopusti da bude samo sa 
sobom, jedinstveno, u čistoti svojih ispitivanja i svojih težnji, 
opažanja onog što ne zna, ili onog što je bilo, što jeste i što će biti. 
Isto je tako kad ublažimo volju, te ako se na nekog ljutimo, ne 
zaspimo uzrujana srca, nego pošto smo smirili spomenuta dva 
dijela, a treći u kome nastaju misli, razbudimo i tako bivamo — 
onda znaš da se u takvom stanju najviše nalazi istina, i da će 
čudovišna i bez zakonita priviđenja najmanje dolaziti na san. 


— Mislim da je to potpuno tačno. 


— Ali mi smo se u ovoj stvari suviše udaljili. Htjeli smo da 


saznamo samo to da u svakom čovjeku, pa čak i u ponekom od nas 
što izgledamo tako umjereni, postoji neka strašna, divlja i 
nedopuštena vrsta strasti. I ona se onda javlja u snu. Razmisli, 
dali je to pametno i da li se slažeš sa mnom! 


— Slažem se, naravno. 


— A sada se sjeti onoga što smo rekli za demokratskog 
čovjeka! Njega je od rođenja odgajao otac štediša, koji je 
priznavao samo strast za skupljanjem novca, a nepotrebne 
nagone, koji se odnose samo na zabavu i dotjerivanje, prezirao. Je 
li tako? 


— Takojje. 


—A onda, kada je došao u dodir sa ljudima punim 
pomenutih požuda, on se iz odvratnosti prema štedljivosti svoga 
oca odao svim vrstama objesti i načinu života svojih prijatelja; 
kako on, međutim, ima bolju prirodu nego njegovi zavodnici, to, 
razvlačen na sve strane, zauzima sredinu između oba načina 
života; 1 uživajući, po njegovom mišljenju, umjerenije nego jedni i 
drugi, vodi život ni škrtareći ni nedopušten, jer je od 
oligarhijskog postao demokratski čovjek. 


— Tojei bilo i ostaje i naše mišljenje o tom čovjeku. 


— Pretpostavi sad da se takvom čovjeku, kad već ostari, rodi 
sin i da ga on odgoji u takvim navikama. 


— Dobro, zamišljam to. 


— Pretpostavi sad da se i njemu događa isto ono štoi 
njegovom ocu: da ga vuku u svakojako bezakonje, koje njegovi 


zavodnici nazivaju , potpunom slobodom"; otac i ostali bliski 
rođaci podržavaju u njemu umjerene strasti, a zavodnici rade 
protiv toga; i kad ovi zlotvori i tvorci tiranina osjete da mladića 
neće moći drukčije osvojiti, onda svojim čarolijama, probude u 
njemu ljubav, koja postaje vođa besposlenih i rasipničkih strasti 
koje liče na nekog ogromnog krilatog truta; jer kod takvih ljudi 
ljubav i nije ništa drugo, zar ne? 


— Nije, naravno. 


— A kad mu u oblacima mirisa, vina i u svim raspusnim 
uživanjima koja odgovaraju takvom društvu ostale strasti počnu 
zujati o ljubavi, i kad trutu, hraneći ga do krajnjih mjera, usade 
žaoku čežnje, onda tog zaštitnika duše uhvati mahnitost za 
tjelesnom stražom, i on počinje da luduje sa njom. I ako u svojoj 
duši naiđe na još neko mnjenje ili požudu, koji se smatraju 

dobrima i mogu da osjete stid, on ih ubija i tjera od sebe, sve dok 
sasvim ne očisti dušu od umjerenosti i ne napuni je stranom 
ludošću. 


— Sasvim je tačno to što govoriš o postanku tiranina. 

—Ali, iu pijana čovjeka ima neke tiranske razmetljivosti. 

— Doista je ima. 

— Pa ionom ko je mahnit i poremećena uma čini se da je 
sposoban vladati ne samo nad ljudima. 

— Doista — reče on. 

— A potpun tiranski čovjek, postaje onda kada po prirodi ili 
po načinu života, ili i po jednom i po drugom, postane opijen, 
erotičan i sulud. 

— Svakako. 


— Tako dakle, po svemu sudeći, postaje takav čovjek. A kako 
on ŽIVI? 


— Odgovori ću ti — reče on — onako kako se to radi u igri: 
, Reći ćeš mi ti." 


— Hoću — rekoh. — Ja mislim da će, kad tiraninov eros 
zavlada njegovom dušom i kad počne njome da upravlja, tamo 
biti svjetkovina, veselih povorki, gozbi, i tome sličnih stvari. 


— Svakako. 


— Zar onda neće svakoga dana i noći nicati mnoge i silne 
požude koje mnogo zahtijevaju? 


— Hoće mnoge. 


— Ako, dakle, bude kakvih prihoda, oni će se brzo trošiti, je li? 


— Takoje. 


— A poslije toga će doći pozajmica i otkidanje od imanja? 


— Naravno. 


— A kad svega bude nestalo, zar neće požude koje su se tu 
ugnijezdile nadati dreku i tražiti svoju hranu? Zar neće čovjek, 
proganjan žaokama svih mogućih požuda, a naročito erosom, 
koji ostale požude drži oko sebe kao tjelesnu stražu, tražiti onoga 
ko nešto ima i od koga bi mogao nešto oteti bilo prevarom ili 
silom? 


— Imaš pravo, tako je. 


— On će morati da grabi od svud, inače će ga pritisnuti veliki 
bolovi i tegobe. 


— Takoje. 


— I kao što su nova uživanja zagospodarila u njemu nad 
ranijim i lišila ova njihovih prava, tako će 1 on, iako je mlađi, 
htjeti da zagospodari nad ocem i majkom i da im, kad svoj dio 
potroši, otme njihovo da bi potrošio i očevinu. 


— Ne treba sumnjati da će tako biti. 


— Ako mu oni, međutim, ne budu dopustili, zar neće pokušati 
najprije da krade i da vara svoje roditelje? 


— Pokušat će, zacijelo. 

— A kad to ne bude mogao, onda će početi da otima i pribjeći 
će sili? 

— Mislim da će to uraditi. 


—A ako se, starac i starica budu odupirali i borili, prijatelju, 
zar će se on ustezati da ne postupi kao tiranin? 


— Nema baš mnogo nade za njegove roditelje! 


— Vjeruješ li ti, tako ti Boga, da će on zbog jedne nove 
dragane, koja mu nije neophodna, zlostavljati svoju staru, 
neophodno potrebnu majku, ili da će to isto učiniti zbog nekog 
novog druga, a koji mu je postao drag, ali koji mu nije isto tako 
neophodan, sa svojim uvelim i neophodno potrebnim starim 
ocem, najstarijim svojim prijateljem, čak, dovesti u kuću? 


— Zaista će to učiniti, Boga mi! 
— Onda je zaista velika sreća roditi sina tiranina! 
— Sigurno. 


— A šta će biti kad takav čovjek ostane bez očeve i majčine 
imovine, a u njemu je već skupljen čitav roj naslada? Neće li on 
prvo pokušati da probije zid neke kuće, ili da ukrade nešto od 
nekog zakasnjelog prolaznika, a zatim čak i da pljačka? I dok 
tako bude postupao, dotle će strasti — koje su se tek bile 
oslobodile i koje se kao tjelesna straža nalaze oko (erosa), strasti 
dakle, koje su se ranije, u vrijeme kada je on još bio u granicama 
zakona i pod okriljem oca, i dok je još bio demokratski čovjek — 
savladati stara shvatanja o dobrom i sramotnom koja je još od 
djetinjstva imao, i koja su smatrana pravednim. I tada, kad 

"strast "postane njegov tiranin, on će stalno i u budnom stanju 
biti ono što je nekad bio samo u snu, i neće se ustručavati ni od 
kakvog strašnog ubistva, ni od kakve hrane, i ni od kakvog 
nedjela, nego će strast, koja u anarhiji i neredu živi u njemu kao 
tiranin, pošto samo on zapovijeda, voditi nesretnika koji ga u 
sebi nosi kao što tiranin vodi državu, natjerat će ga na svaki 
podvig koji će biti od koristi njemu i njegovoj pratnji, onoj pratnji 
strasti koje su jednim djelom došle od lošeg društva, a drugim 
djelom rođene u njemu samome, i koje su se, zbog njegovog 


načina života, same oslobodile okova i raspojasale. Zar život 
takvog čovjeka nije takav? 


— Jeste, takav je. 


— Ako u državi ima malo takvih ljudi i ako je većina ostala 
razumna, onda oni odlaze iz države da postanu tjelesna straža 
kakvom drugom tiraninu, ili ako gdje bjesni rat postaju 
najamnici, a ako su mirna i tiha vremena, onda ostaju u državi i 
čine mnogobrojna mala zla. 


— Na kakva zla misliš? 


— Eto: kradu, vrše provale, bave se džeparoškim poslovima, 
kradu, pljačkaju bave se preprodajom ukradenog i slično. 
Ponekad tužakaju, a ako imaju govorničkih sposobnosti, onda 
krivo svjedoče i primaju mito. 


— To su sitna zločinstva, ako takvih ljudi ima malo — reče 
on. 


— Jesu sitna — rekoh — ali su sitna samo naspram onih 
velikih. I sva ta zla kad se skupe zajedno nisu, kako se to kaže, ni 
nešto veliko, u odnosu prema onoj iskvarenosti i bijedi koje 
tiranin donosi državi. Jer kad je u jednoj državi broj takvih ljudi 
postaje veliki, kao i broj onih koji za ovima idu, i kad svi oni osjete 
to svoje mnoštvo, tada uz pomoć nerazboritog naroda stvaraju 
tiranina od onog među njima koji u sopstvenoj duši ima najvećeg 
1 najsnažnijeg tiranina. 

— Tojei prirodno, jer je on najsposobniji da bude tiranin. 


— I tako će biti ako se država svojevoljno preda; a ako se 
odupre, onda će tiranin, samo ako bude mogao, loše postupati 
prema otadžbini, kao što je ranije rđavo postupao prema majci i 
ocu; dovest će mlade drugove, pa će im ono što je ranije bilo, mila 


majčina zemlja, ono što mi zovemo domovinom, predati u 
ropstvo. I to bi bio vrhunac strasti toga čovjeka! 


— To bi zaista bio vrhunac! 


— A ovi — rekoh — postaju takvi još kao privatne ličnosti i 
prije nego što dođu na vlast. Najprije u odnosu prema onima s 
kojima se druže, ili ovi moraju da im laskaju i da budu u svemu 
spremni da im čine usluge, ili ako oni sami imaju potrebu da od 
nekoga nešto traže, ponižavaju se i ne ustežu se da se na svaki 
način izdaju za prijatelje dok ne postignu ono do čega im je bilo 
stalo, ali kad to postignu, pokazuju se kao neprijatelji. 


— U svakom slučaju. 


— Cio život, dakle, provode tirani bez prijatelja i uvijek su ili 
despoti, ili služe drugima. Slobodu i pravo prijateljstvo, 
međutim, tiranska priroda nikad nije osjetila. 


— Takojje. 
— Zar takve ljude ne treba s pravo nazvati nevjernima? 
— Treba, i to s punim pravom! 


— A, ako smo se u ranijoj raspravi složili u tome šta je 
pravednost, onda i u najvećoj mjeri nepravednima. 


— Mislim da smo se u tome složili. 


— Hajde da sad jednom riječju obuhvatimo toga najgoreg 
čovjeka: to je onaj koji je u budnom stanju onakav kakvim smo ga 
mi opisali da je u snu. 


— Slažem se u potpunosti. 

— Takav postaje onaj ko je već po prirodi najveći tiranin, pa 
još dođe na vlast, i ukoliko on duže živi i tiraniše utoliko više 
postaje takav. 


— Neizbežno — reče on. 


— Zar onaj ko se pokaže kao najizopačeniji nije u isto 
vrijeme i najnesretniji? I zar onaj koji kao tiranin bude najduže i 
najgore vladao, neće, ako hoćemo da govorimo istinu, biti i 
najduže i najviše nesrećan? Jer o tome mnogi različito misle. 

— To će svakako morati da bude tako. 


— Znači da će tiranin biti sličan tiranskoj a demokratski 
čovjek demokratskoj državi, tako isto će biti i sa ostalima, zar ne? 


— Tako je. 


— Onda će, kad su u pitanju vrlina i sreća, odnos jednog 
čovjeka prema drugome biti onakav kakav je i odnos jednog 
oblika države prema drugome, zar ne? 


— Takoje. 


— U kakvom je onda odnosu, kad je u pitanju vrlina, tiranska 
država prema onoj kraljevskoj, koju smo prvo prikazali? 


— U sasvim suprotnom — odgovori on — jer je jedna 
najbolja, a druga najgora. 


— Ne pitam te za koju od njih misliš da je najbolja, a za koju 
da je najgora; to je jasno. Nego, da li ti isto tako, ili nekako 
drukčije, sudiš i o sreći i nesreći? Ne smijemo se zbuniti time što 
posmatramo jednog tiranina ili nekolicinu ljudi koji ga okružuju, 

nego, pošto treba zaći u unutrašnjost države i posmatrati je u 
cjelini, učinimo sad i mi to i pogledajmo je svu, pa onda kažimo 
svoje mišljenje. 

— Taj je tvoj zahtjev sasvim opravdan — reče on — i svakome 
je jasno da nema nesretnije države od one kojom upravljaju 
tirani, ni sretnije od one koja je kraljevska. 


— Onda će — nastavih ja — svakako biti opravdano ako za te 
ljude zahtijevam isto to, to jest ako tražim da o njima sudi onaj ko 
može duhom da uđe u čovjekov karakter i ko je u stanju da ga 
shvati; onaj ko ne gleda, kao djeca, samo na spoljašnjost, i koga 
ne može prevariti sjaj tiraninovog života, onaj ko ima dublji 
pogled. Po mome mišljenju, mi bismo svi morali slušati sudiju 
koji zna da prosuđuje, koji zaista posmatra, koji stanuje na istom 
mjestu i prati njegov domaći život, koji posmatra njegovo 
ponašanje prema domaćima u kući, dakle u onim prilikama gdje 
je on najmanje glumac, a zatim i njegovo držanje kad je država u 
opasnosti. Tada ću ja takvom posmatraču, pošto je sve vidio, dati 
zadatak da nam objasni kakva je sreća, a kakva nesreća tiranina 
u poređenju sa ostalim ljudima. 


— I takav tvoj zahtjev će biti sasvim ispravan. 


— Šta misliš, da li da mi uzmemo na sebe ulogu onih koji o 
tome mogu prosuditi i koji su se namjerili na iste takve ljude? 
Tako ćemo bar imati nekoga ko će moći da nam odgovara na 
pitanja. 


— Svakako. 


— A sada, hajde da razmislimo ovako: sjeti se sličnosti 
između države i čovjeka, posmatraj pažljivo prvo jedno pa onda 
drugo — i reci mi koje su njihove karakteristične osobine. 


— Kakve osobine? 


— Prvo — rekoh — hoćeš li za jednu državu kojom vlada 
tiranin reći da je ona slobodna ili ropska? 


— Ropska, i to u najvećoj mjeri. 
—A ipak vidiš da u njoj ima i gospodara i slobodnih ljudi. 


— Vidim, naravno, ali je to mali broj, dok se većina, da tako 
kažem, i najčestitiji dio u njoj sastoji od bespravnih i nesretnih. 

— Ako je, dakle, čovjek sličan državi, onda se i u njemu 
moraju dešavati iste stvari, i njegova duša mora biti puna 
ropstva i neslobode, i baš njeni najplemenitiji dijelovi moraju biti 


zarobljeni, dok jedan mali, ali najopakiji i najmahnitiji njen dio 
gospodari? 


— Takoje. 


— Dalje! Da li ćeš za takvu dušu reći da je ropska ili da je 
slobodna? 


— Bogami, da je ropska! 

— A ropska država kojom vlada tiranin uopšte ne može da 
radi ono što hoće. 

— Ne. 


— Tako ni tiranska duša neće činiti ono što hoće, da tako 
kažemo, duša u cjelini; nju će strast koja je podbada silom vući i 
ona će biti puna pometnje i kajanja. 


— Zacijelo. 


—A jeli tiranska država bogata ili siromašna? 
— Siromašna je. 


— Tako će i tiranska duša uvijek biti siromašna i 
nezadovoljna. 


— Takoje. 


— Dalje, zar nije neminovno da takva država i takav čovjek 
budu ispunjeni strahom? 


— Jeste. 


— Misliš li da će se u nekoj drugoj državi naći više kuknjave, 
uzdisaja, tužbalica i bola? 


— Nipošto. 


— Misliš li da u nekom drugom čovjeku ima više takvih zala 


nego u tome tiraninu, mahnitom od strasti? 


— Kako bih to mogao misliti? 


— Pretpostavljam da si, donoseći zaključak kako je ovo 
najjadnija od svih država, razmislio o ovome io sličnim 
stvarima. 


—A zar to nije bilo pravilno? 


— Kako da ne, sasvim pravilno. A sad da se opet vratimo na 
tiranskog čovjeka, i da vidimo šta ti za njega kažeš, kad u njemu 
vidiš ista zla? 


— Kažem da je mnogo nesretniji nego svi ostali ljudi. 
— A to, vidiš, nisi rekao tačno — rekoh ja. 
— Kako to? — upita on. 


— Po mome mišljenju, nikako nije on taj koji je najnesretniji. 


— Nego ko? 
— Možda će ti ovaj izgledati još jadniji od njega? 
— Koji to? 


— Onaj ko je sklon tiraniji, ali ne proživi život običnog 
građanina, nego mu je nesreća dosudila da bude tiranin. 


— Na osnovu ranijeg tvog govora, slutim da govoriš istinu. 


— Da — rekoh ja — ali u takvim stvarima nije dopušteno 
slutiti, nego treba valjano ispitivati. U pitanju je ono najvažnije: 
dobro i loše življenje. 


— Potpuno si u pravu — reče on. 


— Gledaj onda dali ovo što govorim vrijedi. Čini mi se, 
ustvari, da naše ispitivanje treba da pođe od ovih tačaka. 


—Od kojih? 


— Od onih pojedinačnih, ustvari, od onih privatnih ličnosti, 
koje su u državama bogate, što im dopušta da imaju mnogo. Ovi 
su ljudi nalik na tirane bar po tome što nad mnogima vladaju. 
Razlika je u tome što tiranin vlada nad većim brojem. 


— Da, u tome je razlika. 

— Znaš li da su oni bezbjedni i da se ne plaše svojih ukućana? 
— A zašto bi se plašili? 

— Nizašta — rekoh — ali shvataš li tome uzrok? 


— Da, uzrok je u tome što cijela država pomaže svakome od 
ovih privatnika pojedinačno. 


— Tačno. A kad bi neko odnijeo iz države jednog od tih što 
imaju po pedeset i više sluga, i njega, i ženu, i njegovu djecu, sa 

svim njegovim imetkom i slugama, i prebacilo ga u neku pustinju 
u kojoj ni od kakvog slobodnog čovjeka ne bi mogao očekivati 
nikakvu pomoć; šta misliš, kako bi on onda strahovao za sebe i za 
svoju djecu i ženu da ih sluge ne pobiju? 


— Mislim da bi bio u velikom strahu. 


— On bi bio primoran da nekima od njih laska, da im mnogo 
obećava, i da postane njihov udvarač, zar ne? 
— Morao bi to da čini, ili bi poginuo. 


— A kad bi Bog naselilo oko njega i mnoge druge susjede 
riješene da ne podnose gospodarenje jednoga čovjeka nad 
drugim, i da najstrašnijom kaznom kazne svakoga koga uhvate 
da to radi? 


— Onda bi — mislim — bio u još opasnijem položaju, jer bi 


ga svuda vrebali neprijatelji. 


— Zar tiranin koji je po prirodi takav kako smo ga opisali, 
pun svakojakog strahovanja i strasti, nije u takvoj tamnici 
okovan? Njegova duša je ispunjena tolikim strastima, a ipak je 
on jedini čovjek u državi koji ne smije nigdje da otputuje niti 
smije da vidi išta od onoga što ostali slobodni ljudi žele, nego 
mora da se zavlači u kuću, da najveći dio vremena provodi kao 
žena, 1 da zavidi ostalim građanima koji putuju u strani sveti 
gledaju zanimljive stvari? 


— Zaista je tako. 


— Eto kakva zla žanje tiranin koji loše upravlja svojom 
dušom, onaj čovjek koga si ti maločas smatrao najnesretnijim od 

svih ljudi, tiranin koga je sudbina primorala da to bude, umjesto 
da provodi život kao običan čovjek. Iako nije u stanju da vlada ni 
samim sobom, on pokušava da vlada drugima, pa ličina 
bolesnika koji, umjesto da sjedi kod kuće, mora svoj život da 
provodi u borbi i takmičenju. 


— Tvoje je poređenje veoma tačno, i istinu govoriš. 


— Njegov je život, dragi moj prijatelju, u svakom pogledu 
jadan. I tako tiranin živi nesretnije nego onaj koga si ti proglasio 
najnesretnijim. 

— To je istina — reče on. 

— Iako to ne izgleda, pravi tiranin je, u stvari, pravi rob, 
najviše se ulaguje i podčinjava, a laska najgorim ljudima. Svoje 
strasti očigledno ne može da zadovolji, a u očima onoga ko umije 
da prozre cijelu njegovu dušu, on je očigledno veoma siromašan; 


cijeloga života je ispunjen strahom i svoj vijek provodi u bojazni, 
nemiru i muci. Ako je istina da njegov život odgovara državi 
kojom vlada, onda, on i mora takav da bude. A on joj odgovara, 
zar ne? 


— Svakako. 


— Pripisat ćemo mu i ostale osobine o kojima smo ranije 
govorili, da on zbog svoje tiranske vlade mora da bude i da 
postaje sve više zavidljiv, nepouzdan, nepravedan, nemio, 
bezbožan. On prima svaki porok i pothranjuje ga, pa zbog toga 
mora najviše da bude nesrećan on sam, a onda mora da čini 
nesretnim i svoju okolinu. 


— Nijedan ti pametan čovjek neće protivrječiti. 


— Hajde sad, odluči, i kao vrhovni sudija reci kome ćešu 
pogledu sreće odrediti prvo mjesto, a kome drugo, i rasporedi 


ostalu petoricu: kraljevskog čovjeka, timokratskog čovjeka, 
oligarhijskog čovjeka, demokratskog čovjeka i tiranskog čovjeka. 


— Presuda je laka — reče on. — Ja ću ih poredati onim redom 
kojim si ih ti naveo, kao hor — i prema odnosu koji oni imaju 
prema vrlini ili poroku, prema sreći i obrnuto. 


— Hajde da sad unajmimo glasnika ili da ja sam javno 
objavim: Ti si, proglasio za najsrećnijeg čovjeka onoga koji je 
najbolji i najpravedniji, a to je onaj koji je najbliži kraljevskom 
uređenju i koji vlada nad samim sobom; najgori i 
najnepravedniji je u isto vrijeme i najnesretniji, a to je onaj koji 
najviše odgovara tiranskom uređenju države i koji je 
najsavršeniji tiranin nad samim sobom i nad državom. 


— Objavi to javno — reče on. 


— Treba li da dodam joši to kako ni najmanje nije važno da 


li ih ljudi poznaju kao takve ili ne? 


— Dodajito! 


— Neka bude — rekoh. — A to neka nam bude jedan dokaz, 
a kao drugi razmotri ovaj i prosudi da li nešto vrijedi. 


— Koji to? 


— Kako što je država razdijeljena na tri klase, tako je isto i 
duša svake jedinke trostruka, pa se mora — kako mi se čini — 
dopustiti i drugi dokaz. 


— Koji to? 


— Ovaj. Za mene je očigledno da onome što je trostruko 
pripada trovrsno, tako i zadovoljstva svakom pojedinačno po 
jedno, a tako isto i požude i vladarske funkcije. 


— Kako to govoriš — upita on. 


— Jedan je, rekli smo, onaj kojim čovjek uči; drugi je onaj 
kojim se uzbuđuje; treći, zbog njegove mnogostranosti, nismo 
mogli označiti jednim samo njemu odgovarajućim imenom, pa 
ga imenovasmo po onome što je u njemu najvažnije i najjače; 
nazvali smo ga, naime, požudnošću, i to zbog žestine želja koje se 
odnose na hranu, piće, ljubavno uživanje, i na sve ono što je 
pratilac tih želja; a nazvali smo ga i srebroljupcem, jer se takve 
želje ponajviše zadovoljavaju novcem. 


— To smo ispravno rekli. 


— Ako bismo rekli da i njegovo zadovoljstvo i njegove 
sklonosti idu za dobitkom, ne bili to bio najbolji način da u 
govoru pogađamo njegovu glavnu tačku, te da, postupajući tako, 
sami sebi stvar učinimo jasnom, pa kad budemo govorili o tom 
dijelu duše, nazivajući ga srebroljubivim i dobitoljubivim ili 
lakomim, hoćemo li ga ispravno imenovati? 


— Svakako, i ja tako mislim — reče on. 


— Sta onda? Hoćemo li za volju reći da je ona u cjelini i uvijek 
usmjerena prema vladavini, pobjedi i slavi? 


— Doista hoćemo. 


— Ako dakle volju nazovemo pobjedoljubivom i 
častoljubivom, hoćemo li postupiti kako treba? 


— Na svaki način. 

— A svakome je jasno da je ono čime učimo prije svega uvijek 
usmjereno na saznanje istine, pa je njemu od svega onoga 
ponajmanje stalo do novca i slave. 


— Ponajmanje, svakako. 


— Onda ćemo ga prikladno označiti, ako ga nazovemo 
,ljubitelj znanja" i,,ljubitelj mudrosti"? 


— Kako ne bi? 


— Pa onda — rekoh — u dušama, sticajem okolnosti i slučaja, 
vlada u jednih ovo posljednje, u drugih ono — jedno ili drugo od 
onog dvoga što je spomenuto. 


— Tako je — reče on. 


— Zato i kažemo da u osnovi postoje tri soja: ljubitelj 
mudrosti, ljubitelj pobjede i ljubitelj dobiti. 


— Sasvim tako. 


— Itri vrste zadovoljstava, od kojih je svaka u osnovi po 
jednog soja. 


— Da. 


— Onda ti je jasno da kad bi sva ta tri čovjeka redom htio da 
pitaš koji je od ona tri života najugodniji, svaki bi ti od njih 
najviše hvalio svoj sopstveni. Čovjek koji teži za bogatstvom, 
kazat će da u poređenju sa dobitkom, zadovoljstvo koje potiče od 
slave ili učenja, ne znači ništa, osim ako i ono ne donosi novac. 


— Takoje. 


— A šta je sa častoljubivim čovjekom? Neće li on zadovoljstvo 
zbog sticanja novca smatrati nekako prostačkim? I neće li 

zadovoljstvo u sticanju znanja smatrati za trice i kučine, ukoliko 
ta nauka ne donosi slavu? 


— Razumije se da hoće — reče on. 


— A ljubitelj mudrosti — nastavih ja — kako će on, koji 
provodi vrijeme u sticanju znanja, gledati na ostala zadovoljstva 
ako ih uporedi sa onim koje dolazi od saznanja istine i od stalne 
težnje prema njoj? Zar neće misliti da je sve to veoma daleko od 
pravog zadovoljstva, i da je nužnost pravo ime za ona 
zadovoljstva, jer su mu potrebna samo ako su neophodna? 


— Zar može o tome biti ikakve sumnje? — reče on. 


— Ako dakle — nastavih ja — postoji razilaženje u tome 


koja su to zadovoljstva što pripadaju svakoj od onih vrsta ljudi, 
pa i o samom životu, ne samo u pogledu toga da li je on ljepši ili 
ružniji, gori ili bolji, nego naročito kad je riječ o tome da li je on 
ugodniji i bezbolniji, kako bismo mogli znati ko od tih ljudi 
najistinitije govori? 


— Nikako ne bih mogao na to pitanje odgovoriti. 


— Ali pazi ovako: na koji način treba prosuđivati ako se hoće 
da nešto bude procijenjeno kako valja? Zar to ne biva putem 
iskustva, rasuđivanja i zaključivanja? Ili bi neko imao bolje 
mjerilo (kriterij) od toga? 


— A koje bi to bilo? 


— Razmotri dakle ovo: od ona tri čovjeka, koji je najiskusniji 
u svim zadovoljstvima koja smo spomenuli? Da li je, po tvom 
mišljenju, ljubitelj dobiti, ako preduzme saznanje onog što je po 

sebi istinito, iskusniji u zadovoljstvu koje potiče od znanja, nego 
ljubitelj mudrosti u zadovoljstvu koje donosi dobit? 


— Velika je razlika — reče on. — Ljubitelj mudrosti mora već 
u djetinjstvu okusiti i jedno i drugo, dok ljubitelj dobiti, ako se 
obučava u saznanju prirode bića, nije primoran da okusi slast 
toga zadovoljstva, niti da o tome stiće iskustvo; štaviše, ne bi mu 
bilo lako da to postigne čak i ako vatreno želi. 


— Prema tome — rekoh — ljubitelj mudrosti se iskustvom i u 
jednom i drugom od tih zadovoljstava mnogo razlikuje od 
ljubitelja dobiti. 

— Doista mnogo. 

—A od častoljubivog čovjeka? Da li ljubitelj mudrosti ima 
manje iskustva u zadovoljstvu od slave, nego častoljubiv čovjek u 
zadovoljstvu od razumijevanja stvari? 


— Ne — odgovori on — jer ako izvrše ono čega su se latili, 
onda i jedan i drugi uživaju u počastima. Uostalom, mnogi 
ukazuju počasti i bogatom i hrabrom i mudrom, pa zato svi ovi 
imaju iskustva u zadovoljstvu od slave. Ali zadovoljstvo od 
kontemplacije bića ne može da osjeti niko drugi osim filozofa. — 
Dakle, po iskustvu, od one trojice ovaj će najbolje prosuđivati. 


— Najbolje. 

— A njegovo iskustvo je jedino koje je stečeno poslije 
razmišljanja. 

— Zašto ne? 


— A oruđe prosuđivanja ne posjeduje ljubitelj dobiti, ni 
častoljubiv čovjek, nego ljubitelj mudrosti. 


— Koje je to oruđe? 

— Pa zar nismo već negdje rekli da prosuđivanje ide putem 
dijaloga ili razgovora? 


— Jesmo. 
— Dokazi su ponajviše oruđe filozofa. 
— Kako da ne? 


— Ako bi se, dakle, ono što se prosuđuje najbolje prosuđivalo 
po bogatstvu i dobiti, onda bi nužno bilo najistinitije ono što bi 
ljubitelj dobiti hvalio ili kudio. 


— Svakako. 


— A kad bi se prosuđivalo po slavi, pobjedi i hrabrosti, onda 
bi najbolje bilo ono što kaže častoljubiv čovjek i ljubitelj pobjede? 

— Očigledno. 

— A kad se prosuđuje po iskustvu, razumijevanju i dokazu? 

— Nužno je — reče — da najistinitije bude ono što hvali 
prijatelj mudrosti i ljubitelj dokaza. 

— Prema tome, od tri vrste zadovoljstava, hoće li 
najprijatnije biti ono koje pripada onom dijelu duše kojim 
saznajemo? I hoće li život onog među nama kojim taj dio duše 
upravlja biti najprijatniji? 

— Kako i ne bi? — odgovori on. — Jer i kad hvali svoj život, 
pametan čovjek je u hvaljenju jak. 


— A koji će životi koje zadovoljstvo onaj sudija staviti na 
drugo mjesto? — upitah ja. 


— Jasno je da će to na to mjesto staviti zadovoljstvo ratnika i 
častoljubivog čovjeka, jer mu je ono bliže nego zadovoljstvo 
ljubitelja dobiti. 


— Pa onda će, kako se čini, posljednje mjesto pripasti 
ljubitelju dobiti. 


— Zašto ne? — reče on. 


— Eto to bi, dakle, mogle biti dvije uzastopne odluke sudije, 
i pravednik bi po drugi put pobijedio nepravednog. A treći put 
neka to bude, čin, posvećen Bogu. Obrati pažnju na to da, osim 
zadovoljstva pametnog čovjeka, zadovoljstvo ostalih nije u svemu 
pravo niti je sasvim čisto, nego je prividno, kako sam to, čini mi 
se, čuo od nekog mudraca. A ako je tako, onda bi to za 
nepravednog bio najveći i najpotpuniji poraz. 


— Mnogostruk. Ali kako ti to misliš? 


— Dokazat ću ti to — rekoh — istražujući zajedno s tobom, 
ako mi budeš odgovarao. 


— Pitaj samo! 
— Reci mi: zar ne kažemo da je bol suprotan zadovoljstvu? 
— Kažemo. 


— Onda i ono stanje koje nije ni radost ni bol predstavlja 
nešto? 


— Da. 


— A na sredini između ova dva osjećanja nalazi se mir duše. 
Zar ne misliš i ti tako? 


— Slažem se, naravno. 

— Sjećaš li se — upitah ga ja — riječi koje govore bolesnici 
kad su bolesni? 


— Kojih? 


— Da ništa nije prijatnije od zdravlja, ali da oni, prije nego 
što su se razboljeli, nisu znali da je to najprijatnije. 


— Sjećam se — odgovori on. 

— Zar nisi čuo i ljude savladane bolom kako govore da ništa 
ne bi bilo prijatnije nego da bol prestane? 

— Čuo sam. 


— U timi mnogim drugim sličnim prilikama možeš vidjeti 
da ljudi, kad osjećaju bol, kao najprijatnije hvale odsustvo bolova 
i smirenje njihovo, a ne neku radost. 


— Mir je svakako prijatna i poželjna stvar u takvim 
trenucima. 


— A kad neko prestane da se raduje — nastavih ja — onda će 
i smirivanje zadovoljstva biti bolno. 


— Možda. 


— I onda će za ono za šta smo rekli da se nalazi između 
jednog i drugog, tj. mir, biti i bol i zadovoljstvo. 


— Tako izgleda. 


— Dali je moguće da nešto što nije ni jedno ni drugo, 
odjednom bude oboje? 


— Mislim da nije. 


— Prijatnost koja nastaje u duši i bol su, i jedno i drugo, neko 
kretanje, zar ne? 


— Da. 


— A zar se maločas nije pokazalo da ono što nije ni bol ni 
ugodno sačinjava pravo mirovanje i da ono drži sredinu između 
ta dva osjećanja? 


— Jeste, pokazalo se. 


— Kako onda može biti tačno da je odsustvo bola ugodno, a 
odsustvo radosti mučno? 


— Nikako. 


— Pa onda to mirovanje nije stvarno, nego prividno. Kad je u 
blizini bola ono je ugodno, a bolno je kad je u blizini ugodnog. A s 
obzirom na istinsko zadovoljstvo, nema ničeg što bi u tim 
prividima moglo biti zdravo. Prije bi u njima moglo biti neke 
čarolije. 

— U svakom slučaju, dokaz to pokazuje. 


— A sada — produžih ja — posmatraj zadovoljstva koja nisu 
posljedica bolova, a ovo zato da ti se ne bi desilo da kao maločas 
pomisliš kako je u prirodi stvari tako da je zadovoljstvo 
prestanak bola, a bol prestanak zadovoljstva. 


— 0 kojim zadovoljstvima i bolovima govoriš? 


— Ima ih mnogo — rekoh ja — i od svake fele, ali ako dobro 
pogađaš, to su ponajviše zadovoljstva koja dolaze od mirisa. Tu 
se osjećanje ugodnosti stiće odjednom i u jakoj mjeri, i to bez 
ikakvog prethodnog bola. A kad prestane, ne ostavlja za sobom 
nikakav bol. 


— To je živa istina — reče on. 


— Izbjegavajmo onda da vjerujemo da se čistoća 
zadovoljstva sastoji u otklanjanju bola, i da je otklanjanje 
zadovoljstva čist bol. 


— To zaista treba izbjeći. 


— Ali sasvim je sigurno — produžih ja — da su takozvana 
zadovoljstva, koja preko tijela dopiru do duše, najmnogobrojnija 
i najjača, i da ona pripadaju upravo onoj vrsti u kojoj se 
zadovoljstva formiraju otklanjanjem bola. 


— Doista je tako. 


—A jesu li isti takvi i predosjećaji budućih zadovoljstava i 
bolova, oni koji proishode iz očekivanja? 


— Ionisu takvi. 


— Znaš li — rekoh — kakva je njihova priroda i čemu su 
ponajviše slični? 
— Cemu? 


— Ima li — rekoh — u prirodi nešto što bi mogao imenovati 
izrazima ,,gore", ,,dole", ,,u sredini"? 


— Ima. 


— A kad bi neko letio odozdo prema sredini, vjeruješ li da bi 
mislio nešto drugo a ne da leti nagore? I kad bi stigao do sredine, 
pa pogledao tamo odakle je uzletio, zar bi mislio da je negdje 
drugdje a ne ,,gore", budući da još nije vidio ono što je uistinu 
,gore"? 


— Tako mi Boga, ne vjerujem da bi drukčije mislio! 

— A kad bi opet poletio natrag, mislio bi da leti dole i ne bi se 
varao? 


— Takojje. 


—A sve bi to radio zato što mu nedostaje pravo iskustvo o 

tome šta je u istini , gore", šta , sredina" i šta ,,dole"? 


— Takojje. 

— Zašto se onda čudiš što oni koji nemaju iskustva u tome šta 
je istina ne misle tačno ni o mnogim drugim stvarima između 
ostalog ni o tome šta je zadovoljstvo, šta bol, a šta sredina između 
jednog i drugog? I zato oni, kada padaju u bolesno stanje, zaista 
misle i stvarno osjećaju bol; a kad iz bola prelaze u srednje stanje, 
čvrsto su uvjereni da dolaze do zadovoljstva i ugodnosti. Kao što 
se čovjek koji ne zna za bijelu boju vara kad posmatra crno pored 
sivog, tako će se prevariti i oni ako, ne znajući šta je zadovoljstvo, 


gledaju na bezbjednost pored bola. 


— Boga mi, ne čudim se tome; više bih se čudio da nije tako. 


— Razmisli sad o ovome: zar glad, žeđ i druge takve pojave 
nisu nekakve praznine u tjelesnom stanju? 


— Jesu. 


— A neznanje i nerazumnost su isto tako praznine, samo sad 
u stanju duševnom, je li tako? 


— Takoje. 


— Onaj, dakle, ko bi uzeo hranu i ko bi postao razumniji, na 
neki bi način izvršio nekakvo punjenje, je li? 


— Da. 

-— Hoćeli to punjenje biti istinitije ako se vrši nečim što u 
sebi ima manje bića, ili nečim što ovoga (bića) u sebi ima više? 

— Jasno je da će biti istinitije ako se vrši onim što u sebi ima 
više bića. 

— Za koje stvari misliš da više učestvuju u čistom biću? Za 
hljeb, piće, ono što se s hljebom jede, i za hranu uopšte? Ili, za onu 
vrstu koja obuhvata istinito mnjenje, znanje, ono što je umno i, 
uopšte, sve vrline? A prosuđuj i ovo: misliš li da više bića ima u 
sebi ono što se vezuje za vječno jednako, besmrtno, za istinu, te je i 
samo takvo i takvim postaje; ili ono što se vezuje za ono što 
nikada nije jednako, što je smrtno, te je i samo takvo i takvim 
postaje? 


— Mnogo se — reče — ovo razlikuje od onoga što je vječno 
jednako. 


—A dali ono što nikada nije sa sobom jednako više učestvuje 
u biću nego što u njemu učestvuje znanje? 


— Nikako. 

—A u istini? 

—Nitoneide. 

— Ako to manje učestvuje u istini, onda manje učestvuje iu 
biću? 


— Nužno. 


— Prema tome, u cjelini gledajući, rod onoga što služi za 
njegu tijela, u odnosu prema rodu onoga što služi za njegu duše, 
manje učestvuje i u istini u biću? 


— Mnogo manje. 


— Ne misliš da isto važi za tijelo i dušu? 


— Naravno da ne mislim. 


— Prema tome, ono što se ispunjava sadržajem koji u sebi 
ima više bića, i što je samo po sebi u većoj mjeri biće, ispunjava se 
bićem više nego ono što se ispunjava sadržajima u kojima ima 
manje bića, i što je samo po sebi u manjoj mjeri biće. Nije li tako? 


— Kako ne bi bilo? 


— Stoga, ako je ugodno ispuniti se onim što je po prirodi za to 
namijenjeno, onda će ono — što se više ispunjava bićem i onim što 
u sebi ima više bića i više istine — dati radost istinskog 
zadovoljstva; a ono — što sudjeluje u stvarima koje imaju manje 
bića i manje istine i što se ispunjava onim što je manje postojano 
i manje vjerodostojno — sudjelovat će i biti će ispunjeno 
zadovoljstvom, koje je manje postojano, manje pouzdano i manje 
stvarno. 


— To je u najvećem stepenu nužno — reče on. 


— Oni ljudi koji ne znaju za mudrost i vrlinu i koji imaju 
smisla samo za gozbe i slična uživanja, silaze, čini se, dole i 
odande se opet vraćaju prema sredini, i cijeli svoj život provode u 
lutanju između bola i bezbolnosti. Oni nikad ne prekoračuju taj 
prag; nikad ne uzdižu svoje oči prema pravoj visini i ne penju se 
tamo, oni nikad nisu bili ispunjeni pravom stvarnošću i nikad 
nisu okusili pravo i čisto zadovoljstvo, nego kao stoka gledaju na 
dole, uvijek nagnuti prema zemlji i okrenuti stolu, i tu, u 
žderanju i parenju, traže svoju hranu i uživanje. Kako bi željeli 
da imaju više nego njihov susjed, oni udaraju i bodu jedni druge 
gvozdenim rogovima i kopitima, i tako, zato što ne uzimaju 

pravu hranu i ne ispunjavaju stvarnim ono što u sebi imaju kao 
stvarno, ubijaju jedan drugoga zbog nezasićenosti. 


— o ti, o životu svjetine u svemu govoriš kao proročište — reče 
on. 


— Zar onda nije nužno da se oni odaju zadovoljstvima koja 
su pomiješana s bolom, priviđenjima i sjenkama istinskih 
zadovoljstava, šarenim slikama koje jedna drugoj daju izgled 
životnosti i žestine? I zar sve to nužnim načinom ne rađa u 
nerazumnim dušama pomamnu samozaljubljenost i zar ne 
postaje predmet sukoba, zbog nepoznavanja istine? 


— U stvarima te vrste, neizbježno je da tako bude — reče on. 


— A nije li — rekoh — neizbježno da se tako nešto događa i 
u onome što se odnosi na strasne sklonosti? Ako je neko obuzet 
zavišću zbog častoljublja, ili se odaje nasilju zbog želje za 
pobjedom, ili se razjari zbog teškoće na koju je naišao, pa 
nepromišljeno i bezumno zahtjeva puno zadovoljenje svoje 
povrijeđene sujete, svoje želje za pobjedom i svoje razjarenosti. 


—Iu takvim stvarima je neizbježno da se takav čovjek 
ponaša kao što se ponašaju oni o kojima smo prethodno govorili. 


— Šta onda? — upitah ja — hoćemo li smjeti i ovo da kažemo: 
i u onome što se odnosi na ljubav prema dobiti i na ljubav prema 
pobjedi ima takvih želja koje dopuštaju da budu vođene znanjem 
i razlogom. Hoćemo li smjeti da kažemo da te i tako vođene želje 
dopiru do zadovoljstava koja su u skladu s razumom, pa i do onih 
zadovoljstava koja su istinska u najvećem stepenu, jer su vođena 


istinom i zbog toga usmjerena na ono što je u tim okvirima 
moguće postići, i jer je svakoj stvari najbolje ono što joj kao takvoj 
najviše odgovara? 


— Pa to — reče — takvim željama doista najviše odgovara. 


— Prema tome, ako cijelom dušom upravlja onaj njen dio koji 
je ljubav prema mudrosti ili filozofski dio, i ako se nijedan drugi 
dio ne bi protiv toga pobunio, onda svaki od njih može djelovati 
shodno svojoj namjeni, te tako biti pravedan i težiti za onim 
zadovoljstvima koja mu odgovaraju, te su stoga najbolja, a ako je 
moguće, i najistinitija. 

— Potpuno sam saglasan. 


— A ako neki od ona druga dva dijela zavlada, sigurno je da 
on neće uspjeti da nađe svoje odgovarajuće zadovoljstvo, pa će 
prisiljavati i one druge dijelove da teže za zadovoljstvima koja 


nisu njihova i koja, prema tome, nisu ni prava. 


— Takoje. 


— Hoće li onda biti ovako: ono što je najviše udaljeno od 
filozofije 1 od onog što se na razlozima zasniva, postupa u 
najvećoj mjeri na takav način? 


— U najvećoj mjeri, dakako. 


— Hoće li onda ono što je najviše udaljeno od onoga što se na 
razlozima zasniva istovremeno biti i najviše udaljeno od zakona 
i reda? 


— Jasno je da će biti. 


— Nije li se pokazalo da su od toga najviše udaljene erotske i 
tiranske požude? 


— U svakom slučaju. 


— A najmanje one požude koje su kraljevske i sređene? 

— Da. 

— Prema tome, mislim da će tiranin biti najviše udaljen od 
istinskog i odgovarajućeg zadovoljstva, a kralj najmanje. 

— Nužno. 

— Najneugodniji život će, dakle, imati tiranin, a 
najprijatniji kralj. 

— Da. 


—A da li znaš koliko neugodnije živi tiranin u poređenju sa 
kraljem? 


— Znat ću ako mi kažeš. 


— Postoje, čini se, tri vrste zadovoljstva: jedno je pravo, a dva 
su lažna. Tiranin je i prešao granice ovih lažnih zadovoljstava i 
pobjegao daleko od zakona i razuma, pa zato Živi sa svojom 
pratnjom u ropskim zadovoljstvima i nije baš lako utvrditi koliko 
je time izgubio, osim možda ovako. 


— Kako? — upita on. 


— Tiranin se nalazio na trećem mjestu, iza oligarhijskog 
čovjeka. Između njih je bio demokratski čovjek. — Ako je, dakle, 
istina ono što smo maloprije rekli, onda bi njegova prividna 
zadovoljstva bila trostruko više udaljena od stvarnosti nego 
prividna zadovoljstva oligarhijskog čovjeka. 


— Takoje. 


—Aoligarhijski čovjek bi u tom pogledu bio trostruko 
udaljen od kraljevskog, ako bismo aristokratskog čovjeka 
izjednačili sa kraljevskim. 


— Da, trostruko. 


— Izraženo brojem, tiranin je za trostrukost trostrukosti 
udaljen od pravog zadovoljstva. 


— Reklo bi se. 


— Prema tome, priviđenje tiraninovog zadovoljstva moglo bi 
se predstaviti kao površina načinjena prema broju dužine. 


— Svakako. 


— A jasno je kakva je to udaljenost koja se mjeri 
potenciranjem sa tri. 


— Jasno je onome ko zna da računa. 


— Ako obrnuto želimo da saznamo koliko je istinsko 
zadovoljstvo kralja udaljeno od onog koje pripada tiraninu, naći 
ćemo — pošto naša umnožavanja dovedemo do kraja — da je 


život kralja sedam stotina dvadeset i devet puta ugodniji, i da je 
tiranin isto toliko puta bjedniji. 


— Prekrasan si — reče — račun izveo o procjeni razlike 
između ta dva čovjeka, pravednog i nepravednog, i to u odnosu 
prema zadovoljstvu i prema bolu. 


— Ali imaj u vidu — rekoh — da je taj broj tačan i da 
odgovara stvarnim životima, ako je istina da ovima odgovaraju 
dani i noći, mjeseci i godine. 

— Sigurno odgovaraju — reče on. 


— Ako je, s obzirom na zadovoljstvo, pobjeda dobrogi 
pravičnog čovjeka nad zlim i nepravičnim čovjekom tolika, onda 
će njegova pobjeda biti neizmjerno veća i nedostižna u dobrom 
držanju, životnoj sređenosti, ljepoti i vrlini. Nije li tako? 


— Tako mi Boga, ona je — reče — nedostižna. 


— Vrlo dobro — rekoh. — A sada pošto smo u dokazivanju 
došli do te tačke, neće biti na odmet da se vratimo na ono što je 
prvo izrečeno i što nas je dovde dovelo. A bilo je, ako se ne varam, 
rečeno da je savršeno nepravičnom čovjeku, ukoliko je na glasu 
kao pravičan, korisno da čini nepravdu. Ili nije bilo tako rečeno? 


— Upravo tako je rečeno. 


— A sada — rekoh — porazgovarajmo s onim koji je to rekao, 
pošto smo se saglasili o tome koja su svojstva nepravičnog i 
pravičnog djelovanja i o tome kakvu moć ima jedno i drugo. 


— Kako? — upita on. 


— Napravimo — kažem — sliku duše, da bi onaj koji je to 
rekao shvatio šta je rekao. 


— Kakvu sliku? — upita on. 


— Pa takvu sliku, gdje su mnogi prirodni oblici srasli u jedno. 
— Napravi dakle jedan jedinstveni lik životinje šarene i 
mnogoglave, koja okolo ima glave pitomih i divljih životinja, 
koja ima moć da se preobražava i da sve to iz sebe same porađa. 


— Ali to je posao za iskusnog skulptora, no neka bude tako 
napravljeno, pošto su riječi plastičnije i lakše se obrađuju od 
voska i drugih sličnih materija. 

— Napravi sada jedan drugi lik i neka to bude lav, a potom 


jedan lik čovjeka, i neka prvi bude daleko najveći, a drugi neka 
bude na drugom mjestu po veličini. 


— To je lakše. Napravljeno je! 


— Sastavi sada to troje u jedno, ali tako da budu nekako 
prirodno srasli jedno s drugima. 


— Sastavljeno je — reče. 


— Načini oko toga spoljašnji omotač tako da nalikuje na 
jedno, na čovjeka, i to na taj način da onome ko ne može da 
pogleda unutra, pa mu je pred očima samo spoljašnja ljuska, sve 
to izgleda kao jedinstveno živo biće, kao čovjek. 


— Načinjen je i taj spoljašnji omotač — reče. 


— Recimo sada onome ko tvrdi da se tome čovjeku isplati 
činiti nepravdu a ne isplati se pravično djelovanje, da on ne tvrdi 
ništa drugo nego to da mu je korisno toviti i jačati mnogostruku 
zvjer, lava i ono što lavu pripada, te da mu je isto tako korisno da 


čovjeka izgladnjuje i učini ga toliko slabašnim da ga bilo koja od 
one druge dvije životinje može vući i voditi kud hoće; a da mu nije 
korisno da među njima uspostavlja slogu i prijateljstvo, nego, 
naprotiv, da ih treba pustiti da se međusobno bore, rastržu i 
proždiru jedna drugu. 


— U svakom slučaju — reče — to bi govorio onaj ko hvali 
nepravdu. 


— S druge strane, onaj ko govori da se pravična djela više 
isplate, u stvari tvrdi da se mora djelovati i govoriti ono što će 
čovjeku unutar onog čovjeka dati najveću snagu i vladarsku moć 
nad onom mnogoglavom životinjom. On postupa kao 
zemljoradnik, koji njeguje i hrani pitome biljke, a divljima ne 
dopušta da rastu; prirodu lava uzima za saveznika; brine se za 
interese koji su svima zajednički; djeluje tako da se među njima 


uspostave prijateljske veze i da se one sve prema njemu 
prijateljski odnose. Da li on tako odgaja? 


— Svakako. Tako doista govori onaj ko hvali pravičnost. 


— Pohvalom pravičnih djela na svaki način se govori istina, 
a nepravičnih ništa drugo do laž. Doista, postavimo li pitanje o 
zadovoljstvu, ili o ugledu, ili o koristi — onaj ko hvali pravičnost 
govorit će istinu, a onaj ko je kudi neće činiti ništa što bi bilo 
zdravo, niti će s poznavanjem same stvari kuditi ono što kudi. 

— Mislim da takav doista ništa ne zna o toj stvari — reče on. 


— Uvjeravajmo ga onda blago — jer ne griješi svojom 
krivicom — ispitujući ga ovako: ,,O sretniće, za ono što je 
običajnim zakonima ustanovljeno kao lijepo i bestidno hoćemo li 
reći da je zbog sljedećeg nastalo: lijepo je tako označeno zbog toga 
što se u njemu ono što je u našoj prirodi životinjsko podvrgava 


čovjeku, ili bolje reći, ono što je u nama Božiji dar; a bestidno je 
tako označeno zbog toga što se u njemu plemenita priroda 
podčinjava divljoj?" Hoće li ga to ubjediti ili neće? 


— Hoće, ako mi povjeruje. 


— Ima li onda, bar prema ovome što smo ovdje obrazlagali, 
nekoga ko bi smatrao da mu je korisno na nepravedan način 
prisvojiti zlato, ako iz takvog prisvajanja slijedi da će, primajući 
zlato, najbolji dio sebe samog potčiniti najgorem? Ili, ako bi 
prodao za zlato sina ili kćer, čineći ih na taj način slugama, i to 
slugama surovih i zlih ljudi, da li bi mu to donijelo koristi, ma 
kako veliku količinu novca primio? Iako je u svojoj duši 
najispravniji, i kao, Božiji čovjek, on prodaje u ropstvo onome u 
kome je Božije najviše odsutno i što je u najvećoj mjeri 

nedostojno, ne žaleći ni malo zbog toga, i ne bivajući zbog toga 
nesrećan, primajući zlosretno zlato. 


— Doista — reče on. 


— Misliš li, dakle, da se i razuzdanost odavno kudi zato što 
u njoj prekomjerno biva raspušteno ono zlo, ona velika i 
mnogolika životinja? 


— Jasno. 


— A kad se kudi oholosti zlovolja, nije li to zato što je u nama 
ne srazmjerno poraslo i ojačalo ono što je lavlje i zmijsko? 


— Potpuno se slažem. 


— Ne kudi li se mekoputnost i mekoća zato što oni izazivaju 
slabljenje i otpuštanje onog što je lavlje, stvarajući u njemu 
kukavičluk? 

— Sigurno. 

— A ne kudimo li laskanje i ropsko vladanje zato što zbog 
njih ovaj dio, to jest volja, podliježe mnogoglavoj zvjeri? Zbog 
novca i nezasite lakomosti lagano ga još odmalena navikavaju 
na to da mjesto lava postane majmun. 


— Takoje. 


— A zašto misliš da prljav ručni rad ima nešto sramno u 
sebi? Možemo li za to navesti neki drugi razlog, a ne taj da je kod 
radnika najbolji dio po prirodi tako slab da ne može vladati 
životinjama u sebi, nego im laska, i može naučiti samo to kako da 
im se ulaguje. 


— Izgleda da je tako. 


— Ako, dakle, želimo da i takav čovjek, kao i najplemenitiji, 
bude pod vlašću razuma, onda on svakako mora da bude rob 
ovog najplemenitijeg čovjeka, u kome upravlja Božanska snaga. 
Ne mislimo kao sa podanicima, da moraju biti potčinjeni kao 
robovi, nego smatramo da je za svakoga korisnije ako je sa 
Bogom, bilo što ga sam u sebi nosi, ili nekoga spolja, tako da, po 
mogućnosti, budemo svi slični i prijatelji, vođeni istom silom. 


— Takoje. 


— Jasno je, a izakon ima tu namjeru — rekoh ja — jer je 
zakon saveznik svih ljudi u državi. To pokazuje i vaspitanje 
djece, ustvari, što im ne dajemo slobodu dok i njihovu dušu ne 
uredimo kao i državu, i ne ostavljamo ih dok im ne odredimo 
čuvare i vladare kakve i mi sami imamo u sebi, pa ih tek onda 


puštamo na slobodu. 


— Takojje. 


— Kako, onda, i sa kojim obrazloženjem možemo, reći da je 
korisno činiti nepravdu, živjeti razuzdano i vršiti nečasna djela, 
raditi dakle sve ono zbog čega postajemo gori, ali zato stičemo 
više novca ili kakve druge moći? 


— Nikako. 


— I kako prikrivanje zločina da bi se izbjegla kazna može biti 
od koristi? Zar zločinac, ako ne bude otkriven, ne postaje još gori? 
A ako ga otkriju i bude zato kažnjen, zar se onda zvjerski dio ne 
smiruje i ne pripitomljava, dok se pitomi dio oslobađa? A ako se 
duša u potpunosti preda najplemenitijem djelu, i ako, zajedno sa 
razboritošću, stekne i umjerenost i pravednost, zar njeno stanje 
neće biti savršenije nego što je stanje tijela koje, zajedno sa 

zdravljem, dobija i snagu i ljepotu; i to će biti utoliko više ukoliko 
je duša plemenitija od tijela. 


— Jeste, tako je. 


— Pametan će čovjek, prema tome, sve svoje sile upraviti na 
to i iznad svega će cijeniti one nauke koje će njegovoj duši dati to 
stanje savršenstva, a ostale će cijeniti manje. 


— Jasno — reče. 


— Zatim će cijeniti i tjelesne potrebe i hranu, ali ne zato da se 
preda životinjskim i nerazumnim uživanjima niti će za tim 
uživanjima težiti. On će nastojati da vodi računa o zdravlju, ali 
neće pridavati važnost tome da bude zdrav, lijep i snažan, ako 
radi toga neće biti i umjeren, on će uskladiti svoje tijelo, da bi tu 
skladnost mogao dati i duši. 


— Ako zaista želi da bude istinski muzikalan, onda ćeon to i 
činiti — odgovori on. 


— A zar nećeš iz istog razloga i kod sticanja blaga primijeniti 
red i harmoniju? On neće, zanesen divljenjem gomile, beskrajno 
povećavati svoje blago i time samo gomilati beskrajna zla na 
sebe, zar ne? 


— Mislim da neće. 


— Njegov će pogled uvijek biti uperen na uređenje koje je u 
njemu i pazit će da zbog mnogo ili malo imetka ne poremeti tamo 
ništa. On će se upravljati prema tome, i povećavat će ili trošiti od 
imovine onoliko koliko bude mogao. 


— Razumije se. — I kod počasti će paziti na isto: neke, za koje 
bude mislio da će ga učiniti boljim, primat će i uživati 
dobrovoljno, a od onih za koje bude pomislio da bi mogle 

poremetiti njegovo stanje duše, tih će se kloniti iu privatnom iu 
javnom životu. — Pa, ako se toliko bude brinuo o tome, on onda 
neće htjeti ni da se bavi javnim poslovima. 


— Hoće, i te kako, u svojoj državi — rekoh — ali možda neće u 
onoj u kojoj se rodio, osim ako ga slučajno Bog ne dovede do toga. 


— Razumijem. Mislim da će to htjeti u državi koju smo sada 
izgradili i koja postoji samo u mislima, jer mislim da je na zemlji 
nigdje nema. 


— Ali — rekoh — možda za onoga koji hoće da je vidi i koji, 
pošto ju je vidio (umislio), hoće prema njoj da uredi svoju dušu, 
njen uzor postoji na nebu. Uopšte nije važno da li ovakva država 
negdje stvarno postoji ili će tek u budućnosti postojati. Jer će 
takav čovjek živjeti prema njoj i ni prema kojoj drugoj. 


— Takoje. 


J 


— I tako — rekoh — mislim da smo našu državu iu mnogim 
drugim pogledima zaista izgradili savršeno, a kad ovo govorim, 
mislim, prije svega, na pjesništvo. 


— Kako to? — zapita on. 

— Tako što, ukoliko ono podražava, mi uopšte nećemo htjeli 
da ga primimo. Sada, pošto smo pojedinačno pretresli svaku 
vrstu duše, još je, kako mi se čini, jasnije da takvo pjesništvo 
uopšte ne treba primiti. 


— Kako to govoriš? 


— Kažem to samo tebi — pošto me ti nećeš tužiti pjesnicima 
tragedija i ostalim pjesnicima; sve se to meni čini opasno za 
razum svih onih slušalaca koji nemaju u sebi protivlijek u 
stvarnom saznanju. 


— Na šta misliš kad tako govoriš? — upita on. 


— Moram to da kažem — rekoh — iako me ljubavi 
poštovanje koje od djetinjstva gajim prema pjesništvu 
sprječavaju da govorim. Izgleda, ustvari, da je pjesništvo, prvi 
učitelj i vođa svih ovih tragičara (pesimista). Ali čovjeka ne 
smijemo cijeniti više nego istinu, i zato treba da kažem ono što 
mislim. 

— Razumije se. 

— Slušaj, dakle, ili, još bolje, odgovaraj! 

— Pitaj samo! 

— Da li mi uopšte možeš reći šta je to podražavanje? Ni ja 
sam ne znam određeno šta bi ono htjelo da bude. 


— Pa kako bih, onda, ja to mogao znati? 


— To ne bi bilo nimalo čudno — rekoh — jer su kratkovidi 
ljudi često vidjeli nešto prije nego ljudi oštra vida. 


— To je tačno — reče on — ali ja ne bih imao hrabrosti da u 
tvome prisustvu kažem ono što bi mi, možda, palo na um. Zato se 
potrudi ti sam! 

— Hoćeš li, onda, da naše ispitivanje opet započnemo onim 
metodom na koji smo navikli? Mi smo, navikli da odredimo jedan 
jedinstveni oblik za sve mnogobrojne pojedinačne stvari kojima 
dajemo jedno te isto ime. — Shvataš li? 


— Shvatam. 


— Uzmimo, dakle, i sada ono mnoštvo stvari koje hoćeš, na 
primjer, ako hoćeš, da ima mnogo kreveta i stolova. 


— Kako ne bi bilo? 


— Ali postoje samo dvije ideje za te stvari, jedna za krevete, 
druga za stolove. 


— Da. 


— Pa onda obično govorimo da svaki zanatlija koji izrađuje i 
jednu i drugu od tih stvari, čini to tako što, ugledajući se na 


njihov oblik (ideja), jedan za naše potrebe pravi krevete, a drugi 
stolove, kao i sve ono što je tome slično. A, ideju ili oblik po sebi 
zanatlija ne pravi, niti bi ijedan zanatlija tako nešto mogao 
napraviti. Ili misliš da bi nekako mogao? 


— Nikako. 

— Pa dobro, kako ćeš onda nazvati tog zanatliju? 

— Koga? 

— Onog koji sve takve stvari izrađuje, upravo onako kao što 
to čini svaki od onih koji nešto rukama prave. 

— Govoriš o nekom moćnom i čudnovatom čovjeku. 


— Samo polako! Ubrzo će ti biti potrebne još jače riječi. Jer taj 
majstor ne pravi samo sve takve sprave, nego i sve ono što raste iz 
zemlje, sve životinje su njegovo djelo uključujući tu i njega samog, 

a osim toga, on je tvorac zemlje, neba, svega što je na nebu i pod 
zemljom; sve to on stvara. 


— Po tvojim riječima, to je u svakom pogledu čudotvorac. 


— Ne vjeruješ? — zapitah. — Reci mi samo da li ti se čini da 
je postojanje ovakvog umjetnika uopšte nemoguće, ili misliš da 
on na neki način može biti tvorac svega toga, a na neki drugi 
način ne može? Zar ne osjećaš da si i ti sam u neku ruku u stanju 
da sve to nekako izvršiš? 


— Ali, koji bi to bio način? — upita on. 


— To nije teško — rekoh — a svuda i brzo se obavlja; najbrže, 
ako hoćeš da uzmeš ogledalo i da ga svuda nosiš: brzo ćeš 
napraviti i sunce, i stvari na nebu, brzo zemlju, brzo samoga sebe 
i druge životinje, sprave i biljke, kao i sve što sam maločas 
pomenuo. 


— Svakako — reče on — ali samo prividno, anei u 
stvarnosti. 


— Lijepo — rekoh — svojim si odgovorom tačno pogodio 
stvar. Jedan od takvih umjetnika je slikar, mislim, zar ne? 

— Kako da ne? 

— I ti ćeš reći — mislim — da ono što on stvara nije istinito. A 
na neki način 1 slikar stvara krevet, zar ne? 


— Jeste — reče on — ali krevet koji samo tako izgleda, 
prividan krevet! 


UR PEC) 
PORTE 

—A onaj ko pravi krevet? Zar nisi maloprije rekao da on ne 
stvara oblik (ideju), za koji upravo kažemo da je ono što krevet 
jeste, nego samo neki krevet? 


— Da, rekao sam. 


— Pa ako ne pravi ono što jeste, onda on ne pravi biće, nego 
nešto što je tek nalik na biće, a samo po sebi nije biće. A kad bi 
neko govorio da je djelo stolara, ili kakvog drugog zanatlije, biće 
u svom savršenstvu, bio bi u opasnosti da ne govori istinu. 


— Svakako —- reče on — bar prema uvjerenju onih koji se 
bave govorima o takvim stvarima. 


— Ne bismo se, dakle, nikako začudili ako bi upravo tu bilo 
još nešto što je, s obzirom na istinu, nejasno. 


— Doista, ne. 


— Hoćeš li — rekoh — da nam upravo ove zanatlije posluže 
kao osnova za istraživanje o tome šta bi mogla biti priroda 
podražavaoca? 


— Da, ako hoćeš. 


— Svakako tu nastaju nekakva tri kreveta: jedan koji po 
prirodi jeste, za koji rekosmo, kako mislim, da je djelo Boga, ili 
nekog drugog. 


— Nikog drugog, mislim. 

— Jedan koji je napravio stolar. 

— Da. 

— Ijedan koji je napravio slikar, zar ne? 


— Takoje. 

— Slikar, dakle, stolar i Bog, to su tvorci triju vrsta kreveta. 
— Da, ta trojica. 


— Ali je Bog, bilo hotimice ili ne, a možda i zato što je osjećao 
neku potrebu da u prirodi ne stvori više od jednog kreveta, zaista 
stvorio samo jedan, stvorio ustvari, upravo ono što krevet jeste, 
ali dva ili više kreveta Bog nije stvorio niti će ih biti. 

— Kako to? — zapita on. 


— Tako što bi, i kad bi on stvorio dva — rekoh — to bio svega 
jedan, od njega bi ta dva kreveta dobila svoj oblik i to bi onda bilo 
ono što krevet jeste, ali ne bi bila dva kreveta. 


— Tačno — reče on. 


— Zato, dakle, što je to znao i što je htio da bude istinski 
tvorac istinskog kreveta, a ne samo tvorac bilo kakvog kreveta, 


stvorio je taj prirodni krevet. 


— Izgleda da je tako. 


— Hoćeš li da ga onda nazovemo prirodnim tvorcem toga, ili 
nekako slično? 


— Tako bi bilo pravedno — reče — jer je Bog stvorio i to i sve 
ostalo onako kako je po prirodi. 


— A stolara? Zar njega nećemo zvati tvorcem kreveta? 
— Hoćemo. 


— A hoćemo li i slikara nazvati tvorcem i izrađivačem 
kreveta? 


— Nipošto. 


— Pa kako ćeš ga onda zvati s obzirom na krevet? 

— Čini se — reče on — da je najbolje ako za Boga kažemo da 
je podražavalac onoga što su oni stvorili. 


— Dobro — rekoh. — Svakog onoga ko uradi nešto što prema 
pravoj prirodi te stvari stoji na trećem mjestu nazvat ćemo, 
dakle, podražavaocem. 


— Svakako — reče on. 


— Onda ćei tragičar, jer je i on podražavalac, i svi ostali 
podražavaoci biti prema kralju i istini na trećem mjestu. 


— Vjerovatno. 


— Što se, dakle, podražavaoca tiče, složili bismo se. Reci mi 
sad o slikaru još ovo: pokušava li on da podražava ono što zaista 
postoji, ili djela zanatlija? 


— Djela zanatlija — reče on. 


—A dali onako kakva jesu ili kakva samo izgledaju? I to mi 
tačno odredi! 


— Kako to misliš? — zapita on. 


— Ovako. Ako ti jedan krevet vidiš sa strane, ili spreda, ili 
kako bilo, da li se on zbog toga razlikuje od sebe samoga ili ne, ili 
samo izgleda da je drukčiji? I kako je to kod drugih stvari? 


— On samo izgleda drukčiji, iako to u stvari nije — odvrati 
on. 


— Razmisli sad o ovome: kako slikarska umjetnost postupa 
sa predmetima? Da li ih ona podražava onakve kakvi oni zaista 
jesu i postoje, ili onakve kakvima se oni pojavljuju i izgledaju? Da 
li je ona podražavanje izgleda ili stvarnosti? 


— Ona podražava izgled — odgovori on. 

— Onda je svaka umjetnost koja podražava daleko od istine i 
to je, kako se čini, sve što ona može da izrazi, jer od svake stvari 
obuhvata samo jedan mali dio i to samo njen izgled (sliku). Tako, 
na primjer, slikar crta obućara ili stolara i ostale radnike, a da se 
pri tom ništa ne razumije u njihovu vještinu. Ali ako je slikar 
dobar, on će stolarevom slikom, koju izdaleka pokazuje, moći da 
prevari djecu i nerazumne ljude, pa će kod njih stvoriti vjerovanje 
da je to zaista stolar. 


— Svakako. 


— Ali mi se čini, dragi moj, da kod svih tih stvari moramo 
misliti na ovo: ako nam neko ispriča kako je našao čovjeka koji 
razumije svaki posao i sve ono što pojedinci znaju, i kako ne 
postoji nijedna stvar koju on ne bi bolje razumijeo nego svaki 
drugi, onda moramo pomisliti da je on prost čovjek i da je 


svakako naišao na nekog čudotvorca i podražavaoca koji ga je 
prevario, pa mu je, zato što on sam nije mogao da razlikuje 
znanje od neznanja i podražavanja, ovaj izgledao prava 
sveznalica. 


— Sasvim tačno. 


— Poslije ovoga treba da pogledamo tragediju i njenog 
vođu pjesnika, kad već od nekih ljudi slušamo, ti pjesnici znaju 
sva umjenja, sve ljudske stvari koje se odnose na vrlinu i porok, 
pa čak i Božije stvari. Jer, tvrdi se, da je za dobrog pjesnika doista 
nužno da zna stvari o kojima poema govori, ako o tome hoće da 
pravi dobru poeziju; u protivnom, da nije sposoban za pjesnika. 
Stoga je potrebno vidjeti da li su oni koji tako govore bili 

nasamareni, budući da su naišli na te podražavaoce; zatim treba 
vidjeti da li oni, gledajući djela tih podražavaoca, primjećuju da 
su ta djela trostruko udaljena od bića i da se lako mogu napraviti 
bez poznavanja istine — budući da su prividi, a ne ono što 
stvarno jeste, predmet poezije. Ili, dobri pjesnici i kažu nešto, i 
doista poznaju ono o čemu se svjetini čini da dobro govore. 


— To svakako treba ispitati — reče on. 


— Misliš li da će se onaj ko je u stanju da stvara oboje, i ono 
što treba podražavati i njegovu sliku, ozbiljno baviti stvaranjem 
slika i da će smatrati za cilj svoga života, kao da je to najbolje što 
može da uradi? 


— Ja to doista ne mislim. 


— Onda će se — kako vjerujem — on ponašati suprotno tome 
ako je istina da o tome što podražava ima stvarno znanje. On će 
takva znanja primjenjivati na stvar, na djelovanje, te će ovome 
davati mnogostruku prednost nad podražavanjem; trudit će se 
da za sobom ostavi uspomenu na mnoga i lijepa djela koja je 
počinio; više će se, dakle, truditi oko toga da on bude taj koga 
drugi slave, a ne onaj koji slavi druge. 


— To ija mislim — reče on — jer slava i korist ovdje svakako 
nemaju istu vrijednost. 


— Što se ostaloga tiče, odgovor nećemo tražiti od bilo kakvog 
pjesnika, pitajući ga: da li se zaista razumije u ljekarsku vještinu 
ili samo podražava ljekarske riječi; dalje: koga je, neki pjesnik, 
stari ili novi, ostavio svoje potomke, pripremio za učenika 
ljekarske škole? Ni o drugim vještinama ga nećemo pitati, nego 
ćemo to ostaviti. Ali imamo prava da ga pitamo o najvišim i 
najsjajnijim stvarima: o ratovima i vođenju ratova, o 


upravljanju državama i o odgajanju ljudi — o kojima pjesnik 
govori — pitat ćemo ga ovako:,,O dragi pjesniče, ako, polazeći od 
istinske vrline, nisi po svojoj vrlini, kao tvorac slika, tek na 
trećem mjestu, i ako nisi podražavalac, kakvog smo već 
pomenuli, nego stojiš na drugom mjestu i naučio si koje su to 
težnje koje ljudi u javnom i privatnom životu čine boljima ili 
gorima, onda nam reci koja je država tvojom zaslugom dobila 
bolje uređenje od onoga koje su i mnoge druge države, velike i 
male, dobile od svojih zakonodavaca? Koja država može reći da si 
ti bio dobar zakonodavac i da si im koristio? A ko tebe hvali? Zar 
će biti nekoga ko će te pomenuti?" 


— Mislim da neće — odgovori on. 


—A dali se zna za neki rat koji bi za vrijeme takvog pjesnika 
1 pod njegovim zapovjedništvom ili po njegovom savjetu bio 
srećno vođen? 


— Ne zna se ni za jedan. 


— Ili se, možda, takvim i sličnima, pripisuju mudra djela, 
ustvari, misli i pronalasci koji su od značaja za umjenja ili za 
druge poslove? 


— Ništa od svega toga. 


— No ako nije uticao na javni život, da li je onda on pjesnik, 
prema onome što se govori, svojim ličnim životom bio vođa u 
vaspitanju onima koji su ga voljeli i s njim se družili? Da li su ovi 
potom prenijeli potomstvu nekakav njegov način života, upravo 
onako kao što je naučnik, koga su voljeli, prenijeo na svoje 
sljedbenike jedan način života, i po kojem ovi misle da se 
razlikuju od ostalih ljudi? 


— Ni o tome se ništa ne govori. A družbenik (ljubitelj) 
pjesnikov, izgleda — s obzirom na svoju vaspitanost — smješniji. 
Priča se, da je jedan, neki, svoga prijatelja pjesnika, dok je bio 
živ, potpuno zanemarivao i prepuštao ga samom sebi. 


— Stvarno se tako priča — rekoh. — da je pjesnik zaista 
mogao da vaspita ljude i da ih čini boljima, i da je u tome bio 
sposoban ne samo da podražava nego i da saznaje, zar ne bi 
stvorio mnoge učenike i sljedbenike i zar ga oni ne bi voljeli i 
poštovali? Mnogi drugi su mogli da u ličnom ophođenju uvjere 
svoje savremenike kako nisu u stanju da upravljaju ni svojom 
kućom ni državom ako oni ne upravljaju njihovim 
vaspitavanjem, i njih su, zbog te mudrosti, toliko voljeli, da su ih 


njihovi drugovi gotovo nad glavama nosili. A da su pjesnici bili u 
stanju da privole ljude vrlini, onda ih njihovi savremenici 
sigurno ne bi puštali da kao rapsodi lutaju po svijetu, držali bi ih 
čvršće nego samo zlato i primoravali bi ih da ostanu kod njih, a, 
ako oni to ne bi htjeli, išli bi za njima kuda god bi oni pošli, sve 
dok ne bi u dovoljnoj mjeri primili vaspitanje. Zar ne? 


— Svakako, čini mi se da govoriš suštu istinu — odgovori on. 


— Zar onda nećemo tvrditi da su svi stvaraoci pjesama, samo 
podražavaoci slika istinske vrline i svega onoga o čemu pjesme 
pjevaju, a da se istine i ne dotiču, nego, kao što smo već rekli: 
slikar pravi obućara, upravo samo njegovu sliku, a da pritom o 
obućarima ništa ne zna i pravi je za one koji se u to i sami ništa 
ne razumiju, nego gledaju samo na boje i konture? 


— Svakako. 

— Tako ćemo, mislim, reći i za pjesnika: svojim riječima i 
izrazima daje on nekako razne boje od svake umjetnosti, ali ne 
razumije ništa osim podražavanja, tako da ostali, koji takođe 
gledaju samo na riječi, misle kako je sasvim lijepo rečeno ako 
neko metrički, ritmički i harmonično govori bilo o obućarima, 
bilo o ratovanju ili o nečemu drugom: tom načinu govora je ta 
velika čudotvorna moć urođena. Mislim da znaš kako ogoljena 
izgledaju pjesnička djela bez muzikalnih boja i govorenja sama 
za sebe. Svakako si ih čuo. 


— Jesam. 


— Zar ne liče — nastavih ja — na mlada, ali ne i lijepa lica 
kakva se pokazuju oku u doba kad je njihovo cvjetanje već prošlo? 


— Sasvim. 


— Hajde, pazi sad na ovo: mi tvrdimo da tvorac slike, 


podražavalac, ne razumije ništa od onoga što zaista jeste, nego 
razumije samo njegovu pojavu. Zar nismo tako rekli? 


— Jesmo. 


— Ne treba da to ostane samo napola rečeno, nego hajde da 
ga ispitamo sasvim tačno. 


— Govori! 

— Kažemo da slikar slika uzde i đem? 
— Da. 

—A njih pravi sarači kovač? 


— Razumije se. 

— Dali, onda, slikar zna kakve treba da budu uzde i đem? Ili 
to, možda, ne znaju ni oni koji ih prave, sarač i kovač, nego samo 
onaj ko umije njima da se služi, jahač, dakle? 


— Biće tako. 
— Zar ne možemo reći da je tako svuda? 
— Kako to? 


— Pa da za svaku stvar postoje nekakve tri vještine: vještina 
upotrebe (korištenja), vještina pravljenja i vještina 
podražavanja. 


— Da. 


— Da li onda valjanost, ljepota i ispravnost svake vještački 
napravljene stvari, svakog živog bića i svake radnje postoje zbog 
nečeg drugog, a ne zbog toga da se zadovolji svrha u odnosu na 


koju je sve to načinjeno ili od prirode rođeno? 


— Tako je. 


— Onda će, u svakom slučaju, najiskusniji biti onaj ko će se 
ovim predmetima služiti i on će morati da objasni tvorcu toga 
predmeta kako da uradi nešto što će dobro ili loše poslužiti cilju 
kome je predmet namijenjen; tako će svirač u frulu objašnjavati 
proizvođaču frula na samom instrumentu koje su od njih 
pogodne za sviranje i određivat će mu kako da ih pravi, a 
proizvođač će se pokoravati. 


— Pada. 


— On će, dakle, biti znalac i on će davati svoj sud o 
upotrebljivim i neupotrebljivim frulama, a onaj ko mu bude 
vjerovao pravit će ih, zar ne? 


— Da. 

— Prema tome, s obzirom na ono što se proizvodi, proizvođač 
će, udružen sa onim koji zna, biti primoran da sluša tog znalca i 
da ima puno povjerenje u njegov sud kad je riječ o dobrim 
stranama i nedostacima proizvedenog predmeta. Znalac je onaj 
ko taj predmet upotrebljava. 


— Dabome. 


— A podražavalac, da li će on iz upotrebe steći znanje o 
onome što slika, o tome da li je to ispravno i dobro ili nije? Ili će o 
tome steći ispravno mnjenje (mišljenje), i to po nužnosti 
udruživanja sa onim koji to zna i koji će mu dati uputstvo šta 
treba da slika? 


— Ni jedno ni drugo. 


— Prema tome, podražavalac neće ništa znati niti će 
ispravno misliti o stvarima koje podražava, s obzirom na njihove 
dobre strane ili nedostatke. 


— Čini se da neće. 


— Lijep li bi bio taj podražavalac u poeziji s obzirom na 
znanje o onome što stavlja u svoje poeme. 


— Neosobito. 


— Ipak, on zbog toga neće podražavati manje, lako ni o 
jednoj stvari ne zna šta je škodljivo, a šta korisno. podražavat će, 
kako se čini, ono što se svjetini i onima koji ne znaju ništa 
pričinjava kao lijepo (dobro). 


—A išta bi drugo? 


— Evo dakle onog u čemu smo, kako se čini, postigli dovoljno 
saglasnosti: o stvarima koje podražava naš pjesnik, a ne zna 
ništa što bi bilo vrijedno pomena; podražavanje je igra, a ne 

ozbiljan posao; u potpunom smislu te riječi, podražavaoci su oni 
koji se bave tragičkim pjesništvom, bilo da to čine u pjesmama i 
slično. 


— Svakako, u tome smo postigli saglasnost. 


— Za ime Boga — rekoh ja — onda se ovaj posao 
podražavanja odnosi na nešto što je tek treće iza istine. Da li je 
tako? 


— Jeste. 


—A šta je u osnovi ta moć koju podražavanje ima i na koje je 
svojstvo čovjeka ta moć usmjerena? 


— 0 kojoj moći i svojstvu govoriš? 


— o ovome: jedna i ista veličina nam ne izgleda ista ako je 
posmatramo iz daljine ili izbliza. 


— Ne izgleda. 


—A isti predmeti izgledaju i krivi i pravi onima koji ih 
gledaju kad su u vodi, i kad su izvan vode, izdubljeni jednako kao 
ispupčeni, i to — u ovom slučaju — zbog greške čula vida kojoj je 
uzrok boja. A sve nas to jasno upućuje na konfuziju koja postoji u 
duši. Tom slabošću naše prirode koristi se slikarstvo, koje ne 
odustaje ni od jednog sredstva opsjene, zatim i čudotvorstvo i 
mnoge druge takve majstorije. 


—Toje istina. 


— Zar onda mjerenje, brojanje i vaganje nisu najbolja 
sredstva protiv toga, tako da se ne moramo upravljati prema 

utisku o veličini, broju i težini predmeta, nego ih obračunavamo, 
mjerimo i određujemo im težinu? 


— Takoje. 
—A taj posao obavlja razumni dio (logika) naše duše. 
— Da, to je njen posao. 


— Ali, kad on počne da mjeri i pokazuje kako su pojedine 
stvari veće ili manje nego druge, ili su, jednake, zar mu se ne 
pričinjava često i ono što je tome suprotno? 

— Da. 


— Ali zar nismo rekli da je o istim stvarima i u isto vrijeme 
nemoguće misliti suprotno? 


— S pravom smo to rekli. 


— Prema tome, onaj dio duše koji pomišlja protivno 
mjerenjima, ne bi bio isti kao onaj koji pomišlja shodno 
mjerenjima. 


— Doista ne bi. 


— Onda bi najbolji dio duše bio onaj koji vjeruje mjerenju i 
računu. 


— Nesumnjivo. 


— A ono što je tome suprotno, odgovaralo bi nečemu što je u 
nama slabije. 


— Nužno. 


— Eto, želio sam da o tome postignemo saglasnost, govoreći 
da slikarska, pjesnička i slična vještina i uopšte svaka vještina 
podražavanja stavljaju u svoje proizvode ono što je daleko od 

istine, a da se opet — s druge strane — takve vještine združuju i 
sprijateljuju s onim što je u nama daleko od razuma, čineći to bez 
ičega istinitog i zdravog. 


— Svakako — reče on. 


— Vještina podražavanja je, dakle, bezvrijedna, vezuje se za 
bezvrijedno i rađa ono što je bezvrijedno. 


— Razumije se. 

—A dali je to samo jedan njen dio? zapitah — onaj koji se 
odnosi na čulo vida, ili isto tako i onaj koji se odnosi na čulo sluha 
1 koji nazivamo pjesništvom? 

— Vjerovatno 1 ovaj. 

— Nemojmo, dakle, vjerovati samo onome vjerovatnom što 
proizlazi iz slikarstva, nego priđimo i onoj duševnoj sposobnosti 


kojoj se i pesničko podražavanje obraća i pogledajmo da li je ona 
plemenita ili bezvrijedna! 


— To ćemo zaista morati da učinimo. 


— Počnimo ovako! Mi kažemo da vještina podražavanja, 
podražava one ljude koji djeluju, bez obzira na to da li oni rade 
zato što su primorani, ili po svojoj volji, i koji, već prema 
rezultatima svog činjenja (delanja), misle da su sretni ili 
nesretni, a u svim tim slučajevima su ili tužni ili radosni. Postoji 
li i nešto drugo pored ovoga? 


— Ne. 


—A dali je čovjek u svima ovim slučajevima u skladu sa 
samim sobom? Ili je on, kao što je i kod gledanja bio u nesuglasici 
i imao u sebi u isto vrijeme i suprotne predstave o istim stvarima, 
i pri činjenju (delanju), u nesuglasici i borbi sa samim sobom? 

Ali mi ovoga časa pade na pamet kako uopšte nije potrebno 
da se sad složimo, jer smo se u toku ranijih rasprava već dovoljno 
složili o tome da se u našoj duši javljaju mnoge ovakve 
suprotnosti i da ih je ona puna. 


— Tačno. 


— Tačno je — rekoh ja — ali mi se čini da sada moramo 
pretresti ono što smo onda propustili. 


— Šta to? — zapita on. 


— Mi smo negdje rekli da će pravi čovjek, kad mu se desi 
sudbinom da izgubi sina ili drugo nešto što mu je priraslo za srce, 
podnijeti to lakše nego ostali ljudi. 


— Razumije se. 


— A sad ćemo vidjeti može li se desiti da se on uopšte ne 
uzbudi, ili ako je to nemoguće, da bar bude umjeren u bolu. 


— Ovo poslednje je prije moguće. 


— A sada mi reci o njemu ovo: smatraš li da će se on više 
boriti i odupirati bolu onda kad ga ostali ljudi gledaju, ili kad je 
usamljen i u toj samoći prepušten sebi. 


— Odupirat će se više ako ga drugi ljudi gledaju. 


— A kad je sam, onda će reći mnogo šta čega bi se stidio kad 
bi ga neko čuo, i učinit će mnogo šta što ne bi htio da ma ko vidi. 


— Tako je — odgovori on. 

— Logos i zakon mu naređuju da guši svoj bol, a ono što ga 
vuče da tuguje, to je nevolja koja ga je snašla, zar ne? 


— Da. 


— Ako se, međutim, istovremeno i u istoj stvari pojave u 
čovjeku suprotne težnje, onda kažemo da u njemu moraju 
postojati dvije stvari. 


— Takoje. 


— Hoće li sad jedna od njih biti spremna da se upravlja po 
zakonu onako kako to zakon nalaže? 


— Kako to? 

— Pa zakon kaže da je u nesreći najbolje što je moguće više 
sačuvati mir i ne uzbuđivati se, jer uopšte neznamo šta je u 
takvim prilikama dobro a šta zlo, a uzbuđenje ne donosi nikakvo 


olakšanje. Zatim, sudbine ljudske ne zaslužuju da im se pridaje 
veliki značaj, a osim toga je tugovanje prepreka svemu onome što 
nam je u takvim trenucima potrebno. 


— A šta je u takvim trenucima potrebno? — upita on. 


— Potrebno je razmisliti o tome što se dogodilo, te da se, kao u 
bacanju kocki prema onome što je palo, uređuju te stvari onako 
kako razum savjetuje da bi bilo najbolje. o tome što nam se 
dogodilo ne treba, kao što čine djeca kad su udarena, da se držimo 
za udareno mjesto i da vrištimo, nego da svoju dušu na to 
privikavamo i da je, što je moguće brže, upućujemo na liječenje i 
popravljanje onoga što je palo i obolilo, dakle ne kuknjavom nego 
onako kako ljekarska vještina nalaže. 


— To bi zaista bilo najispravnije držanje u slučaju nesreće. 


— Stoga i kažemo da je ono, što se stakvim razložnim 
držanjem saglašava, najbolje što imamo. 


— Sasvim jasno. 


—A ono što nas vodi sjećanju na nesreću, na jadikovanje, i 
što se toga nikako ne može zasititi — zar za to ne kažemo da je 
ono što je u nama nerazumno, tromo, i strašljivosti sklono? 


— Naravno da kažemo. 


— Prema tome, ono, što se u nama takvim načinima 
razdražuje, podložno je raznolikom i šarolikom podražavanju, a 
pametnu i smirenu narav, koja je uvijek samoj sebi jednaka, nije 
lako podražavati, a ukoliko bi se i mogla podražavati, ne bi je 
lako mogli shvatiti oni koji dolaze na svečanosti i oni ljudi koji se 
odasvud u pozorištima prikupljaju. Doista, bilo bi to 
podražavanje nečega što je takvima potpuno tuđe. 


— Svakako. 


— Jasno je, dakle, da (mimetički) pjesnik prirodno nije sklon 
tom boljem djelu duše, i njegov talent (mudrost) ne usmjerava se 
na to da se ovome dopadne, pogotovo ako hoće da se kod mnoštva 
proslavi. Naprotiv, usmjerava se na onu šaroliku narav koja se 
lako uzbuđuje, jer se baš takva narav može dobro podražavati. 


— Jasno. 


— Bilo je, dakle, pravično što smo do sada tog pjesnika kudili 
i što smo ga upoređivali sa slikarem. On mu je doista nalik po 
stvaranju dijela koja su, s obzirom na istinu, bezvrijedna, kao i 
po tome što se ne obraća onom dijelu duše koji je najbolji, nego 
onom drugom — najgorem. Stoga bi pravda bila zadovoljena 
time što se takvom ne bi dopustilo da uđe u državu, ako se želi da 
ovom upravljaju dobri zakoni. Jer, on budi, hrani i ojačava onaj 

dio duše koji razara razumnost. Slično onome ko bi vladavinu 
nad državom prepustio hrđama i na taj način im i državu predao 
i omogućio da ovi najbolje ljude pobiju, tako postupa i pjesnik, 
koji duši svakog pojedinca daje izopačen ustav. Jer, ovaj ugađa 
neumnom dijelu duše, onom što ne razaznaje ni šta je veće ni šta 
je manje, nego za iste stvari drži čas da su velike, čas da su male, 
te fantazirajući stvara fantome, koji su od istine veoma daleko. 


— Sasvim tako. 


— Ali još nismo podigli onu najtežu optužbu protiv te 
umjetnosti. Jer najstrašnije je to što ona, sa vrlo malim brojem 
izuzetaka, može da pokvari i odlične ljude. 


— Ako ona to zaista čini, onda je to, svakako, najstrašnije. 


— Slušaj i gledaj! I oni najbolji među nama — kad slušaju ili 
čitaju, nekog tragičkog pjesnika, kako podražava nekog od 
junaka koji je u žalosti, te se predaje dugoj govoranciji ispunjenoj 
jadikovkama, ili koji se, pjevajući busa u grudi — znaš da u tome 
nalaze zadovoljstvo, pa prepuštajući se i sami tome osjećanju, 
žure da takvog pjesnika pohvale kao dobrog pjesnika koji nas je 
najbolje znao dovesti do takvog stanja. 


— Znam! Kako ne bih znao? 


— A ako nekoga od nas zadesi sopstvena nevolja, primjećuješ 
li kako onda, baš naprotiv, postanemo gordi ako možemo da 
sačuvamo spokojstvo i ako možemo da podnesemo, kao da je to 
muški, a ono drugo što smo tamo hvalili, ženski. 


— To sam zapazio. 

— Dali je onda sa tim hvaljenjem, sve u redu — zapitah — 
kad gledajući čovjeka, sa kojim ne bismo željeli da se izjednačimo 
jer bismo se toga stidjeli, ne osjećamo gnušanje, već se radujemo i 
hvalimo ga? 


— Ne, tako mi Boga, to ne izgleda razložno. 


— Doista ne izgleda — rekoh ja — ako na to gledaš na jedan 
određen način. 


— Na koji to način? 


— Ako imaš na umu da smo jedan dio duše, u našim ličnim 
nevoljama, silom zadržali, te mu nismo dopustili da svoju glad 
utoli, da se, isplače i dovoljno izjadikuje, a taj dio duše po svojoj 
prirodi traži takvu hranu, pa kad mu je pjesnici daju, on je 
zadovoljan i veseo. A onaj dio naše duše koji je po prirodi najbolji, 
ukoliko nije dovoljno preobražen smisaonim govorom ili 
običajem, popušta u svom nadzoru nad onim plačljivim dijelom. 
Njemu se tada čini (kad posmatra patnje drugih) da za njega 
samog nema ničeg nedostojnog, ako se kakav drugi čovjek, koji 
inače važi kao dobar, neprikladno predaje tuzi, da takvog čovjeka 
hvali i s njim saučestvuje. Naprotiv, on nalazi da je na dobitku, 
jer tako stiće zadovoljstvo, pa ne prihvata da, preziranjem 
cjelokupnog poetskog dijela, bude lišen tog zadovoljstva. Jer, 
mislim, malom broju njih uspijeva da prosudi neizbježnost 
djelovanja tuđih emocija na naše; kad u tuđim emocijama 
odgojimo i ojačamo sažaljenje, neće nam biti lako da ga u 
sopstvenim stanjima suzbijemo. 


— Toje živa istina. 
— A zar to isto ne važi i za smiješno? Ako se, ti sam stidiš da 
budeš smiješan, a veoma se raduješ kad čuješ šalu pri 

podražavanju na komičnoj pozornici, ili kad je kod kuće slušaš, i 
ne odbijaš to kao loš primjer, zar ne činiš onda isto kad je u 
pitanju i sažaljenje? Jer si sada pustio na slobodu onu sklonost 
prema komičnome koju si, da sam ne bi izgledao kao neozbiljan 
lakrdijaš, svojim razumom sprječavao kada je htjela da načini 
šalu, a čim si joj dao suviše veliku slobodu, načinio si neprimjetno 
komediju i od sopstvenog života. 


— U svakom slučaju — reče on. 


— Isti takav uticaj ima pjesništvo i na ljubavni život, ina 
naprasitost i na sve naše požude, na osjećanja radosti i bola, a sve 
to, kako mi kažemo, prati naše delanje (mišljenje). Ono gaji i 
zaliva ono što bi trebalo da se osuši, ono nam određuje za 
gospodare ono što bi trebalo da nam bude sluga, ako hoćemo da 
budemo bolji i srećniji mjesto gori i nesretniji. 


— Nemam šta da kažem protiv toga — reče on. 


— Ako, dakle, sretneš ljude koji hvale nekog pjesnika i govore 
da je taj pjesnik vaspitao narod, da je za vođenje i kultivisanje 
ljudskog života vrijedno ponovo ga uzeti i izučavati, i sav svoj 
život prema tome pjesniku urediti i živjeti, onda takve hvalitelje 
tog pjesnika treba blagonaklono primiti i pozdraviti ih kao ljude 
koji čine najbolje što mogu, i treba se saglasiti s njima da je on 
najveći među pjesnicima i prvi među tragičarima, a ipak moraš 
znati da u našu državu smijemo primiti samo one pjesme koje su 
himne Bogu i pohvalni govori namijenjeni 'dobrima. Jer ako u 
lirskim i epskim pjesmama primiš slatkorječivu Muziku, onda će 
ti zadovoljstvo i bol u državi kraljevati, umjesto zakona i 
saznanja, o kojem se uopšte uvijek misli da je najbolji. 


— To je sušta istina. 


— Ako nas, dakle, treba braniti što smo se opet vratili 
pjesništvu, onda neka se kaže da smo ga, zato što je takvo, s 
punim pravom istjerali iz države. Na to nas je nagnao razum. A 
da nas pjesnici ne bi optuživali kako smo bez srca i neotesani, mi 
ćemo reći još i to da između filozofije i pjesništva već postoji neka 
stara nesuglasica. Jer reći kao što su ,,kučka koja laje na svoga 
gospodara"; pa onda:,,veliki su u svome glupom i praznom 
pričanju"; pa: ,,silna gomila pretjerano mudrih ljudi"; i,,mislioci 
brižljivo traže uzrok svojoj gladi", sve to i hiljadu drugih stvari 
pokazuje koliko je stara njihova nesloga. Isto tako treba reći da 
ćemo mi sa zadovoljstvom primiti zabavno i (mimetičko) 
pjesništvo ako nam ono ma na koji način dokaže da u jednoj 
državi koja ima valjane zakone, mora i ono imati svoje mjesto, jer 
smo mi i sami svjesni kakav čaroban uticaj ono ima. Ali bi bio 
grijeh kad bismo htjeli da žrtvujemo svoje pravo mišljenje. I ti, 
prijatelju moj, podliježeš čarima poezije, i to najviše kad je 
posmatraš zajedno sa pjesnikom, zar ne? 

— Da, najviše tada. 


— Pa onda bi bilo pravično da joj dopustimo povratak u našu 
državu, ukoliko svoju odbranu dadne u lirskim stihovima, ili u 
kakvom drugom metru? 


— Sasvim pravično. 


— Čak ćemo i njenim zaštitnicima, koji nisu pjesnici nego su 
samo prijatelji poezije, dozvoliti da u prozi govore u njenu korist, 
i da kažu kako ona nije samo slatka nego i korisna za države i za 
ljudski život, a mi ćemo ih prijateljski slušati. Pa i nama samima 


bi bilo od koristi da se ona pojavi ne samo kao slatka već i kao 
korisna. 


— Kako da ne? 


— A inače je sa nama kao sa zaljubljenima i, kao što se oni, 
lako s mukom, ipak uzdržavaju od svoje nekadašnje ljubavi koju 
više ne smatrahu korisnom, tako se i mi klonimo ljubavi prema 
poeziji koja nam je u našim lijepim državama vaspitanjem data; 
mi bismo se, doduše, radovali kad bi se ona pokazala kao 
najbolja i istinita; ali sve dok ona ne bude u stanju da se brani, 
dotle je možemo samo slušati, pa ćemo sami sebi pjevati ove 
prigovore i ovu čarobnu riječi čuvat ćemo se da ponovo ne 
padnemo u djetinjsku ljubav koju mnogi ljudi prema njoj gaje. 
Pjevat ćemo, dakle, da takvu poeziju ne smijemo smatrati 
ozbiljnom, niti da ona dodiruje istinu i da je dostojanstvena i 


ozbiljna, da treba vjerovati u ono što smo o njoj rekli i da se 
slušalac, ako hoće da u svojoj duši sačuva onaj red i ono uređenje, 
mora nje čuvati. 


— Sa ovim se u potpunosti slažem — reče on. 


— Jer je borba oko toga da li ćemo postati dobri ili loši velika, 
dragi moj prijatelju, još veća nego što izgleda, tako da nas ni 
slava, ni novac, ni vlast ni poezija ne smiju odvojiti od dužnosti, 
niti smiju učiniti da zanemarimo brigu oko pravičnosti 10 
ostalim vrlinama. 


— Poslije ovoga što smo kazali — reče on — slažem se s tobom 
i mislim da će se i svi drugi složiti. 

—A ipak, još nismo razmatrali najveću nagradu za vrlinu 
i darove koji je očekuju — nastavih ja. 


— Ako pored već pomenutih nagrada postoje neke još veće, 
onda znači da ti pominješ nešto neobično veliko. 


— A šta bi se veliko moglo desiti u jednom kratkom vremenu? 
— zapitah. — Vrijeme od djetinjstva do duboke starosti je tako 
neznatno prema vječnosti. 


— Zaista se ništa veliko ne može dogoditi u tako kratkom 
vremenu. 


— Pa onda? Zar misliš da besmrtna stvar treba da se bori za 
to kratko vrijeme, a ne za vječnost? 


— Ne mislim. Ali zašto ti to govoriš? 


— Zar nisi osjetio da je naša duša besmrtna i da nikad ne 


nestaje? — rekoh. Tada me on pogleda i začuđeno uzviknu: 


— Nisam, tako mi Boga, a možeš li ti to da kažeš? 


— Ako se ne varam, mogu. Mislim, čak, da i ti to možeš jer 
nije nimalo teško. 


— Za mene jeste — reče on. — I zato bih rado čuo od tebe to 
što nije teško. 


— Onda slušaj — rekoh ja. 

— Samo govori! 

— Zoveš li — rekoh — nešto dobrim, a nešto lošim? 
— Dabome. 

—A dali to što tako nazivaš shvataš isto kao ija? 


— Na šta smjeraš? 

— Na to da je sve ono što razara i ono što kvari — je loše, a da 
je dobro ono što izbavlja i što je korisno. 


— I ja tako mislim — reče on. 


— Ali kako? Kažeš li da za svaku stvar ima nešto loše 1 nešto 
dobro? Na primjer, da je loše za oči krmeljavost, a za tijelo u 
cjelini bolest; za žito glavnica, a za drvo trulež, za bronzu i 
gvožđe hrđa; i da je, tako reći, skoro svim stvarima prirođeno 
neko zlo i bolest? 


— I ja tako mislim — reče on. 

— Pa onda kad neko od tih zala nečemu pristupi, zar ne čini 
pristupljeno lošim, da bi ga na kraju u cjelini rastvorilo i 
razorilo? 

— Kako i ne bi? 

— Prema tome, svaku stvar razara prirođeno joj zlo i bijeda, 
ili ako je to ne razori, nema ničeg drugog što bi je moglo kvariti. 
Jer ono što je dobro nijednu stvar neće razoriti, niti će to učiniti 
ono što niti je loše niti je dobro. 


— A kako bi i moglo? — reče on. 


— Dakle, ako među bićima pronađemo neko, za koje doduše 
postoji zlo koje ga čini bolesnim, ali koje ga ipak ne bi moglo 
rastvoriti razarajući ga — zar iz toga ne bismo saznali da nema 
propasti za biće čija je priroda takva? 


— Tako je — reče — po svoj prilici. 


—A ima li — upitah ja — neko zlo koje dušu čini lošom? 


— Naravno — reče — da ima. To je sve ono o čemu je upravo 
govoreno: nepravičnost, neumjerenost, strašljivost i neupućenost. 

— Dali neko od tih zala razgrađuje dušu i razara je? Nego, 
pripazi da se ne prevarimo te da povjerujemo da čovjek 
nepravičan i neuman, koga su uhvatili u vršenju nepravičnih 
djela, propada zbog one nepravičnosti koja je bolest duše. Bolje će 
biti ako o tome razmišljaš ovako: kao što bolest, koja je tjelesno 
zlo, razgrađuje tijelo, razjeda ga i dovodi do toga da više nije 
tijelo, tako i sve ono o čemu smo maločas govorili biva poništeno 
sopstvenom zloćom, koja mu se pridružuje i nastanjuje se u 
njemu da bi ga postepeno kvarila. Je li tako? 


— Jeste. 


— Hajde sad, posmatraj i dušu na taj isti način. Da li 
nepravičnost i ostale zloće u duši, time što u njoj borave ili joj se 
pridružuju, dovode do toga da duša propada i da se gasi, da bi je 
konačno usmrtile i odvojile od tijela. 


— To nikako — reče on. 


— Ali bilo bi apsurdno da tuđa pokvarenost nešto razara, a 
sopstvena da ne razara. 


— Apsurdno. 


— Pa onda razmisli, — rekoh ja — da ni za pokvarena jela — 
ma u čemu bila njihova pokvarenost, u ustajalosti, truleži ili 
nečem drugom — ne vjerujemo da tijelo od njih mora biti 
razoreno. Ali ako pokvarenost samih jela prouzrokuje u tijelu ono 
loše stanje koje je ovome prirođeno, reći ćemo da je tijelo moralo 
da bude razoreno bolešću, koja je tjelesno zlo. Budući da je 
pokvarenost jela jedno, a tijelo nešto drugo, nikada nećemo 
vjerovati da tijelo propada zbog tuđeg zla, osim ako ovo nije u 
njemu prouzrokovalo njegovo prirođeno zlo. 


— Ispravno govoriš — reče on. 


— Iz tog istog razloga — produžih ja — ako tjelesna 
pokvarenost ne prouzrokuje u duši duševnu pokvarenost, nikada 
nećemo vjerovati da duša biva razorena dejstvom nekog njoj 
tuđeg zla bez njene sopstvene pokvarenosti, odnosno da nešto 
biva razoreno onim zlom koje nečemu drugom pripada. 


— Doista — reče — ima u tom govoru nečega. 


— Pa onda, ili dokazujemo da ne govorimo dobro, ili, dok je 
to neopovrgnuto, ne kazujemo nikada da bi duša mogla i 
najmanje biti razorena groznicom, ili kakvom drugom bolešću, 
ili usmrćenjem tijela makar ovo bilo isjeckano na najsitnije 
komadiće; ne govorimo, dakle, nikada tako nešto prije nego što bi 


neko dokazao da duša — zbog takvih patnji tijela — postaje 
nepravičnija i bezbožnija. Pod istim uslovima, ne dopustimo ni 
nekom drugom da govori da duša ili nešto drugo bivaju razoreni 
time što u njih prodire tuđe zlo, ne budeći pri tom u svakome od 
njih njegovo prirođeno zlo. 


— Ali doista možeš biti siguran u to — reče on — da niko i 
nikada neće dokazati da duše umirućih postaju zbog smrti 
nepravednije. 


— No ako se neko ipak usudi da se usprotivi našem dokazu i 
da govori kako samrtnik postaje gori i nepravičniji, samo da ne bi 
bio prinuđen prihvatiti besmrtnost duše — tada ćemo zaključiti, 
ako istinito govori, taj što se takvim razlozima služi, da je 
nepravičnost — kao kakva bolest — smrtonosna za onoga ko je 
posjeduje, i da ona po samoj svojoj prirodi ubija, usmrčujući one 
koji je steknu, jedne koji je steknu više — brže, druge koji je steknu 

manje — sporije. Najzad, zaključit ćemo da nepravični ljudi ne 
umiru, kao što se to sada dešava, pogubljenjem koje im se 
određuje kao kazna. 


— Boga mi — reče on — nepravičnost se ne pokazuje tako 
strašnom za onoga ko je posjeduje, jer ako ga usmrćuje, ona ga 
time spašava od zala. Ali prije će se, mislim, pokazati da 
nepravičnost, sasvim nasuprot tome, usmrćuje druge ako joj se za 
to ukaže prilika, a one koji njome raspolažu ne samo da većinom 
ostavlja u životu nego te koji su još živi drži u stalnoj nesanici. 
Tako je ona — po svemu sudeći — daleko od toga da bude 
smrtonosna za onoga u kome boravi. 


— Lijepo govoriš — rekoh ja. — Jer ako sopstvena 
pokvarenost i sopstveno zlo uistinu nisu dovoljni da usmrte i 
razore dušu, s mukom će zlo kojim se druga stvar uništava 


razoriti dušu, ili nešto drugo, osim ono čemu je prirođeno. 


— Po svemu sudeći, doista s mukom — reče on. 


— Prema tome, budući da ne postoji nijedno zlo, ni ono 
prirođeno ni ono tuđe, kojim bi se duša mogla razoriti — nužnim 
načinom i jasno slijedi da je ona vječno biće; te ako je vječno biće, 
da je besmrtna. 


— Nužnim načinom — reče on. 


— Uzmimo, dakle, da je to tako — rekoh ja. — A ako je 
doista tako, možda onda uvijek postoje jedne te iste duše. Jer ako 
uistinu nijedna ne biva razorena, njihov broj se ne bi mogao ni 
smanjivati, ni uvećavati. Jer ako bi se broj besmrtnih bića 


uvećavao, možda bi to uvećavanje išlo na račun smanjivanja 
broja smrtnih bića, te bi tako na kraju sve postalo besmrtno. 


— Možda! — reče on. 


— Ali — rekoh ja — ne možemo sasvim u to povjerovati, jer 
dokaz (govor) za to ne postoji. S druge strane, ne možemo 
povjerovati ni u to da duša, po svojoj najistinitijoj prirodi, može 
biti takva da je, ona sama u odnosu na sebe kao takvu, obilno 
ispunjena šarenilom, nejednakošću i različitošću. 


— Kako to misliš? — zapita on. 


— Nije lako — odgovorih ja — da bude vječito ono što je 
sastavljeno iz mnoštva dijelova, koji nisu na najbolji način 
sintetisani, a sada nam duša izgleda tako. 


— Po svemu sudeći, izgleda tako. 


— A da je duša besmrtna, to kaže i dokaz koji smo maloprije 
naveli, kao i drugi dokazi. Da bismo, međutim, znali njeno pravo 
biće, ne možemo je gledati onakvu kakva je sad: unakaženu 
zajednicom sa tijelom i drugim zlim stvarima, nego je moramo u 
potpunosti i razumno posmatrati onakvu kakva je kad je 
očišćena od svega toga, pa ćemo onda vidjeti da je ona, u stvari, 
mnogo ljepša i moći ćemo mnogo bolje da razlikujemo pravičnost 
i nepravičnost i sve ono o čemu smo dosad raspravljali. Jer, sad 
smo kazali istinu o njoj, ali se ta istina odnosi na nju samo kad je 
duša onakva kakva se sada pojavljuje; a gledali smo je kao na 
neko morsko biće, i ne mogu više tako lako da vide onakvo kakvo 
je bilo, jer su prvobitni dijelovi bića otrgnuti od tijela — 
djelimično razbijeni i potpuno unakaženi talasima, a nešto 
drugo je naraslo po njemu: školjke, alge i kamenje, tako da on 
mnogo više liči na kakvu životinju nego na ono biće koje je nekada 


bio; tako i mi posmatramo dušu u takvom stanju u koje je 
dospjela iz hiljadu zala. Mi, međutim, moramo gledati na nešto 
drugo! 


— Na šta? — zapita on. 


— Na njenu ljubav prema mudrosti; i moramo je gledati kao 
rođakinju nečeg Božijeg, besmrtnog i vječitog, da vidimo za čime 
ona teži, kakvo društvo traži i šta od nje može postati ako se 
sasvim oda svome biću, ako se podigne iz morskih dubina u 
kojima se sada nalazi i oslobodi se kamenja i školjki koje sada 
svuda po njoj vise, a isto tako i zemlje i kamenja koje radi 
tobožnjega blaženog uživanja obilato i divlje pritiska. Tako 
bismo je mogli vidjeti u njenoj pravoj prirodi i saznali bismo da li 
je mnogolika ili jednostavna, kuda spada i kakva je. A sada 
mislim da smo njena stanja i patnje u ljudskom životu dosta 
pretresli. 


— Jeste, dosta smo o tome govorili. 


— Pa onda — rekoh ja — u izlaganju smo sve ostalo 
zanemarili, pa ne spominjasmo ni platu ni slavu koje se za 
pravičnost dobijaju, nego dokazivasmo da je pravičnost sama po 
sebi najbolja za dušu samu po sebi, i da duša treba da čini 
pravična djela. 


— Sasvim istinito govoriš — reče on. 


— Zar nam se, od sada može prigovoriti, ako upravo 
spomenutim kvalitetima dodamo platu za pravičnost i ostale 
vrline, i to onu i onakvu platu kakvu pravičnost obezbjeđuje duši 

lod ljudi iod Boga, dok je čovjek živ i onda kad se njegov život 
okonča? 


— Svakako, to nam se ne može prigovoriti — reče on. 


— Hoćeš li mi onda vratiti ono što si u toku izlaganja od mene 
pozajmio? 


— Sta zapravo? 


— Složio sam se s tobom da pravičan čovjek može izgledati i 
u mnjenju važiti kao nepravičan, a nepravičan kao pravičan. Jer, 
tvoje je mišljenje bilo da se, iako to ne može ostati skriveno Bogu i 
ljudima, ipak treba s tim saglasiti radi raspravljanja, kao i radi 
prosuđivanja pravičnosti same po sebi naspram nepravičnosti 
same po sebi. Ili se možda toga ne sjećaš? 


— Doista bih bio nepravičan, ako se toga ne bih sjećao — reče 
on. 


— Pošto smo ovo posljednje prosudili, tražim da mi zbog 
pravičnosti vratiš natrag onaj ugled koji ona ima u Boga i u ljudi. 
Tražim, dalje, da se saglasiš u tome da se ona slavi zbog toga što 
prikuplja pobjedničke nagrade, koje joj pripadaju upravo zbog 
ugleda što ga uživa, i da te nagrade dodjeljuje i onima koji je 
stvarno posjeduju. A već se pokazalo da pravičnost daje trajna 
dobra i da ne obmanjuje one koji su je stvarno stekli. 


— Pravične stvari tražiš — reče on. 


— Pa onda — rekoh ja — najprije ćeš mi vratiti to da ni 
pravičan ni nepravičan čovjek nisu, po svojim osobinama, 
skriveni pred pogledom Boga. Ili možda nećeš? 


— Vratiću — reče. 


— Pa ako nisu skriveni, onda će, kao što smo se u početku 
saglasili, jedan od njih biti Bogu drag, a drugi mrzak. 


— Takoje. 


— A hoćemo li se saglasiti i u tome da ono što od Boga dolazi, 
sve dolazi kao najbolje, osim ako mu nije bilo suđeno neko zlo 
zbog ranije počinjenog grijeha? 


— Svakako. 


— o pravičnom čovjeku prihvatit ćemo ovo: ako zapadne u 
siromaštvo, ili bolest, ili u neko drugo stanje za koje se misli da je 
zlo, da će sve to njemu konačno izići na dobro još za života, ili 
poslije smrti. Jer Bog doista nikada ne zanemaruje onoga ko je 
sve svoje napore usmjerio na to da postane pravičan ii, 
upražnjavajući vrlinu, Bogu toliko sličan, koliko je to za čovjeka 
moguće. 


— Prirodno je — reče — da Bog ne zanemaruje onoga ko mu 
je sličan. — Treba li onda o nepravičnom čovjeku misliti na način 
koji je tome suprotan? 


— U svakom slučaju. 


— Eto, dakle, koje i kakve bi bile pobjedničke nagrade 
pobjedniku, od Boga. 


— Svakako i po mome mišljenju — reče on. 


— A šta je — rekoh — sa onim nagradama koje dolaze od 
ljudi? Zar to nije ovako, ako treba da se držimo onoga što jest? Da 
li ti se čini da nepravični ljudi postupaju upravo onako kao što na 
trkama postupaju oholi i neizvježbani trkači, koji dobro grabe u 
početku, ali ne i kad je trka pri kraju? Isprva, oni žestoko jurnu, a 
na kraju bivaju ismijani, te pognute glave odlaze bez medalje. A 


pravi trkači, pošto trku valjano izvedu do kraja, dobijaju 
nagrade i odlaze ovjenčani. Ne događa li se tako nešto najčešće i 
kada je riječ o pravičnim ljudima? Na kraju svakog njihovog 
poduhvata i svakog odnošenja s drugima, kao i na kraju njihovog 
života, oni od ljudi dobivaju poštovanje i nagrade. 


— Baštako. 


— Hoćeš li onda trpjeti ako ja o pravičnim ljudima kažem 
upravo ono što si ti govorio o nepravičnim? Reći ću, dakle, da 
pravični ljudi, kad dođu u svoje zrele godine, zauzimaju u svojoj 
državi one položaje koje hoće, žene se odakle hoće, udaju svoje 
kćeri za onoga koga oni hoće; ukratko, sve što si ti govorio o 
nepravičnim ljudima, ja sada govorim o pravičnim. S druge 
strane, o nepravičnim ljudima kažem da većina njih, ukoliko i 
uspijevaju da prikriju svoju nepravičnost dok su još mladi, na 


kraju trke dolijaju i bivaju ismijani, i da, kad ostare, trpe uvrede i 
od stranaca i od svojih sugrađana, da bivaju mučeni, 
zlostavljani, ukratko, da bivaju žrtve onih surovosti o kojima si ti 
istinito govorio. Za sve to zamisli da trpe nepravični ljudi, kao da 
si to od mene čuo. Ali još jednom: hoćeš li trpjeti da ti ja tako 
govorim? 


— Svakako — reče — jer pravične stvari govoriš. 


— To bi, dakle — nastavih ja — pored onih dobara koja 
daje pravičnost sama po sebi, bilo ono što ljudi i Bog daju kao 
nagrade, kao platu i darove pravičnom čovjeku za vrijeme 
njegova života. 


— Zaista, lijepa i stalna nagrada! 


— A riječ je, dakle — rekoh ja — o sposobnosti i znanju 
pomoću kojih se raspoznaje čestit i izopačen život, i koji 
omogućuju da se tamo, gdje je moguće birati, uvijek izabere ono 
što je bolje. 


— Svakako. 


— Prosuđujući sve ono što je maločas izrečeno, sastavljajući 
to jedno s drugim i analizirajući to s obzirom na životnu vrlinu, 
dolazi se do znanja o tome koja to valjana mješavina, načinjena 
sa siromaštvom ili bogatstvom, i uz koje stanje duše, čine da život 
bude loš ili dobar; zatim do znanja o tome kakve su posljedice 
miješanja plemenitog i niskog roda, privatnog i javnog, snažnog 
i slabog, učenosti i neukosti, kao i svih takvih svojstava, onih koje 
duša po prirodi posjeduje, kao i onih koje stiće. Tako se iz svega 
toga, imajući u vidu prirodu duše, može zaključivanjem izabrati 
između onog što je za život gore i onog što je bolje, nazivajući 
gorim ono što dušu kvari i čini da postane nepravičnija, a boljim 
ono što je čini pravičnijom. o svemu ostalom ne treba se brinuti. 
Uostalom, već smo vidjeli da je takav izbor najbolji. Treba se 
dakle, držati toga, kao dijamant, čvrstog uvjerenja, kako ne 
bismo bili zaslijepljeni bogatstvom i sličnim zlom, te kako ne 
bismo zapali u nasilja i druga takva djela, pa počinili mnoga i 
neizlječiva zla, a još veća i sami pretrpjeli. Treba, dakle, znati 
izabrati život koji je, između tih krajnosti, i uvijek se držati 
sredine, izbjegavati ono što je pretjerano i na jednoj i na drugoj 
strani. A sve to, po mogućnosti, u ovom životu. 


— Uistinu, to je način na koji čovjek postaje najsretniji — reče 
on. 


— Baš tako — rekoh ja. — A ako meni budeš vjerovao, držat 
ćemo se ustanovljenog: duša je besmrtna i može u sebe primiti sva 

zla, jednako kao i sva dobra; ići ćemo uvijek onim putem koji vodi 
prema gore, i uvijek i svuda ćemo uz pomoć razboritosti 
upražnjavati pravičnost. Tako ćemo i sebi samima i Bogu biti 
prijatelji, a u ovozemaljskom životu dobijati nagrade koje 
pravičnost zaslužuje. Tako ćemo valjano djelovati u životu. 


— Dabome — reče on.. 


INFO: Tekst pisan, prevođen, prepravljan, hvaljen, 
kritikovan, itd. u zadnjih (tako kažu!) dvije-hiljade-pet-stotina 
(2500) godina. Ova verzija je prilagođena vjernicima 
monoteistima, a imena ličnosti i kulturološke odrednice su 
izostavljene. 


Prema tome, Dabome! Sjećanje na moga oca. 

